
CAPITOLUL |] 
DEFINIŢII 


Sistem juridic = sistemul dreptului ca structură normativă, precum 
şi alte componente, constând în conţinutul şi forma dreptului, izvoarele 
dreptului, echitatea, conştiinţa juridică şi ordinea de drepti. Totodată, 
prin sistem juridic se înţelege dreptul unui stat, al unei comunităţi 
autonome sau ale unei societăţi aflate pe un teritoriu, constituit din 
reguli şi din modalităţi de punere în aplicare, care formează un 
ansamblu coerent?. 

Tradiţie juridică = un concept diferit de cel de sistem juridic. 
Tradiţia juridică este normativă, complexă şi deschisă, fiind funda- 
mentul sistemului juridic?. 

Familie juridică = denumire convenţională pentru înrudirea tradi- 
țiilor juridice, după cum este cazul familiei romano-germanice, unde 
exponenţii celor două şcoli au întreprins eforturi conjugate pentru cris- 
talizarea trăsăturilor familiilor juridice, care au pus bazele sistemului 
de drept civil. 

Drept comparat = ştiinţa care constă în descoperirea şi clasi- 
ficarea sistemelor şi subsistemelor juridice care se regăsesc în statele 


| N. Popa, Teoria generală a dreptului, Bucureşti, 2005, p. 42. 

2 D, Alland, S. Rials, Dictionnaire de la culture juridique, Ed. Lamy-PUF, Paris, 
2003, p. 1462. 

3 M.H. Patrick Glenn, La tradition juridique nationale, în Revue internationale 
de droit comparé, vol. 55, nr. 2, aprilie-iunie 2003, pp. 263-278. 

componente ale lumii, în funcţie de caracteristicile proprii. Totodată, 
dreptul comparat este o ştiinţă juridică ce vizează două aspecte: 
macro-comparaţia (sisteme juridice) şi micro-comparaţia (principii şi 
instituţii juridice). | 

State de drept civil = state cu sisteme juridice fundamentate pe 
familia juridică romano-germanică, având caracteristici distincte şi 
care se regăsesc din punct de vedere geografic concentrate pe conti- - 
nentul european, dar şi în America Latină. Principala sursă de drept 
este legea. 

State common law = state cu sisteme juridice fundamentate pe 
tradiţia britanică, în cadrul căreia principala sursă de drept este pre- 
cedentul judiciar. 

Interpretare juridică = procesul intelectual de stabilire a sensului 
exact al normelor juridice, în vederea aplicării acestora, respectiv în 
vederea soluționării unor cauze. Interpretarea juridică poate fi oficială 
şi obligatorie, după cum poate fi neoficială sau doctrinară şi 
facultativă’. 

Izvoare de drept = forme de exprimare a dreptului, constând în 
modalitatea de instituire sau recunoaştere de către puterea de stat a 
normelor juridice în procesul de creare a dreptului’. 

Lege = act normativ cu o forță juridică superioară, adoptat de 
autoritatea legiuitoare a statului. Legea trebuie să fie „expresia voinței 
generale”, după cum „toți cetățenii au dreptul să contribuie personal 
sau prin reprezentanții lor la elaborarea sa”. 

- Cutumă sau obicei = regulă de conduită ce se formează spontan 
ca urmare a aplicării ei repetate într-o perioadă de timp relativ înde- 
lungată într-o colectivitate umană”. 


1]. Craiovan, Tratat de teoria generală a dreptului, ed. a 3-a, revăzută şi adău- 
gită, Ed. Universul Juridic, Bucureşti, 2015, p. 485. 

2 Ibidem, p. 485. 

3 Declarația drepturilor omului şi cetățeanului din anul 1789. 

41. Craiovan, op. cit., p. 419. 

Ierarhie normativă = structurare a actelor normative în funcţie de 
forța lor juridică. De regulă, în vârful ierarhiei normative se află legile 
fundamentale, urmate de legile organice, legile ordinare şi celelalte 
acte normative. Ierarhia normativă naţională este integrată ierarhiei 
normative internaţionale, actele de drept internaţional şi de drept - 
european având forţă juridică superioară (cu excepţiile prevăzute de 
legislaţia fiecărui stat). 

Stat de drept = concept ce sintetizează elementele unei triple doc- 
trine (liberală cu caracter conservator, conservatoare cu caracter 
reacţionar şi doctrina strict liberală), trăsăturile definitorii ale acestuia 
fiind subordonarea puterii faţă de drept, structurarea piramidală a 
puterii, garantarea drepturilor şi libertăţilor fundamentale ale indivi- 
dului, principiul separaţiei puterilor în stat şi participarea cetăţenilor la 
exercitarea puterii. | 

Drept pozitiv = ansamblul regulilor juridice aplicabile la un 
moment dat, într-un spaţiu juridic determinat, fie ca este vorba de un 
stat unitar, fie de un stat compus. Dreptul pozitiv cuprinde regulile 
care reglementează organizarea puterii publice, legile organice şi legile 
ordinare, decretele şi regulamentele administrative. 

Drept natural = drept considerat ca imuabil şi universal, care ar 
exista în afara structurilor sociale, decurgând fie din natura sau raţi- 
unea umană, fie din voinţa sau raţiunea divină. 

Precedent judiciar = decizii pronunţate anterior în situaţii asemă- 
nătoare celei supuse judecății. 

Studiu: de drept comparat = sinteză a principalelor asemănări şi 
deosebiri dintre instituţiile/sistemele supuse procesului de comparare, 
după etapa juxtapunerii, prin raportare la elementele dreptului național. 


CAPITOLUL ÍI 
ŞTIINŢA DREPTULUI COMPARAT 


2.1. Scurt istoric al evoluţiei dreptului comparat 


Dreptul comparat este o ramură relativ tânără a dreptului, acesta 
luând naştere odată cu momentul interrelaționării dintre specialiştii 
dreptului, fie aceştia teoreticieni sau practicieni. Anul 1900 reprezintă 
punctul de plecare al ştiinţei dreptului comparat, ia acestuia 
fiind recunoscută de-abia în secolul al XIX-lea’. 

Dacă până la acest moment, dreptul comparat era conceput ca o 
juxtapunere de principii şi instituţii din alte legislații, în scopul expu- 
nerii asemănărilor şi deosebirilor dintre acestea, în timpul congresului 
a fost enunțată ideea creării unui drept comun al umanității’. 

Precursorii ştiinţei dreptului comparat, aşa cum se conturează 
aceasta astăzi, au intuit necesitatea cunoaşterii dreptului celorlalte 
state, indiferent de continent. Variatele instituţii juridice sunt cel mai 
adesea fondate pe studiul aprofundat al echivalentelor lor în alte state 
sau în alte sisteme de drept, astfel că introducerea de concepte şi 
instituţii noi este, invariabil, precedată de analiza punctelor forte şi a 
punctelor slabe din existenţa şi aplicarea acestora în alte ordini 
juridice. 


1 În anul 1900 a avut loc primul Congres de drept comparat, la Paris, organizat de 
Societatea pentru legislaţie comparată. 

2 Saleilles şi Lambert sunt cei care au lansat această idee, care a fost criticată 
intens, fiind văzută ca o metodă de soluţionare a conflictelor de legi (Bénédicte 
Fauvarque-Cosson, Deux siècles d'évolution du droit compare, în Revue internationale 
de droit compare, nr. 3/201 1, pp. 527-540). 

Dreptul comparat este instrumentul apt să contribuie la lărgirea 
orizontului juridic. Simpla inspectare/cercetare a unui alt sistem de 
drept la nivelul macro-comparativ are rolul de a dovedi ştiinţific faptul 
că există un univers juridic ce permite situarea fiecărei ordini juridice 
în ansamblul sistemelor contemporane de drept. Reformarea dreptului 
naţional se construieşte pe analiza mai multor sisteme de drept, 
marcând astfel o evoluţie a dreptului comparat, în sensul în care, la 
debutul acestuia se urmărea şi se implementa o soluţie identificată 
într-un singur sistem de drept comparat, iar astăzi se caută în toate 
sistemele de drept înrudite, pentru găsirea unei aplicări optime. 

Finalul secolului XX şi începutul secolului XXI marchează o 
nouă eră în dezvoltarea ştiinţei dreptului comparat, fructificată prin 
aproprierea conceptelor de europenizare, internaţionalizare, globa- 
lizare, mondializare. Aşadar, opera comparatistului este în plină dez- 
voltare, marcată de găsirea de numitori comuni şi de adaptarea 
dreptului la lumea juridică dinamică, prin conştientizarea faptului că 
dreptul este „viu”. 


2.1.1. Evoluţia dreptului comparat pe plan 
internaţional. Istoria celor trei mari perioade 


După unii comparatişti, pe plan internaţional, dreptul comparat 
a cunoscut trei mari perioade de cristalizare: prima perioadă 
(1800-1850); perioada, a doua (1850-1900) şi perioada a treia 
(1900-1950). 


l L.-J. Constantinesco, Tratat de drept comparat. Introducere în dreptul com- 
parat, vol. 1, Ed. All, Bucureşti, 1997, pp. 65-179. i 

a. Caracteristicile primei perioade 


Prima perioadă este marcată, în Germania, de curentele filosofice 
expuse de Kant — prin reprezentările lui/ reprezentat de Feuerbach — şi 
Hegel — prin reprezentările lui/ reprezentat de Gans, Zachariae, 
Mittermaier. 

Feuerbach şi-a fundamentat lucrările comparative pe analiza 
Codului lui Napoleon, drept penal islamic, dreptul populațiilor indiene, 
vechiul drept rusesc sau dreptul popoarelor asiatice. 

Gans, ca fost elev al lui Hegel, vede că istoria dreptului nu poate 
fi decât comparativă în metodă şi universală în perspectivă. În acest 
sens, el analizează dreptul familiei şi dreptul succesoral al diverselor 
popoare de dinaintea romanilor, precum şi dreptul romanilor, hindu- 
şilor, chinezilor, evreilor, musulmanilor, grecilor, până la dreptul 
italian, spaniol, portughez, francez, englez şi nord-american’. 
= Zachariae a studiat pe larg Codul civil francez, studiu care a 
contribuit în mare măsură la avântul dreptului civil în Germania. 
Acesta a abordat dreptul francez într-o nouă manieră, pentru el cunoaş- 
terea sistemelor de drept străine trebuind să permită desprinderea 
principiilor juridice comune. 

Mittermaier este considerat adevăratul creator al comparării în 
Germania, concluzie bazată pe activitatea sa triplu direcţionată: acti- 
vitatea ştiinţifică întemeiată pe studii comparatiste, activitatea practică 
de pregătire sau de consultare privind proiectele de reformă şi codurile 
pe care statele germane voiau să le introducă, activitatea de informare 
a juriştilor germani asupra reformelor şi progreselor realizate în străi- 
nătate în aceste domenii’. 

Franţa se caracterizează în această perioadă prin existenţa a trei 
elemente principale: codificarea generală, care a condus la crearea unei 


l Ibidem, p. 78. 
2 Ibidem, p. 83. 

baze juridice ferme; ruperea dreptului francez de rădăcinile istorice; 
interpretarea unui Cod civil considerat „lipsit de lacune şi complet”. 
Deşi, la acest moment, francezilor nu le rămăsese loc pentru studiul 
comparat al dreptului, impulsurile venite dinspre Germania au condus 
la începerea unei munci intense de traducere a codurilor străine. 

Marea Britanie şi Statele Unite ale Americii 

În Marea Britanie, dreptul comparat nu şi-ar fi făcut loc în această 
perioadă, dacă nu ar fi existat presiuni din partea aplicării dreptului. 
Tribunalul Suprem al Imperiului Britanic trebuia să aplice reguli de 
drept străin (necesitatea a condus la publicarea lucrării lui Burge, 
Commentaries on colonial and Foreign Laws, în anul 1839). Un alt 
element care a pus presiune pe cunoaşterea altor reguli de drept a 
rezultat din raporturile comerciale, care se aflau în plină expansiune. 
Astfel, Leone Levi a sistematizat în lucrarea Commercial Law, its 
Principles and Administration, dispoziţii de drept pai din diverse 
sisteme de drept străin. 

În Statele Unite ale Americii dorinţa de înlocuire a dreptului 
englez cu alte sisteme de drept a condus la studii de drept comparat, cu 
precădere axate pe particularităţile dreptului francez. 

Dacă la începutul primei faze s-au evidenţiat grupuri de studiu al 
dreptului comparat în: detrimentul iniţiativelor individuale, la finalul 
acestei etape interesul pentru dreptul străin dispare, ca o consecinţă a 
erorilor din cercetarea comparată (cercetătorii comparatişti doreau să 
deducă instituţii juridice universal valabile). 


b. Caracteristicile celei de-a doua perioade 


În cea de-a doua perioadă încă nu sunt cristalizate noţiunile de 
metodă comparativă şi drept comparat, deşi caracteristica acesteia este 


1 Ibidem, p. 86. 

efervescenţa ideilor, concepţiilor şi iniţiativelor privind dreptul 
comparat. 

Unul dintre cele mai importante aspecte ale perioadei este înfiin- 
tarea societăţilor de drept şi de legislaţie comparată, secondate de 
apariţia revistelor de specialitate în acest domeniu. Prima societate 
înfiinţată datează din anul 1869 şi poartă denumirea de Societatea 
franceză de legislație comparată!. În același an, în Belgia, ia naştere 
Revista de drept internaţional şi de legislație comparată. În anul 1878 
ia naştere, în Germania, Zeitschrift fiir vergleichende Rechtswissenschafi, 
iar în Marea Britanie primul pas a constat în crearea unei catedre de 
istorie a dreptului şi de drept comparat, la Oxford, în anul 1869. 

În Spania a fost creată Revista de derecho internacional, 
legislacion y jurisprudencia comparada în anul 1884, iar în Italia ia 
naştere Rivista di diritto internazionale e di legislazione comparata, 
secondată, în anul 1898, de revista Rassegna di diritto commerciale e 
straniero. 

O altă particularitate a celei de-a doua perioade constă în apariția 
codificărilor la nivel mondial, curent impulsionat de difuzarea codu- 
rilor franceze, astfel că preluarea acestora în lumea juridică la nivel 
global conduce, inevitabil, spre studiul accelerat şi organizat al ordinii 
juridice din statul de preluare a normei juridice. 


c. Caracteristicile celei de-a treia perioade 


Debutul celei de-a treia perioade este marcat de Congresul de la 
Paris din anul 1900, considerat astăzi ca fiind punctul 0 în evoluția 
ştiinţei. dreptului comparat. Dacă în prima perioada juriştii germani 
erau cunoscuți ca pionieri ai dreptului comparat, odată cu lucrările 


1 Informaţie preluată de pe site-ul https://www.legiscompare.fi/web/Histoire-de-la- 
Societe-article-de-la-revue-Clio-Themis?lang=fi-, la data de 28 iulie 2020. 

Congresului juriştii francezi preiau rolul de motor al dezvoltării acestei 
ştiinţe, fapt explicabil şi prin prisma intrării în vigoare şi a punerii în 
aplicare a codului civil german, care a acaparat întreaga atenţie a lumii 
juridice germane. Principalul merit al comparatiştilor francezi, în 
această perioadă, este acela de a face din dreptul comparat o metodă de 
studiu şi de cunoaştere a sistemelor de drept străine, iar amploarea 
cercetărilor este dată de înfiinţarea mai multor institute de drept 
comparat. 


2.1.2. Evoluția dreptului comparat în România 


După Congresul din anul 1900, literatura juridică de drept com- 
parat a luat avânt atât pe plan mondial, cât şi în România. Aşa numita 
„epocă de aur” a dreptului comparat românesc! este localizată în prima 
jumătate a secolului XX. 

Preocuparea comparatiştilor români de la acel moment a fost 
reflectată într-o aplecare către analize punctuale, structurate pe 
anumite ramuri de drept, sau chiar pe anumite instituţii, iar ca o carac- 
teristică generală se observă o dorinţă de studiere şi de aprofundare 
„mai mare în ramura dreptului privat. Totodată, analiza istorică reflectă 
o lipsă a unei preocupări globale direcționată spre cercetarea siste- 
melor de drept în ansamblul lor, ceea ce conduce, din nou, la iden- 
tificarea unor studii particulare. | 

Teoria generală a dreptului comparat a fost abordată aproape în 
exclusivitate în capitole din alte lucrări sau manuale, iar spre deosebire 
de mişcarea de pe plan internaţional, în România nu au fost puse 
bazele vreunei reviste de profil. În acest sens, una dintre lucrările de 
referință în domeniul dreptului comparat îi aparţine lui Gheorghe 


1 M. Guţan, Sisteme de drept comparate. Introducere în teoria generală a 
dreptului comparat, Ed. Hamangiu, Bucureşti, 2014, p. 20. . . i 

Băileanul!, fiind axată pe studiul principiilor de drept comparat, natura, 
caracterele şi rolul acestei ştiinţe în domeniul privat, din anul 1926. 
Deşi enunțată ca o aplicare a principiilor de drept comparat în ramura. 
dreptului privat, în fapt, lucrarea reprezintă un cadru general, teoretic 
pentru ştiinţa dreptului comparat. 

O altă coordonată la nivel internaţional este dată de înființarea 
unor societăţi de legislaţie comparată, prima recunoscută fiind 
Societatea franceză de legislaţie comparată”, la care se va afilia 
Societatea română de legislaţie comparată, în anul 19247. Afilierea la 
societatea franceză a condus la o bogată activitate de cercetare, în 
condiţiile în care sistemul juridic francez a constituit un model pentru 
cel naţional. Astfel, o cercetare care avea ca fundal dreptul francez a 
apărut ca necesară, dat fiind specificul dreptului civil român de la acel 
moment, pentru înţelegerea aprofundată a instituţiilor şi principiilor de 
drept privat. 

În fine, una dintre coordonatele esenţiale în dezvoltarea şi evoluţia 
ştiinţei dreptului comparat este predarea acesteia la nivel de curs 
universitar. Preocuparea juriştilor români a condus la introducerea 
unor astfel de cursuri în marile centre universitare, respectiv Bucureşti 
şi laşi, în anul 1930, la iniţiativa lui N. Titulescu“. La Universitatea din 


1 G. Băileanu, Principii de drept comparat, Tipografia „Arta” D. Milnitzer & 
F. Reiter, Iaşi, 1926. 

2 Societatea franceză de legislaţie comparată a luat naştere în anul 1869 din 
iniţiativa avocaţilor Paul Jozon şi Alexandre Ribot, sub patronajul lui Edouard . 
Laboulaye (https:/Avww.legiscompare fi/vweb/Histoire-de-la-Societe-article-de-la-revue- 
Clio-Themis?lang=fi, accesat la data 5 iunie 2018). 

3 Unul dintre marii jurişti români care s-au dedicat continuării activităţii de 
cercetare în domeniul dreptului comparat este Tudor Radu Popescu, care în calitate de 
preşedinte al Societăţii Române de Legislaţie Comparată a contribuit la continuarea şi 
promovarea zilelor juridice franco-române, iniţiate, în 1967 de Societatea franceză de 
legislaţie comparată (I. Dogaru, M. Duţu, Mari jurişti români, Ed. Academiei Române 
şi Ed. Universul Juridic, Bucureşti, 2013). 

4 M. Guţan, op. cit., p. 22. 

laşi, după cum vom evidenția în analiza succintă de mai jos, nu a 
existat un curs propriu-zis de drept comparat, aşa cum s-a întâmplat la 
Universitatea din Bucureşti, unde profesorul Alexandru Oteteleşanu a 
"semnat chiar, în anul 1940, lucrarea Esquisse d'une théorie générale de 
la science du droit comparé, apărută la Editura Sirey la Paris. 

Primele scrieri cu specific comparat de la Universitatea din Iaşi 
datează din perioada 1905-1920 (ceea ce confirmă încă o dată 
impactul Congresului de la Paris asupra literaturii şi cercetării juridice 
comparate), fiindu-i atribuite lui Iulian Teodorescu, fost titular al 
catedrei de Drept penal, procedură penală şi civilă. Principalul studiu 
de drept comparat este Minoritatea în fața legii penale. Studiu statistic 
şi de legislație comparată". 

Fără a constitui un studiu de drept comparat propriu-zis, lucrarea 
Introducere în studiul dreptului constituțional (Partea I) a fost : 
instrumentul prin care Constantin Stere a introdus în peisajul juridic 
românesc teorii de drept constituţional elaborate în spaţiul german şi 
anglo-saxon, lărgindu-se astfel orizontul de analiză dpi cică, limitat 
până la acel moment doar la şcoala franceză? 

O abordare detaliată şi articularizată de drept comparat îi 
aparţine profesorului Vasile Dimitriu, care a fost unul dintre primii 
comentatori ai Codului Comercial din 1887, făcând referire la regle- 
mentările italiene şi franceze”. 

Metoda comparativă a: suscitat un real interes pentru profesorul 
Gheorghe Mârzescu, în sensul în care a redactat mai multe monografii 
structurate după principiile acestei metode, cu relevanţă în domeniul 
analizat fiind Un studiu analitic asupra codicilor annamiţilor şi 
chinezilor din anul 1881*. Pe aceleaşi coordonate se înscrie şi Dimitrie 


1 G. Iacob (coord.), Universitatea din Iaşi. 1860-2010. Facultăţi. Profesori. Școli 
ştiinţifice, Ed. Universităţii „Alexandru loan Cuza”, pori 2011, pp. 452-453. 
"2 Ibidem, p. 453. 
3 Ibidem, p. 454. 
4 Ibidem. 

Alexandresco, fost profesor de drept civil la Iaşi, care s-a remarcat, 
printre altele, cu două lucrări de drept comparat, respectiv: Manualul. 
de drept civil comparat, în 2 volume, şi Explicațiunea teoretică şi 
practică a dreptului civil român în comparaţie cu legile vechi şi cu 
principalele legislaţiuni străine, în 15 volume!. Această a doua 
lucrare, considerată ca fiind cea mai importantă, a constat într-o ana- 
liză a instituţiilor juridice româneşti, prezentarea acestora realizându-se 
într-o triplă viziune: evoluţie istorică, comparaţie cu reglementări simi- 
lare din legislaţiile franceză, engleză, austriacă, bulgară, rusă, elve- 
țiană, portugheză, norvegiană, iar cea de-a treia coordonată constă în 
` adăugarea unei bogate practici judiciare română sau străină. | 
Evenimentele. istorice majore, din anul 1918, au condus la o 
îndreptare a atenţiei juriştilor ieşeni către „necesitatea construirii unei 
culturi juridice româneşti, prin dezvoltarea unui drept pozitiv şi a unei 
literaturi juridice de esenţă naţională, care să aibă în dreptul occidental 
o sursă de reflecţie şi de inspiraţie, iar nu un model absolut”. 
= Aşadar, profunde preocupări comparatiste, şi acestea structurate 
pe ramuri de drept, au manifestat juriştii din noua generaţie, formaţi în 
anii interbelici. Florin Sion a suplinit cursul de Drept civil aprofundat 
şi comparat; Ion Luca Georgescu a semnat apreciata monografie 
Societăţile cu răspundere limitată. Studiu de drept comparat în legă- 
tură cu unificarea legislativă (1927); Vespasian V. Pella a manifestat 
preocupări în domeniul dreptului penal comparat, fiind autorul 
studiului Influenţa motivelor asupra personalității. Studiu de politică 
penală şi de drept penal comparat (1925); în domeniul dreptului 
constituţional, profesorul Ichil Benditer a aprofundat aspecte de drept 
constituţional comparat în lucrarea Prelegeri de drept constituțional al 
statelor burgheze (1967). | 


! Ibidem, pp. 455-456. 
2 Ibidem, p. 457. 

Peisajul lucrărilor cu aspecte de drept comparat este completat de 
câteva scrieri episodice, sub formă de articole, publicate în revista 
Facultăţii de Drept din Iaşi!. Şi acestea păstrează caracteristica gene- 
rală observată pe parcursul analizei noastre, concretizată în accen- 
tuarea analizei doar pentru anumite instituţii din ramurile de drept 
clasice. Spre exemplu, profesorul Jacotă face o analiză a legislaţiei 
poloneze, publicată în anul 1969 (Probleme şi soluții ale conflictelor 
de legi în domeniul familiei în codificarea poloneză din 12 noiembrie 
19652); în anul 1971 este publicat studiul lui I. Benditer”, în care sunt 
examinate principalele caracteristici ale controlului constituționalităţii 
legilor în Republica socialistă federativă Iugoslavia şi în Republica 
socialistă Cehoslovacia, precum şi trăsăturile fundamentale ale siste- 
mului jurisdicţiilor constituţionale special create în vederea exercitării 
acestui tip de control (în condiţiile în care la acel moment, în România, 
nu exista o astfel de instanță specializată, Curtea Constituţională a 
României luând fiinţă în anul 1992); preocupările privitoare la dreptul 
comparat continuă în ramura dreptului public, cu probleme de drept 
penal, Maria Zolyneak publicând articolul Forme ale concursului de 
infracţiuni în legislaţie şi literatură — Examen de drept comparat 
(studiul, anunţat ca un examen de drept comparat este, în fapt, o 
enunțare a unor dispoziţii din coduri penale străine, însă corpul 
acestuia se axează pe o analiză a dreptului francez, dublată de analiza 
dreptului român); alte studii de drept comparat, în teorie, dar de fapt 


! Revista Facultăţii de Drept, Analele Ştiinţifice UAIC. Ştiinţe Juridice, apare din 
anul 1955, fiind astfel spaţiul pentru publicarea rezultatelor cercetării ştiinţifice a 
cadrelor didactice ale Facultăţii şi a autorilor de prestigiu din ţară şi străinătate. 

2 Analele ştiinţifice ale Universităţii „Al. I. Cuza” din Iaşi, secţiunea III, Ştiinţe 
sociale, d. Ştiinţe juridice, tomul XV, anul 1969, pp. 143-148. 

3 Analele ştiinţifice ale Universităţii „Al. I. Cuza” din Iaşi, secţiunea III, Ştiinţe 
sociale, d. Ştiinţe juridice, tomul XVII, anul 1971, pp. 21-30, 

4 Analele ştiinţifice ale Universităţii „Al. I. Cuza” din Iaşi, secţiunea III, Ştiinţe 
sociale, d. Ştiinţe juridice, tomul XIX, anul 1973, pp. 59-69. 

fiind o expunere a legislaţiilor şi prevederilor străine se regăsesc în 
anul 1978 — E. Pipernea cu lucrarea Președintele de republică în siste- 
mul constituțional francez! —, în anul 1979 — D. Macovei cu articolul 
Încetarea contractului de muncă în dreptul comparat (unde sunt 
inserate dispoziţii din legislaţiile statelor precum Japonia, URSS, 
expunere dublată, pe alocuri de analiza acestora), în anul 1983 — 
R. Sanilevici cu studiul Abuzul de drept în legislaţia comparată” (fiind 
prezentate în cuprinsul acestuia dispoziţiile din dreptul englez, francez, 
german, precum şi din dreptul statelor socialiste). 

Specificul dreptului comparat în România, ca o concluzie inter- 
mediară, este dat de utilizarea metodei comparative în cercetare doar 
până la un punct, în sensul în care sunt respectaţi şi aplicaţi doar primii 
paşi din metodă, adică studiile care au o componentă de drept com- 
parat se rezumă doar la o expunere a instituţiilor studiate în legislaţiile 
altor state. Mai mult decât atât, literatura română de după anii 1950 nu 
mai abundă în studii de drept comparat, doar pe alocuri fiind consem-, 
nate aspecte succinte de legislaţie şi jurisprudenţă străină, fapt expli- 
cabil mai ales din perspectiva contextului socio-istoric de la acel 
moment şi până în anul 1989. 

Ultima secţiune analizează specificul dreptului comparat ca 
metodă utilizată în scrierea juridică de după 1918, subliniind faptul că 
noţiunea de ştiinţă a dreptului comparat şi-a făcut loc în gândirea şi în 
expunerile juridice de-abia spre finalul secolului XX. 

Anii 1920-1940 abundă în cercetări de drept comparat, cele mai 
multe dintre acestea fiind rezultate publicate de jurişti români formaţi 
în şcoala franceză, respectiv cei care şi-au finalizat studiile doctorale la 


! Analele ştiinţifice ale Universităţii „Al. I. Cuza” din Iași, secţiunea III, Ştiinţe 
sociale, d. Ştiinţe juridice, tomul XXIV, anul 1978, pp. 105-110. 

2 Analele ştiinţifice ale Universităţii „Al. I. Cuza” din Iaşi, secţiunea III, Ştiinţe 
sociale, d. Ştiinţe juridice, tomul XXV, anul 1979, pp. 49-62. i 

3 Analele ştiinţifice ale Universității „Al. I. Cuza” din Iaşi, secțiunea III, Ştiinţe 
sociale, d. Ştiinţe juridice, tomul XXIX, anul 1983, pp. 27-36. 

prestigioase universităţi de pe întregul teritoriu al Franţei, dar mai cu 
seamă la Paris. 

Unul dintre reprezentanţii fruntaşi ai acestei generaţii de jurişti 
este Traian Ionașcu, a cărui activitate universitară de după susţinerea 
tezei de doctorat a debutat chiar cu ocuparea unei catedre de drept 
comparat, la Bucureşti, iar mai apoi în cursul pe care îl ţine la şcoala 
doctorală (Ideea de aparență şi rolul acesteia în dreptul civil modern) 
realizează o remarcabilă analiză a tuturor instituţiilor de drept civil în 
principalele legislații exponente ale dreptului continental!. 

În anul 1925, istoria dreptului comparat a cunoscut o nouă latură, 
prin teza de doctorat a lui Georges Fotino, cu titlul Contribution à 
l'étude des origines de l'ancien droit coutumier roumain. Un chapitre 
de l'histoire de la propriété au Moyen ge?, ce avea ca obiect de 
cercetare originile străvechi ale dreptului cutumiar român. “de 

Un an mai târziu, Alexandru Vallimaresco semnează o teză de 
drept comparat, premiată cu unul dintre premiile Facultăţii de Drept de 
la Paris. Tema acestui studiu este La justice privee en droit moderne. 
Incursiunea de drept comparat pe care o realizează se axează pe studiul 
Codului civil german, a Codului elveţian al obligaţiilor, ulterior făcând 
o analiză a dreptului românesc. În cazul lui Vallimaresco, analiza de 
drept comparat, inevitabil îmbogăţită cu trimiteri la prevederile legis- 
lative franceze, este completă; urmare a expunerii diferitelor prevederi 
din legislaţiile străine, juristul surprinde, cu titlu de concluzii, existenţa 
a patru sisteme de justiţie privată (sisteme care interzic justiţia privată 
— Codul penal italian şi suedez; sisteme care nu prevăd nici o inter- 
dicţie generală pentru justiţia privată — dreptul francez şi dreptul 


1 Y, Eminescu, Les juristes roumains et l'essor du droit compare à l'École de 
droit de Paris, în Revue internationale de droit comparé, vol. 41, nr. 3, iulie-septembrie 
1989, pp. 737-761. 

2 T. Toader, D.C. Mâţă, I.M. Costea, Dicţionarul personalităților juridice româ- 
neşti, Ed. Hamangiu, Bucureşti, 2008, p. 104. 

3 Y, Eminescu, op. cit. 

englez; sisteme care admit derogări de la principiul interzicerii unor 
acte, dacă acestea sunt întocmite în scopul justiţiei private — Codul 
civil german şi Codul elveţian al obligaţiilor; sisteme care permit 
anumite acte de justiţie privată, dar fără să le ataşeze unui principiu 
general — dreptul austriac). 

Microcomparaţia anilor 1920-1930 cunoaşte elemente noi, prin 
analiza istorică şi comparativă a lui Alexandru Neagu, analiză care 
poartă asupra răspunderii alienaţilor şi răspunzătorilor acestora!. Origi- 
nalitatea lucrării constă în analizele detaliate ale hotărârilor jurispru- 
denţiale. Alte lucrări cu părţi de microcomparaţie, din acea perioadă, 
sunt semnate de Mircea Durma şi de Octavian Ionescu. Mircea Durma 
a cercetat jurisprudenţa franceză incidentă în tema de doctorat, 
respectiv La notification de la volonté. Rôle de la notification dans la 
formation des actes juridiques?. Octavian Ionescu realizează în teza sa 
o analiză critică a teoriilor care neagă existenţa dreptului subiectiv, iar 
din prisma dreptului comparat urmăreşte -drepturile subiective în 
legislaţia sovietică”. 

În anul 1932 este dată spre publicare o teză -de doctorat, struc- 
turată integral ca un studiu de drept comparat, aparţinând lui Pierre 
Viforeanu. Lucrarea, cu titlul Contribution à l'étude du contrat dans le 
projet franco-italien et en droit compare. Formation et éléments du 
contrat”, dezvăluie o latură curajoasă şi vizionară a cercetătorului, în 
sensul în care aduce la lumină aspecte de unitate europeană în materie 
juridică, concretizate astăzi prin uniformizare şi armonizare legislativă 
la nivel european. „Studiul complet de drept comparat”, aşa cum a fost 
numit de preşedintele comisiei de susţinere a tezei de doctorat’, este 


! Lucrarea poartă denumirea de Contribution à l'étude de la faute subjective dans 
la responsabilité civile. Etude sur la responsabilité des aliénés et de leurs gardiens, 
apărută în anul 1927 la Paris. 

2 Y, Eminescu, op. cit. 

3 Ibidem. 

4 Ibidem. 

5 Y. Eminescu, op. cit. 

structurat pe incursiuni aprofundate în legislaţiile unor state, precum 
România, Spania, Portugalia, Chile, Argentina, Brazilia, Germania, 
Austria, Elveţia etc. 

În fine, alţi reprezentanţi de seamă ai scriiturilor juridice compa- 
rate sunt Tudor Popescu, autor al lucrării cu titlul L'adaptation des 
fondations aux nouvelles circonstances en droit compare (1940), René 
Râmniceanu cu studiul De la représentation dans les actes juridiques 
en droit compare (1927) şi Alexandru Angelescu, semnatar al tezei cu 
tema La technique legislative en matière de codification civile. Étude 
de droit compare (1930). 

O lucrare de drept comparat care ne-a atras atenţia din multiple 
perspective, pornind de la calitatea cercetării, utilizarea metodei com- 
parative şi până la claritatea expunerii este La technique legislative en 
matière de codification civile. Étude de droit compare, semnată de 
Al. Angelescol. | | 

Obiectul lucrării poartă asupra tehnicii legislative, ca subdiviziune 
a tehnicii juridice, făcându-se diferenţă între tehnica legislativă externă 
şi tehnica legislativă internă. Materialul de drept comparat analizat este 
foarte amplu, pornind de la legislaţia franceză, la cea germană, elve- 
țiană, braziliană, sovietică, română, sârbă etc. Armonia lucrării este 
dată de îmbinarea dintre elemente proprii unor ramuri de drept în alte 
ramuri. Spre exemplu, sunt urmărite şi analizate regulile de drept penal 
din Codul civil ori aspecte de drept constituţional prezente în legis- 
laţiile civile codificate din alte state. Una dintre concluziile lucrării 
aduce în discuţie dificultăţile codificării civile, care rezultă din impo- 
sibilitatea concilierii celor două principii de reglementare a oricărei 
activități în drept: securitatea şi adaptabilitatea dreptului la viața 
cotidiană?. Totodată este subliniată necesitatea unei codificări civile 


! A. Angelesco, La technique législative en matière de codification civile. Etude 
de droit compară, Ed. Anciennes Maisons Thorin et Fontemoing, Paris, 1930. 
2 Ibidem, p. 803. i 

unice pentru a consacra şi pentru a consolida ideea de unitate naţio- 
nală, mijlocul prin care se poate ajunge la acest obiectiv fiind, fără 
dubiu, analiza regulilor de tehnică legislativă. 

Compararea în dreptul civil este completată, la nivelul anului 
1926, de studiul lui G. Docan, Studii de drept civil comparat’. Spre 
deosebire de lucrarea menţionată mai sus, cea de faţă se rezumă la o 
comparaţie exclusiv orientată pe instituţiile dreptului civil, pe de o 
parte, respectiv pe legislaţia ungară, austriacă şi română, de cealaltă 
parte. Spre exemplu, sunt analizate din perspectivă comparată instituţii 
precum: căsătoria, curatela, tăgăduirea paternităţii, succesiunea ori 
posesia. Specificul lucrării este dat de propunerile pe care autorul le 
face de lege ferenda după fiecare dintre instituţiile supuse analizei. 
Astfel, urmare a analizei legislaţiei austriece şi ungare în materia 
curatelei, una dintre propuneri vizează categoria interzişilor, în sensul 
în care se aşteaptă de la legiuitor încadrarea în această categorie şi a 
„beţivilor cari primejduesc siguranţa altora, existenţa lor şi a fami- 
liei”?. Sau, cu privire la posesie, se apreciază că „materia acţiunilor 
posesorii este tratată cu totul insuficient în legislaţia noastră”, dând ca 
soluţie o analiză atentă a Codului austriac, unde materia posesiei este 
reglementată în aproximativ 50 de articole. 

Rigoarea şcolii franceze este reflectată, din nou, în scrierea lui 
Octavian Ionescu, intitulată L'influence de la législation allemande sur 
le projet du code civil roumain“. 

Obiectul cercetării constă în influenţa legislaţiei germane asupra 
proiectului de Cod civil român. Pe parcursul studiului este subliniată 


l G. Docan, Studii de drept civil comparat. Legislaţia ungară şi austriacă din 
Transilvania în comparaţie cu legislaţia română, Ed. Curierul Judiciar SA, Bucureşti, 
1926. 

2 Ibidem, pp. 201-211. 

3 Ibidem, p. 328. 

4 Articolul este publicat în volumul colectiv Festschrift Justus Wilhelm 
Hedemann, apărut în anul 1938, la Editura Verlag der Frommannschen Buchhandlung, 
Walter Biedermann, Jena în Germania. 

importanţa codificării din mai multe ţări europene, evidenţiindu-se că 
baza de lucru a proiectului este Codul civil francez. Analiza de drept 
comparat face trimitere la legislaţia germană, elveţiană, braziliană, 
poloneză. Sublinierea lui Ionescu este că redactorii noului Cod civil au 
dorit crearea unei sinteze a acestor legislații, eroare pe care o întâlnim 
şi astăzi şi ale cărei consecinţe constau în inadaptabilitatea instituţiilor 
preluate la specificul legislaţiei naţionale (a se vedea cazul Constituţiei 
din anul 1991 care a preluat din Constituţia franceză instituţia înaltei 
trădări, fără a exista un corespondent în legislaţia penală de la acel 
moment, aspect corectat astăzi prin intrarea în vigoare a noului Cod 
penal). Lipsa de adaptare a instituţiilor la specificul naţional este iden- 
tificată şi de Ionescu, arătând că în Codul civil există o parte, cea mai 
mare parte, care nu prezintă un caracter cu specific naţional. 

Analiza de drept comparat a lui Ionescu aduce în prim plan 
principalele influenţe ale Codului civil german identificate în Codul 
civil român, respectiv: structura proiectului de Cod care este aproape 
identică; aplicarea legii în spaţiu, preluată din expunerea de motive a 
Codului civil german; persoanele şi organizarea familiei; căsătoria prin 
prisma preluării unor impedimente la căsătorie; materia succesiunilor 
prin dispariţia noţiunii de sezină, organizarea unei proceduri colective 
de lichidare a pasivului succesoral sau prin dispariţia ideii de efect 
declarativ al partajului succesoral; tot de influență străină este şi LA 
tarea regimului cărţilor funciare. 

Anii 1940 şi următorii sunt din ce în ce mai puţin reprezentaţi în 
istoria dreptului comparat. Se remarcă în această perioadă lucrarea 
Regulamentul administrativ. Studiu de drept public român şi com- 
parat, al cărei autor este AlE. Silvian!, fiind, în egală măsură, una 
dintre puţinele cercetări de drept comparat din ramura dreptului public. 
Specificul lucrării este dat de o structură dihotomică (partea teoretică 
şi partea pozitivă), dar şi de faptul că dreptul comparat este concentrat 


! AL.-E. Silvian, Regulamentul administrativ. Studiu de drept public român şi 
comparat, Tipografia „Revista Geniului” Bucureşti, 1934. 

într-un capitol distinct, la finalul lucrării, aşa cum se întâmplă, de 
regulă, la tezele de doctorat care studiază probleme de drept intern. 
Capitolul VII al lucrării, cu titlul „Regulamentul administrativ în 
dreptul public comparat”!, se prezintă sub forma unei expuneri a 
prevederilor legislative incidente în tema cercetată, din state precum. 
Franţa, Germania, Austria, URSS, Italia, Țările Anglo-saxone, Elveţia, 

Polonia, Cehoslovacia, Ungaria, Iugoslavia, Bulgaria, Statele Ameri- 
cane, dar şi câteva state din Asia şi din Africa. 

Studii de drept civil comparat întâlnim şi după anul 1940, când 
G. Lipovanu publică studiul Egalitate şi contract. Este analizată în 
cuprinsul acestei lucrări instituţia leziunii în legislaţia franceză, 
anglo-americană, dar şi în legislaţia germană. Concluziile privitoare la 
instituţia leziunii sunt prevăzute, nefiresc, în cuvântul-înainte al 
lucrării, apreciindu-se că: „redactorii codului francez au văzut în 
leziune numai o disproporţie materială, care duce la resciziunea con- 
tractului numai în cazul când este enormă”; în Anglia, leziunea este 
privită ca o încălcare a ideii de morală, iar între cele două sisteme 
(francez şi englez) se poziţionează sistemul german, caracterizat ca un 
sistem mixt, unde leziunea, în baza unei teorii armonice, este privită 
atât din punctul de vedere al elementului inițial, de ARS: cât şi 
din perspectiva rezultatului, anume disproporția între prestații“. 

Mai aproape de sfârşitul secolului XX, Yolanda Eminescu este 
autoarea unei opere remarcabile în materia dreptului comparat, sem- 
nând lucrări ce au ca obiect domenii precum: dreptul civil (Les Codes 
civils des pays socialistes: étude comparative, 1980), dreptul concu- 
renţei (Concurența neleală: drept român şi comparat, 1993), dreptul 
proprietăţii intelectuale (Apărarea descoperirilor, invențiilor şi inova- 
fiilor în dreptul socialist: Studiu de drept comparat, 1962), dar şi pro- 
cese celebre (Pledoarii celebre: antologie de oratorie judiciară, 1973). 


1 [bidem, pp. 167-196. 

2 1.G. Lipovanu, Egalitate şi contract (Studiu de drept civil comparat), Tipografia 
Al. A. Ţerek, Iaşi, 1946. 

3 Ibidem, p. 5. 

4 Ibidem, pp. 5-6. 

În România, dreptul comparat a cunoscut o abordare expansivă 
după Congresul de la Paris din anul 1900, dar mai cu seamă odată cu 
formarea unei generații remarcabile de jurişti în dreptul francez, la 
Paris. Rigurozitatea şi calitatea şcolii franceze de drept a condus la 
lucrări bine organizate din punctul de vedere al tehnicii de lucru, al 
structurii, dar şi din perspectiva calităţii cercetării. 

Dreptul privat este unul dintre beneficiarii majori ai studiilor de 
drept comparat, spre deosebire de dreptul public, unde lucrările de - 
drept comparat sunt destul de puţine. Principalul câştigător al cerce- 
tărilor de drept comparat este chiar sistemul juridic român, întrucât insti- 
tuţiile care au făcut obiectul analizei într-o astfel de cheie, :a metodei 
comparative, se regăsesc, chiar şi astăzi, în peisajul juridic naţional. 

Metoda comparativă a fost, de cele mai multe ori, utilizată în 
deplinătatea ei, în sensul în care este necesară parcurgerea a trei paşi: 
(cunoaştere, înţelegere, comparare). Sunt lucrări de drept comparat 
care au atins finalitatea metodei, după cum sunt şi lucrări care s-au 
oprit la prima sau la cea de-a doua etapă. 

Expunerea lucrărilor de drept comparat, aşa cum a fost enunțată la 
începutul studiului, nu s-a dorit a fi una exhaustivă, ci exponențială, 
astfel că lucrările prezentate au reprezentat ajutoare în expunerea unor 
opinii critice la adresa modului de utilizare a metodei comparative. În 
definitiv, apreciem că, în majoritatea cazurilor, dreptul comparat ca 
metodă de lucru, şi-a îndeplinit funcţiile. Totodată, constatăm că 
lucrările de macro-comparaţie sunt aproape inexistente, în timp ce 
studiile de micro-comparaţie formează majoritatea bibliotecii de drept 
comparat. | 


2.2. Definiţia dreptului comparat 


Încă de la momentul primului Congres de drept comparat, din 
anul 1900, cercetătorii comparatişti au susţinut variate teorii privitoare 
la definirea dreptului comparat. Astfel, astăzi regăsim o definiţie 

simplă a acestuia, respectiv dreptul comparat este o „disciplină juridică 
ce constă în studiul ştiinţific al comparării drepturilor, adică a siste- 
melor juridice şi a instituţiilor juridice ale diverselor state sau ale unor 
grupări de state”!. 

În strânsă legătură cu dreptul comparat, au luat naştere numeroase 
expresii, care nuanţează actualitatea acestei noi ramuri de drept, ex- 
presii precum: „drept global”, „drept intercultural”, „drept transna- 
tional”, „drept uniform” şi chiar „drept european”. Dezvoltarea drep- 
tului comparat a fost consecinţa inevitabilă a naţionalismului exprimat 
în baza dreptului la autodeterminare al popoarelor. 

Noţiunea de drept comparat nu a cunoscut o cristalizare imediată, 
ci a parcurs mai multe etape până la sensul de astăzi. Spre exemplu, 
Marc Ancel a utilizat noţiuni precum „comparare juridică” sau „cerce- 
tare comparativă în drept”. Expresia „drept comparat” este criticată, 
iar argumente în acest sens sunt aduse prin faptul că se transpune o 
procedură şi nu un drept material sau un drept pozitiv”, idee pe care nu 
o împărtăşim, deoarece nu se compară drepturile statelor (aşa cum 
reiese din denumirea germană Rechtsvergleichung), ci ordinile juridice 
şi elementele componente ale acestora. 

Până la momentul aprobării existenţei unei duble structuri com- 
parative (micro şi macro), dreptul comparat era definit ca ştiinţa care 
„apropie şi compară regulile şi instituţiile diverselor sisteme juridice în 
vigoare din lume”. Marc Ancel definea dreptul comparat ca fiind 
ştiinţa care „constă în constatarea punctelor comune şi a diferenţelor 
care există între două sau mai multe drepturi naționale”. 


1D. Alland, S. Rials, Dictionnaire de la culture juridique, Ed. P.U.F., ed. a 4-a, 
Paris, 2012. 

2 T, Rambaud, Introduction au droit compare. Les grandes traditions juridiques 
dans le monde, Ed. P.U.F., Paris, 2017, p. 10. 

3 B. De Loynes de Fumichon, Jntroduction au droit compare, Comparative Law 
Journal of the Pacific, vol. II, 2013, p. 1. 

4 P, Arminjon, B.B. Nolde, Traité de droit compare, vol. I, Ed. LGDI, Paris, 
1950, p. 10. 

5 M. Ancel, Utilité et methodes de droit compare, Neuchâtel 1971, p. 31. 

Astăzi, dreptul comparat este definit din ce în ce mai detaliat, 
„complexitatea definiţiilor survenind chiar din redescoperirea impor- 
tanţei şi aplicabilităţii globale a disciplinei juridice. 

Dreptul comparat poate fi definit ca „disciplina academică ce 
vizează evidenţierea unei cartografii juridice mondiale care permite o 
operaţiune inteligibilă de stabilire a asemănărilor şi deosebirilor exis- 
tente între reguli şi instituţii juridice ce aparţin două sau mai multor 
ordini juridice mheaa deosebiri care vizează inclusiv dinamica 


D 


acestora 


2.3. Dreptul comparat — ştiinţă autonomă 


La fel ca şi dreptul internațional, dreptul comparat are un statut 
special şi nu intră în sistemul de drept intern al vreunui stat. Fără a 
intra în sfera de reglementare a vreunei alte discipline, dreptul com- 
parat îşi câştigă, treptat, locul în rândul disciplinelor autonome, depă- 
şind stadiul unei simple metode, fiind caracterizat prin interdiscipli- 
naritate şi diversitate metodologică. 

Ştiinţa juridică este o ştiinţă normativă, care trebuie să interpre- 
teze şi să aplice dreptul pozitiv în cazuri concrete. Interpretarea drep- 
tului presupune determinarea în mod precis a conţinutului, semnifi- 
caţiei şi a condiţiilor de aplicare a unei norme juridice. 

Pentru ca o materie nouă să fie considerată ştiinţă autonomă, şi nu 
o metodă de cercetare, este necesară îndeplinirea unor criterii, precum: 

„obiect propriu de reglementare (elementele determinante ale marilor 
sisteme de drept), metodă proprie (metoda comparativă), scop propriu 
(gruparea ordinilor juridice în sisteme şi familii juridice). Totodată, o 
ştiinţă juridică nouă trebuie să propună răspunsuri la întrebări noi, pe 
me AA a | me 


i Ibidem, pp. 10-11. 
? M. Guţan, op. cit., 2014, p. 50. 

care nicio ştiinţă juridică nu le-a mai adresat până acum. Dreptul com- 
parat se circumscrie şi acestui criteriu, prin următoarele întrebări: Câte 
ordini juridice există în lume? Care sunt criteriile de clasificare ale 
acestora? Cum pot fi sistematizate, la nivel superior, normele juridice 
din fiecare ordine juridică existentă şi identificată? Care este metoda 
de comparare? Există o aplicabilitate a dreptului comparat de către 
judecători şi de către universitari? 

Autonomia unei ştiinţe juridice trebuie înţeleasă în sensul de 
relativitate, şi nu de autonomie absolută, deoarece independenţa oferită 
de autonomie se traduce, mai exact, prin interdependenţă. Fiecare 
ştiinţă autonomă se prefează pe elemente din alte ştiinţe juridice, iar 
cele contemporane sau care s-au format în secolele XX şi XXI împru- 
mută, inevitabil, caracteristici ale celor clasice. Însă delimitarea de 
celelalte ramuri de drept este necesară pentru clarificarea unicităţii 
dreptului comparat. 

Odată stabilit faptul că dreptul comparat nu intră în sistemul de 
drept intern, devine neconcludentă diferenţierea faţă de ramurile de 
drept clasice, care formează dreptul naţional, astfel că interesează aici 
diferenţierile față de dreptul internaţional şi dreptul european, ca 
ultimă etapă în stabilirea faptului că dreptul comparat îndeplineste 
caracteristicile unei ştiinţe autonome. 


2.3.1. Dreptul comparat şi dreptul internaţional public 


Dreptul internațional public se referă la raporturile stabilite între 
state şi organizațiile internaționale’, iar dreptul comparat analizează 
elementele determinante ale marilor sisteme de drept. Dreptul inter- 
naţional public prezintă particularităţi care îl diferenţiază atât de 
dreptul naţional, cât şi de dreptul comparat: calitatea subiecţilor; 


1 C. Moldovan, Drept internaţional public. Principii şi instituţii fundamentale, 
Ed. Hamangiu, Bucureşti, 2017, p. 5. 

metoda de reglementare specifică reprezentată de poziția de egalitate a 
statelor; crearea normelor de drept internațional prin acordul de voință 
al statelor; norme juridice puse în aplicare de către creatorii acestora; 
absența sancțiunii din structura tipică a normelor de drept interna- 
tional; caracterul facultativ al jurisdicției instanțelor internaționale’. 

Actorii implicați în cele două ramuri de drept sunt total diferiţi: 
statele şi organizațiile internaționale din dreptul internațional public 
pot fi elemente componente ale sistemelor de drept, caz în care este 
subliniată încă o dată ideea de caracter interdisciplinar al dreptului 
comparat. Însă dreptul comparat este unul dintre instrumentele prin- 
cipale de lucru pentru dreptul internațional public. Spre exemplu, 
negocierea unor tratate trebuie să se realizeze prin intermediul unor 
reprezentanți care să înțeleagă punctul de vedere al celeilalte părți 
negociatoare, punct de vedere bazat pe sistemul național propriu, dar şi 
pe cultura şi tradiţiile juridice statale, caz în care comparatistul poate 
să furnizeze argumentele necesare pentru a convinge interlocutorul. 


2.3.2. Dreptul comparat şi dreptul internaţional privat 


Dreptul internaţional privat reglementează raporturile dintre parti- 
culari, cu element de extraneitate, având drept scop rezolvarea conflic- 
telor de legi’. 

Dreptul comparat este departe de a prezenta similitudini cu 
dreptul internaţional privat, acesta neavând drept scop identificarea 
dreptului aplicabil în cazul unor conflicte de legi ce conţin cel puţin un 
element de extraneitate. În astfel de situaţii, dreptul comparat poate 
doar să indice care este soluția găsită de un sistem de drept sau altul, 


! Ibidem, pp. 9-14. 
2 p; Kalensky, La méthode comparative et le droit international privé, în Revista 
Travaux de droit comparé nr. 4/ 1978, Praga, pp. 32-55. 

pentru îmbunătăţirea modului de soluţionare a conflictelor în dreptul 
naţional. 

Mai mult decât atât, cele două discipline sunt complementare şi 
interdependente. Dreptul internaţional privat se realizează graţie drep- 
tului comparat, acesta din urmă oferind utilitate dreptului internaţional 
privat prin faptul că rezolvarea conflictelor de legi presupune referirea 
la sistemele de drept străin. Însă toate acestea nu sunt lipsite de 
tensiuni. Spre exemplu, finalitatea unificatoare a dreptului comparat a 
perturbat metoda conflictelor de legi, în sensul în care drepturile 
omului se pot interpune în echilibrul dintre armonia internaţională a 
soluţiilor şi respectarea drepturilor fundamentale!. 

Secolul XX a marcat trecerea de la un sistem bine ordonat la unul 
unde sunt prezente incoerenţa, paradoxul şi conflictul de metode. Pe 
de o parte, dreptul are de câştigat prin îmbogățirea cu acest pluralism 
de surse. De cealaltă parte, multiplicarea originilor dreptului conduce 
la fragmentare şi la apariţia unor noi tipuri de conflicte. Astfel, pentru 
comparatist se naşte o nouă provocare: identificarea tuturor acestor 
principii şi reguli cu origini din ce în ce mai diverse, precum şi siste- 
matizarea acestei diversităţi în afara sistemului tradițional al ierarhiei 
normative. 


2.3.3. Dreptul comparat şi dreptul Uniunii Europene 


Dreptul Uniunii Europene sau dreptul european corespunde 
ansamblului regulilor aplicabile în interiorul Uniunii Europene, reguli 
care se aplică instituţiilor europene, statelor membre şi resortisanţilor 
acestora, toate acestea în domeniile de competenţă ale Uniunii 
Europene. 


1! B. Fauvarque-Cosson, Droit comparé et droit international privé: la 
confrontation de deux logiques à travers l'exemple des droits fondamentaux, în Revue 
international de droit compare, nr. 4/2000, pp. 797-818. 

Particularităţile acestui drept sunt următoarele: 

e Dreptul european nu este o ramură a dreptului naţional; 

e Dreptul european primează în faţa dreptului naţional al statelor 
membre; | | 

e Dreptul european se aplică în mod direct cetăţenilor europeni; 

e Dreptul european nu trebuie să fie transpus in integrum în legis- 
laţia naţională!. 

Dreptul naţional al fiecărui stat membru a fost, fără îndoială, sursă 
„de inspiraţie pentru crearea legislaţiei europene, însă fiecare stat şi-a 
păstrat specificul naţional. Totuşi, armonizarea legislativă europeană 
nu ar fi fost posibilă fără cunoaşterea particularităţilor fiecărui sistem 
de drept în parte, respectiv a fiecărei legislații naţionale. Astfel, se 
evidenţiază necesitatea existenţei dreptului comparat din perspectiva 
dreptului Uniunii Europene. m 

Metoda comparativă este singura în măsură să ofere punctele de 
convergență şi de divergență între legislațiile statelor componente ale 
Uniunii Europene şi, în acest mod, să surprindă cea mai bună soluţie 
pentru armonizarea legislativă. Mai mult decât atât, dreptul comparat, 
prin metoda comparativă, este instrument de lucru în jurisprudenţa 
instanţelor europene (Curtea Europeană a Drepturilor Omului sau 
Curtea de Justiţie a Uniunii Europene). 

Primul exemplu istoric în care s-a recurs la compararea drepturilor 
naţionale este cauza Algera şi alții c. Adunării Comune a Comunităţii 
Europene a Cărbunelui şi Oţelului”. În fapt, în toamna anului 1955, 
Adunarea Comună s-a străduit să-şi restructureze secretariatul pentru a 


! Regulamentele şi deciziile devin în mod automat obligatorii pentru întregul 
Spaţiu al Uniunii Europene, de la data intrării lor în vigoare, în timp ce directivele 
trebuie transpuse în legislaţiile naţionale ale statelor membre. 

2 Cauzele reunite C-7/56 şi C-3/57 până la C-7/57 din 12 iulie 1957, CJUE, 
Dinecke Algera, Giacomo Cicconardi, Simone Couturaud, Ignazio Genuardi, Félicie 
Steichen c. Adunarea Comună CECO, curia.europa.eu. 

remedia anumite deficienţe organizaționale. Întrucât lucrările Comitetului 
preşedinţilor, angajate în completarea Statutului funcţionarilor 
Comunităţii, se apropiau de încheierea acestuia şi întrucât, pe de altă 
parte, contractele angajaţilor Adunării Comune urmau să expire la 31 
decembrie 1955, pârâtul a decis să „stabilească legături între măsurile 
de reorganizare a serviciilor şi aplicarea de către funcționarii săi a 
Statutului funcţionarilor”. Curtea, cu privire la problema dacă revo- 
carea măsurilor care creează drepturi subiective este admisibilă, a 
pronunţat hotărârea „cu respectarea normelor juridice recunoscute de 
legile şi jurisprudenţa statelor membre”. Urmează o „examinare bazată 
pe legea comparativă” de doar două pagini. S-a afirmat în mod corect 
că o examinare comparativă, atât de detaliată, nu a fost realizată de 
atunci în niciunul dintre cazurile hotărâte de Curte. Studiul de drept 
comparat scoate la suprafaţă faptul că în cele şase state membre un act 
: administrativ care conferă drepturi subiective părţii nu poate fi revocat, 
dacă este vorba despre un act legal. Dacă, dimpotrivă, actul adminis- - 
trativ este ilegal, atunci în toate statele membre este admisă posibi- 
litatea revocării. | 

În motivarea hotărârii este zar un studiu de drept comparat, din 
cuprinsul căruia reiese că în şase state membre un act administrativ 
care conferă drepturi subiective nu poate să fie retras, dacă este vorba 
despre un act legal. În această situaţie, dreptul subiectiv fiind dobândit, 
necesitatea păstrării încrederii în stabilitatea situaţiei create poartă 
asupra interesului administraţiei care ar vrea astfel să revină asupra 
propriei decizii. Studiul de drept comparat continuă cu situaţia în care 
dacă actul administrativ este ilegal, dreptul tuturor statelor membre 
admite posibilitatea unei revocări. Dreptul francez dispune ca retra- 
gerea actului ilegal să fie pronunţată înainte de expirarea termenului de 
recurs contencios, iar dacă un recurs a fost formulat, înainte de inter- 
venţia unei hotărâri judecătoreşti. Dacă dreptul belgian, luxemburghez 
şi olandez au acelaşi reguli, dreptul german nu cunoaşte un termen 

pentru exercitarea dreptului de revocare. O ultimă referință de drept 
comparat vizează dreptul italian, unde orice act administrativ redactat 
cu încălcarea legii sau cu exces de putere poate să fie anulat ex tune de 
către administraţia care l-a emis, independent de drepturile subiective 
la care a dat naştere, retragere care poate să aibă loc în orice moment, 
neexistând un termen fix pentru aceasta. 

Metoda comparativă din jurisprudenţa Curţii europene a drep- 
turilor omului este reflectată în fiecare decizie în parte, prin secţiunea 
distinctă din motivare, care iniţial purta denumirea de drept comparat, 
iar ulterior aceasta a fost extinsă la elemente de drept și de practică 
comparate. | 

Cu titlu de exemplu, în cauza Vo c. Franfei!, secţiunea IV din 
decizie face trimitere la majoritatea statelor membre ale Consiliului 
Europei, unde incriminarea omorului intenţionat nu se aplică fetusului. 
Totodată, este subliniat faptul că trei ţări au făcut alegerea unor incri- 
minări specifice. În Italia, art. 17 din Legea din 22 mai 1978 relativă la 
avort prevede pedeapsa închisorii de la 3 luni la 2 ani pentru cel care 
cauzează o întrerupere a cursului sarcinii din imprudenţă. În Spania, 
art. 157 din Codul penal prevede o incriminare a faptelor de lezare a 
fetusului, iar în art. 146 este prevăzută pedeapsa avortului provocat 
prin imprudenţă gravă. În Turcia, art. 456 din Codul penal prevede că 
cel care produce un prejudiciu unei femei însărcinate, care a condus la - 
o naştere prematură, este pedepsit cu o pedeapsă de la 2 la 5 ani de 
închisoare. | 


! În această speţă este vorba despre eroarea unui medic, în urma căreia recla- 
manta a fost supusă unei proceduri de înlăturare a unui sterilet, deşi aceasta se prezen- 
tase la medic pentru un control de rutină, fiind însărcinată în luna a şasea. Confuzia are 
la bază apropierea numelor a două paciente, cea însărcinată (Thi-Nho Vo) şi cea căreia 
trebuia să i se înlăture steriletul (Thi Thanh Van Vo). Pentru mai multe detalii, a se 
vedea A.E. Franţ, Întreruperea cursului sarcinii. Repere juridice şi etice, Ed. Universul 
Juridic, Bucureşti, 2016, pp. 425-426; R. H. Radu, Convenţia europeană a drepturilor 
omului. Note de curs, ediția a II-a, revăzută și adăugită, Ed. Universul Juridic, 2018, 
p. 42. 

În acelaşi sens este şi cauza Ottan c. Franjei!, în care secţiunea 
elemente de drept comparat şi de practică comparată este concentrată 
asupra problemei diversităţii şi reprezentativităţii corpului. judiciar. 
Astfel, în secţiunea drept comparat este expus faptul că în Regatul Unit 
subreprezentarea femeilor şi a persoanelor ce fac parte din minorităţi. 
este vizibilă în rândul judecătorilor, cu precădere în cadrul instanțelor 
cu grad de jurisdicție superior. În Olanda, Consiliul magistraturii a 
comandat în anul 2007 un studiu privitor la reprezentarea minorităţilor 
etnice în corpul judecătoresc al mai multor ţări (Olanda, Germania, 
Franţa, Canada şi Statele Unite ale Americii). În secțiunea practică 
judiciară comparată este nominalizată, cu titlu de exemplu, cauza 
Batson c. Kentucky, unde posibilitatea de recuzare a avocaţilor apărării 
şi ai acuzării nu poate să fie exercitată în funcţie de criterii rasiale. În 
Canada, în mai multe cauze recente, indivizi acuzaţi de omorul unor 
persoane „autohtone” au fost achitaţi de un complet de juraţi în 
structura căruia nu era nicio persoană autohtonă. 


2.3.4. Dreptul comparat ca ştiinţă şi compararea 
dreptului de ramură . - 


Adeseori apar confuzii între ştiinţa dreptului comparat şi metoda 
dreptului comparat, particularizată pe compararea instituţiilor şi 


1 În fapt, în anul 2009 a fost achitat un jandarm care, în anul 2003, în timpul 
urmăririi unei maşini a ucis un tânăr ce aparţinea unei comunităţi de naţionalitate 
străină, dintr-un cartier al unei clase muncitoare. Imediat după hotărârea de achitare, 
avocatul tatălui victimei, ca răspuns la întrebarea unui jurnalist, a declarat că verdictul 
nu reprezintă o surpriză, deoarece componenţa etnică a completului de judecată era 
formată exclusiv din „albi”. Urmare a acestei declaraţii, Curtea de Apel Montpellier a 
aplicat avocatului un avertisment, ca sancţiune disciplinară, deoarece în opinia Curţii, 
acesta nu şi-a respectat obligaţiile sale de etică profesională de fineţe şi de moderație. 
Decizia CEDO nr. 41841/12 din 19 aprilie 2018, www.hudoc.echr.coe.int, urmare a 
căreia CEDO îi dă dreptate reclamantului, constatând în unanimitate încălcarea art. 10 
din Convenţia europeană a drepturilor omului. 

principiilor în interiorul unei ramuri de drept. Expunerea, departe de a 
fi exhaustivă, se concentrează pe analiza unor drepturi de ramură 
comparate, care s-au evidențiat inclusiv prin apariția unor monografii 
dedicate lor. 


A. Dreptul comparat şi dreptul penal comparat 


Jean Pradel, plecând de la ideea conform căreia dreptul comparat 
este înainte de toate „un proces de comparare”, subliniază faptul că 
dreptul penal comparat este o ramură a dreptului comparat”. Într-adevăr, 
diviziunea micro-comparare şi macro-comparare permite o astfel de 
subclasificare, prin intermediul căreia în micro-comparare sunt incluse 
toate ramurile clasice de drept, în forma lor comparată, prin raportare, 
desigur, la totalitatea sistemelor de drept. 

Spre deosebire de dreptul comparat, care studiază grupări mari de 
drepturi, unite prin surse de drept, principii şi instituţii comune, dreptul 
penal comparat îşi dovedește eficiența dacă sunt respectate două 
condiţii: aspectul material, concretizat în cele trei diviziuni clasice ale 
dreptului penal (drept penal general, drept penal special şi drept 
procesual penal), precum şi aspectul geografic, potrivit căruia unităţile 
de comparare trebuie să se regăsească în interiorul frontierelor unui 
stat (interesul comparării poartă asupra identificării de asemănări şi 
deosebiri între legislaţiile penale a două sau mai multor state). Aşadar, 
observăm că dreptul penal comparat, grefat pe structura dreptului 
penal intern, analizează din perspectivă comparată infracţiunea, sancţi- 
unea şi procesul. 


B. Dreptul comparat şi dreptul constituţional comparat 


Dreptul constituţional comparat se poate apropia destul de mult de 
dreptul comparat ca ştiinţă, prin asemănările identificate în obiectul de 


l M. Ancel, op. cit., p. 31. 
? J, Pradel, Droit pénal comparé, ed. a 4-a, Ed. Dalloz, Paris, 2016, p. 1. 

reglementare. Însă, şi de această dată, dreptul comparat în integra- 
litatea lui se situează, ierarhic vorbind, deasupra dreptului constitu- 
tional comparat, în sensul în care acesta din urmă este unul dintre 
mijloacele de realizare a dreptului comparat. Spre exemplu, într-o 
geografie juridică, sistemul constituţional existent într-un anumit stat 
poate constitui criteriu de clasificare al sistemelor de drept. În acest 
sens, distingându-se sistemul constituţional anglo-saxon (Marea . 
Britanie, Canada şi Statele Unite ale Americii), sistemul constituţional 
european (Franţa, Italia, Portugalia etc.), sistemul constituţional 
sud-american, sisteme constituţionale bazate pe principii religioase!. 

Distribuţia geografică de mai sus este bazată, în mod exclusiv, pe 
noţiunea de sistem constituţional, prin acesta înţelegându-se „ansam- 
blul coerent şi armonios structurat al instituţiilor politice şi al mecanis- 
melor de guvernare consfinţite în Constituţie, prin intermediul cărora 
se realizează procesul de conducere socială”?. Astfel, intră în obiectul 
de reglementare al dreptului constituţional comparat regimurile poli- 
tice contemporane, parlamentare, prezidenţiale şi semi-prezidenţiale, 
de la formarea sistemului constituţional până la organizarea 
politico-etatică actuală. Dreptul comparat ca știință, bazându-se pe 
divizarea din perspectiva dreptului constituţional comparat, analizează 
particularităţile sistemelor de drept contemporane, de la codificare şi 
până la reforme, trecând prin evoluţia istorică a dreptului din fiecare 
sistem juridic, sursele dreptului, dar şi diviziunea actuală a dreptului, 
ori originalitatea conceptelor juridice. 


C. Dreptul comparat şi dreptul privat comparat 


Ramură a dreptului comparat, dreptul privat comparat se defineşte 
ca „acel domeniu al dreptului pozitiv, dogmatic, în cadrul căruia sunt 


1! C, Ionescu, Drept constituțional comparat, Ed. C.H. Beck, Bucureşti, 2008, 
p. 6. 
2 Ibidem, p. 10. 

analizate, într-o complexă manieră, ramurile şi instituţiile sistemelor 
sau familiilor juridice naţionale, comunitare şi mondiale, în vederea 
punerii în valoare a asemănărilor şi diferențelor comparabile dintre 
acestea”! 

Asemănările dintre dreptul comparat şi dreptul privat comparat 
sunt evidente şi nu necesită o detaliere amplă. Menţionăm doar că 
ambele se axează pe studiul izvoarelor dreptului, însă notabilă la 
capitolul diferenţe este analiza structurată exclusiv pe partea de drept 
privat, respectiv drept civil şi ramurile subsecvente acestuia. Astăzi, 
dreptul privat comparat are ca principală preocupare noua cultură 
juridică europeană (Europa se confruntă cu o trecere de la o abordare 
oarecum formală, dogmatică şi pozitivistă a dreptului privat la una 
orientată către substanță şi pragmatism?), axată pe politicile codului 
civil european, dreptul european al contractelor sau dinamica euro- 
penizării din perspectiva codificării. 

Urmare a analizei întreprinse, concluzionăm că dreptul comparat 
şi-a câştigat locul de ştiinţă autonomă, diferenţiindu-se net față de 
celelalte ramuri de drept, astfel încât orice discuţie pe această temă 
devine sterilă, întrucât sunt îndeplinite toate poat e necesare pentru 
autonomizarea acestei ştiinţe noi. 


2.4. Obiectul de reglementare al dreptului comparat 


Prin obiect de reglementare, ca element distinct de identificare a 
unei ramuri de drept autonome, se înțelege acele „relaţii sociale ce au 
acelaşi specific (relaţii omogene), folosesc aceeaşi metodă sau acelaşi 


! V, Ciucă, Lecţii de drept privat comparat. O introducere în hermeneutica orga- 
nică a dreptului privat comparat, vol. 1, ed. a 2-a, Ed. Fundaţiei Axis, Iaşi, 2005, p. 61. 

2 M. Hesselink, Studii de drept privat comparat, Ed. Themis Cart, Ec 
2008, p. 62. 


42 Drept comparat și sisteme de drept. Noţiuni introductive 


complex de metode”! sau „raporturile sociale care sunt reglementate 
de regulile de drept ce aparţin ramurii respective”?. 

Fiind o disciplină nouă, atipică potrivit structurii clasice a ramu- 
rilor de drept din dreptul naţional, dreptul comparat are şi un obiect de 
reglementare inovator şi vast, care presupune analiza dreptului în 
context. Dacă, în general, ramurile clasice de drept (drept constitu- 
tional, drept penal”, drept administrativ”, drept civil, drept fiscal5, 
dreptul munciif etc.) au cristalizate raporturile sociale pe care le regle- 
mentează, dreptul comparat încă este supus unor numeroase discuţii 
privind obiectul de reglementare. Unii autori consideră că trebuie 
depăşită clasica abordare privitoare la sisteme de drept şi că trebuie 
privit din punct de vedere postmodernist, respectiv studierea unui 
„evantai impresionant posibil de analizat, plecând de la simpla 
descriere pozitivistă a unui sistem de drept străin (...)-la o analiză 


1 G. Lupu, G. Avornic, Teoria generală a dreptului, Ed. Lumina, Chişinău, 1997, 
p. 115. 

2 C.T. Ungureanu, Drept civil. Partea generală. Persoanele, ed. a 2-a, Ed. Hamangiu, 
Bucureşti, 2013, p. 2. 

3 Pentru detalii privind obiectul de reglementare al dreptului penal, a se vedea 
M.-I. Mărculescu-Michinici, M. Dunea, Drept penal. Partea generală. Curs teoretic în 
domeniul licenței (I). Noţiuni introductive. Aplicarea legii penale. Infracțiunea.- 
Extrase de practică relevantă. Materiale auxiliare de lucru, Ed. Hamangiu, 2017. 

4 Spre exemplu, dreptul administrativ român are ca obiect de reglementare două 
categorii de raporturi sociale, respectiv raporturi sociale care privesc aplicarea legii şi 
raporturi sociale care privesc soluţionarea litigiilor dintre autorităţile administraţiei pu- 
blice şi particulari (pentru detalii, D.C. Mâţă, Drept administrativ, vol. I, Ed. Universul 
Juridic, Bucureşti, 2016, p. 14). 

5 Obiectul de reglementare al dreptului fiscal este dat de relaţiile sociale privind 
constituirea, modificarea şi stingerea creanţelor fiscale, provenind din impozite, taxe, 
contribuţii şi alte sume datorate bugetului general consolidat (pentru detalii, I.M. Costea, 
Fiscalitate europeană. Note de curs, Ed. Hamangiu, Bucureşti, 2016, p. 1). 

6 Obiectul dreptului muncii îl constituie raporturile de muncă izvorâte din con- 
tractele de muncă (individuale și colective) şi unele raporturi juridice conexe acestora 
(pentru detalii, S. Pananinte, Dreptul individual al muncii, Ed. Hamangiu, Bucureşti, 
2017). 

filosofică a tiparelor de raționament juridic”!. Alți autori exprimă con- 
vingerea conform căreia sub incidența dreptului comparat intră doar 
analiza tradițiilor juridice din lume?. 

Obiectul dreptului comparat cunoaşte o divizare dihotomică. 
Astfel, a devenit tradiţională analiza din perspectiva macro-comparării 
şi analiza din perspectiva micro-comparării?. 

Prin micro-comparare se înţelege „apropierea comparativă de 
reguli sau instituţii juridice aparţinând unor ordini juridice diferite”. 
Aşadar, micro-compararea este cea care are ca obiect analiza unor 
instituţii, a unor principii sau a unor reguli juridice. 

Macro-compararea se opune micro-comparării şi constă în analiza 
„marilor structuri, mai ales a celor determinante, cu scopul de a grupa 
ordinile juridice în sisteme juridice” 

Concluzionând, dreptul comparat are ca obiect de reglementare 
două categorii de raporturi: 


2.4.1. Raporturi sociale care privesc elementele 
componente ale fiecărei ordini juridice 


Ordinea juridică este un sistem de normef, de tip dinamic. Fiecare 
ordine juridică este structurată pe o ierarhie de norme. Astfel, în toate 
cazurile va exista o lege fundamentală care constituie nucleul ordinii 


1 M. Guţan, op. cit., p. 91. 

2 Th. Rambaud, Introduction au droit comparé. Les grandes traditions Judi ue 
dans le monde, Ed. P.U.F., Paris, 2014. 

3 L.-J. Constantinesco, Tratat de drept comparat. Introducere în dreptul com- 
Parat, vol. I, Ed. All, Bucureşti, 1997, p. 228. 

4 Ibidem. 

5 L.-J. Constantinesco, Tratat de drept comparat. Ştiinţa dreptului Soiuri. 
vol. IHI, Ed. All Beck, Bucureşti, 2001, pp. 73-74. i 

6 H. Kelsen, T, héorie générale de droit, Ed. LGDJ, Paris, 1997, p. 164. 

juridice, lege fundamentală din care derivă conţinutul normelor gene- 
rale, fie acestea legislative sau cutumiare. La rândul lor, normele 
generale dau naştere normelor individuale, obţinând, în definitiv, 
structura piramidală a ierarhiei normelor juridice. 

Ordinea juridică este o ordine creată de oameni într-un cadru 
precizat de condiţiile socio-istorice, proprii- societății respective şi 
locului pe care aceasta îl deţine pe axa spaţio-temporală a civilizaţiei 
din care ea face parte!. Ceea ce diferenţiază ordinile juridice este faptul 
că fiecare societate vrea ca ordinea sa politico-socio-economică să fie 
organizată după finalitatea specifică (între elementele unei ordini 
juridice există deosebiri de natură şi de calitate, ceea ce face ca două 
sau mai multe ordini juridice să se înrudească între ele pentru că au 
acelaşi tip de structuri), precum şi după tipul de drept ca instrument 
destinat să asigure această funcţie (unele sisteme juridice pot acorda 
unor elemente determinante o importanţă mai mare decât altora, ceea 
ce presupune o analiză particularizată şi contextualizată în funcţie de 
elementele determinante?). 

Totodată, ordinea juridică acoperă nu doar ansamblul normativ 
constitutiv al dreptului pozitiv, ci şi totalitatea raporturilor şi a situa- 
ţiilor juridice ce interesează în egală măsură autorităţile publice şi per- 
soanele individuale ce activează pe un teritoriu. 

Analiza micro-comparatistă vizează, potrivit elementelor identi- 
ficate ca făcând parte din ordinea juridică, următoarele aspecte: ele- 
mente constituţionale (lege fundamentală, instituţii, drepturi şi liber- 
' tăți), elemente de drept penal (prevenţie şi represiune), elemente de 
drept civil (acte şi contracte). 


1 L.-J. Constantinesco, Tratat de drept comparat. Ştiinţa dreptului comparat 
vol. III, Ed. All Beck, Bucureşti, 2001, p. 170. 

2 Spre exemplu, în sistemul islamic, determinantă este natura religioasă a drep- 
tului, iar, în sistemul sovietic, elementul determinant este ideologia. 

2.4.2. Raporturi sociale privitoare la clasificarea 
marilor sisteme de drept 


Sistemul de drept este definit ca „totalitatea normelor juridice 
între care există relații relativ stabile şi durabile”! Orice sistem de 
drept implică două aspecte: unitatea şi diversitatea normelor juridice, 
rezultând astfel că o cunoaştere a sistemului dreptului contribuie la 
"perfecţionarea aplicării şi interpretării normelor juridice. 

Concluzionând, sistemul de drept reprezintă „structura internă a 
dreptului dintr-un stat, prin care se realizează unitatea normelor juri- 
dice şi gruparea lor în anumite părţi interdependente — ramuri de drept 
şi instituţii juridice”? | 

Categoria „sisteme contemporane de drept” vizează desemnarea 
unei grupe de sisteme de drept, care au anumite particularităţi juridice 
comune, bazate pe o tradiţie comună, grad de dezvoltare similar, dar Şi 
pe transplantarea aceloraşi surse de inspiraţie. 

Aşadar, macro-compararea are ca obiect de reglementare analiza 
marilor sisteme de drept, care concentrează tradiţii juridice comune, 
instituții similare, norme juridice similare, dar şi raporturi juridice 
aproape identice’. 

Odată cristalizat obiectul de reglementare al ştiinţei juridice de 
drept comparat, structura de analiză urmăreşte, pe de o parte, identi- 
ficarea marilor sisteme de drept (prin unificarea trăsăturilor comune 
ale sistemelor de drept de pe glob), iar de cealaltă parte se va avea în 
vedere identificarea trăsăturilor comune ale principiilor, regulilor, 
normelor şi instituţiilor din cadrul fiecărui sistem de drept prezentat cu 
ocazia macro-comparării. 


LG. Vrabie, S. Popescu, Teoria generală a dreptului, Ed. Ştefan Procopiu, Iaşi, 
1995, p. 84. 

2 G. Lupu, G. Avornic, op. cit., p. 113. 

3 Analiza criteriilor de clasificare face Sos Capitolului al HI- lea, Titlul I din 
prezentul curs. i 

2.5. Abordare metodologică 


Fiecare ramură de drept de sine stătătoare este caracterizată prin 
existenţa unei metode proprii de cercetare!, astfel că, şi în cazul 
dreptului comparat, distingem o metodă particulară de reglementare a 
relaţiilor care formează obiectul acestei ramuri. 

Principiul de bază în abordarea metodologică a dreptului com- 
parat este cel al funcţionalităţii, din acesta derivând toate celelalte 
reguli care determină alegerea drepturilor de comparat, scopul compa- 
rării ori crearea unui sistem de drept comparat?. Prin aplicarea acestui 
principiu, comparatistul caută şi identifică într-un sistem străin reguli, 
instituţii şi principii juridice care sunt echivalente din punct de vedere 
al funcţionalităţii cu cele din propriul sistem şi care îl interesează. 


2.5.1. Teoria funcţionalismului 


Din punct de vedere lingvistic, termenul de funcţionalism este 
definit ca „1. Un curent în arhitectura sec. XX, care are în vedere în 
primul rând necesitatea corespondenţei dintre formă şi funcţie, astfel 
încât aceasta din urmă să fie determinantă. 2. Orientare în lingvistica 
modernă care abordează studiul unei limbi şi al limbilor în general din 
perspectiva funcţiei de comunicare. 3. Doctrină din sociologie care 
consideră societatea un sistem, al cărui echilibru depinde de integrarea 
diferitelor componente ale sale”. 


1 Spre exemplu, dreptul muncii, ca ramură distinctă de drept intern, se bucură de 
cel puţin două particularități ale metodei de reglementare: alcătuirea din norme juridice 
cu caracter imperativ, precum şi existenţa unor izvoare de drept specifice, cu relevanță 
doar în această materie (S. Panainte, Dreptul individual al muncii, Ed. Hamangiu, 
Bucureşti, 2017, p. 3). 

2 K. Zweigert, H. Kătz, An Introduction to Comparative Law, ed. a 3-a, Ed. Oxford 
University Press, 1998, p. 34. 

3 Conform Dicţionarului explicative al limbii române. 

Din perspectiva dreptului comparat, funcţionalismul este fondat 
pe ideea că „în drept singurele lucruri comparabile sunt cele care 
îndeplinesc aceleaşi funcţii”!. Este, prin urmare, o chestiune de analiză 
a funcţiei sau a funcţiilor pe care le îndeplineşte o regulă sau o instituţie 
juridică şi de a căuta partenerul/echivalentul ei în drepturile străine. 
Acest lucru duce la luarea în considerare a regulilor juridice din două 
unghiuri, pe de o parte, din perspectiva funcţiei ocupate de normă şi, 
pe de altă parte, din perspectiva capacităţii sale de a îndeplini inci 
atribuită, 

Funcţiile pe care le îndeplinește această teorie a funcţionalismului 
sunt multiple”: | 

e Funcţia epistemologică, în sensul în care funcţionalismul furni- 
„zează un instrument de înţelegere a regulilor de drept găsite în legis- 
laţiile altor state; 

e Funcţia comparativă, ce presupune identificarea echivalențelor 
interinstituţionale, posibile doar după cercetarea instituţiei juridice de 
comparat în sistemul naţional; 

e Funcţia prezumtivă, care ia naştere din ideea că dacă instituţiile 
din legislaţiile diferitelor state sunt echivalente, atunci şi modul în care 
răspund unor probleme sau soluţionează diferendele juridice este echi- 
valent. Însă această prezumție este, în fapt, prima etapă în it aaa 
relaţiei funcţionale dintre probleme şi soluţii; 

e Funcţia de sistematizare, concretizată în finalitatea fede 
comparative, constând în construirea unui sistem; | 

e Funcţia de evaluare, conform căreia comparatistul, în urma ana- 
lizei, determină care este legea „mai bună” sau cu cele mai multe 
avantaje în aplicare; 


! B, Jaluzot, Méthodologie du droit compare: bilan et prospective, în Revue 
internationale de droit compar, vol. 57, nr. 1/2005. pp. 29-48. 
| 2 M. Reimann, R. Zimmermann, Comparative Law, Ed. Oxford na stia Press, 
New York, 2008, pp. 363-380. 

e Funcţia de universalizare conduce la ideea că dreptul comparat 
devine principalul instrument în unificarea dreptului; 

o Funcţia critică vizează multiple aspecte: toleranţă faţă de dreptul 
străin, critica dreptului străin, critica propriul drept, precum şi critica 
dreptului în general. 

Una dintre cele mai frecvente greşeli întâlnite în metoda EP na 
comparat este cea a juxtapunerii. Juxtapunerea presupune suprapunerea 
instituţiilor sau a principiilor deduse analizei, astfel încât să reiasă cu 
evidență asemănările şi deosebirile. Însă această etapă nu este sufi- 

"cientă, ci reprezintă doar primul pas în realizarea dreptului comparat. 
Simpla juxtapunere, fără comentariul analitic al termenilor de 
comparat, reprezintă doar prima etapă din metoda comparatistă. Com- 
pararea completă presupune ca din etapa juxtapunerii să fie desprinse 
noi puncte de vedere care să înglobeze diferitele soluţii identificate 
prin analiza comparată. | 

Ideile prezentate mai sus conduc la concluzia că există încă o 
mare confuzie între informarea comparativă şi compararea sistematică. 
Informarea comparativă este metoda prin care autorii din dreptul 
naţional prezintă, în mod descriptiv, aspecte generale privitoare la 
ramura de drept cercetată din dreptul străin. Informarea comparativă 
este „un mijloc ocazional şi subsidiar folosit în predarea dreptului 
național; ea nu trece deloc prin filiera procedeelor care caracterizează 
metoda comparativă în aplicarea sa sistematică”. | 


2.5.2. Fazele procesului metodologic sau Regula celor 3 C 


Incetăţenită ca metodă specifică dreptului comparat, regula celor 
3 C presupune trei stadii succesive: connaître, comprendre, pdl 
(a cunoaşte, a înţelege, a compara). | 


l L.-J. Constantinesco, Tratat de drept comparat. Metoda comparativă, vol. II, 
Ed. All, Bucureşti, 1998, p. 13. 
2 Ibidem, pp. 123-302. 

A. Connaître sau a cunoaşte 


Cunoaşterea termenului de comparat, ca obiect al primei faze, 
trebuie să se realizeze în urma unui examen analitic. Acest examen va 
avea ca finalitate fragmentarea termenului de comparat, urmată de 
integrarea acestuia în ordinea juridică de provenienţă. 

Mai departe, termenul de comparat trebuie analizat aşa cum este 
el în sursele sale originare. Astfel, o operă completă de comparare 
presupune examinarea surselor autentice, cu valoare ştiinţifică şi care, 
în ciuda dificultăţilor lingvistice, sunt singurele în măsură să reliefeze 
trăsăturile distincte ale termenilor de comparat!. 

Obstacolul lingvistic este principalul oponent al posibilităţii de a 
ajunge la sursele proprii ale dreptului străin. Traducerile oficiale sunt 
cele mai în măsură să fie luate în considerare la analiza comparativă, 
însă nu sunt suficiente, pentru că adesea termenul de comparat nu 
cunoaşte o definiţie exhaustivă doar din punct de vedere doctrinar, ci 
trebuie examinată şi jurisprudenţa incidentă. Diversitatea lingvistică 
este, fără dubiu, cea care influențează maniera în care dreptul este 
interpretat. Aşadar, munca juristului comparatist este cu atât mai difi- 
cilă cu cât cunoştinţele de limbă şi limbaj juridic trebuie să se ridice la 
nivelul tehnicităţii acestora. | 

Terminologia juridică variază de la o ordine juridică la alta, dar 
atunci când ordinile juridice fac parte din acelaşi sistem variațiile sunt 
reduse. Este greşită abordarea conform căreia comparatistul trebuie să 
recurgă la traducere juridică, deoarece compararea presupune o trans- 
punere a conceptelor şi nu o traducere ad litteram. Astfel, se doreşte ca 


! Spre exemplu, o instituţie din dreptul francez, recent apărută (în anul 2008) este: 
chestiunea prioritară de constituţionalitate. Deşi aceasta este considerată ca echivalenta 
excepţiei de neconstituţionalitate din dreptul naţional român, doar analiza reglementării 
specifice din dreptul francez, dublată de jurisprudenţa Consiliului constituţional francez, 
de după anul 2008, poate să conducă la o corectă înţelegere a mecanismului de funcţio- 
nare a acesteia. | 

una dintre urmările analizei comparative să fie transplantul juridic prin 
transpunerea, în context, a noilor termeni juridici. 

Un ultim aspect legat de prima etapă, cea a cunoaşterii, vizează 
faptul că analiza termenului de comparat, pentru a fi veridică şi elocventă, 
trebuie să se realizeze prin raportare la suma tuturor izvoarelor de 
drept din ordinea juridică din care face parte. Firescul unei astfel de 
analize vine din faptul că izvoarele de drept şi ierarhia lor constituie 
elemente determinante pentru funcţionarea şi efectele unei instituţii 
sau al unei reguli juridice. Totodată, este foarte importantă, pe lângă 
identificarea corectă a tuturor izvoarelor de drept, stabilirea ierarhiei 
acestora, precum şi aplicarea regulilor de interpretare specifice ordinii 
juridice căreia îi aparţine termenul de comparat. Analiza unei instituţii 
din sistemul islamic, după regulile de interpretare din sistemul 
romano-germanic, ar conduce la o concluzie total greşită asupra func- 
tiei şi efectelor aplicării instituţiei juridice examinate. 


B. Comprendre sau a înţelege 


Cunoaşterea şi înţelegerea unui termen de comparat, fie acesta 
regulă, principiu sau instituție juridică, nu sunt sinonime. Înțelegerea 
termenului de comparat solicită reintegrarea acestuia în cadrul ordinii . 
sale juridice, precum şi cunoaşterea raporturilor sale cu ordinea 
juridică!. Această etapă este considerată pregătitoare pentru sinteza 
comparativă. | 

Înțelegerea unui termen de comparat este mult mai dificilă în 
situaţia în care nu există corespondent în sistemul juridic de comparat, 
caz în care reintegrarea în ordinea juridică este vitală pentru corecta 
analiza a acestuia. Dintr-o astfel de situaţie, însă, va decurge posibi-. 
litatea transplantului juridic, ca etapă în evoluţia dreptului. 

Pentru înțelegerea unui termen de comparat, spre deosebire de 
studiile de drept străin, se impune corelarea acestuia cu instituţiile 


! J.-L. Constantinesco, op. cit., vol. 2, p. 209. 

învecinate sau complementare, „care sunt în mod funcţional înrudite 
cu termenul de comparat şi care exercită asupra lui o influenţă directă 
sau indirectă”l. 

În egală măsură, o corectă percepţie asupra unui termen de com- 
parat se realizează prin analiza factorilor extra-juridici. Spre exemplu, 
sunt diverşi alţi factori care explică formarea unui sistem de drept, 
precum şi scara valorilor pe care acesta s-a format. Amintim aici facto- 
rul politic şi factorul economic, ambii determinanţi pentru construcția 
sistemului juridic. Factorul politic este determinant în înţelegerea 
politicii legislative de la un anumit moment, după cum este principalul 
responsabil pentru alegerea unui sistem constituţional distinct. Factorul 
economic este cel care poate ghida chiar politica legislativă, având astfel 
un rol indirect în formarea unui sistem de drept. O economie lovită de 
criză va influenţa categoric elaborarea şi evoluţia dreptului. O economie 
stabilă şi o bunăstare evidentă vor axa politica legislativă pe protejarea 
individului, în timp ce o economie aflată în plină criză va conduce spre o 
politică legislativă axată pe protejarea unei întregi societăți. 


C. Comparer sau a compara 


Compararea este mai mult decât o expunere descriptivă. Faza a 
treia din metoda specifică dreptului comparat presupune redactarea 
unei sinteze comparative. 

Sinteza comparativă constă în prezentarea raporturilor existente 
între termenii de comparat, precum şi explicarea acestora în cadrul 
ordinilor lor juridice. Pentru realizarea sintezei este necesară atingerea 
a trei obiective?: identificarea tuturor raporturilor existente între 
termenii de comparat; precizarea exactă a relaţiilor constatate; preci- 
zarea raţiunii de a fi a acestor raporturi. 


! Ibidem, p. 220. 
2 Ibidem, p. 258. 

În definitiv, cea de-a treia etapă presupune filtrarea tuturor infor- 
maţiilor obţinute în primele două etape ale comparării, astfel încât să 
rezulte o cunoaştere în detaliu a termenului de comparat, inclusiv prin 
raportare la multitudinea de factori care au condus la apariţia instituţiei 
analizate (factori economici, politici, sociali etc.). 

Pe lângă regula celor 3C şi structurarea dihotomică micro şi 
macro-comparaţie, tendinţele secolului XXI se îndreaptă către o nouă 
metodă, complementară celor deja enunțate, respectiv metoda căutării 
unui drept comun. Astfel, se doreşte crearea unui vocabular neutru, 
ţinând cont de „limba de referință”!. Crearea vocabularului neutru 
presupune o analiză fructuoasă a diferitelor sisteme de comparat, 
obiectivul principal fiind evitarea anumitor piedici lingvistice, obstacol 
fundamental în lucrările comparative de mare anvergură. 

=~ Aşadar, metoda comparativă are ca finalitate identificarea unor 
soluţii pentru îmbunătăţirea aplicării termenilor comparaţi. Dacă se are 
în vedere o comparare a două ordini juridice sau o comparare a mai 
multor ordini juridice, trebuie identificată soluţia cea mai potrivită 
propriului sistem de drept. Astfel, poate fi o soluţie identificată în 
sistemul cu care se compară sau poate fi o constatare a faptului că 
soluţia din sistemul naţional este cea mai potrivită. Totodată, poate să 
fie desprinsă o a treia soluţie, care să nu aibă legătură cu niciuna dintre 
cele două expuse iniţial, după cum poate să ia naştere o soluţie ce 
poate fi denumită mixtă, pentru că preia cele mai bune trăsături ale 
termenului de comparat din fiecare sistem de drept analizat. 

Prezentul curs, fiind o introducere în dreptul comparat se va 
limita la primele două etape din metodologia dreptului comparat, res- 
pectiv cunoaşterea şi înțelegerea sistemelor de drept ce se aplică pe 
ip glob’. 


! B. Jaluzot, Méthodologie du droit comparé: bilan et prospective, Revue 
Internationale de droit comparé, vol. 57, nr. 1/2005, pp. 29-48. 

2 O abordare metodologică tripartită ar presupune o analiză exhaustivă a tuturor 
ordinilor juridice, depăşind natura şi funcțiile unui curs universitar. 


Ştiinţa dreptului comparat 53 


2.6. Funcţiile dreptului comparat 


Dreptul comparat, o ştiinţă nouă, interdisciplinară şi autonomă, 
cunoaşte mai multe funcţii, fiecare dintre acestea fiind strâns legată de 
ordinile juridice diverse, care au putut contura, astfel, liniile directoare 
ale acestei noi discipline. 


2.6.1. Funcţia de cunoaştere sau Dreptul comparat — 
instrument pentru aprofundarea dreptului 
national 


Funcția de cunoaştere este una dintre cele care prezintă o finalitate 
imediată, în sensul în care analiza dreptului sau a sistemelor de drept 
din alte state conduce la o mai bună înțelegere a propriului sistem 
juridic. 

În condiţiile în care în fiecare sistem de drept există numeroase 
surse de inspiraţie străină (un exemplu este chiar prima Constituţie 
română, cea din 1866, care este de inspiraţie belgiană), studiul drep- 
tului străin are, fără îndoială, rolul de a facilita înţelesul unor concepte 
transplantate în sistemul juridic naţional. | 

Totodată, analiza unui alt sistem de drept, cristalizată într-un 
dialog între sisteme, este necesară pentru formarea unei viziuni de 
ansamblu, potrivit căreia sistemul de drept naţional nu este nici singur 
şi nici unic. Mai mult decât atât, oferirea unei perspective globale 
contribuie, pe de o parte, la identificarea unor soluţii juridice com- 
plexe, iar, de cealaltă parte, contribuie la dezvoltarea opticii juristului 
în formare, care trebuie să vizualizeze faptul că soluţiile de legislaţie şi 
jurisprudență naţională nu sunt absolute, ci trebuie coroborate şi înca- 
drate în tendinţele europene şi internaţionale. 

Dincolo de aspectele identificate până în acest moment, dreptul 
comparat este singurul în măsură să ofere juristului naţional posibilitatea 

de a conştientiza care sunt părţile pozitive şi negative ale dreptului 
naţional, care sunt instituţiile originale şi care sunt cele împrumutate, 
după cum prin compararea dreptului pot fi identificate plusurile şi 
minusurile regulilor juridice. Urmare a acestei etape, prin dreptul 
comparat este posibilă identificarea unor soluţii noi, a unor alternative 
care să îmbunătăţească dreptul naţional. 

Aşadar, din manifestările funcţiei de cunoaștere derivă următoarea 
funcţie a dreptului comparat, respectiv cea critică sau cea în urma 
căreia dreptul comparat devine un instrument în progresul şi în 
dezvoltarea dreptului ca ştiinţă. 


2.6.2. Funcţia critică sau Dreptul comparat — 
instrument în progresul şi dezvoltarea dreptului 


De când există dreptul, regulile juridice au fost inspirate unele din 
celelalte. Claustrarea în propriul sistem de drept este totalmente nepro- 
ductivă şi obtuză. Dreptul este într-o continuă evoluţie, după cum se 
remarcă pe plan european sau pe plan internaţional, iar limitarea la 
normele juridice interne constituie o piedică în calea evoluţiei. În acest 
moment în care se militează pentru modernizare, digitalizare şi globa- 
lizare, dreptul comparat îşi arată adevăratele valenţe, de instrument al 
progresului. Astfel, concepte noi, identificate în alte sisteme de drept, 
pot deveni concepte juridice comune, cu aplicabilitate în majoritatea 
ordinilor juridice. Ţine doar de comparatist şi de munca acestuia să 
identifice soluţiile corecte de transplantare și de implementare a 
acestora în ordinea juridică naţională. Spre exemplu, controlul de 
constituţionalitate pe cale a posteriori a fost introdus foarte târziu în 
Franța, odată cu reforma constituţională din anul 2008 (sub forma 
chestiunii prioritare de constituţionalitate, a cărei aplicabilitate a 
început în anul 2010), însă instituţia şi-a dovedit foarte repede utili- 

tatea în asigurarea securității juridice, iar introducerea acesteia a avut 
la bază studii comparative!. | 


A. Funcţia critică în domeniul politicii legislative 


Prin funcţie critică se înţelege analiza detaliată a legislaţiilor străine 
în scopul transplantării corecte şi fidele de instituţii juridice noi, dar şi a 
îmbunătăţirii aplicării legislaţiei interne prin reformarea acesteia. 
Importul de soluţii juridice străine şi-a schimbat dimensiunile odată cu 
mondializarea economică. Acest import poate fi spontan sau impus din 
exterior, dar în Orice caz aerasi pia este m pentru at 
performante instrumente juridice bodi actorii economici. 

Astfel, politica legislativă trebuie să fie etapizată, în aşa fel încât, 
în primul rând, să existe o analiză a necesităţilor legislative actuale, iar - 
etapa imediat următoare să constea în utilizarea dreptului comparat. 
Etapa dreptului comparat oferă posibilitatea de'a profita de experienţa 
statelor în care instituţia reformată cunoaște o mai bună aplicabilitate, 
iar exemplele bune sunt suficiente pentru reproducerea, în legislaţia 
naţională, a regulilor ce au stat la baza unor astfel de soluţii de dorit. 

În multitudinea de ordini juridice se disting câteva care au 
constituit modele oul celelalte, IAY dreptul francez şi dreptul 
englez. 

Numeroase exemple stau mărturie în acest sens: 

-. Codul civil italian din anul 1865 a fost pregătit dupa un studiu 
atent al Codului lui Napoleon; 


l Pentru mai multe detalii privind chestiunea prioritară de constituţionalitate în 
Franţa, a se vedea www.conseil-constitutionnel,fi/conseil-constitutionnel/fiancais/la- 
question-prioritaire-de-constitutionnalite/decouvrir-la-qpc/decouvrir-la-question-prio 
ritaire-de-constitutionnalite-qpc.47106.html (dosar privind chestiunea prioritară de 
constituţionalitate, de la revizuirea Constituţiei Franţei din 2008 până la efectele 
Produse în cei 10 ani de aplicare). 

- Codul civil chinez din anul 1920 a avut ca sursă de inspiraţie 
Codul civil francez (redactorii acestuia din urmă fiind chiar invitaţi să 
lucreze în calitate de experţi internaţionali la elaborarea noului Cod 
civil chinez!); 

- Instituţia Consiliului de stat din Franţa a fost imitată, fie în 
parte, fie în integralitatea ei, în numeroase ţări europene Şi extraeu- 
ropene, precum Portugalia, Grecia, Spania, Olanda, Turcia, Columbia, 
Thailanda etc; 

- Recodificarea dreptului civil român s-a realizat cu. sprijinul 
legislaţiilor moderne, reflectate în Codul civil francez, Codul civil din 
Quebec, codurile civile italian, spaniol, elveţian, german, brazilian; 

- Instituţii din common law care şi-au găsit aplicabilitate în 
sistemul de drept francez (spre exemplu, instituţia plea bargaining, 
adică o formă de justiţie negociată, prin intermediul căreia îi este 
permis procurorului să negocieze cu inculpatul o pedeapsă mai puțin 
severă, dacă acesta îşi recunoaşte faptele); 

„= Regula precedentului judiciar, specifică sistemului common law, 
a fost introdusă în Africa în secolul al XIX-lea, fiind încă prezentă în 
Africa de Sud?; 

- Cu excepţia Arabiei Saudite, statele arabe au adoptat un sistem 
judiciar foarte apropiat celui francez, explicaţia fiind dată fie de 
prezenţa coloniilor (Algeria, Liban, Maroc, Mauritania, Siria şi 
Tunisia), fie de o tradiţie a cooperării juridice (Egipt), fie de moşte- 
nirea otomană şi influența egipteană în toate domeniile dreptului 
(Libia, Irak, Iordania, Sudan, ţările din Golf). 


! Unul dintre redactori a fost profesorul Jean Escarra. În acelaşi sens, profesorul 
„Rene David a fost invitat să redacteze un Cod civil etiopian. 

2 J.-A. Penda, Les systèmes de Common Law en Afrique sub-saharienne: Le cas 
du Ghana, du Nigeria, du Kenya, la Tanzanie et de | tigge du Sud 
(www.revue.ersuma.org). 

B. Utilizarea dreptului comparat de către jurisdicții sau 
funcţia critică în domeniul politicii jurisprudenţiale 


Politica jurisprudenţială este ghidată, în sistemele common law, 
după precedentul judiciar, însă nu sunt departe de această abordare nici 
instanțele juridice din sistemele de drept civil. Evoluţia tehnologiilor şi 
a mondializării tuturor tipurilor de schimb au permis emergenţa unui 
dialog între judecători, a unei comunicări şi a unei circulații a soluţiilor 
jurisprudenţiale. 

Un prim exemplu, în acest sens, este oferit de jurisprudenţa 
constituțională. Dacă la începuturile existenţei instanţelor constitu- 
ionale recursul la argumente de drept comparat era aproape inexistent, 
astăzi sunt numeroase deciziile în cuprinsul cărora judecătorul consti- 
tuţional face întâi o analiză de drept comparat şi abia apoi cântăreşte 
asupra deciziei sale. Luarea în considerare a precedentelor judiciare 
din afara spaţiului naţional sunt necesare astăzi pentru „confirmarea, 
nuanţarea sau respingerea soluţiilor adoptate”!. 

Într-una dintre deciziile fundamentale ale Consiliului Constitu- 
tional francez (Decizia CCF nr. 74-54 DC din 1975 referitoare la 
întreruperea ilegală a cursului sarcinii), soluţia a fost inspirată din 
poziţia liberală adoptată de Curtea Supremă a Statelor Unite ale 
Americii din anul 1973. De dată mai recentă, Consiliul constituţional 
francez a studiat mai multe legislații străine pentru a hotărî cu privire 
la instituţia procesual penală a reţinerii în cazul infracţiunilor de 
terorism, sens în care a studiat legislaţia Italiei, Poloniei şi României, 
raportul Senatului privind studiul de drept comparat asupra instituţiei 
reţinerii, dar şi note doctrinare de legislaţie comparată. 

Jurisprudența Curţii Supreme a Statelor Unite ale Americii este 
impregnată cu numeroase surse de drept străin, atitudine deloc surprin- 
iN d su af petale dani Vie 


l J. Rio, Le Conseil Constitutionnel et l'argument de droit comparé, în Revue 
Juridique de l'Océan Indien, nr. 21 (www.rjoi fr). 

zătoare în contextul în care surse de inspiraţie legitimă pentru deciziile 
acesteia au fost considerate chiar scrierile lui Shakespeare! sau textele 
lui Bob Dylan?. 

Un exemplu de recurs la surse de inspiraţie străină este decizia 
Lawrence c. Texas, din iunie 2003, în care Curtea a decis că o lege 
texană care interzicea raporturile sexuale între adulţi de acelaşi sex 
contravine celui de-al paisprezecelea amendament, care protejează, 
printre altele, dreptul la libertate şi la viaţă privată. În cuprinsul 
deciziei, judecătorul Kennedy a făcut trimitere la hotărârea Dudgeon c. 
Regatului Unit, emisă în anul 1981 de Curtea Europeană a Drepturilor 
Omului şi a subliniat că aceasta a reprezentat factorul decident într-o 
cauză similară din faţa Curţii supreme. 

Studiul comparat al impactului jurisprudenţial asupra vieţii coti- 
diene poate să aibă atât o valoare exemplificativă, cât şi o valoare 
experimentală. Astfel, se apreciază” că juxtapunerea unor sisteme 
europene mult mai flexibile peste sistemul Statelor Unite ale Americii 
ajută în exprimarea solicitărilor unice din Constituţie. De cealaltă 
parte, valoarea experimentală presupune că regula de drept străin are o 
greutate mult mai mare în procesul decizional. Spre exemplu, în 
decizia Washington c. Glucksberg din anul 1997, Curtea Supremă 
trebuia să determine dacă suicidul asistat contravenea celui de-al 
paisprezecelea amendament, astfel că analiza de drept comparat 
întreprinsă de judecătorul Rehnquist a reliefat faptul că suicidul asistat 
este o crimă în majoritatea democraţiilor occidentale. În egală măsură, 
Curtea a făcut trimitere la un studiu din Olanda, singurul stat unde era 
permisă, la acel moment, eutanasia asistată medical. | 


1 R. Bismuth, L'utilisation de sources de droit étrangères dans la jurisprudence 
de la Cour supreme des Etats-Unis, în Revue internationale de droit compare, vol. 62, 
nr. 1/2010, pp. 105-133. | 

2 Decizia Sprint Communicatios c. A.P.C.C. Services, opinia separată a judecă- 
torului Roberts. 

3 R. Bismuth, op. cit. 

2.6.3. Funcţia interpretativă sau Dreptul comparat = 
instrument în interpretarea dreptului 


Dreptul comparat reprezintă unul dintre cele mai la îndemână 
mijloace de interpretare a dreptului, în sensul în care cele mai multe 
dificultăți survin din traducerile inexacte sau din lipsa echivalenței şi 
sinonimiei termenilor juridici. Comparatistul elimină conotaţiile extra- 
juridice ale enunţurilor neinterpretate şi le identifică într-o multitudine 
de variante. Confruntat cu diversitatea extremă a situaţiilor concrete, 
comparatistul oferă o interpretare conceptuală diferențiată. 

Interpretarea normelor juridice este „operaţia logică ce precede 
aplicarea regulii abstracte la cazul concret către organul competent”. 
Orice regulă de drept este necesar să fie interpretată în acelaşi sens 
care îi determină în mod precis conţinutul, semnificaţia, condiţiile de 
aplicare, operaţie pentru care sunt utilizate mai multe metode de inter- 
pretare a dreptului: metoda gramaticală (determinarea exactă a sen- 
sului cuvintelor folosite în text, precum şi analiza corectă a structurilor 
gramaticale pe care le implică textul legii în care este formulată regula 
de drept); metoda logică (utilizarea unei serii de procedee şi maxime 
logice, devenite tradiţionale), metoda sistematică (stabilirea sensului 
exact al normei de drept, prin raportarea textului interpretat la alte 
reguli de drept sau la întregul sistem din care face parte norma 
juridică); metoda istorică (analiza textului de lege prin raportare la 
condiţiile istorice, social-politice care au determinat adoptarea unui act 
normativ); metoda teleologică (stabilirea sensului regulii de drept după 
descoperirea scopului avut în vedere ju legiuitor în momentul ela- 
Dorării legii). 

Metodele de interpretare prezentate mai sus fac parte din metodele 
clasice, însă evoluţia ulterioară a dreptului înspre globalizare impune, 
fără dubiu, adăugarea unei metode de interpretare, respectiv metoda 
E ef: avea picat E E E 

1 G. Lupu, G. Avornic, op. cit., p. 149. 

comparativă. În condiţiile în care transplantul juridic este din ce în ce 
mai prezent, a devenit imposibilă aplicarea noilor concepte fără a face 
referire la ordinea juridică din care fac parte. 

Mai mult decât atât, se observă o tendinţă crescândă a teoreti- 
cienilor şi a practicienilor dreptului în utilizarea argumentelor şi exem- 
plelor de drept comparat, inclusiv prin raportare la sisteme de drept 
aparent străine faţă de sistemul naţional (ceea ce era o raritate în 
secolul al XIX-lea). În acest sens, judecătorii constituţionali au început 
să recurgă din ce în ce mai des la dreptul comparat, deşi interpretarea 
constituţională este distinctă de interpretarea juridică, prin simplul fapt 
că are „atributul de a se realiza infra şi intrasistemic, întrucât aduce în 
discuţie ca termeni de comparaţie nu doar dispoziţia contestată ca fiind 
neconstituţională, ci şi exemple din dreptul comparat”!. 

| Aşadar, secolul XXI aduce schimbări majore, inclusiv în inter- 
pretarea dreptului, aceasta nemaiputând fi realizată în parametri optimi 
fără raportare la dreptul comparat, sens în care conchidem că dreptul 
comparat reprezintă astăzi unul dintre cele mai utile instrumente în 
interpretarea dreptului, iar metoda specifică, cea comparativă, trebuie 
să fie consacrată ca metodă revoluţionară şi distinctă de interpretare. 


2.6.4. Funcţia constructivă sau Dreptul comparat — 
element de unificare,  uniformizare şi de 
armonizare a dreptului . 


„Mondializarea regulilor dreptului”? este un curent foarte recent 
care are semnificaţii multiple: unificare, uniformizare sau armonizare a 
dreptului. Cauzele acestei noi mişcări juridice sunt diferite: globali- 
zarea pieţelor, care a condus la elaborarea de reguli noi pe plan juridic, 


! A. Iftimiei, Constitaţionalizarea î în dreptul penal român şi francez, Ed. Universul ` 
Juridic, Bucureşti, 2016, p. 76. 

2 M. Paquette, La: mondialisation des règles de droit: coercition ou liberté? 
(Wwww.conferencedesjuristes.gouv.qc.ca). - 

astfel încât să fie asigurată securitatea relaţiilor comerciale şi finan- 
ciare; dorinţa politică de a realiza proiecte particulare, aşa cum este 
cazul Actului unic european! (care a avut ca scop declarat crearea unei 
pieţe unice); modernismul şi tehnologia, prin intermediul cărora iau 
naştere tot mai multe raporturi juridice internaţionale, care obligă la o 
aprofundare a normelor juridice ale statelor cu care se intră în astfel de 
raporturi. 


A. Unificarea este o operaţiune care constă în adoptarea unui text 
unic, direct aplicabil în statele membre şi care nu suferă nicio 
modificare în ordinea juridică internă. Statele trebuie să se conformeze 
în mod identic regulilor şi principiilor unificate. 

Instrumentele unificării sunt cele din dreptul internaţional public 
(norme imperative ce rezultă din tratate), cele din dreptul internaţional 
privat (substituirea dreptului uniform cu dispoziţiile interne corespun- 
zătoare statelor care au participat la mişcarea de unificare sau limitarea 
domeniul de aplicare teritorială a dreptului uniform la situaţii specifice 
statelor contractante, după: criteriile enunțate în instrumentul de 
unificare) şi cele din dreptul european (regulamentele şi obligativitatea 
aplicării lor de către statele membre). 


B. Uniformizarea dreptului este o metodă mai radicală de inte- 
grare juridică, deoarece constă în ştergerea diferenţelor existente între 
legislaţiile naţionale, acestora fiindu-le substituit un text unic, redactat 
în termeni identici pentru toate statele vizate. Din acest punct de 
vedere se consideră că uniformizarea sacrifică adesea identitatea cultu- 
rală a statului care prezintă un model mai puţin fiabil. Din perspectiva 
a ceea ce rezervă viitorul în uniformizare, ca o consecinţă directă a 
imitării, se observă faptul că modelul occidental se impune din ce în ce 
ÎN AN IONI e ET N M E i 


! Semnat de Belgia, Spania, Franţa, Irlanda, Luxemburg, Olanda, Portugalia, 
Republica federală Germania, Regatul Unit, Danemarca, Grecia şi Italia. 

mai mult în dreptul constituțional şi în dreptul comercial!. Un exemplu 
clar de uniformizare legislativă este dat de regulamente, ca acte 
normative de drept derivat. Spre deosebire de uniformizare, armoni- 
zarea se realizează prin directive, componente ale dreptului derivat al 
Uniunii Europene. 


C. Armonizarea constă în punerea de acord a regulilor de drept 
având origini diferite, mai concret în modificarea dispoziţiilor exis- 
tente, pentru a le pune în coerenţă între ele sau cu o nouă reformă. 
Respectând, mai mult sau mai puţin, particularităţile legislaţiilor naţio- 
nale, armonizarea constă în reducerea diferenţelor şi divergenţelor 
dintre ele. 

Instrumentele armonizării legislative? sunt variate şi constau în: 
regulile conflictului de drept internaţional privat convenţional (spre 
exemplu, Conferinţa de la Haga din 1951 are ca scop unificarea 
progresivă a regulilor de drept internaţional privat. Una dintre marile 
reuşite în acest domeniu este Convenţia relativă la legea aplicabilă 
(rust-ului şi recunoaşterea acestuia, în urma căreia o instituţie specifică 
sistemului common law este implementată cu succes în ţările cu sistem 
de drept civil), directivele europene (directiva este un act legislativ 
care stabileşte un obiectiv pe care trebuie să îl atingă toate statele 
membre, aceasta fiind şi modalitatea de armonizare legislativă. Însă 
fiecare dintre statele membre are libertatea de a decide asupra moda- 
lităţilor de îndeplinire a obiectivului stabilit)”; lex mercatoria (deşi nu 
există o definiție unanim acceptată a conceptului, prin lex mercatoria 
se înţelege un set de principii generale şi de reguli cutumiare care se 


1 A. Gambaro, R. Sacco, L. Vogel, Traité de droit compare. Le droit de 
l'Occident et d'ailleurs, Ed. LGDI, Paris, 2011, p. 29. 

2 M. Paquette, op. cit. 

3. https://europa.eu/european-union/eu-law/legal_acts, consultat la data de 30 
aprilie 2018. i 

referă sau au fost elaborate în cadrul comerțului internațional, fără 
referire la un anumit sistem juridic naţional)!; hotărârile judecătoreşti 
[art. 38 lit. d) din Statutul Curţii internaționale de Justiție clasifică 
hotărârile judecătoreşti ca mijloc auxiliar de determinare a regulilor de 
drept. Chiar dacă o hotărâre judecătorească internațională nu prezintă 
valoare, de regulă, decât pentru situația în care a fost emisă, juriştii fac 
referire la acestea în permanenţă, fie pentru valoare de precedent pe 
care o stabileşte, fie pentru formularea unei norme cutumiare sau a 
unui principiu general conţinut de aceasta, rezultând astfel valoarea 
unificatoare). 

Toate aceste instrumente de unificare, uniformizare şi armonizare 
nu sunt posibile şi nu îşi produc efectele dacă nu au la bază importante 
studii de drept comparat. Unul dintre avantajele uniformizării nor- 
melor constă în evitarea contradicţiilor ce rezultă din conflictele de 
legi în spaţiu, astfel că majoritatea comparatiştilor văd în uniformizare 
finalitatea naturală a comparării. 

Studiile de drept comparat, grefate pe respectarea tuturor tar, 
metodologice, sunt singurele în măsură să evidenţieze trăsăturile unor 
modele noi, posibilitatea de implementare în ordinea juridică naţio- 
nală, dar şi efectele pe care le produc prin punerea lor în aplicare. Însă, 
totodată, referințele la dreptul comparat, prin găsirea unor puncte de 
convergenţă, dau naştere unor reguli cu aplicabilitate regională sau 
internaţională. În acest mod, dreptul comparat îşi aduce la îndeplinire 
funcţia constructivă, prin crearea unei ordini juridice supranaţionale, 
reflectată în principii de drept internaţional public, de drept interna- 
tional privat şi de drept european. 


| G. Cuniberti, Three Theories of Lex Mercatoria, în Columbia Journal of 
Transnational Law, vol. 52, nr. 2/2014, pp. 370-434. 

2.6.5. Funcţia ştiinţifică sau Dreptul comparat - 
instrument de studiu al istoriei, filosofiei sau a 
teoriei dreptului 


Funcţia ştiinţifică este cea care profită cel mai mult teoreticienilor 
dreptului, deoarece cunoaşterea începuturilor şi principiilor pe care se 
construieşte dreptul este singura în măsură să ofere o viziune de 
ansamblu asupra formării tradiţiilor şi sistemelor juridice. 


A. Dreptul comparat — instrument de studiu al istoriei 
dreptului 


Intrarea în câmpul istoriei dreptului poate avea o influenţă enormă 
în orientarea şi reorientarea istoriografiei juridice. Aplicarea tehnicilor 
de drept comparat cercetării istorice a contribuit şi contribuie în conti- 
nuare la critica şi reorientarea istoriografiei dreptului, întrucât identi- 
ficarea unor noi argumente şi a unor noi puncte de vedere, reliefate 
prin metodologia dreptului comparat, conduce la recalibrarea 
tendinţelor juridice. 

Spre exemplul, în dreptul italian, istorici jurişti nu au dat atenţie 
existenței şi activităţii instanţelor juridice din perioada de dinaintea . 
unificării Italiei. Lipsa de interes pentru studiul activităţii curţii, acti- 
vitate care a dominat viaţa juridică în ultima perioadă a lui jus 
commune, a condus la concluzia că hotărârile judecătoreşti nu repre- 
zintă un obiect de studiu adecvat. Un reputat profesor italian, com- 
paratist, Gino Gorla, care şi-a dedicat o parte importantă din activitate 
studiului instanţelor de judecată între secolele al XVI-lea şi al XIX-lea, 


1 M. Graziadei, Comparative law, legal history and the holistic approach to legal 
cultures, consultat pe site-ul www,jus.unitn.it/cardozo/critica/graziadei. him, la data de 
27 aprilie 2018. 

a scos la suprafaţă importanţa incontestabilă a jurisprudenţei. Din acel 
moment, istoricii jurişti ai Italiei au achiesat la idee şi, astfel, din 
activitatea comparatistului, a fost recunoscută posibilitatea ca jurispru- 
denţa să fie izvor de drept. 


B. Dreptul comparat — instrument de studiu al filosofiei 
dreptului 


Filosofia dreptului poate fi definită la confluenţa a trei direcţii de 
cercetare!: „prima abordează dreptul în universalitatea . sa logică, a 
doua cea fenomenologică, ce priveşte dreptul ca fenomen comun 
tuturor popoarelor în toate timpurile, iar cea de-a treia, deontologică, în 
care se judecă şi se preţuieşte dreptul existent în raport cu ceea ce 
trebuie să fie”. Or, aprecierea dreptului ca fenomen comun tuturor 
popoarelor în toate timpurile nu poate fi realizată decât prin cercetarea 
comparativă. Mai mult decât atât, filosofia dreptului nu poate fi scoasă 
din cadrul general ce vizează dreptul printre culturi şi civilizaţii, ceea 
ce presupune, mai departe, că dreptul nu se poate sustrage comple- 
Xităţii şi stării unei societăţi, interferențelor cultură-civilizaţie, insepa- 
rabilităţii în raport cu statul. 

Filosofia dreptului se fondează, în principal, pe analiza curentelor 
şi ideilor gânditorilor, dar şi pe analiza fundamentelor dreptului. Astfel 
că, fără dubiu, toate acestea se pot realiza doar prin recurgerea la 
dreptul comparat. Spre exemplu, o corectă înţelegere a fundamentelor 
dreptului, ca obiect de studiu al filosofiei dreptului, presupune analiza 
izvoarelor de drept, în lumina sistemelor de drept existente pe glob. 


1 I, Craiovan, Filosofia dreptului, Ed. Pro Universitaria, Bucureşti, 2012, p. 23. 

C. Dreptul comparat — instrument de studiu al teoriei 
dreptului 


Teoria dreptului purta în trecut şi denumirea de enciclopedie 
juridică!. Teoria dreptului are ca obiect de studiu forma dreptului, 
articulată pe relaţiile dintre stat şi drept, sursele dreptului, dreptul în 
sens subiectiv, precum şi realizarea dreptului (interpretare, contencios, 
răspundere şi sancţiune). 

Toate aceste noţiuni, care fac obiectul teoriei dreptului, au luat 
naştere treptat şi au fost implementate în ordinile juridice ale fiecărui . 
stat, doar după analizele de drept comparat. Spre exemplu, noţiunea de 
constituţie este greu de sintetizat şi doar recursul la exemple din 
dreptul elveţian sau din dreptul american? pot ajuta la cristalizarea 
acestuia. 


1 M. Djuvara, Teoria generală a dreptului (Enciclopedia juridică), Ed. All, 
Bucureşti, 1995, p. 5. 

2 D.C. Dănişor, I. Dogaru, G. Dănişor, Teoria i a dreptului, ed. a 2-a, 
Ed. C.H. Beck, București, 2008, p. 134. 


CAPITOLUL II] 
CLASIFICAREA SISTEMELOR DE DREPT 


3.1. Noţiunea de sistem de drept (juridic), familie juridică 
şi tradiţie juridică 


3.1.1. Sisternul juridic 


Un sistem juridic este „o grupare de persoane unită printr-un 
ansamblu de reguli juridice care ordonează fie toate elementele, fie 
principalele elemente ale vieţii lor sociale și adesea şi ale inptitutiilor 
jurisdicționale şi administrative comune”. 

Elementele esenţiale ale unui sistem juridic sunt: 

o o legislaţie care reprezintă un liant pentru colectivitatea pe care 
o ordonează; 

e o anumită autonomie legislativă. 

Noţiunea de sistem juridic este diferită de cea de stat, deoarece nu 
implică necesitatea existenţei unui teritoriu propriu, cu atât mai mult 
cu cât sistemele juridice sunt mult mai puţin numeroase seat statele 
existente astăzi pe glob. 

Totodată, noţiunea de sistem juridic se diferenţiază de noţiunea de 
sistem constituţional. Sistemul constituţional este definit ca „ansam- 
blul coerent şi armonios structurat al instituţiilor politice şi al meca- 
nismelor de guvernare consfințite în Constituţie, prin intermediul 
cărora se realizează procesul de conducere socială”?. Astfel, compo- 
———— 

! P, Arminjon, B.B. Nolde, Traité de droit compare, Ed. LGDI, Paris, 1950. 


2 C. Ionescu, Sisteme constituționale comparate, Ed. Casa de editură şi presă 
„Şansa” — SRL, Bucureşti, 1994, p. 14. 


68 Drept comparat și sisteme de drept. Noţiuni introductive 


nentele sistemului constituţional sunt identificate în parlament, şeful 
statului şi guvern, un rol important în constituirea şi funcţionarea 
sistemului avându-l instanțele judecătoreşti, precum şi organismul ce 
are ca atribuţii verificarea constituţionalităţii legilor. Spre deosebire de 
sistemul constituţional, analiza sistemului juridic urmăreşte câteva 
aspecte esenţiale: sursele dreptului, organizarea dreptului, precum şi 
difuzarea dreptului pe glob. 

Concluzionăm că sistemul juridic are o accepţiune mult mai largă, 
care înglobează sistemul constituţional. 


3.1.2. Familia juridică 


Familia juridică este utilizată pentru a identifica şi grupa doar 
acele drepturi care se diferenţiază sau se aseamănă prin caracteristici 
esenţiale majore şi pentru care sunt neglijate diferențele secundare. 

Noţiunea de „familie juridică” nu corespunde unei realităţi 
factuale, ci este utilizată doar în scop pur didactic, pentru a pune în 
valoare asemănările şi deosebirile care există între diferitele drepturi 
din lume. În :lumea juridică occidentală sunt recunoscute două mari 
grupări principale de drepturi: familia romano-germanică şi familia 
common law, însă acestea nu acoperă în totalitate sistemele juridice 
existente pe glob. | 


3.1.3. Tradiţia juridică 


Noţiunea de tradiţie juridică este mult mai puţin utilizată şi 
agreată de către comparatişti, deoarece implică ideea unui proces 
istoric, prin intermediul căruia se face legătura dintre trecutul istoric al 
unui drept şi rezultatul său actual. Termenul de tradiţie juridică este cel 
care invită la nuanţarea ideii de „drept viu”, care se construieşte pe un 

trecut, un prezent şi un viitor. Tradiţia JOERI existența unei 
transmisiuni între generații. 

Totodată, tradițiile juridice sunt cele ce depăşesc granițele statelor 
şi corespund manierelor comune de gândire a regulii de drept. | 


3.2. Clasificări utilizate până în prezent 


Doctrina comparatistă referitoare la ştiinţa sistemelor juridice 
contemporane este foarte vastă şi, în acelaşi timp, foarte divizată în 
privinţa criteriilor de clasificare a sistemelor juridice contemporane. 
Eterogenitatea clasificărilor vine, cel mai adesea, din viziuni diferite 
ale clasicilor dreptului comparat. În acest sens, se observă o tendinţă 
de concentrare a clasificărilor utilizate până în prezent în jurul a două 
mari tradiţii juridice, respectiv tradiţia romano-germanică şi tradiţia 
common law, ambele fiind şi cele mai răspândite pe glob. Însă cele 
două tradiţii sunt, astăzi, impregnate cu multe alte elemente de drept, 
precum dreptul cutumiar sau dreptul islamic. Mai mult decât atât, 
tradiţia romano-germanică s-a cristalizat, luând forma monosistemului 
de drept civil, bazat fie pe codul civil francez, fie pe codul civil 
german, ori chiar pe codurile civile spaniol ori portughez. 


3.2.1. Clasificarea lui René David! 


Rens David este de părere că trebuie reliefate doar caracteristicile 
esenţiale care permit identificarea, în lumea occidentală contemporană, a 
două grupe de drepturi principale, respectiv familia romano-germanică 
şi familia common law. Sigur că această diviziune nu acoperă întreaga 


1 R. David, C. Jauffret-Spinosi, M. Gors, Les grands systemes de droit 
contemporains, ed. a 12-a, Ed. Dalloz, Paris, 2016. 

repartizare a dreptului pe glob, astfel că la acestea adaugă sistemul 
juridic rus, dreptul musulman, hindus şi evreu, dreptul Orientului extrem 
şi dreptul Africii negre şi al Madagascarului. 


3.2.2. Clasificarea lui Leontin-Jean Constantinesco! 


În concepţia lui Constantinesco, este foarte greu de realizat o 
clasificare pe sisteme juridice sau pe familii de drept, deoarece 
termenul de sistem juridic este polisemantic, iar noțiunea de familie 
juridică desemnează o categorie intermediară între ordine juridică şi 
sistem juridic. 

După o lungă analiză critică a tuturor criteriilor de clasificare 
propuse până acum, profesorul Constantinesco nu realizează el însuşi 
o clasificare, dar furnizează câteva indicii de care ar trebui ca viitorul 
comparatist să ţină cont. Aşadar, pentru macrocomparare trebuie luate 
în considerare următoarele elemente, care duc spre o clasificare în 
sisteme de drept: izvoarele dreptului; poziţia şi rolul judecătorului şi 
interpretarea dreptului; modul de a concepe dreptul şi de a „gândi 
juridic”. Mai mult decât atât, singurul criteriu propus este cel al „înru- 
dirilor tipologice”?, fără ca acesta să fie concretizat într-o clasificare 
explicită. 


3.2.3. Clasificarea lui Mario G. Losano* 


Mario Losano propune prezentarea descriptivă a marilor bazine de 
cultură şi civilizaţie juridică, grupate în sisteme juridice. Totodată, 


1 J.-L. Constantinesco, Tratat de drept comparat. Ştiinţa dreptului comparat, 
vol. III, Ed. All Beck, Bucureşti, 2001. 

2 Ibidem, p. 400. 

3 M.G. Losano, Marile sisteme juridice. Introducere în dreptul european şi 
extraeuropean, Ed. All Beck, Bucureşti, 2005. 

acest autor propune şi o analiză subdivizionată a dreptului european, 
ca drept fondat pe structura romano-permanică. 

În acest sens, clasificarea propusă este următoarea: 

e Dreptul privat al Europei continentale; 

e Dreptul public al Europei continentale; 

o Dreptul rusesc şi sovietic; 

e Dreptul Americii meridionale; 

e Dreptul consuetudinar (englez şi african); 

e Dreptul islamic; 

e Dreptul indian; 

e Drepturile din Asia orientală. 


3.2.4. Clasificarea lui Gilles Cuniberti! 


Utilizând un criteriu ştiinţific şi pedagogic, Cuniberti propune 
analiza acelor sisteme de drept care prezintă o mai mare importanță 
politică şi economică. Astfel, clasificarea este structurată pe sisteme 
juridice, respectiv: 

e Sisteme de drept occidentale (Anglia şi America); | 

e Sisteme de drept orientale (drept chinez, drept japonez, drept 
islamic şi drept indian); 

e Sisteme de drept africane (exemplul Africii de Sud). 


3.2.5. Clasificarea lui Thierry Rambaud? 


Dintre autorii comparatişti care s-au dedicat studiului acestei 
ramuri de drept autonome, Rambaud este cel care propune combinarea 


! G. Cuniberti, Grands systèmes de droit contemporains. Introduction au droit 
compară, ed. a 3-a, Ed. LGDI Paris, 2015. ia 

2 T. Rambaud, Introduction au droit comparé. Les iis dietă juridiques 
dans le monde, Ed. P.U.F., Paris, 2014. 

a trei criterii pentru clasificarea „tradiţiilor juridice mondiale”, res- 
pectiv: caracterul mai mult sau mai puţin laicizat al tradiţiei juridice; 
raportarea judecătorului la regula scrisă; concepţia socială a regulii de 
drept în societatea studiată. 

Îmbinarea celor trei criterii conduce la următoarea clasificare 
propusă: ] 
o Tradiţii juridice laice (tradiţia romano-germanică, tradiţia 
common law şi tradiţii juridice mixte); 

„e Tradiţii juridice religioase şi filosofice (tradiţii juridice reli- 
gioase — musulmană şi ebraică; tradiţii juridice asiatice — japoneză, 
„chineză, indiană; tradiţii juridice ale Africii subsahariene). 


3.2.6. Clasificarea lui Zweigert şi Kötz' 


Cei doi comparatişti germani propun o clasificare care se fon- 
dează pe un amestec de termeni, respectiv familie juridică şi sistem 
juridic. Sunt prezentate, mai întâi, familiile juridice ale lumii (familia 
juridică romanistică, familia juridică germanică, familia juridică 
anglo-americană, familia juridică nordică), apoi dreptul din Orientul 
îndepărtat (dreptul chinez şi dreptul japonez), iar la final sunt detaliate 
sistemele juridice religioase (dreptul islamic şi dreptul hindus). 


3.3. Clasificarea sistemelor de drept 


Analiza tuturor informaţiilor expuse în capitolul prezent, referi- 
toare la gruparea în sisteme, familii sau tradiţii juridice, conduce spre 
concluzia că toate clasificările sunt atât criticabile, cât şi posibile. O 
tradiţie juridică a stat la baza formării unei familii juridice, familie 


1! K, Zweigert, H. Kâtz, An Introduction to Comparative Law, ed. a 3-a, Oxford 
- University Press, 1998. 

juridică ce se găseşte înrădăcinată şi astăzi în sistemele de drept exis- 
tente pe glob. În condiţiile în care globalizarea dreptului a condus la 
interferarea familiilor şi tradiţiilor juridice, concluzionăm că apariţia 
sistemelor mixte obligă la o clasificare structurată pe această unitate, 
respectiv cea a sistemelor de drept. 

Propunem astăzi o clasificare care ia în considerare marile tradiţii 
juridice, dar care urmăreşte elementele de noutate care au dus la 
transformarea sistemelor juridice, precum imixtiunile foarte puternice 
ale trăsăturilor unor alte sisteme de drept, ce au condus în final, la 
crearea unor sisteme mixte. Responsabil pentru această evoluţie este 
factorul globalizare. | 

Criteriile de clasificare utilizate sunt sursele dreptului care au stat 
la baza cristalizării sistemelor de drept. Astfel, întâlnim următoarele 
grupări: 


3.3.1. Sisteme juridice de drept civil (de tradiţie 
civilistă/de drept romano-germanic/de drept 
romano-civilist/de drept continental) 


Termenul de „drept civil” poate crea confuzii, întrucât acesta 
cunoaşte un dublu sens: sensul în care este utilizat cu referire la sistem 
juridic se opune termenului de common law, prin faptul că acesta este 
fundamentat pe un cod civil, aşa cum este Codul Iustinian sau Codul 
civil din Quebec. În celălalt sens, expresia „drept civil” desemnează 
totalitatea relaţiilor de drept privat, prin opoziţie cu dreptul public şi, în 
mod particular, cu dreptul penal. . Sa 

În categoria sistemelor juridice de drept civil sunt incluse entităţile 
politice, care, pe lângă alte surse minore, s-au fondat pe moştenirea 
juridică de drept roman, respectiv pe marea familie romano-germanică. 
Statele unde găsim un. monosistem de drept civil sunt urmă- 
toarele: 

v Albania (cu excepţia zonelor rurale din nord unde prevalează 
aplicarea dreptului cutumiar); 

V Angola (sistem de drept civil bazat pe dreptul civil portughez); 

V Argentina (sistem bazat pe sistemele juridice din Europa de 
vest); 

v Armenia; | A 

v Aruba (sistem bazat pe codul civil olandez); 

v Austria; 

v Azerbaidjan; 

v Belgia (sistem bazat pe codul civil francez); 

v Benin (sistem bazat pe modelul francez, cu influenţe din 
dreptul cutumiar); 

v Brazilia; 

v Bulgaria; 

v Burkina Faso (sistem bazat pe modelul francez, cu influenţe 
din dreptul cutumiar); 

Y Republica centrală Africană (sistem bazat pe modelul francez); 

v Chile (sistem influenţat de sistemele de drept civil ale mai 
multor state din vestul Europei); 

Y China (sistem influenţat de sistemele continentale europene de 
drept, precum şi de sistemul sovietic); 

v Columbia (sistem influenţat de codurile civile ale Spaniei şi 
Franţei); | | 

v Costa Rica (sistem bazat pe codul civil spaniol); 

V Coasta de fildeş (sistem bazat pe codul civil francez); 

v Croaţia (sistem influenţat de moştenirea austro-ungară); 

v Cuba (sistem bazat pe codul civil spaniol); 

v Cehia (sistem bazat pe fostele coduri civile austro-ungare şi pe 
teoria socialistă), . 

v Danemarca; 

v Republica Dominicană (sistem bazat pe codul civil francez); 

V Ecuador (sistem bazat pe codul civil din Chile); 

v Estonia; 

v Etiopia; 

Y Finlanda (sistem bazat pe modelul suedez); 

v Franţa; 

v Georgia; 

v Germania; 

v Grecia (sistem bazat pe dental ta 

v Guatemala; 

v Guinea franceză (sistem bazat pe modelul francez); 

v Haiti (sistem puternic influențat de Codul lui Napoleon); 

v Honduras; | 

Y Ungaria (sistem influenţat de modelul german); 

v Islanda (sistem influenţat de modelul danez); 

v Italia; | 

v Japonia (sistem bazat pe modelul german, cu influențe 
anglo-americane şi tradiţionale); 

vY Coreea de Nord (sistem bazat pe modelul prusian şi influenţat 
de tradiţiile japoneze şi de teoriile comuniste); 

V Kosovo; 

v Kyrkyzstan (sistem bazat pe dreptul civil francez şi pe legile 
federale ale Rusiei); i 

vV Laos (sistem bazat pe cel francez); 

v Letonia (sistem ce include urme ale tradiţiilor şi practicilor 
socialiste); 

vV Lichtenstein (sistem influenţat de dreptul elveţian, austriac şi 
german); 

v Lituania; 

Y Luxemburg; 

Y Macao (sistem bazat pe modelul p 

v Macedonia; 

v Mali (sistem bazat pe modelul francez şi cu influențe din 
dreptul cutumiar); 

v Mauritius (sistem bazat pe dreptul francez cu elemente din 
common law); 

v Mexic (sistem de drept civil cu influenţe din dreptul american); 

vV Moldova: aa de drept civil cu influențe din dreptul 
german); 

Y Monaco (sistem influenţat de dreptul francez); 

vV Mongolia (sistem influenţat de dreptul sovietic şi de ii 
romano-germanică); 

v Muntenegru; 

v Olanda (sistem bazat pe cel francez); 

v Noua Caledonie (sistem bazat pe dreptul francez); 

vV Panama; | 

v Paraguay (sistem de drept civil cu influenţe din Argentina, 
Spania, dreptul roman şi modelul francez); 

v Peru; | 

v Polonia; 

v Portugalia; | 

v Puerto Rico (sistem bazate pe codul civil spaniol); 

vV România; 

v Rusia; 

Y San Marino (sistem cu influenţe din dreptul ARE; 

vV Senegal (sistem bazat pe dreptul francez); 

v Serbia; 

v ‘Slovacia (sistem bazat pe codurile austro-ungare); 

v Slovenia; | 

Y Spania (sistem de drept civil cu variaţii regionale); 

v Suedia (sistem influenţat de dreptul romano-germanic şi de 
dreptul cutumiar); 

v Elveţia; 

v Taiwan; 

v Tadjikistan; 

v Thailanda (sistem cu influențe common law); 

v Turcia (sistem bazat pe mai multe sisteme europene, cu precă- 
dere pe codul civil elvețian); 

yY Turkmenistan (sistem cu influenţe de drept islamic); 

v Ucraina; 

Y Uruguay (sistem bazat pe dansi civil spaniol); 

v Uzbekistan; , 

vV Venezuela (sistem bazat pe coii civil spaniol); 

v Vietnam. 


3.3.2. Sisteme juridice common law 


Însăşi denumirea categoriei evidenţiază faptul că în această cate- 
gorie sunt incluse entităţile politice care au avut ca sursă conceptele şi 
modelele de organizare juridică din common law britanic, care acordă 
un loc primordial jurisprudenţei, şi nu legii. | 

Monosisteme common law găsim în următoarele state: 

Y Australia; 

Y Bahamas; 

Y Barbados; 

v Belize; 

v Bermuda; 

Y Canada (cu excepţia Quebec, unde prevalează îm de 
drept civil bazat pe dreptul francez); 

v Insulele Caiman; 

v Fiji; 

v Grenada; 

Y Guyana; 

Y India; 

v Irlanda; 

v Jamaica; 

Y Montserrat; 

v Nepal (common law englez cu elemente hindu); 
v Noua Zeelandă; 

v Pakistan; | 

V Regatul Unit al Marii Britanii; 

v Singapore; 

v Statele Unite ale Americii. 


3.3.3. Sisteme de drept musulman şi sisteme de drept 
religios 


Sistemele de drept musulman sunt sisteme autonome de drept 
religios pur, unde sursa principală este Coranul. Astăzi, monosisteme 
pure de drept musulman identificăm doar în trei state (Afganistan, 
Arabia Saudită şi Insulele Maldive), în toate celelalte state care au 
fundamentat sistemul juridic pe sursa tradiţională religioasă fiind 
prezente şi diferite alte imixtiuni, precum trăsături ale sistemului de 
drept civil sau common law, luând astfel naştere sistemele mixte, ale 
căror trăsături vor fi evidenţiate în secţiunea specifică. 

Sistemele de drept religios sunt cele care s-au construit pe ` 
temeiuri religioase şi care şi-au păstrat şi astăzi specificul. Intră în 
această categorie distinctă următoarele state: Iran (sistem religios bazat 
pe dreptul secular şi pe dreptul islamic), Vatican (sistem bazat pe 
dreptul canonic). 


3.3.4. Sisteme mixte 


Sistemele mixte sunt cele în cadrul cărora se aplică, fie în mod 
cumulativ, fie pe calea interacțiunii, instituţii şi principii din două sau 

mai multe sisteme juridice, sau cele în care există o juxtapunere de 
sisteme juridice. Întâlnim astfel următoarele tipuri de sisteme mixte: 

a. Sisteme mixte de drept civil şi common law; 

b. Sisteme mixte de drept civil şi de drept cutumiar; 

c. Sisteme mixte de drept civil şi de drept musulman; 

d. Sisteme mixte de drept musulman şi de drept cutumiar; 

e. Sisteme mixte de drept cutumiar, drept civil şi drept musulman; 

f. Sisteme mixte de drept cutumiar, drept civil şi common law; 

g. Sisteme mixte de common law şi drept musulman; 

h. Sisteme mixte de common law şi drept cutumiar; 

i. Sisteme mixte. de drept cutumiar, common law şi drept 
musulman; 

j. Sisteme mixte de drept civil, drept musulman, common law şi 
drept cutumiar; 

k. Sisteme mixte de drept civil, common law, drept evreiesc şi 
drept musulman. | 

Statele în care identificăra sisteme juridice mixte sunt urmă- 
toarele: | 

v Afganistan (civil, cutumiar şi islamic); 

v Algeria (civil şi islamic); 

v Andorra (Civil, cutumiar şi canonic); 

v Bahrain (islamic, common law, egiptean şi cutumiar); 

Y Botswana (civil — influenţat de modelul roman şi olandez, 
cutumiar şi common law); 

Y Brunei (common law şi islamic); 

Y Burundi (drept civil belgian şi drept cutumiar); 

v Camerun (common law, drept civil francez şi drept cutumiar); 

v Ciad (Civil şi cutumiar); acte: 

Y Congo (drept civil francez şi drept cutumiar); 

v Cipru (common law şi drept civil); 

V Egipt (codul lui Napoleon, drept islamic şi rămăşiţe ale legilor 
din era colonială); 

V Eritreea (civil, cutumiar, islamic religios); 

v Gabon (civil şi cutumiar); 

v Ghana (common law şi cutumiar); 

V Hong Kong (common law şi drept cutumiar chinez); 

V Irak (civil şi islamic); 

V Israel (common law şi drept religios evreu, creştin şi 
musulman); 
| v Iordania (codurile Imperiului Otoman — bazate pe codul civil 

francez, common law şi drept islamic); 

V Kenya (common law, drept islamic şi drept cutumiar); 

vV Coreea de Sud (drept civil goga drept anglo-american şi 
tradiţii chinezeşti); 

V Kuweit (common law, drept civil francez şi drept religios 
islamic); | 

V Liban (codul civil francez, tradiţii legale otomane, drept 
religios); | | 
V Malaesia (common law, drept islamic şi drept cutumiar); 

V Malta (common law şi drept civil bazat pe codurile civile 
romane şi napoleoniene); 

v Mauritania (islamic şi civil francez); 

v Maroc (civil francez şi islamic); 

vV Mozambic (drept civil portughez şi drept cutumiar); 

V Namibia (drept civil necodificat bazat pe dreptul roman şi 
drept cutumiar); 

v Niger (drept civil, drept căt şi drept cutumiar); 

v Nigeria (common law, drept islamic şi drept tradiţional); 

v Norvegia (drept civil, common law şi drept cutumiar); 

vV Oman (drept anglo-saxon şi drept islamic); 

v Papua Noua Guinee (common law şi drept cutumiar); 

v Filipine (civil, common law, islamic şi cutumiar); 

v Qatar (drept civil şi islamic); 

v Rwanda (drept civil bazat pe Su german şi cel belgian şi 
drept cutumiar); 

Y Seychelles (common law, civil francez şi drept cutumiar); 

vV Sierra Leone (common law şi drept cutumiar); 

V Somalia (drept civil, drept islamic şi drept cutumiar); 

vV Africa de Sud (drept civil de Dag romană, common law şi 
drept cutumiar); 

v Siria (drept civil şi drept islamic); 

v Tunisia (drept civil bazat pe codul civil francez și drept 
islamic); | | 

v Uganda (common law şi drept cutumiar); 

v Yemen (drept islamic, drept napoleonic, common law şi drept 
cutumiar); 

v Zambia (common law şi drept cutumiar); 

v Zimbabwe (common law, drept civil bazat pe dreptul 
Tomano-germanic şi drept cutumiar). 

Concluzionând, cea mai largă răspândire pe glob o are sistemul de 
drept civil, indiferent de sursa de inspiraţie, cu o acoperire în peste 80 
de state ale lumii. Deşi tradiţia common law este considerată, alături de 
cea romano-germanică, foarte puternică şi de largă răspândire, astăzi, 
sistemele mixte, cu puternice trăsături din mai multe sisteme juridice, 
ocupă locul 2 în lume ca distribuţie pe state, cu o acoperire în peste 45 
de state, în vreme ce ţările cu monosistem common law sunt în număr 
de aproximativ. 20. Doar două state din lume au sisteme juridice 
exclusiv religioase. 

Pe lângă toate aceste clasificări, având drept criteriu principal 
poziţionarea geografică, există o clasificare mai puţin expusă şi utili- 

zată, care se bazează pe interacţiunea dintre drept, politică şi tradiţiile 
filosofice sau religioasel: | 

- state de drept profesional, unde dreptul este total opus politicii, 
caracterizându-se prin protej area indivizilor şi prin influenţa marginală 
a structurilor sociale; 

- state de drept politic, unde procesul politic şi cel legislativ nu 
sunt separate, rezultând astfel o influenţă a relaţiilor politice şi a guver- 
nării în sfera legislativă; 

„= state de drept tradiţional, în cadrul acestora neexistând o sepa- 
rare între drept şi tradiţia filosofică sau religioasă, principala caracte- 
ristică fiind unitatea dintre indivizi şi societate. 


3.4. PERPEN actuală a sistemelor juridice pe glob 


O statistică? dată publicității în anul 2008 arată că sistemul cu cea 
mai largă distribuție pe glob este sistemul common law englez (27% 
din numărul sistemelor juridice din lume), urmat îndeaproape de 
dreptul napoleonic? (26%), sistemul common law american (20%), 
sistemul romano-germanic (10%), sistemul mixt drept civil-common 
law (5%) şi sistemul islamic (3%). Însă această statistică este 
criticabilă, în sensul în care realizează o distincție nefirească între 
dreptul napoleonic şi sistemul romano-germanic, acestea trebuind să 
fie analizate împreună. Mai mult decât atât, subliniem faptul că dreptul 


lA, Iossa, Swedish legal culture — A general orientation and sources of law, 
consultat pe site-ul www.jur.lu.se la data de 18 august 2018. 

2 Statistica aparține Mattison Public Relations, pentru Editura Sweet & Maxwell, 
şi este disponibilă la adresa https:/www.sweetandmaxwell.co. b cotit 
releases/061108.pdf, consultată la data de 30 mai 2018. 

3 Prin dreptul napoleonic se înţelege totalitatea legilor codificate sub conducerea 
lui Napoleon. 

napoleonic nu este altceva decât o subramură/subcategorie a 
sistemului de drept civil. 

Astfel, prin cumularea celor două sisteme, evidenţa este că 
sistemul de drept civil cunoaşte cea mai largă răspândire pe glob, 
urmat îndeaproape de sistemul common law. 

Interesul unei astfel de clasificări rezidă în necesitatea înţelegerii 
modului în care sistemul “juridic gândit de unele stat a reușit să 
influențeze şi să se răspândească în întreaga lume. Odată înțelese 
trăsăturile unui anumit sistem juridic, devine din ce în ce mai simplă 
înțelegerea şi aplicarea dreptului în state care au împrumutat din 
trăsăturile unui astfel de sistem dominant. 

Reprezentarea cartografică a distribuţiei actuale a sistemelor juri- 
dice pe globl. | | 


E | 
! Imagini preluate de pe site-ul h/p:/Awww.juriglobe.ca/eng/rep-geo/cartes, la 
data de 30 iulie 2018. 

3.4.3. America Centrală 

3.4.4. America de Sud 

3.4.5. Africa 

3.4.6. Asia 


CGaucasus 


zi Jastassabrressan 


CĂ 
ABABSOVRUSSSEFERSAADISCODSAEESEOCLA OFE 
ALO CRIS LITA ALL LILI CTIL Asige 
APIU SIGSAASCOSASVOVEESOOEOADOFTOEEA 
KAILI ANL LAT LILI DIA LAZII Lie 
SERDDDSRESOSAdOROVÂDpooăcasoeuavi 
ALI ALA NA ALA Doha ALA DALLLA LA LI 
Asu sevenvezat China Shiaestoasesri > 


Afghanistan + STITI LIL| ERLARI) 
3 a? SPRITE ALA i li ial) 


Su gaoauosotaeosaaae 
NASNSESaRabaaasay 


W Civil law 
E Common law 


; Customary law 
[H Muslim law ue 


90 Drept comparat şi sisteme de drept. Noţiuni introductive 


3.4.7. Distribuire globală 

3.5. Clasificarea propusă de noi 


Analiza sistemelor de drept din întreaga lume se poate realiza 
doar într-o formă structurată logic; fiecare dintre clasificările propuse 
de cercetătorii comparatişti evocați mai sus prezintă atât puncte tari, 
cât şi puncte slabe. În aceeaşi linie se circumscrie şi clasificarea pro- 

„pusă de noi, cu mențiunea că aceasta reprezintă o concluzie personală 
după studierea fiecărui sistem de drept prezentat în cuprinsul acestui 
Curs. 

Anticipând opinia pe care o împărtăşim, în sensul în care vom 
clasifica şi studia sisteme de drept, şi nu familii sau tradiţii juridice 
(aceste două categorii reprezentând, în opinia noastră, fundamente ale 
sistemelor juridice), având drept criteriu de clasificare principala sursă 
de drept, propunem următoarea clasificare: 


1. Sisteme de drept civil (legea este principala sursă de drept) — 
în care sunt incluse sisteme care au la bază familia romano-germanică 
(Franţa, Germania, Rusia şi statele nordice). 

Sistemul de drept civil are ca subcategorii sistemul napolenian, 
sistemul german şi sistemul scandinav. Toate aceste subsisteme s-au 
cristalizat astfel, urmare a: particularităților definitorii pentru fiecare 
element în parte. 


2. Sisteme common law — în care sunt incluse sisteme care au la 
bază tradiţia common law şi equity (Marea Britanie, Statele Unite ale 
Americii! şi Canada). 

Sistemele common law cunosc la rândul lor subcategorii: sistemul 
common law pur — cazul Marii Britanii, sistemul common law 
american, care deși cunoaște ca principală sursă de drept precedentul 
judiciar, pune mare accent pe rolul statutelor în crearea actului de 
justiţie, sistemul common s canadian, cu principala caractersitică 
bijuridismul. 


3. Sisteme de drept bazate pe religie şi pe filosofie — fiind 
incluse aici sistemele de drept care îmbină religia cu norma juridică 
(islamismul şi dreptul statelor asiatice); 


4. Sisteme mixte — în care se regăsesc îmbinate trăsăturile a mai 
multor sisteme de drept (de exemplu, dreptul civil şi common law). În 


! Singurul stat american cu sistem mixt, care combină common law cu sistemul 
de drept civil este Louisiana. 

această secţiune propunem analiza dreptului african, unde identificăm 
un amestec de trăsături din toate marile sisteme de drept, ce poartă 
denumirea de pluralism juridic. 

Fiecare stat se bucură de prerogativele propriului sistem juridic, 
cu nuanțări particularizate mai ales pe elementele culturii juridice 
influențate de continentul pe care se află situat. 

Noţiunea de cultură juridică este susceptibilă de mai multe 
înțelesuri!: 

- referință la gândirea şi practica juriştilor; 

- percepția pe care o au asupra dreptului non-juriştii; 

- termen ce descrie specificitățile naționale şi locale ale gândirii și 
practicii juriștilor dintr-un anumit spațiu. 

Astfel, din punct de vedere global, fiecare cultură juridică se 
defineşte prin trăsături unice, respectiv: 

> Cultura juridică vestică: individualism şi raţionalism; 

> Cultura juridică asiatică: colectivism şi ordine naturală; 

> Cultura juridică islamică: nu există o divizare între lege, 
morală şi religie; 

> Cultura africană: colectivism, tradiţie şi control social. 

Un exemplu definitoriu pentru înţelegerea modului în care 
aculturaţia juridică funcționează este dat de diferențele dintre codul 
civil francez din 1804 preluat de codul civil canadian din 18662: 

- în codul civil francez, vârsta nubilă era de 18 ani pentru bărbați, 
respectiv de 15 ani pentru femei, iar în codul civil canadian, vârsta 
nubilă era de 14 ani pentru bărbaţi, respectiv de 12 ani pentru femei; 


! S. Normand, „La culture juridique et l'acculturation du droit: le Quebec” în 
International Academy of Comparative Law, Legal Culture and Legal Ti ransplanis, 
Reports to the XVIII! International Congress of Comparative Law, Washington, 
D. C. 2010, studiu consultat pe site-ul Prtps://corpus.ulaval.ca/jspui/bitstream/ 
20.500. 11794/14807/1/Normand%62C9%20La9%20culture%20juridique9%620et9%201% 
27acculturationY%620du%20droit.pdf, la data de 26 august 2020. 

2 Ibidem. 

- conform codului civil francez, tinerii dornici de căsătorie tre- 
buiau să solicite sfatul părinţilor în acest sens, printr-un act formal, în 
timp ce în codul civil canadian aceste solicitări nu sunt obligatorii; 

- instituția emfiteozei — nu apare în codul civil francez, dar este 
prezentă în codul civil canadian; 

- leziunea între majori apare în codul civil francez, dar nu este 
recunoscută în codul civil canadian. 

Aculturaţia juridică rezultă dintr-un contact între sisteme juridice 
diferite, iar astăzi se prezintă ca un proces global!. Acest fenomen are 
meritul de a influenţa un sistem juridic, prin asimilarea naturală a unor 
instituții juridice, spre deosebire de transplantul juridic, care presu- 
pune, de cele mai multe ori, o schimbare/implementare forțată. Cu 
toate acestea, ambele mişcări au același scop, respectiv reformarea 
dreptului, prin armonizarea instituţiilor în cultura juridică. 


L R, Kormos, „Vers Punification de la culture juridique dans les pays 
balkaniques : Pacculturation du droit des affaires” în Etudes Balkaniques 2013/1- 
2014/1 (nr. 19-20), pp. 15-39, articol consultat pe site-ul Attps:/www.cairn.info/ 
revue-etudes-balkaniques-cahiers-pierre-belon-2013-1-page-15.htm, la data de 
26 august 2020. 


Titlul al II-lea 
Sistemul de drept civil 


Sistemul de drept civil (cunoscut şi sub denumirea de sistem 
romano-germanic! sau sistem de drept continental) este considerat 
moştenitor al dreptului roman, caracterizându-se prin structuri co- 
mune, precum şi prin modelul surselor în sens formal. | 

Sistemul de drept civil este sistemul cu cea mai îndelungată istorie 
dintre toate sistemele de drept, istorie care, în aparenţă, constituie 
elementul de unificare a ordinilor juridice din statele care dispun de un 
astfel de sistem de drept. Însă, în realitate, moştenirea de drept roman a 
creat adevărate discrepanțe între ordinile juridice ale statelor; de 
exemplu, transferul de proprietate, în Franţa este consensual, în timp 
ce în Germania este necesar un act real specific?. 

În cuprinsul acestui sistem de drept, care a luat naştere pe conti- 
nentul european, sunt regrupate tradiţii juridice care soluţionează cazu- 
rile deduse judecății prin trimitere la legea scrisă sau codificată, prin 
trimitere înțelegând aici interpretare. 

Filosofia sistemului de drept civil este cuprinsă într-o regulă de 
conduită, cu un anumit grad de generalizare, care este situată deasupra 
gradului de aplicare pe care instanțele de judecată pot să o facă. În 
acest mod, regula de drept se situează între principii, care sunt foarte 
generale şi cazurile juridice concrete, care sunt foarte particulare, fiind 
explicată astfel dorinţa de codificare, care conferă un grad suficient de 
precizie, previzibilitate şi coerenţă. Mai mult decât atât, metoda de 
raţionare este deductivă în principal, şi nu inductivă, după cum este 
cazul în sistemul common law. 


! Epitetul „romano-germanic” a fost ales pentru a aduce un omagiu eforturilor 
comune ale şcolii juridice din ţările latine şi ale școlii juridice din statele germanice. 
2 G. Cuniberti, op. cit., p. 52. 


CAPITOLUL | 
ISTORIA FORMĂRII SISTEMULUI DE DREPT CIVIL 


Sistemul de drept civil s-a construit pe principiile şi instituţiile de 
drept roman, artizanele acestui sistem fiind şcolile juridice franceză şi 
germană, acesta fiind şi motivul pentru care sistemul de drept civil mai 
este cunoscut şi sub denumirea de familie romano-germanică. Dreptul 
roman constituie piatra de temelie în dezvoltarea acestui sistem, astfel 
că istoria formării sistemului de drept civil începe, inevitabil, cu 
sistemul juridic creat de romani.. 


1.1. Dreptul roman 


Particularităţile sistemului juridic roman constau în structurarea 
dreptului „în condiţii şi pe criterii diferite față de sistemul dreptului 
modern”!, particularităţi pe care le identificăm chiar şi astăzi în dreptul 
modern. Astfel, unul dintre marile merite ale dreptului roman este 
identificarea criteriului pe baza căruia s-a realizat distincţia dintre 
dreptul public şi dreptul privat. Criteriul de distincţie aplicat în reali- 
tatea juridică romană este: sfera de reglementare juridică; normele 
dreptului public reglementau relaţiile formate în legătură cu organi- 
zarea statului, iar normele de drept privat reglementau relaţiile dintre 
persoane. pd Și 

O particularitate distinctă a dreptului roman viza sfera dreptului 
penal, în sensul în care unele dintre infracţiuni erau sancţionate potrivit 


1 AJ. Andrei, Particularităţile sistemului juridic roman, Ed. Universul Juridic, 
Bucureşti, 2015, p. 6. 

normelor din dreptul privat, iar alte infracțiuni erau sancţionate 
conform normelor din dreptul public, faptele penale fiind denumite 
delicte, care erau fie delicte de drept public, fie delicte de drept privat. 
Dihotomia aceasta a avut ecou şi în dreptul modern, când, analizând 
dreptul francez, identificăm dreptul penal ca ramură de drept privat, în 
timp ce în celelalte state cu sistem juridic de drept civil, dreptul penal 
este o ramură de drept public. 

Un alt principiu important al dreptului roman, care a fost preluat şi 
. păstrat în dreptul modern, este cel al centralizării administrative, urmat 
în subsecvent de descentralizarea administrativă. 

Ramurile dreptului public roman, neidentificate ca atare decât prin 
- aplicarea unor criterii de individualizare din dreptul modern, erau: 
dreptul administrativ, dreptul penal, dreptul procesual penal şi dreptul 
internaţional public!. Dreptul privat roman cunoştea o triplă diviziune: 
drept civil (ius civile), dreptul ginţilor (ius gentium) şi si-a natural 
(ius naturae). 


Izvoarele dreptului roman 

În dreptul roman, izvoarele formale ale dreptului au fost iden- 
tificate în: obiceiul, legea, edictele magistraţilor, jurisprudenţa, 
senatus-consultele şi constituţiunile imperiale. Aceste izvoare au evo- 
luat odată cu transformările intervenite în viaţa economică şi, implicit, 
în societatea romană. . 

Obiceiurile, ca surse ale dreptului, reprezintă „un total de tradiții 
juridice şi de soluții practice care, repetate fiind şi folosite o lungă 
perioadă de timp, dau acestuia un caracter mai mult sau mai puțin 
definitiv”? 

Legile pentru romani erau reprezentate de orice dispoziție cu 
caracter obligatoriu. Acestea luau naştere ca urmare a colaborării 


l E. Molcuţ, Drept privat roman, Ed. Universul Juridic, Bucureşti, 2004, p. 21. 
2 R, Gidro, A. Gidro, V. Nistor, Roma. Cetatea şi destinul ei juridic, Ed. Galaxia 
Gutenberg, Târgu-Lăpuş, 2009, p. 64. . 

dintre comiţii şi magistrați, iar procedura legislativă era constituită din 
patru etape: inițiativa legislativă; auctoritas (etapă în care senatorii 
puteau verifica oportunitatea legii, aşa-zisa „constituţionalitate”); 
promulgatio (aducerea la cunoştinţa poporului a proiectului de lege); 
votarea (de către cetăţeni, în bloc, fără posibilitatea aducerii de amen- 
damente). Legea intra în vigoare după anunţarea votului printr-un act 
numit renuntiatio. Astfel, luau naştere legile rogatae. În afară de 
această categorie mai existau şi legile datae, care erau promulgate de 
magistrați, fără consultarea adunărilor poporului. 

- Edictele magistraţilor vizează programele pe care magistraţii le 
întocmeau pentru a le aplica odată cu intrarea în funcţie. Edictul 
pretorului avea cea mai mare importanţă, fiind de două tipuri: edictum 
Perpetuum, care rămânea valabil pe toată durata magistraturii şi 
edictum repentina, care era cel promulgat de magistrat pentru situaţii 
neprevăzute. | | 

Senatus-consultele sunt hotărârile senatului, care au valoare de 
izvor de drept începând cu epoca principatului. 

Constituţiile imperiale au cunoscut patru forme: edicta — dispo- 
ziții cu caracter general emise de împărat, mandata — instrucţiuni de 
serviciu adresate funcţionarilor imperiali; decreta — hotărâri date de 
împărat în calitate de judecător; rescripta — consultațiile juridice date 
de către împărat. 

Iurisprudentia — Ştiinţa dreptului, doctrina elaborată de către juris- 
consulții romani pe calea interpretării dispozițiilor legii. Jurisprudența, 
ca izvor de drept, cunoaşte apogeul în epoca clasică, atunci când sunt 
formate cele: două şcoli de drept (sabiniană şi proculiană), iar juris- 
consulţii, pornind de la anumite cazuri practice şi constatând existenţa 
unor elemente comune, reuşesc să formuleze principii sau reguli de 
drepti. 


l T. Sâmbrian, Drept roman. Principii, instituții şi texte celebre, si de editură 
şi presă „Şansa” — SRL, Bucureşti, 1994, pp. 20-21. 

„Codificarea reprezintă una dintre principalele trăsături ale siste- 
mului de drept civil, înfloritoare pe continentul european şi care a 
cunoscut chiar şi etapa recodificării. 

Necesitatea codificării apare ca „răspuns tehnic la o nevoie de 
securitate juridică, născută dintr-o criză a surselor dreptului datorată 
unei dispersii dezordonate a surselor sale, unei dificultăţi de cunoaştere 
a regulilor orale sau răspândite ori unei inflaţii legislative galopante”!. 
Fiecare codificator are o metodă proprie pentru remedierea dezordinii 
instituite în sursele dreptului: fie structurare cronologică, fie struc- 
turare după un plan metodic, care variază de la o codificare la alta. 
Problemele care se ridică în privinţa codificării sunt următoarele: cine. 
poate şi trebuie să codifice (o comisie de codificatori, un singur codi- 
ficator);, cui se adresează codificarea (legea codificată trebuie să fie 
universală, trebuie să se adreseze doar juriştilor), alegerea structurii 
codului (planul codificării, materia supusă codificării, limbajul 
codificării). | | 

Finalitatea codificării este una multiplă: pe de o parte, se doreşte 
instaurarea unei noi ordini sociale; sau se doreşte unificarea populațiilor; 
sau se doreşte raţionalizarea dreptului; sau se are în Keam o codificare 
în serviciul unei ideologii. 

Evoluția mişcării de codificare în sistemul 1 drept civil a cu- 
noscut următoarele etape’: i 

o Codificările romane: Legea celor XII Table, elaborată de 
decemviri; Codificarea Edictului; Codul Gregorian (291); Codul 
Hermogenian (295); Corpus Turis Civilis, alcătuit din 4 lucrări 
(Digestele — compilații ale comentariilor doctrinare reactualizate în 
funcție de dreptul epocii; Instituţiile — manual didactic compus din 
extrase din jurisconsulţi; Novelele — culegere a constituţiilor imperiale 


! R. Cabrillac, Codificările, Ed. Universul Juridic, s, Bucureşti, 2018, p. 86. 
2 Ibidem, pp. 14-67. 

posterioare Codului; Codexul — ansamblul constituțiilor date începând 
cu împăratul Hadrian); Bazilicalele; 

o Codificările Evului Mediu: Codul lui Euric — instaurează o 
„legislaţie nouă pentru vizigoții eliberaţi de romani; Legea salică — 
dispoziţii represive de organizare a întregului regat germanic; Legea 
romană a vizigoților — compilaţie după surse juridice romane; cea mai 
importantă codificare a acestei perioade este cea a dreptului canonic, 
activitate întinsă pe mai multe secole, finalizată cu Corpus iuris 
canonici din anul 1582 (acest cod a constituit sursa fundamentală a 
dreptului canonic până la adoptarea Codului din anul 1917, apoi a 
celui din anul 1983); 

e Codificările Epocii moderne (1453- 1789): dezvoltarea rega- 
ltăţii a condus la reînflorirea operei de codificare, care a constat, pe de 
o parte, în expunerea metodică, raţională şi condensată a dreptului 
cutumiar, iar, de cealaltă parte, sunt compilaţii private constând în 
reguli elaborate de puterea regală, care au ca finalitate unificarea 
regatelor. Europa este considerată leagănul acestor mişcări de codi- 
ficare. Cu titlu de exemplu, amintim: Codex Iuris Bavarici Criminalis; 
Codex Theresianus sau Codul general al statelor prusace; 

e Codificările Epocii contemporane (după 1789): secolul 
al XIX-lea este considerat „secolul de aur” al codificării, care a început 
cu mişcarea codificatoare din Franţa şi s-a încheiat cu activitatea 
codificatoare din Germania. Emblematic este Codul civil al lui 
Napoleon, BGB-ul german, codificările elveţiene şi cele din Rusia. În 
secolul următor, XX, începe o nouă eră a codificărilor, prin 
recodificare: noul Cod civil italian din anul 1942; noul Cod civil din 
Quebec din anul 1994; noul Cod penal francez din anul 1994 şi noul 
Cod de procedură civilă din Franţa din anul 1975; codificarea succe- 
sivă din Israel, cu începere din anul 1960; Codul civil ungar din anul 
1960 constituie primul cod adoptat într-o ţară cu vechi rădăcini 
cutumiare. Totodată, o altă expresie a mișcării de codificare este cea 
din organizaţiile supranaţionale, codificarea luând forma unor carte; 
spre exemplu, Carta drepturilor fundamentale a Uniunii Europene. 


CAPITOLUL II 
CARACTERISTICILE SISTEMULUI DE DREPT CIVIL 


Particularităţile sistemului de drept civil pot fi structurate astfel: 

e Divizia drept public/drept privat este mult mai clară şi mai 
evidentă în sistemul de drept civil, spre deosebire de sistemul common 
law. Dacă în common law diviziunea dreptului se realizează în funcţie 
de common law sau equity, în sistemele de drept fondate pe moştenirea 
de drept roman structura dihotomică este esenţială, în sensul în care 
raporturile dintre cei implicaţi în actul de justiţie sunt reglementate 
diferit. Astfel, în dreptul public raporturile juridice se construiesc între 
stat şi individ, în timp ce în dreptul privat raporturile juridice se 
realizează între particulari, fiind create astfel Structuri verticale şi 
structuri orizontale; 

e Regula de drept prezintă o importanţă vitală în sistemul de drept 
civil, deoarece aceasta decantează şi purifică practica, respingând 
elementele discordante şi superflue. Regula de drept trebuie să asigure 
un model de organizare socială şi, totodată, trebuie să asigure o mai 
bună justiţie socială, o ordine economică şi morală mai sigură. Toate 
aceste elemente fac din regula de drept baza codificării, specifică 
sistemului de drept civil. Arta juristului format în acest sistem de drept 
constă în ştiinţa identificării regulii şi formularea acesteia într-un punct 
de echilibru; 

e Izvoarele dreptului în sistemul de drept civil au ca nucleu legea, 
fie aceasta în forma ei individuală, fie în formă codificată. Sigur că - 
există şi asemănări între cele două mari sisteme de drept, în sensul în 
care precedentul judiciar, ca primă sursă de drept în sistemul common 
law, poate deveni izvor de drept în sistemul de drept civil; 

e Raţionalitatea procesului de gândire juridică, constând în 
utilizarea din punct de vedere metodologic a unui model deductiv şi 
sistematic, precum şi utilizarea unei demonstraţii făcând apel la 
abstractizare. Astfel, judecătorul desemnează mai întâi textul de lege 
aplicabil, principiile generale şi conceptele pe care legiuitorul a înţeles 
să le contextualizeze în strânsă legătură cu textul de lege aplicabil; 

e Referințele la principii generale fac trimitere la noţiunile 
fondatoare ale dreptului, determinând orientarea generală a dreptului 
dincolo de soluţiile punctuale oferite pentru fiecare caz în parte. 
Principiile generale cu vocaţie universală în toate statele care prezintă 
un sistem juridic de drept civil sunt ordinea publică, buna-credinţă, 
abuzul de drept sau egalitatea în faţa legii, toate acestea cu titlu de 
exemplu. Interpretarea acestor principii generale conduce la un raţio- 
nament care trebuie să se integreze în categoriile juridice preexistente; 

e Căutarea şi identificarea coerenţelor juridice, aspecte care pot fi 
traduse prin armonizare. Pentru juristul din sistemul de drept civil, 
„armonizarea se realizează prin raportare la principiile generale fonda- 
toare ale unui cadru abstract de drept civil, deoarece sistemul de drept 
civil este considerat de către practicienii acestuia un sistem complet; 

e Previzibilitatea normei juridice este apreciată diferit în sistemul 
de drept civil şi în sistemul common law. În dreptul civil este o previ- 
Zibilitate logică şi abstractă, tributară unei confruntări cu sistemul 
global, în timp ce în common law este o previzibilitate practică şi 
concretă în raport cu predictibilitatea şi evaluarea şanselor la viitoare 
confruntări judiciare; 

e Rolul doctrinei în sistemul de drept civil este mult mai impor- 
tant decât în sistemul common law. Deşi doctrina nu reprezintă un 
izvor de drept în sistemul de drept civil, totuşi opiniile autorilor, fie 
aceştia profesori de drept sau practicieni, cântăresc foarte mult în actul 
de justiţie, cu atât mai mult cu cât chiar în cuprinsul motivării deci- 
ziilor instanţelor de judecată se face uneori trimitere la aspecte din 
doctrină; 

o Stilul judiciar specific statelor din sistemul de drept civil se 
caracterizează prin decizii scurte şi concise; datele speţei sunt relatate 
pe scurt, şi nu cu lux de amănunte; 

e Actorii din justiţie, prin tradiţie, sunt axaţi exclusiv pe cariere 
distincte. Astfel, carierele de magistrat, de avocat şi de profesor 
universitar nu se suprapun, de regulă. 


CAPITOLUL III 
SISTEMUL DE DREPT CIVIL FRANCEZ 


3.1. Istoria formării sistemului de drept francez 


Dreptul şi istoria nu trebuie să fie niciodată disociate, sens în care, 
fără a intra prea mult în analize istorice, vom identifica principalele 
aspecte care au concordat la formarea dreptului francez. | 

Istoria formării sistemului de drept francez este structurată în cinci 
perioade mari!: perioada galo-romană; perioada francă; perioada 
feudală; perioada medievală şi perioada revoluţiei. 


3.1.1. Perioada galo-romană se caracterizează prin aceleaşi 
surse ale dreptului ca în toate celelalte state cucerite de romani şi 
constau în cutume, legi, edicte ale magistraţilor sau ale senatorilor, dar 
şi în constituţiile împăraţilor. Totodată, în această perioadă organizarea 
judiciară se confundă cu organizarea politico-administrativă; în aceste 
condiţii, împăratul este judecătorul suprem, iar judecătorul de drept 
comun este guvernatorul provinciei. Biserica exercita două tipuri de 
competenţe: jurisdicţia spirituală (sau disciplinară) şi jurisdicţia tem- 
porală (sau contencioasă). În virtutea primei competențe, Biserica 
cerea socoteală membrilor clerului despre aducerea la îndeplinire a 
îndatoririlor, iar fidelilor despre păcatele publice. În virtutea celei de-a 
doua competenţe, Biserica putea să statueze, în baza dreptului canonic, 
asupra cauzelor civile sau penale, în locul jurisdicţiilor seculare. 


! A. Bonde, Précis d'histoire du droit français, ed. a 3-a, Ed. Librairie Dalloz, 
Paris, 1927. : 

3.1.2. Perioada francă prezintă ca specific sistemul aplicării 
personalităţii legii, care presupune faptul că fiecare individ este supus 
legii naţiunii de care aparţine. Justiţia era înfăptuită de regele franc, 
asistat de duci, conți etc. Competența acestei instanţe viza judecata 
oficialilor palatului regal, dar şi a înalţilor funcţionari. Competența se 
întindea şi asupra cazurilor foarte grave, dar şi asupra cazurilor ce 
vizau bisericile ori abaţiile aflate sub protecţie regală. Procedura era 
identică atât pentru cauzele civile, cât şi pentru cauzele penale. 
Căsătoria era organizată sub forma unei plăţi sau sub formă de răpire. 
Divorțul era permis, admiţându-se repudierea femeii din partea soţului. 
Dacă repudierea era nedreaptă, atunci soţul trebuia să returneze dota şi 
să plătească o amendă. | 


3.1.3. Perioada feudală este perioada în care teritorialitatea 
înlocuieşte sistemul personalităţii legii din epoca precedentă. Teritoria- 
litatea presupune că o lege unică este impusă tuturor persoanelor care 
locuiesc pe un anumit teritoriu. Sursele dreptului sunt cutuma, dreptul 
roman, dreptul ecleziastic, ordonanţele regale şi senioriale, precum şi 
cartele urbane, care acordau privilegii. Organizarea judiciară a acestei 
epoci devine foarte complexă, fiind divizată în justiţie regală; justiție. 
seniorială; justiţie municipală şi justiţie ecleziastică. Vârsta nubilă în 
această perioadă era de 12 ani pentru fete şi de 14 ani pentru băieți. 


3.1.4. Perioada monarhiei este cunoscută ca etapa reconsti- 
tuirii unităţii naţionale. Dacă până acum, cutuma, ca sursă de drept, nu 
era transmisă decât pe cale orală, din acest moment începe redactarea 
oficială a cutumelor. Astfel, cutumele vor deveni stabile şi vor asigura 
forța executorie a ordonanţelor regale; numărul acestora va scădea, iar 
implicit se va discuta despre uniformizarea lor. Mai mult decât atât, 
prin redactarea oficială a cutumelor dreptul roman îşi va pierde din 

aplicabilitate. În această perioadă sursele dreptului sunt mai puţin 

numeroase şi sunt identificate în cutume oficiale, drept roman, ordo- 
„nanţe regale şi hotărârile de regulament (decizii solemne, luate de o 
curte suverană — parlamentul — cu aplicabilitate generală şi cu valoare 
de precedent). Organizarea judiciară se caracterizează prin reuşita 
regelui de a lua competențele de judecată ale celor trei structuri rivale 
celei regale (justiția seniorială, justiţia ecleziastică şi justiţia orăşe- 
nească). Regele era considerat drept sursa justiţiei, iar magistraţii nu 
erau decât delegaţii lui (teoria justiţiei reținute’). Pentru prima dată se 
face distincţie între procedura penală şi procedura civilă?, iar aceasta 
este secretă, scrisă şi inchizitorială. 


3.1.5. Perioada Revoluţiei franceze se remarcă printr-o 
dorință de schimbare totală, cauzată de abuzurile epocii absolutiste. 
Astfel, din anul 1789 a fost stabilită gratuitatea justiţiei, publicitatea 
şedinţelor de judecată şi obligativitatea motivării hotărârilor pentru 
judecători. În anul 1790 au fost stabilite trei ordini de jurisdicție: jude- 
cători de pace; tribunale districtuale şi tribunalul de casație. În planul 
dreptului penal, au fost stabilite următoarele grade de jurisdicție: 
tribunalul penal; tribunalul de poliție corecțională şi tribunalul de 
poliție municipală. Perioada Consulatului a modificat organizarea judi- 
ciară, cea stabilită la acel moment găsindu-și, în linii mari, cores- 
pondent până astăzi. În fiecare arondisment a fost înfiinţat câte un 
tribunal. În principalele oraşe ale Franţei au fost stabilite 29 de 
tribunale de apel, iar în fiecare canton a fost prevăzut câte un judecător 
de pace. Au fost menținute tribunalele penale, iar în anul 1808 au fost 
înlocuite de curţile cu juri (les cours d'assises). 


! Teoria justiţiei reţinute se opune teoriei justiţiei delegate. Justiţia reţinută presu- 
pune exercitarea competenţei judecătoreşti de către rege însuşi, iar justiția delegată este 
înfăptuită în numele regelui prin judecătorii numiţi de el. 

2 Ludovic al XIV-lea este autorul legiferării celor două proceduri: Ordonanţa din 
1667 pentru procedura civilă şi Ordonanţa din 1670 pentru procedura penală. 

3.2. Particularităţile sistemului de drept civil francez 


Dreptul francez actual este produsul mai multor tipuri de drept 
care şi-au produs efectele pe teritoriul Franţei, respectiv: dreptul roman 
(în provinciile de mijloc); dreptul germanic (în nord); dreptul cutumiar 
(în provinciile nordice ale Franţei); dreptul canonic (respectiv legis- 
laţia Bisericii catolice, care a format primul element de unitate legisla- 
tivă); dreptul monarhiei absolutiste (ordonanţele lui Ludovic al XIV-lea, 
al XV-lea şi al XVI-lea, ca precursoare ale codurilor actuale); dreptul 
revoluţionar (format în timpul Revoluţiei de la 1789, a fondat socie- 

„tatea modernă prin proclamarea principiilor libertăţii şi egalităţii). 


3.2.1. Sursele dreptului francez 


Dreptul francez are, în principal, surse scrise, misiunea primor- 
dială a acestuia fiind aplicarea regulilor de drept cazurilor deduse 
judecății. Expresie a suveranităţii populare, legea este principala sursă 
de drept, dar nu unica. 

Sursele dreptului francez sunt următoarele: 

e Constituţia celei de-a V-a Republici din 4 octombrie 1958 şi 
Preambulul acesteia; 

o Legea votată de deputaţi şi de senatori; 

e Regulamentele autorității administrative; 

° Convențiile şi tratatele internaționale ratificate de Franța; 

o Dreptul european; 

e Jurisprudența; 

e Cutuma. 

Dreptul francez cunoaşte o ierarhie a surselor dreptului, distingând 
între surse naționale cu caracter imperativ, . surse internaționale cu 
caracter imperativ şi surse de drept cu caracter indicativ. 

A. Surse naţionale cu caracter imperativ 


a. Constituţia şi blocul de constituţionalitate 

Constituţia Franţei datează din anul 1958, iar cea mai recentă 
revizuire a avut loc în anul 2008, odată cu introducerea controlului de 
constituionalitate pe cale a posteriori (QPC). Constituţia anului 1958 
a instaurat cea de-a cincea republică franceză şi a survenit ca urmare a 
alegerii generalului de Gaulle ca preşedinte al statului, la data de 21 
decembrie!. | 

. Catalogată ca fiind de o originalitate de netăgăduit, Constituţia 
celei de-a cincea republici s-a remarcat prin următoarele trăsături: 
finalul supremaţiei parlamentare (limitarea domeniilor consacrate 
legiferării prin dispoziţiile articolului 34; subordonarea legii 
Constituţiei); raţionalizarea parlamentarismului (procedura legislativă, 
răspunderea guvernamentală); ranforsarea autorităţii prezidenţiale 
(preşedintele devine arbitru, organ al puterii de stat, extinderea prero- 
gativelor prezidenţiale). 

În ierarhia normativă, Constituţia se găseşte în vârful piramidei, 
generând o a treia coordonată a ordinii juridice, respectiv ordinea 
constituțională. 

Blocul de constituționalitate este format din documente cu valoare 
constituțională ori declarate ca atare prin jurisprudenţa Consiliului 
constituţional francez, şi care prezintă un interes capital pentru 
cetăţeni, deoarece vizează drepturile. şi libertăţile fundamentale. Intră 
în structura blocului de constituţionalitate: Declaraţia drepturilor 
omului şi cetăţeanului din anul 1789, Preambulul din anul 1946 şi 
Carta mediului din anul 2004. 


b. Legea votată de Parlament se află în centrul ierarhiei surselor 
dreptului. Există trei categorii de legi: S constituționale, legi orga- 
nice şi legi ordinare. 


l M. Morabito, Histoire constitutionnelle de la France de 1789 à nos jours, 
ed. a 12-a, Ed. Montchrestien, Paris, 2012. 

Legea constituțională este cea care adoptă sau modifică 
Constituţia (adoptarea are loc fie prin referendum, fie prin votul 
Parlamentului reunit în Congres la Versailles cu o majoritate calificată 
de 3/5 din voturile exprimate). 

Legea organică este o lege expres prevăzută de Constituţie pentru 
a fixa un cadru instituţional important şi durabil (pot fi elaborate legi 
organice în domenii precum regimul electoral, controlul finanţelor 
publice, magistratură etc.). Legile organice trebuie să fie adoptate în 
termeni identici atât de Adunarea naţională, cât şi de Senat. Aceste 
tipuri de legi sunt supuse în mod automat controlului Consiliului 
constituţional. 

Legea ordinară este cea care reglementează alte domenii decât 
celelalte două categorii de legi. Constituţia Franţei indică în articolul 
34 că sunt legi ordinare: legile anuale ale finanţelor (legile de adoptare 
a bugetului), legile de finanţare a securităţii sociale, aşa numitele „legi 
de programare” (prevăd orientările plurianuale ale finanţelor publice, 
dar şi în alte domenii precum justiţie, securitate internă, apărare). 
Practica parlamentară a creat o categorie de legi ordinare neprevăzută 
de art. 34, respectiv legile de orientare (de exemplu: legea de orientare 
agricolă, legea de orientare în transporturi, legea de orientare a pescui- 
tului ŞI a culturilor marine etc.). 

Înainte de reforma constituţională din anul 2008, prin care a fost 
introdus controlul de constituţionalitate a posteriori (QPC), legea ordi- 
nară nu era supusă controlului Consiliului constituţional decât în mod 
opţional, aspect modificat astăzi prin posibilitatea sesizării Consiliului 
de către orice parte dintr-un litigiu. 


Procedura legislativă 

În procesul legislativ există o colaborare între Guvern şi 
Parlament, colaborare care este orientată în întregime spre profitul 
Guvernului’, în sensul în care acest reprezentant al puterii executive 


l F.-M. Soucramanien, Droit constitutionnel, ed. a 29-a, Ed. Sirey, Paris, 2010. 

are la îndemână mijloace prevăzute de textul constituțional, care 
constau în aşa-numitele „fine de neprimire”. 


Inițiativa legislativă 

Libera iniţiativă a legiuitorului este limitată de dispoziţiile art. 37, 
privitor la domeniile rezervate regulamentelor. Conform dispoziţiilor 
art. 39 din Constituţia Franţei, iniţiativa legislativă aparţine în mod 
concurent prim-ministrului şi membrilor Parlamentului. 


Prezentarea proiectelor, propunerilor şi amendamentelor 

Parlamentarii, deputaţi şi senatori, depun propuneri şi amenda- 
mente, fie în mod individual, fie, cel mai adesea, cu titlu colectiv, în 
numele membrilor unui grup parlamentar. Prim-ministrul are obligaţia 
să supună propriile proiecte de lege avizului Consiliului de stat, care le 
examinează în Adunarea generală sau, în caz de urgenţă, în comisia 
permanentă. Avizul are în vedere calitatea redactării şi coerenţa juri- 
dică (prin raportare la textele-anterioare). Totodată, preşedintele uneia 
dintre camere poate să solicite, înainte de examinarea proiectului sau 
propunerii legislative, avizul Consiliului de stat. Prin revizuirea 
Constituției din anul 2008 şi prin conferirea acestei prerogative 
Consiliului de stat s-a dorit ameliorarea calităţii legilor. 

Propunerile şi amendamentele pot fi declarate inadmisibile în 
condiţiile art. 40 şi art. 41 din Constituţie. Astfel, în termenii din art. 40 
poate fi formulată. o inadmisibilitate dacă propunerile şi amenda- 
mentele formulate de parlamentari, în cazul adoptării, ar conduce fie la 
o diminuare a resurselor publice, fie la crearea sau la agravarea unei 
datorii publice. Totodată, prin prisma dispoziţiilor art. 41 din 
Constituţie nu pot fi primite propuneri şi amendamente care depăşesc 
domeniul legii, după cum vor fi respinse dacă sunt contrare legii de 
abilitare conferită Guvernului. . 

Depunerea şi examinarea în comisie 

Odată depus proiectul sau propunerea, este imprimat şi apoi, la 
decizia preşedintelui camerei unde a fost depus, este trimis la comisia 
competentă în vederea redactării raportului. După acest moment, pro- 
jectul (sau propunerea) este înscris pe ordinea de zi, putând fi înscrise 
cu prioritate, de Guvern (în virtutea art. 48 din Constituţie), proiecte de 
lege privind finanţele, finanţarea securităţii sociale sau chiar propriile 
proiecte de legi. Discutarea proiectelor de legi are loc în şedinţă 
publică, dacă obiectul legiferării vizează legi constituţionale, legea 
finanţelor, legea finanţării securităţii sociale. 


Votul şi transmiterea către cealaltă cameră 

Votarea are loc, în primă instanță, pe articole. Guvernul poate 
solicita votul blocat, care constă în votarea proiectului de lege în 
ansamblul lui. După votul pe articole, Guvernul (sau orice parla- 
mentar) poate solicita o a doua deliberare a întregului text sau a unei 
părţi din acesta. Această a doua deliberare poartă exclusiv asupra 
propunerilor noi care provin de la Guvern sau de la comisia sesizată, 
precum şi asupra amendamentelor incidente. Dacă nu există o a doua 
deliberare, se trece la votul în ansamblu, fiind necesară majoritatea 
sufragiilor exprimate pentru adoptare. 


Naveta legislativă 

În principiu, o lege nu poate fi adoptată decât, cu acordul Adunării 
Naţionale şi a Senatului, dar prin derogare de la acest principiu, dacă 
se constată un dezacord sau în caz de urgenţă, prim-ministrul poate să 
decidă, mai întâi, să aplice o procedură de conciliere, iar în funcţie de 
rezultatul acesteia, poate să autorizeze Adunarea Naţională să statueze 
în mod definitiv. | 


Promulgarea şi publicarea 
Promulgarea este actul prin care Preşedintele ordonă autorităţilor 
publice punerea în executare a legii nou adoptate. Termenul de 

promulgare este de 15 zile, indiferent de tipul de lege (constituţională, 
organică sau ordinară). Decretul de promulgare trebuie să fie contra- 
semnat de prim-ministru şi de miniştrii responsabili. 

Publicarea este procedura prin care un text de lege promulgat este 
adus la cunoştinţa publicului şi are loc în Jurnalul Oficial al Republicii 
franceze. | 


c. Regulamentul | 

Legea nu poate să reglementeze în detaliu fiecare aspect al vieții, 
astfel că este necesară recurgerea la texte mai detaliate, denumite 
regulamente, care emană. de la Guvern sau de la oricare organ 
administrativ. 

Regulamentele pot avea două forme: decrete şi hotărâri minis- 
teriale sau interministeriale. Din coroborarea art. 34 şi art. 37 din 
Constituţia Franţei rezultă că tot ceea ce nu se regăseşte în enumerarea 
din art. 34, dar îmbracă formă legislativă, va fi de domeniul regula- 
mentelor. Astfel, identificăm două tipuri de regulamente: cele la care 
legea face trimitere (practic acestea pot fi denumite regulamente de 
punere în aplicare) şi cele autonome (cele care excedează cadrului 
enumerativ din art. 34 Constituţia Franţei). 

Regulamentele de la nivel naţional sunt decretele şi hotărârile 
ministeriale şi intraministeriale, în măsura în care au un conţinut 
general şi nu constituie decizii administrative individuale. 

Au fost identificate trei tipuri de decrete: decrete deliberate în 
Consiliul de miniștri (care sunt contrasemnate de Preşedinte), decrete 
în Consiliul de Stat (presupun implicarea acestui organism prin 
consultarea lui asupra proiectului de lege) şi decrete simple. Decretele 
fac adesea trimitere la hotărârile ministeriale sau intraministerialel. 


1 Un exemplu de hotărâre este cea privitoare la igiena din industria alimentară, 
Care este semnată de ministrul agriculturii şi de ministrul sănătăţii publice şi a 
consumului. 

Puterea reglementară este conferită şi organelor din administraţia 
locală (de exemplu, prefectul sau primarul). 


Principalele deosebiri dintre lege şi regulament: 

- După criteriul formal — legea este elaborată de puterea legis- 
lativă, în timp ce regulamentul înglobează ansamblul deciziilor puterii 
executive; | 

- După criteriul material — legea reglementează domeniile enu- 
merate în art. 34 din Constituţie, în vreme ce regulamentele au sediul | 
materiei în art. 37 din Constituţie; 

- După criteriul autorităţii — legea nu este supusă autorităţii 
niciunei norme superioare, pe când regulamentul nu poate fi contrar 
principiilor impuse de lege, în virtutea principiului legalităţii. 


d. Ordonanţele 

Constituţia Franţei a prevăzut posibilitatea legiferării pe calea 
ordonanţelor; această procedură constă în delegarea puterii legislative 
de la Parlament către Guvern, în baza unei legi de abilitare şi a unei 
legi de ratificare a ordonanţelor emise de Guvern. Ratificarea ordo- 
nanţelor trebuie să fie întotdeauna expresă, iar după ratificare ordonan- 
tele au valoare de lege. 


e. Codificarea 

Franţa excelează în materia codificării legilor şi regulamentelor, 
fiind numită „patria codurilor”. Acest proces a început în anul 1948 
prin crearea unei Comisii însărcinate cu studierea codificării şi sim- 
plificarea textelor legislative şi reglementare, iar munca acesteia a fost 
continuată după anul 1989, când, prin Decretul nr. 89-647 din 12 
septembrie 1989, a fost înființată Comisia superioară pentru codificare. 


1 R. Cabrillac, Les enjeux de la codification en France, în Revista Les Cahiers de 
droit, vol. 46, nr. 1-2/2005, pp. 533-545. 

Prin codificare, statul francez a dorit şi a reușit să sistematizeze 
legislaţia naţională, dar şi să sublinieze importanţa principiului secu- 
rității juridice. Această Comisie se află sub preşedinţia prim-ministrului 
şi este compusă din: un reprezentant al Consiliului de Stat, un 
reprezentant al Curţii de Casaţie, un reprezentant al Curţii de conturi, 
un membru al comisiei legislative din Adunarea Naţională, un membru 
din comisia legislativă a Senatului, doi profesori universitari din 
domeniul dreptului, directorul secretariatului general al Guvernului, 
directorul general al administraţiei şi al funcţiei publice, directorul pe 
probleme de drept civil şi directorul pe probleme de drept penal. Co- 
misia dă publicităţii în fiecare an câte un raport cu privire la activitatea 
sa, precum şi la strategia de codificare pentru viitor. 

Astăzi există în Franţa, în vigoare, nu mai puţin de 67 de coduri. 
Fiecare cod conţine atât o parte legislativă, cât şi o parte de regula- 
mente. Cele mai recente legislații codificate sunt cele privitoare la 
domeniul forestier, domeniul minier şi justiţia militară!. 


Clasificarea codificării 

Din punct de vedere tehnic, codificarea poate fi de două tipuri: 
codificare-compilaţie şi codificare-modificare.. Din punct de vedere 
politic, codificarea poate fi: codificare-coeziune şi codificare-rezistenţă. 

Codificarea-compilaţie presupune reunirea ansamblului dreptului 
pozitiv. Dincolo de avantajele evidente, numeroase dezavantaje sunt 
asociate acestui tip de codificare: este ştearsă marca timpului, este 
ştearsă amprenta umană, este ştearsă amintirea circumstanțelor care au 
condus la necesitatea legiferării unui anumit domeniu. Acest tip de 
codificare este rezervat materiilor noi, născute dintr-o anumită exube- 
ranță legislativă. | 


l Conform informaţiilor date publicității | pe site-ul www. Esi fanca gouv, frs 
consultat la data de 4 iulie 2018. 

Codificarea-modificare constă în înlocuirea cu texte legislative 
noi a celor deja în vigoare, dar cu respectarea liniilor directoare din 
cele existente. Spre exemplu, Codul penal francez din anul 1994 se 
înscrie ca un act continuator al Codului penal din anul 1810. 
Codificarea-modificare se limitează la materiile clasice, care bene- 
ficiază deja de o legislaţie codificată. 

Codificarea-coeziune! este cea care uneşte populaţiile care o 
adoptă, din punct de vedere geografic şi din punct de vedere social. 

Codificarea-rezistenţă reprezintă un mijloc juridic de apărare a 
tradiţiilor juridice şi culturale. Spre exemplu, ameninţarea unui Cod 
civil european i-a determinat pe juriştii francezi să actualizeze dispo- 
ziţiile Codului civil, tocmai în scopul întăririi ideii de naţiune cu 
tradiţii juridice de drept privat bine înrădăcinate în conştiinţa colectivă. 


B. Surse internaţionale cu caracter imperativ. Dreptul 
internaţional şi dreptul european 


Articolul 55 din Constituţia Franţei prevede că „tratatele şi acor- 
durile ratificate sau aprobate, au, de la momentul publicării lor, o 
autoritate superioară faţă de lege, sub rezerva, pentru fiecare acord sau 
tratat, aplicării de către altă parte”. În virtutea acestei rezerve, ` 
Consiliul constituţional francez a refuzat integrarea dreptului interna- 
tional în blocul de constituţionalitate, însă prin jurisprudenţa constitu- 
țională a fost creat un efect direct regulii internaționale în ordinea 
juridică naţională. | | 

Prin semnarea şi ratificarea Tratatului de la Roma în anul 1958, 
Franţa a acceptat o ordine juridică specifică ce derivă din Tratat, care 
se bucură de prioritate în faţa dreptului naţional. 


1 Codul lui Hamurabi este un exemplu în acest sens, reunind provinciile Akkad şi 
Sumer, din punctul de vedere al tradiţiilor juridice. 


Sistemul de drept civil francez ; "115 


Ierarhia surselor de drept cu caracter imperativ: 

a) Ansamblul dreptului francez este supus priorității dreptului 
european în caz de conflict; 

b) Legea franceză trebuie să fie Conifonma sauia şi blocului 
de constituționalitate; ! 

c) Decretul trebuie să fie conform legii pentru a cărei aplicate a 
fost emis sau principiilor generale de drept, i prezintă un caracter 
autonom; 

d) O hotărâre ministerială sau interministerială trebuie să fie 
conformă decretului sau legii pentru a cărui/cărei aplicare a fost emisă; 

e) O hotărâre de prefect sau de primar nu poate să fie contrară 
unei hotărâri ministeriale sau interministeriale din acelaşi domeniu, 
după cum în niciun caz nu poate fi contrară unei legi sau unui decret. 


C. Surse de drept cu caracter indicativ 


Sursele de drept cu caracter imperativ trebuie şi pot să fie com- 
pletate prin surse de drept cu caracter indicativ. Aceste surse nu sunt 
supuse unei ierarhii. | 


a. Jurisprudenţa 

Din perspectiva dreptului francez, jurisprudenţa este definită ca- 
„produsul activităţii judiciare”, distingându-se între jurisprudenţă 
judiciară, jurisprudenţă administrativă şi jurisprudenţă constituţională. 
O singură decizie nu poate forma jurisprudenţa, fiind nevoie de decizii 
înzestrate cu o anumită autoritate (adică să provină fie de la Consiliul 
de Stat, fie de la Curtea de casaţie), iar aceeaşi soluţie trebuie să aibă 
caracter repetat. Această repetabilitate conduce la statuarea ideii că s-a 
constituit jurisprudenţa. Chiar dacă jurisprudența este fixată, în 


1y A Aubert, Introduction au droit, Ed. Presses Universitaires de France, Paris, 
1988, p. 80. 

sistemul francez există tehnica revirimentului jurisprudenţial, ceea ce 
conduce la răsturnarea raționamentului iniţial, transformând jurispru- 
denţa în instrument cu stabilitate relativă. 

Rolul jurisprudenţei este unul triplu: rolul de interpretare a regulii 
de drept (prin jurisprudenţă este asigurată transpunerea regulii 
abstracte unui caz particular); rolul suplinirii legii (în situaţiile în care 
există o lacună legislativă); rolul adaptării legislative, care se prezintă 
ca un intermediar între primele două roluri identificate (prin juris- 
prudenţă sunt adaptate textele vechi sau depăşite la exigenţele evo-. 
luţiei societăţii, economiei, dar şi a obiceiurilor). 

În Franţa, jurisprudenţa nu este considerată o sursă veritabilă de 
drept, cel puțin prin prisma a două considerente: autoritatea relativă a 
lucrului judecat, constând în producerea de efecte inter partes şi 
interdicţia pentru judecător de a statua pentru viitor, adică tot ceea ce 
hotărăşte trebuie să fie exclusiv pentru situaţia în cauză!. 


b. Doctrina 

Prin doctrină se înţelege totalitatea lucrărilor scrise şi publicate, 
consacrate studiului dreptului. Aceasta nu poate fi considerată o sursă 
de drept, dar joacă un rol fundamental în crearea dreptului şi în 
evoluţia ordinii juridice. Prin problemele pe care le ridică diferitele 
studii de specialitate juridică sunt oferite soluţii noi legiuitorului, iar 
judecătorului îi sunt oferite noi interpretări ale textelor legislative, prin 
raportare la evoluţia societăţii. 


c. Avizele şi recomandările 
Avizele şi recomandările, atât din dreptul naţional, cât şi din 
dreptul european prezintă doar un rol consultativ. Este evident faptul 


l Conform art. 5 C. civ. fr., „este interzis judecătorilor să se pronunţe pe cale de 
dispoziţie cu caracter general sau cu caracter de regulă în cauzele care le sunt deduse 
judecății”. i 


Sistemul de drept civil francez 117 


că nu constituie o sursă de drept, dar totodată este necesară luarea lor 
în considerare pentru a evita situaţiile în care sunt elaborate texte de 
lege sau regulamente contradictorii. 


d. Cutuma 

Privită în mod independent, cutuma este o practică obişnuită care 
tinde să se transforme în regulă de drept. Doctrina franceză admite 
prezenţa cutumei în rândul surselor de drept, dar doar având un 
caracter accesoriu!. 

Cutuma este constituită din două elemente complementare: un 
element material, identificat în conduită, comportament, atitudine, care 
au devenit obicei, şi un element psihologic, reprezentat de caracterul 
obligatoriu al acestui comportament. 

Regulile cutumiare presupun, pe de o parte, o repetare fără niciun 
element de discontinuitate, iar, de cealaltă parte, este necesar con- 
sensul tuturor celor vizaţi de cutumă, precum şi convingerea acestora 
că este vorba despre reguli juridice. Cutuma nu devine o veritabilă 
regulă de drept, decât dacă este considerată de toată lumea, inclusiv de 
tribunale, ca fiind obligatorie. 


3.2.2. Structura dreptului francez 


Dreptul continental este caracterizat prin diviziunea clasică în 
două mari ramuri juridice, respectiv dreptul public şi dreptul privat. 
Această structură dihotomică se regăseşte şi în dreptul francez, una 
dintre particularităţile acestuia fiind disciplinele juridice care formează 
fiecare ramură de drept. În dreptul public sunt incluse ramuri mari, 
precum dreptul constituţional, dreptul administrativ, dreptul fiscal, 


l J.-L. Aubert, Introduction au droit, Ed. Presses Universitaires de France, Paris, 
1988, p. 50. i 

fiecare dintre acestea cunoscând subdiviziuni (un exemplu este dreptul 
achiziţiilor publice, ca ramură desprinsă din dreptul administrativ). 

În dreptul privat, locul central este ocupat de dreptul civil, cata- 
logat fiind ca dreptul comun. Alături de dreptul civil, ramurile de drept 
cu tradiţie în dreptul privat sunt dreptul comercial (cu origini în 
practicile profesionale din Evul Mediu) şi, surprinzător, dreptul penal. 
În toate celelalte state cu sisteme de drept continental, după cum este şi 
cazul României, dreptul penal este o ramură de drept public. În Franţa, 
includerea dreptului penal în rândul materiilor de drept privat este 
explicabilă prin prisma competenţei comune a jurisdicţiilor judiciare, 
aflate sub controlul Curţii de casaţie. Mai mult decât atât, explicaţiile 
date de juriştii francezi au la bază raporturile juridice de natură penală, 
care se stabilesc între particulari, iar statul este doar structura consta- 
tatoare şi de aplicare a sancţiunii (ex.:: o infracţiune de loviri şi alte 
violenţe se săvârşeşte de către un individ asupra unui alt individ, statul 
nefiind implicat în acest raport decât la momentul tragerii la răspun- 
dere penală). 


3.2.3. Participanţii la actul de justiţie 


Actorii justiţiei din Franţa pot fi divizați în profesionişti ai drep- 
tului şi neprofesionişti; o altă clasificare este următoarea: funcţionari 
de stat; cetăţeni; auxiliari de justiţie care exercită o profesie liberală. 


A. Funcţionarii de stat sunt, la rândul lor, structuraţi în: magis- 
traţi de instanţă, magistrați de parchet, grefieri, personalul adminis- 
traţiei penitenciarelor, personalul protecţiei judiciare a tineretului. 

a. Magistraţii de instanţă sunt următorii: 

o judecătorii de instanţă (hotărăsc asupra conflictelor de natură 
civilă, care iau naştere între particulari, conflicte al căror cuantum se 

situează între 4.000 şi 10.000 euro); 

ə judecătorii de probleme familiale (proceduri de divorţ şi sepa- 
rări în fapt, determinarea titularilor de autoritate parentală şi condiţiile 
de exercitare a acestora, tutela copiilor minori, atribuirea de prenume — 
dacă prenumele ales de părinţi aduce atingere intereselor copiilor, 
schimbarea prenumelor, fixarea şi revizuirea obligaţiilor alimentare, 
protejarea pe plan civil a victimelor violenţei domestice); 

e judecătorii pentru minori (în materie civilă, au competenţă în 
asistenţa educativă — pronunță măsuri educative, dacă se constată că 
este adusă atingere sănătăţii, securității sau moralității unui minor; în 
materie penală, are competenţă în instrucţia şi judecarea minorilor); 

e judecătorii pentru aplicarea pedepsei (intervin după condam- 
narea la o pedeapsă privativă sau restrictivă de libertate, prin fixarea 
modalităţilor de executare a pedepsei); 

e judecătorii de pregătire a dosarului (au rolul de a asigura pro- 
cedura prin care un dosar devine complet şi de a verifica dacă adver- 
sarii şi-au comunicat reciproc argumentele şi probele); 

o judecătorii de libertăţi şi de detenţie (sunt cei care pot hotărî 
condamnări şi pedepse); 

e judecătorii de instrucţie E SE, persoanele, audiază mar- 
torii, desemnează experții, ordonă percheziții, aprobă ascultări tele- 
fonice etc.). 


b. Magistraţii de parchet sunt Procurorul Republicii (declanşează 
acţiunea penală şi se află sub autoritatea Procurorului general), Avocatul 
general (substitut al procurorului, este un reprezentant al Ministerului 
public, care îşi exercită competențele în faţa unei curți cu juri, a unei 
curţi de apel sau a Curţii de casaţie) şi Procurorul general (şeful Parche- 
tului de pe lângă o curte de apel). Pe lângă jurisdicţiile de primă instanţă 
funcţionează: Procurorul Republicii, Procurorul adjunct al Republicii, 
Viceprocurorul Republicii, Substitutul Procurorului Republicii. Pe lângă 
curțile de apel funcţionează: procurorul general, avocatul general, 

substitutul general. Pe lângă Curtea de Casaţie funcţionează: procurorul 
general, Prim-avocatul general şi Avocatul general. 


B. Cetăţenii participanţi la actul de justiţie sunt: consilierii pe 
litigii de muncă, judecătorii consulari, evaluatorii din instanţele pentru 
minori, experţii judiciari, delegaţii procurorului, mediatorii, grefierii 
tribunalului comercial, asistenții de justiţie. 


G E care exercită o profesie liberală sunt: avocații şi 
vechilii. 


o eA 


3.2.4. Organizarea justiției în Franța’ 


În Franța, justiția este structurată în două tipuri de ordini: ordinea 
judiciară şi ordinea administrativă. Jurisdicțiile din ordinea judiciară 
sunt competente pentru soluționarea litigiilor dintre particulari şi 
pentru sancţionarea autorilor infracțiunilor. Jurisdicțiile din ordinea 
administrativă sunt competente dacă este implicată o persoană de drept 
public (o primărie sau un serviciu de stat, spre exemplu). Pentru a 
veghea la această separație, a fost înfiinţat Tribunalul pentru conflicte, 
care soluţionează conflictele de competenţă dintre jurisdicțiile admi- - 
nistrative şi cea judiciară. 

Tribunalul pentru conflicte este o jurisdicție compusă din 
membri ai Consiliului de Stat şi din membri ai Curţii de Casaţie, în 
număr egal. Are ca misiune soluţionarea conflictelor de competenţă 
între jurisdicţiile din ordinea judiciară şi jurisdicţiile din ordinea 
administrativă, după cum activitatea acestuia trebuie să prevină o 
eroare judiciară în cazul unor hotărâri definitive contradictorii pronun- 
tate în cazul aceluiaşi litigiu de câte o instanță se aparţine celor două 


l Informaţii preluate de pe site-ul www,justice. gouv, fr — site-ul Ministerului de 
ll din Franţa, la data de 27 iunie 2018. 

ordine juridice. Tribunalul pentru conflicte se pronunţă asupra acţiu- 
nilor în despăgubire pentru o durată totală excesivă a procedurilor 
referitoare la acelaşi litigiu, între aceleaşi părţi, în faţa celor două 
ordini de jurisdicție şi, după caz, chiar în faţa Tribunalului însuşi. 
Câteva dintre hotărârile cu ecou pronunţate de acest tribunal: hotărârea 
Blanco din 8 februarie 1873 — este consacrată răspunderea statului 
pentru daunele cauzate de serviciile publice; hotărârea Avranches et 
Desmarets din 5 iulie 1951 — este recunoscută competenţa judecăto- 


rilor pentru interpretarea şi aprecierea legalităţii actelor administrative. 


A. Ordinea judiciară este divizată în două categorii de juris- 
dicții: jurisdicții civile şi jurisdicții penale. În materie civilă, tribunalul 
sau Judecătorul se schimbă în funcţie de natura cauzei şi de cuantumul 
litigiului. În faţa jurisdicţiilor penale, competenţa este dată de tipul de 
infracţiune. Pentru persoanele cu vârsta sub 18 ani la momentul săvâr- 
şirii faptelor, se aplică un regim specific, respectiv justiţia pentru 
minori. 


Competența instanţelor de fond 

Competența instanţelor din jurisdicţia civilă: 

ə Tribunalul de instanţă (decizii luate de un singur judecător) — 
litigii cu o valoare de până la 10.000 euro (lucrări realizate în mod 
defectuos, litigii legate de accidente de circulaţie, livrări neconforme 
etc.) şi litigii de creditare de consum; 

e Tribunalul de mare instanţă (decizii luate în complet de 3, dar în 
anumite situaţii poate fi un singur judecător) — litigii cu o valoare de 
minimum 10.000 euro şi litigii de divorţ, autoritate pita, succe- 
siuni, filiaţie, drept imobiliar, stare civilă. 

Competența jurisdicţiilor specializate: 

e Consiliul prud'hommes (instituţie înființată în anul 1806, are în 
componenţă consilieri, şi nu judecători de profesie, care sunt numiţi 

pentru un mandat de 4 ani, la propunerea organizaţiilor sindicale şi 
patronale) — litigii între salariaţi ori stagiari şi angajatori ce poartă 
asupra respectării contractului de muncă sau de stagiatură; 

e Tribunalul comercial (este format din minimum trei persoane, 
care provin din rândul comercianților sau din rândul directorilor de 
întreprinderi, prin alegeri) — litigii între comercianți şi societăţi 
comerciale; 

e Tribunalul pentru probleme de securitate socială! (format 
dintr-un reprezentant al salariaţilor, un reprezentant al angajatorilor sau 
al muncitorilor independenţi, sub preşedinţia unui judecător de la 
tribunalul de mare instanță) — litigii între organisme de securitate 
socială şi persoanele îndreptăţite la forme de ajutor social; 

e Tribunalul paritar pentru contracte de leasing rural (format din 2 
judecători de instanţă care prezidează, 2 reprezentanţi ai proprietarilor 
şi 2 reprezentanți ai exploatatorilor”) — litigii între un proprietar şi 
exploatatorul terenurilor agricole. 

Competența instanţelor pentru minori: 

e Judecătoria pentru minori — măsuri de protecţie pentru minorii 
aflaţi în pericol; judecă infracţiuni săvârşite de minori; 

e Tribunalul pentru minori (compus dintr-un judecător, 2 specia- 
lişti şi un grefier) — delicte comise de minori; crime comise de minorii 
până la 16 ani; dezbaterile nu sunt publice; | 

e Curtea cu juri pentru minori (Cour d'assises) — crime comise de 
minorii cu vârste peste 16 ani. Curtea cu juri pentru minori este for- 
mată din trei judecători, dintre aceştia doi fiind specializaţi pe cauze cu 
minori, un juriu format din cetăţeni ai Franţei, traşi la sorţi şi din 
grefier. 


! Începând cu data de 1 ianuarie 2019, contenciosul social va fi transferat către 
tribunalele de mare instanță, aspect care va conduce la desființarea tribunalelor pentru 
probleme de securitate socială. 

2 Din anul 2018, cei 4 reprezentanți sunt numiţi pentru un mandat de 6 ani. < 

Competența jurisdicţiilor penale: 

e Curtea cu juri — cele mai grave fapte, eask cu închi- 
soarea, chiar pe viaţă. Curtea cu juri este o jurisdicție nepermanentă, se 
găseşte în fiecare departament şi are o structură originală: trei 
judecători şi şase juraţi (cetăţeni traşi la sorţi); 

e Tribunalul corecţional (format din trei judecători asistați de un 
grefier) — delicte pasibile de închisoare până la 10 ani sau cu alte 
pedepse (amenzi, pedepse i latul muncă în folosul comu- 
nității); | 

e Tribunalul polițienesc (complet de un judecător, asistat de un 
grefier) — contravenţii, structurate în funcție de siie lor în 
5 clase. i 

Competența în apel revine curții de apel, iar în materia penală 
deciziile curților cu juri pot fi apelate la Curtea de apel cu juri (struc- 
tura acesteia este de trei judecători şi nouă jurați). 

Curtea de casaţie nu judecă o cauză a treia oară, ci verifică dacă 
legile au fost aplicate în mod corect de tribunal, respectiv de curtea de 
apel. Există o singură curte de casaţie pentru întregul teritoriu al 
Franţei. 

Câteva cifre cheie pentru ordinea judiciară: există 36 curți de apel, 
164 tribunale de mare instanţă, 307 tribunale de instanţă şi tribunale 
polițienești. i 


B. Ordinea administrativă 

Jurisdicțiile din ordinea administrativă, structurate pe trei niveluri, 
sunt diferite de jurisdicțiile judiciare, independente de administrație și 
administrate de Consiliul de Stat. Acestea veghează la asigurarea 
echilibrului între prerogativele puterii publice şi drepturile cetăţenilor. 

Consiliul de Stat este jurisdicţia supremă a ordinii administrative, 
fiind creat de Napoleon Bonaparte în anul 1799. Acesta nu judecă a 
treia oară litigiile, ci verifică respectarea regulilor de procedură şi 
corecta aplicare a regulilor de drept de tribunalele administrative şi de 

curţile administrative de apel. Totodată, Consiliul de Stat dă un aviz 
Guvernului pe proiectele de legi şi pe proiectele de decrete considerate 
cele mai importante. 

Curtea administrativă de apel este competentă în apel, să decidă 
asupra judecății unui tribunal administrativ, la cererea unui particular 
sau a unei structuri administrative. 

Tribunalul administrativ este competent în caz de contestare a 
unui act administrativ sau a unei acţiuni în răspundere îndreptată către 
serviciile publice. Reclamanţii trebuie să se adreseze în primul rând 
serviciilor publice şi în cazul unui răspuns nemulţumitor pot apela la 
serviciile tribunalului administrativ. 

Şi în cadrul ordinii administrative există jurisdicții specializate, 
care se adaugă celor de drept comun: Curtea naţională pentru dreptul 
de azil (decide asupra recursurilor îndreptate contra refuzului de admi- 
tere a statului de refugiat, refuz care provine de la Oficiul francez 
pentru protecţia refugiaților şi apatrizilor). 

„Cifre cheie pentru ordinea administrativă: 1 Consiliu de Stat, 9 
curţi administrative de apel, 42 de tribunale administrative. 


3.3. Difuzarea dreptului francez pe glob! 


Dreptul francez a constituit, fără dubiu, unul dintre modelele juri- 
dice care a influenţat dreptul mai multor state de pe glob. Resortul 
ideologic major a fost Revoluţia din 1789, care a transformat Franţa în 
„țara drepturilor omului”, evident, în strânsă legătură cu Declaraţia 
drepturilor omului şi cetăţeanului din acelaşi an. 

Un prim aspect important ce subliniază amploarea difuzării 
dreptului francez în lume este reliefat în ramura dreptului privat. Codul 


! Informaţiile prezentate în această secţiune au la bază un raport de documentare, 
întocmit de Consiliul de Stat francez şi consultat pe pagina http:/Avww.ladocumen 
tationfi-ancaise.fi/var/storage/rapports-publics/014000702.pdj, la data de 11 mai 2018. 

civil napoleonian a fost aplicat de jure în Germania (cu excepția 
landurilor Wurtenberg, Prusia şi Bavaria), Polonia, Olanda, Belgia, 
Luxemburg, o mare parte din Italia, precum şi în câteva cantoane 
elveţiene. Se remarcă faptul că într-o primă fază a istoriei va persista 
aplicarea Codului civil napoleonian, iar după aceea va fi elaborat un 
cod naţional (exemplele Elveţiei, Olandei şi Poloniei din secolul 
al XIX-lea sunt elocvente). i 

Etapa codificării a reprezentat, prin ea însăşi, o evoluție în lumea 
juridică de pretutindeni, dar mai cu seamă s-a evidențiat uşurinţa 
implementării codurilor franceze, în Japonia, spre exemplu. Guvernul 
revoluţionar al lui Meiji, din dorinţa de a reforma instituţiile politice, 
economice şi sociale, a preferat sistemul francez, întrucât a fost mai 
uşor de implementat decât sistemul englez. În egală măsură, reformele 
lui Selim al III-lea, în Turcia, au constat în introducerea codurilor 
napoleoniene (penal, comercial şi procesual). Pasul făcut de Turcia a 
condus la reluarea influenţei franceze în lumea juridică a Orientului 
apropiat şi în Maghreb. Mai mult decât atât, acesta a fost şi imboldul 
necesar pentru codificările egiptene din 1875 şi 1883. 

În Statele Unite ale Americii, la începutul secolului al XIX-lea, 
judecătorii au considerat că nu găsesc suficiente surse în common law, 
astfel că dreptul francez s-a înscris în rândul preferințelor acestora. În 
statul New York, sursele franceze sunt utilizate cu precădere în dreptul 
comercial. Statele New Jersey şi Kentucky au votat interzicerea refe- 
rinţelor la deciziile curților din Anglia. 

Codul penal francez a fost modelul statului rus în introducerea 
curților cu juri. | e 

Pionieră în structurarea dreptului administrativ, Franţa a imple- 
mentat ideea statului de drept, precum şi structura denumită Consiliu 
de Stat. Această structură a fost imitată, în tot sau în parte, de 
numeroase state europene şi din afara continentului european, precum: 
Olanda, Portugalia, Grecia, Spania, Turcia, Columbia, Thailanda etc. | 


CAPITOLUL IV 
SISTEMUL DE DREPT CIVIL GERMAN 


Ordinea juridică germană se află în strânsă legătură cu dezvoltarea 
generală a dreptului european, dar şi a dreptului anglo-american!. 
Monumentul juridic german este codul civil (Biirgerliches Gesetzbuch 
— BGB), care constituie încă sursă de inspiraţie pentru legislaţiile altor 
state (cea mai recentă influenţă având-o asupra dreptului italian). 

Germania are o structură de stat federală?, principalul motiv al 
unei astfel de organizări statale fiind de sorginte istorică şi constând în 
numeroasele principate independente şi oraşe libere aflate pe ruinele 
Imperiului Romano-German. Istoria formării statului german cuprinde 
patru mari momente: unificarea germană din anii 1800-1848; 
Revoluţia din 1848/1849; Imperiul din perioada 1871-1918 şi 
Republica Weimar din perioada 1918-1933. Astăzi, Germania este al 
doilea stat de destinaţie al imigranţilor, imediat după Statele Unite ale 
Americii. 

Din punct de vedere constituțional, Germania este o democrație 
parlamentară, stat federal constituit din 16 landuri“, iar principalele 
instituții de stat sunt: Bundestag, Bundesrat, Preşedintele federației, 
Guvernul federal şi Curtea Constituțională federală. 


1 G. Robbers, Einführung in das deutsche Recht, Ed. Nomos Verlagsgesellschaft, 
Baden-Baden, 1994, p. 19. 

2 Termenul! de federalism este derivat din cuvântul latin foedus, care înseamnă 
alianță. i 
3 Primele şase locuri în ierarhia naționalităților ocupante ale Germaniei sunt: 
Turcia, Polonia, Italia, România, Siria şi Grecia. 

4 Cele 16 state federate componente, denumite landuri sunt următoarele: 
Baden-Wiirtemberg, Bayern, Berlin, Brandenburg, Bremen, Hamburg, Hessen, 
Mecklenburg-Vorpommem, Niedersachsen, Nordrhein-Westfalen, Rheinland-Pfalz, 
- Saarland, Sachsen, Sachsen-Anhalt, Schleswig-Holstein şi Thüringen. 

Bundestag-ul' german este Parlamentul Republicii federale, cu 
sediul la Berlin: Astăzi este format din 709 membri. 

Bundesrat sau, într-o traducere echivalentă, Consiliul federal este 
organismul constituțional care asigură legătura dintre federație şi 
statele federate (16 la număr). Totodată, Bundesrat-ul este apărătorul 
intereselor statelor federate, după cum are un rol important în procesul 
legislativ. Membrii Bundesrat sunt întotdeauna miniştri în statul de 
proveniență. 

Preşedintele federaţiei? are un rol de Lc de afla 2 a statului atât pe 
plan naţional (prin participare la ceremonii, discursuri etc), cât şi pe 
plan internaţional (încheie tratate cu alte state, acreditează diplomaţi, 
păstrează şi cultivă relaţii strânse cu partenerii şi vecinii europeni). 

Guvernul federal sau Bundesregierung? este structura reprezen- 
tantă a puterii executive în Germania şi este condus de un cancelar 
(fiind denumit „căpitanul” de navă al statului). Structura guvernului, 
pe lângă cancelar, cuprinde astăzi un număr de 14 miniştri, coordo- 
natori ai tot atâtor ministere. Miniştrii sunt ţinuţi de deciziile cance- 
larului (fiind aplicat principiul răspunderii colegiale, adică miniştrii şi 
cancelarul iau decizii de politică statală în comun), iar o altă obligaţie a 
acestora este cea de independenţă, neavând voie să deţină nicio altă 
funcţie. 

Curtea constituțională federală’ are o dublă natură: organ 
constituțional şi jurisdicție constituțională. În această secțiune prezintă 
interes doar primul rol al acesteia, respectiv cel de organ consti- 
tuțional. Este format din două structuri, numite Senate, ambele fiind 


! Informaţii preluate de pe site-ul www.bundestag.de, consultat la data de 
30 iunie 2018. 

2 Informaţii preluate de pe site-ul www.bundespraesident.de la data de 30 iunie 
2018. 

3 Informaţii preluate de pe Sil pion bundcer eeina de la data de 30 iunie 
2018. 

4 Informații preluate de pe site-ul www. bundesverfassungsgerichtd de la data de 
30 iunie 2018. 

compuse din câte 8 judecători. Spre deosebire-de curţile obişnuite, ca 
organ constituțional, Curtea nu este supusă supravegherii adminis- 
trative a unui minister. Plenul decide cu privire la aspectele organiza- 
torice de bază. Preşedintele conduce partea administrativă a Curţii şi o 
reprezintă pe plan extern. 


4.1. Istoria formării sistemului de drept german 


Rădăcinile dreptului german se găsesc în secolul al XI-lea, în 
dreptul feudal, în care au coexistat legile scrise cu dreptul cutumiar 
nescris. Secolul al XIII-lea a fost marcat de mişcarea regionalizării, 
implicit a unificării legislative la nivel de regiune. Cea mai importantă 
lucrare a timpului este Sachsenspiegel, structurată în două părţi 
principale: „Landrecht” — predominant pentru relaţiile juridice dintre 
țărani — şi „Lehnrecht” — pentru relaţiile juridice dintre domnii 
feudali. Această lucrare a fost ulterior redimensionată, devenind 
Deurschenspiegel (care prezintă common law-ul de pe teritoriul 
german), iar apoi şi aceasta a fost restructurată, devenind 
Schwabenspiegel. 

Un alt punct de referinţă în istoria formării sistemului de drept 
german este receptarea dreptului roman, aspect care explică încadrarea 
acestuia în tradiţia romano-germanică. Receptarea dreptului roman s-a 
produs pe întregul parcurs al secolului al XV-lea şi a avut ca efect 
îndepărtarea cutumelor germanice care se aplicau pe diferitele teritorii 
ce formau Imperiul German. 

În Germania, receptarea dreptului rornan a atins dimensiunile unei 
adevărate invazii, în „Sfântul Imperiu Roman al naţiunii germane” 
dreptul roman fiind considerat drept imperial, şi nu un drept străin. În 
concret, receptarea dreptului roman a constat în adoptarea unor reguli 
de fond şi a unor instituţii din dreptul roman cu precădere în dreptul 
obligaţiilor şi în dreptul bunurilor mobile care formează cadrul schim- 
burilor economice şi comerciale. Totodată, au fost introduse în toate 

domeniile concepte, categorii legale şi noţiuni tehnice ce derivă din 
Corpus Juris Civilis. Tot ca urmare a receptării dreptului roman a fost 
modificat dreptul procesual civil, fiind structurat după modelul 
roman-canonic, aşa cum a fost acesta expus de juriştii italieni. Mai 
mult decât atât, receptarea a constat într-un proces de raţionalizare şi 
de modernizare a gândirii juridice. 

Dreptul german modern este caracterizat printr-o îmbinare a revi- 
gorării interesului pentru dreptul natural cu mişcarea pentru codifi- 
carea naţională. Unul dintre rezultatele impresionante ale acestei 
îmbinări este reflectat în codurile bavariene în materia dreptului penal 
şi a dreptului procesual penal din anul 1751, urmate în anul 1753 de 
codul de procedură civilă elaborat sub conducerea lui Frederick al 
Prusiei. 

După războaiele napoleoniene a fost relansată opera de codificare 
în Germania, operele rezultante au avut ca destinație transformarea în 
dreptul comun şi substituirea acestora dreptului roman; în concret, este 
vorba despre „Codul general al statelor prusiene (Allgemeines 
Landrecht für dig Koniglich-Preussischen Staaten), intrat în vigoare la 
data de 1 iunie 1794. Codul general al statelor prusiene a vizat întreaga 
ordine juridică, respectiv drept civil, drept penal, procedură civilă, 
drept comercial, dar şi drept public. 

Seria transformărilor politice în Germania a continuat după 
perioada napoleoniană prin înfrângerea Austriei în anul 1866, a Franţei 
în anul 1870 şi formarea imperiului unit în anul 1871. Şcoala juridică 
germană a fost preocupată vreme de cel puţin 30 de ani de aici încolo 
de conceperea unor coduri care să răspundă nevoilor naţionale şi 
culturale. Astfel, au intrat în vigoare coduri noi: codul comercial 
(1871), codurile de procedură civilă şi procedură penală (1877), codul 
civil german (BGB) — un document revoluţionar, influenţat de 
` pandecte şi intrat în vigoare în anul 1900. Particularitatea acestui cod 
civil este limbajul în care este conceput, astfel că el nu se adresează 
cetăţenilor, ci în mod evident practicienilor dreptului. 

Secolul al XIX-lea a fost marcat de reforme majore, după o peri- 
oadă de stagnare, principalul domeniu vizat fiind dreptul comercial. 
Dreptul penal a suferit modificări, chiar în sensul de alterări, în 
perioada naţionalismului social, finalitatea fiind promulgarea unor noi 
ediţii din codurile penal şi de procedură penală în anul 1987. 

Revoluţia modificărilor juridice, care a început după cel de-al 
Doilea Război Mondial, este caracterizată prin trei coordonate: 
decodificare, constituţionalizare! şi federalizare. Toate acestea fiind în 
strânsă legătură cu Uniunea Europeană şi dreptul aplicabil statelor 
membre. 

Constituţionalizarea este procesul prin care principiilor de drept li 
se conferă valoare constituțională prin jurisprudența instanţelor 
constituţionale. 

Prin decodificare se înţelege mişcarea care poate opera în două 
forme: fie este atacat codul în interiorul lui prin adoptarea de legi care 
nu respectă ordinea din cod, fie există o multitudine de legi care 
reglementează situaţii particulare şi care subminează esenţa codului?. 

Federalizarea este procesul prin care un stat unitar sau mai multe 
state unitare se transformă într-o federaţie de state. 


4.2. Particularităţile sistemului de drept civil german 


Ordinea juridică germană se particularizează printr-o ierarhie dublu 
stratificată: dreptul federal, dreptul landurilor şi dreptul autonom. 


l Pentru mai multe detalii privind conceptul de constituţionalizare, a se vedea 
A. Iftimiei, op. cit. 

2 X. Thunis, F.-R. van der Mensbrugghe, Codification et decodification: le droit 
comparé à contribution, în Annales de Droit de Louvain, vol. 61, 2001, nr. 1, 
pp. 59-77, disponibil la adresa hr:p:/Avww.droit.fundp.ac.be/pdf!faculte/D290.pdf, 
consultat la data de 25 iulie 2018. . | 

A. Dreptul federal 

Conform art. 31 din Legea fundamentală germană, „dreptul 
federal primează în faţa dreptului landurilor”. Totodată, legea funda- 
mentală germană stabileşte într-o manieră foarte precisă şi detaliată 
repartizarea competenţelor legislative, rezultând astfel competenţe ale 
statelor, competenţe delegate federaţiei şi competenţe concurente. 

Competenţele exclusive ale Federaţiei vizează domenii precum: 
afaceri externe,. armată, apărare, cetăţenie, monedă, vamă, schimburi 
comerciale cu străinătatea, securitatea frontierelor, transport aerian, 
servicii poştale şi telecomunicaţii, drepturi de autor, lupta contra tero- 
rismului şi energie nucleară. 

În practică, esenţialul legislaţiei este adoptat la nivel federal şi 
aplicat de landuri, care se bucură de o anumită libertate în privinţa 
modului de punere în aplicare a acestor legi, iar federaţia are ca misi- 
une supervizarea pentru legalitate a acestei activităţi. Din acest consi- 
derent, adesea sistemul german este calificat ca „federalism executiv”. 


B. Dreptul landurilor: 

Dreptul landurilor vizează competențele exclusive pe care le poate 
exercita fiecare stat din federaţie, competenţe care nu sunt foarte 
numeroase, dar importante. Intră în categoria competenţelor exclusive 
domenii de legiferare precum: propriile constituţii, securitate internă, 
poliţie, educaţie, cultură, radio. O competenţă exclusivă crucială o au 
aceste state în privinţa administraţiei locale. Doar landurile sunt abi- 
litate să delege misiuni la nivel local şi sunt singurele Ie a sabile 
pentru organizarea administraţiei locale. 

Între statul federal şi landuri poate şi trebuie să existe o colaborare 
permanentă, una dintre formele de manifestare ale acesteia fiind com- 
petenţele legislative concurente. Aceste competenţe pot fi exercitate de 
către landuri atât timp cât federaţia nu le exercită. Domeniile com- 
petenţelor concurente sunt: dreptul civil, dreptul penal, ajutorul social, 
dreptul alimentar, dreptul medical, transporturile, protejarea mediului, 

admiterea la universitate şi diplomele universitare, precum şi plani- 
ficarea regională. Puterea de legiferare în aceste domenii aparţine 
landurilor, dacă federaţia nu aprobă propriile legi în aceste domenii. 

Dreptul german este structurat în două mari diviziuni: dreptul 
public şi dreptul privat. Dreptul public (Öffentliches Recht) cuprinde 
următoarele ramuri de drept: drept constituţional; drept administrativ; 
dreptul taxelor; drept penal; drept procesual şi drept internaţional 
public. Dreptul privat (Privatrecht) este compus din: dreptul civil, 
dreptul comercial şi dreptul societăţilor. 


4.2.1. Sursele dreptului german 


„: În sistemul de drept civil, derivat din familia romano-germanică, 
principalul izvor de drept este legea. Germania nu face excepţie de la 
această regulă, astfel că este identificată şi aici ca principală sursă de 
drept legea. 

" În vârful ierarhiei juridice se află legile constituționale’. Legea 
fundamentală din Germania datează din anul 1949 şi a avut un rol 
definitoriu în statuarea unei veritabile puteri judiciare. Legea funda- 
mentală din anul 1949 (Grundgesetz) a statuat un set de reguli şi de 
instituţii destinate să transforme Republica federală Germania într-un 
veritabil stat de drept (Rechtsstaat); astfel, prima parte a acesteia este 
destinată garantării drepturilor şi libertăţilor fundamentale, unde 
demnitatea umană reprezintă soclul pe care sunt aşezate toate acestea. 
Un alt aspect de noutate introdus de legea fundamentală este crearea 
Tribunalului constituţional federal, ca mijloc de protecţie a cetă- 
ţeanului împotriva oricăror ingerinţe din partea instituţiilor statului. 


` l Istoria constituţională a Germaniei cunoaşte patru momente definitorii: 
Constituţia imperială din anul 1849, Constituţia imperială din anul 1871. Constituţia de 
la Weimar din anul 1919 şi Legea fundamentală din anul 1949. 

Legea este orice regulă scrisă a dreptului, pe care organele 
abilitate de Constituție o edictează pentru popor. În Germania, 
Parlamentul are putere de legiferare aproape exclusivă, Guvernul 
putând emite doar regulamente de punere în aplicare a legilor şi doar 
în baza abilitării legislative, care trebuie să fie foarte detaliată. 

Procedura legislativă din Germania trebuie să respecte urmă- 
toarele etapel: 

1. Iniţiativa legislativă (care poate aparţine Guvernului federal 
sau Bundesratului). Dacă Guvernul este cel care doreşte să modifice - 
sau să introducă o lege, atunci cancelarul trebuie să trimită propunerea 
Bundesratului. Ca regulă, Bundesratul are o perioadă de şase săptă- 
mâni în care să trimită observaţiile Guvernului, observaţii la care 
Guvernul poate să răspundă în scris. După această perioadă Cancelarul 
trimite proiectul Bundestagului împreună cu observaţiile Bundesratului. 
O singură excepţie este prevăzută de la această procedură, respectiv 
proiectul de legi bugetare, care trebuie trimis simultan către Bundestag 
şi Bundesrat. 

O procedură similară are loc atunci când iniţiativa legislativă este 
exercitată de Bundesrat. Odată ce majoritatea membrilor din Bundesrat 
au votat pentru o propunere legislativă, aceasta este trimisă mai întâi 
Guvernului federal; care are la dispoziţie un termen de 6 săptămâni 
pentru a face observaţii, iar împreună cu aceste observaţii, proiectul 
ajunge la Bundestag. | 

Totodată, iniţiativa legislativă poate să aparţină şi Bundestagului, 
caz în care proiectul de lege trebuie să fie susținut fie de cel puţin unul 
dintre grupurile parlamentare, fie de cel puţin 5 procente din membrii 
Bundestagului. Propunerile care provin de la Bundestag nu trebuie să 
fie mai întâi prezentate Bundesratului, aceasta fiind şi explicaţia 


! Informaţii preluate de pe site-ul h//ps:/Avww.bundestag.de/en/parliament/ 
function/legislation/passage/245704, consultat la data de 28 iulie 2018. 

faptului că Guvernul, câteodată, aranjează ca anumite proiecte urgente 
să fie introduse de grupurile parlamentare în Bundestag. 

2. Distribuirea formei scrise 

Înainte ca o propunere să fie discutată de Bundestag, trebuie să fie 
trimisă preşedintelui Bundestagului, apoi este înregistrată şi, în cele 
din urmă, imprimată. În subsidiar, propunerea este distribuită tuturor 
membrilor Bundestagului, membrilor Bundesratului şi miniştrilor 
federali, în forma scrisă. Următoarea etapă constă în introducerea 
propunerii pe ordinea de zi a plenului. 

3. Trei lecturi în plen 

Ca regulă, propunerea este dezbătută de trei ori în plen, fiecare 
dintre aceste dezbateri purtând denumirea de lectură. Scopul primei 
lecturi este desemnarea comisiei competente şi pregătirea propunerii 
pentru cea de-a doua lectură. | 

= 4, Activitatea legislativă din comisii 

Activitatea detaliată în plan legislativ este încredințată comisiilor, 
care sunt formate din membri din toate grupurile parlamentare. Pot fi 
sesizate una sau mai multe comisii, în funcție de specificul şi parti- 
cularitățile propunerii legislative, iar dacă sunt sesizate mai multe 
comisii, atunci una dintre ele este desemnată responsabilă. Deliberarea 
din comisie se finalizează cu concluzii care sunt inserate într-un raport, 
fiind astfel avansate către cea de-a doua lectură. 

5, Dezbaterea din timpul celei de-a doua lecturi 

Înainte de cea de-a doua lectură, toți membrii Bundestagului pri- 
mesc recomandarea publică pentru luarea deciziei, în formă printată. 
Totodată, membrii comisiei mai au întâlniri pentru a se pune de acord 
şi pentru a prezenta o poziţie unitară în plen. De regulă, în timpul celei 
de-a doua lecturi se trece direct la votarea proiectului în integralitatea 
lui, dar este posibilă şi discutarea dispoziţiilor din proiect în mod indi- 
vidual. Orice membru din Bundestag poate să aducă amendamente, 
care vor fi supuse discuţiei imediat. Dacă plenul adoptă amenda- 
mentele, atunci noua versiune a proiectului trebuie să fie imprimată şi 

distribuită. Această procedură poate fi scurtată cu consimțământul a 74 | 
din membrii prezenți. 

6. Votarea din timpul celei de-a treia lecturi 

O nouă dezbatere poate avea loc în timpul celei de-a treia lecturi 
doar dacă este solicitată de către un grup parlamentar sau de un 
procent de 5% din membrii Bundestagului. La acest moment nu mai 
pot fi aduse amendamente de către membrii Bundestagului individual, 
ci acestea pot fi supuse dezbaterii cu două condiţii: dacă vizează 
amendamentele din timpul celei de-a doua dezbateri şi dacă sunt 
solicitate de către un grup parlamentar sau de un procent de 5% din 
membrii Bundestagului. 

Votul final are loc la finalul celei de-a treia dezbateri, este 
coordonat de Preşedintele Bundestagului şi se manifestă prin ridicare 
de pe scaun. Odată ce un proiect primeşte majoritatea voturilor din 
plenul Bundestagului, este înaintat către Bundesrat. - 

7. Avizarea Bundesratului 

Bundesratul nu poate solicita amendamente la proiectele de legi 
care vin de la Bundestag. Totuşi, dacă nu îşi manifestă consimţământul 
cu privire la un proiect (implicarea acestei instituţii în procesul 
legislativ fiind necesară pentru recunoaşterea implicării landurilor în 
activitatea legislativă), Bundesratul poate solicita implicarea Comisiei 
de mediere. Această comisie este formată dintr-un număr egal de 
membri din Bundestag şi din Bundesrat. 

Pentru unele proiecte de legi este obligatoriu avizul Bundesratului. 
Un astfel: de exemplu este reprezentat de acte legislative care vizează 
aspecte financiare şi administrative care pot afecta landurile. 

8. Intrarea în vigoare 

Pentru ca un proiect de lege să intre în vigoare sunt necesare mai 
multe etape: în primul rând, proiectul este trimis Cancelarului şi 
ministrului competent pentru contrasemnare. Apoi, proiectul ajunge la 
Preşedintele Federaţiei, care verifică dacă adoptarea proiectului a fost 
în concordanţă cu prevederile Legii fundamentale. Apoi semnează 

pentru intrarea în vigoare şi trimite spre publicare în Gazeta Juridică 
Federală. Intrarea în vigoare are loc la 14 zile de la publicarea în 
Gazetă sau la o dată prevăzută în cuprinsul textului de lege. 

Jurisprudenţa, în Germania, poate constitui o sursă de drept, dar 
doar în anumite condiţii. Spre exemplu, conceptul de stare decisis se 
aplică doar în cazul deciziilor de la nivelul Curţii Constituţionale 
Federale. În celelalte cazuri, precedentul judiciar valorează sursă de 
drept doar dacă este constatată o lacună legislativă, iar deciziile 
anterioare soluţionează situaţia neacoperită de lege. 

Doctrina, deşi nu reprezintă un izvor de drept în Germania, este 
un factor de influențare a dreptului. O practică frecventă în juris- 
prudenţa germană este citarea opiniilor doctrinarilor, după cum acestea 
se regăsesc şi în cursul dezbaterilor judiciare. Astfel, doctrina 
formează o autoritate în drept, contribuind la sintetizarea acestuia. Mai 
mult decât atât, rolul doctrinei este reflectat în identificarea lacunelor 
legislative, dar şi în evoluţia dreptului, prin îmbrăţişarea diferitelor - 
opinii expuse de marile şcoli doctrinare din Germania. 

La toate aceste surse juridice din dreptul naţional se adaugă 
legislaţia europeană, având acelaşi regim în toate statele membre ale 
Uniunii Europene. 


4.2.2. Organizarea sistemului judecătoresc în Germania 


Articolul 55 din Legea fundamentală a Germaniei prevede exis- 
tenţa a cinci ordini de jurisdicție: jurisdicţia ordinară şi patru jurisdicții 
specializate. Structura federală a statului conduce la o organizare 
judiciară dispersată la nivel orizontal. Astfel, există o repartizare a 
competenţelor între federaţie (Bund) şi statele membre (Lânder). 
Federaţia administrează curţile şi tribunalele federale care au fost 
create în baza Legii fundamentale, precum şi pe judecătorii care îşi 
„exercită profesia aici. Statele membre administrează celelalte tribunale, 

iar reprezentanţii ministerului public depind fie 5 ministrul federal, 
fie de miniştrii regionali de justiție. 


A. Jurisdicția ordinară, divizată în jurisdicție contencioasă, 
jurisdicție necontencioasă şi jurisdicția penală, cuprinde: 

e Tribunalele cantonale (4mtsgericht)} sunt divizate în jurisdicție 
civilă şi jurisdicție penală. Tribunalele cantonale sunt divizate în juris- 
dicții civile şi jurisdicții penale; 

e Tribunalele regionale (Landgericht) sunt atât instanțe de fond, 
cât şi instanțe de apel. Spre exemplu, în materie civilă se judecă în 
primă instanţă litigii de drept civil şi de drept comercial, iar ca instanţă 
de apel se judecă atât apelurile care vizează aspecte de fapt, cât şi 
apeluri care vizează aspecte de drept. Tot cu titlu de exemplu, în 
materie penală, tribunalul regional este instanţă de apel pentru delinc- 
venţa juvenilă de gravitate mică şi instanţă de fond pentru delincvenţa 
juvenilă de gravitate mare; 

e Tribunalul regional superior (Oberlandesgerichb), în materie 
civilă este doar instanţă de apel pentru motive de fapt şi de drept, în 
timp ce în materie penală poate fi atât instanţă de fond, cât şi instanţă 
de apel, dar doar pentru motive de drept; | 

e Curtea federală de justiţie (Bundesgerichtshof) este, în general, 
instanţă de recurs (Revision), care judecă ultima cale de atac prevăzută 
de lege, în interiorul jurisdicției respective. Structura este una tripar- 
tită: completul pentru chestiuni de drept civil, completul pentru ches- 
tiuni de drept penal şi completele reunite, acestea din urmă judecând 
doar situaţii excepţionale. 

Aceste jurisdicții ordinare statuează în materie civilă şi biia În 
materie civilă este exercitată o jurisdicție contencioasă şi grațioasă. În 
materie patrimonială, jurisdicția competentă în primă instanță este 
determinată, în general, după valoarea litigiului. Totodată, pot fi 
instanțe de fond tribunalele cantonale şi regionale, oricare ar fi cuantumul 

litigiului. Dacă un litigiu nu intră în competenţa exclusivă ratione loci 
sau ratione materiae a unui tribunal, părţile sunt autorizate să supună 
litigiul judecății în faţa unei jurisdicții la alegerea lori. În materie 
penală, competenţa jurisdicţiilor în primă instanţă depinde exclusiv de 
gravitatea şi importanţa infracţiunii. 


B. Jurisdicţiile specializate 

Cele patru jurisdicții specializate sunt: jurisdicţia administrativă; 
jurisdicţia financiară; jurisdicţia de muncă şi jurisdicţia socială. 
‘Acestea sunt ierarhizate şi în structuri paralele, echivalente, iar dreptul 
comun fiind pentru toate cele patru proceduri speciale de judecată 
Codul de procedură civilă. 


a. Jurisdicția administrativă este structurată în Curtea adminis- 
trativă, ca prim grad de jurisdicție, Curtea superioară administrativă, ca 
structură de apel şi Curtea administrativă federală, ca structură de apel 
doar pentru motivele de drept, nu şi pentru cele de fapt. Curtea 
administrativă este formată din 3 judecători sau dintr-unul singur (în 
situaţiile mai puţin complexe) şi 2 judecători onorifici; Curtea supe- 
rioară administrativă este formată din complete de 3 sau 5 judecători; 
Curtea administrativă federală este structurată în senate de câte 5 jude- 
cători, iar marele senat decide doar în cazuri excepţionale. 


b. Jurisdicţia financiară este structurată în două grade, respectiv 
Curtea financiară (formată din 3 judecători sau dintr-unul singur — în 
situaţiile mai puţin complexe — şi 2 judecători onorifici) şi Curtea 
federală de finanţe, ca instanţă de apel, structurată în senate de câte 5 
judecători, iar marele senat decide doar în cazuri excepţionale. 


1 Pentru detalii privind competenţa instanţelor judecătoreşti în materie civilă, a se 
vedea G.-L. Zidaru, Competența instanțelor judecătoreşti în dreptul procesual civil 
roman şi german, Ed. Universul Juridic, Bucureşti, 2015. 

c. Jurisdicția de dreptul muncii este ierarhizată în Curtea pentru 
probleme de muncă (care judecă în camere formate dintr-un judecător 
şi 2 judecători onorifici), Curtea superioară pentru probleme de muncă 
(care judecă în camere formate dintr-un judecător şi 2 judecători 
onorifici) şi Curtea federală de dreptul muncii, care poate fi instanţă de 
apel atât pentru cauzele de la instanța de fond, cât şi pentru cauzele 
judecate de Curtea superioară pentru probleme de muncă. Instanţa 
federală este structurată în senate de câte 3 judecători şi 2 judecători 
onorifici, iar marele senat decide doar în cazuri excepţionale. 


d. Jurisdicția pentru probleme sociale cunoaşte o structură asemă- 
nătoare celei pentru probleme de dreptul muncii. Instanţa de fond 
judecă în camere formate dintr-un judecător şi 2 judecători onorifici, 

instanţa pentru probleme sociale de la nivelul landului, care judecă în 
senate, iar fiecare dintre acestea este format din 3 judecători şi 2 jude- 
cători onorifici, iar la nivelul superior se află instanţa federală socială. 

Instanţa federală este structurată în senate de câte 3 judecători şi 2 
judecători onorifici, iar marele senat decide doar în cazuri excep- 
tionale. Instanţa federală poate fi instanţă de apel atât pentru cauzele 
de la instanţa de fond, cât şi pentru cauzele judecate de Curtea supe- 
rioară pentru probleme de drept social. 

O structură jurisdicţională distinctă este Curtea Se mal 
federală, fiind, la fel ca în majoritatea statelor, „gardianul suprem al 
Constituţiei”. Această instituţie şi-a început activitatea în septembrie 
1951 şi are sediul la Karlsruhe. Competenţele instanţei constituţionale 
sunt enumerate în cuprinsul art. 13 din Legea de organizare şi funcţio- 
nare a Curţii constituţionale. 

Există patru tipuri diferite de proceduri în faţa instanţei constitu- 
tionale: pierderea drepturilor fundamentale, interzicerea unor partide 
politice, controlul alegerilor, sancţionarea Preşedintelui federal sau a 
judecătorilor pentru încălcarea intenţionată a prevederilor Legii funda- 
mentale sau a prevederilor oricărei alte legi federale. Totodată, instanţa 

constituţională federală are în atribuţii soluţionarea disputelor de 
factură constituţională dintre organele guvernamentale (acestea la 
rândul lor pot fi de trei tipuri: dispute între instituţii, dispute între 
Federație şi landuri şi disputele din interiorul landurilor). 

Alte atribuţii ale Curţii constituţionale federale vizează modifi- 
cările legislative şi plângerile de factură constituţională (spre exemplu, 
o plângere de factură constituţională poate fi introdusă de orice 
„persoană fizică sau juridică, privitoare la orice tip de act, plângere prin 
care se susţine faptul că o instituţie a statului a încălcat un drept 
fundamental al reclamantului). În interpretarea constituţională a unei 
prevederi legale, hotărâtoare este voinţa obiectivată, exprimată în con- 
ţinutul ei de către legiuitor, aşa cum se desprinde din textul prevederii 
şi corelarea înţelesului său, şi că istoricul apariţiei unei prevederi este 
relevant în interpretarea acesteia doar în măsura în care confirmă 
corectitudinea interpretării realizate pe baza principiilor amintite, ori 
înlătură dubii ce nu pot fi eliminate exclusiv pe calea arătată! 


(3 A 


4.2.3. Actorii justiţiei în Germania 


Principalii actori ai justiţiei în Germania sunt: magistraţii, notarii, 
avocaţii, administratorii de justiţie şi consilierii juridici. 


A. Magistraţii 

Puterea judecătorească aparţine judecătorilor care sunt inamo- 
vibili. 

În Germania, studiile juridice sunt aedes în trei etape: 

- prima fază constă în urmarea a 4 semestre pentru obținerea unei 
diplome intermediare (Zwischenprüfung), care le conferă dreptul de a 
continua studiile juridice; 


1*** Selecţie de decizii ale Curţii Constituţionale federale a Germaniei, lucrare 
disponibilă pe site-ul hrrp:/Avww.kas.de/w//doc/kas_35697-1522-19-30.pdf? 131 01415 
4530, consultată la data de 27 iulie 2018. l 

- cea de-a doua etapă constă în urmarea cursurilor universitare, cu 
o durată de aproximativ trei ani şi jumătate şi, în cuprinsul căreia, este 
obligatoriu un stagiu de practică cu o durată minimă de 3 luni. Această 
etapă este finalizată cu un prim examen de stat (Sfaatsexam D; 

- cea de-a treia fază este cea după care se obţine statutul de stagiar 
(Referendar) şi care conferă dreptul la stagiul de pregătire cu o durată 
de 2 ani. În cursul stagiaturii, magistratul în devenire urmează cursuri 
teoretice, dar şi stagii practice la o jurisdicție civilă, o jurisdicție penală 
sau la un parchet, la o autoritate administrativă şi, în cele din urmă, la 
un avocat. Mai departe, stagiarul alege să efectueze un nou stagiu fie la 
una. dintre instituţiile deja enumerate, fie la o instituţie federală sau 
regională, la un notar, la o jurisdicție administrativă, financiară, so- 
cială, la un sindicat, la un patronat, la o întreprindere, la o organizaţie 
internaţională, interstatală sau străină, la un avocat din străinătate. 
Această perioadă de stagiu se finalizează cu cel de-al doilea examen de 
stat (Staarsexam II) care conferă stagiarului statutul de „jurist cu capa- 
citate de exerciţiu deplină” (Voljjuris?). Acest statut deschide posi- 
bilitatea accesului în orice profesie juridică, fără a mai fi necesară 
participarea la un concurs de intrare în profesie. Judecătorii sau 
procurorii sunt selectaţi dintre cei care au cele mai bune medii, pe baza 
unui dosar şi a unui interviu. 


B. Notarii sunt recrutaţi pe cale administrativă, iar înainte de a fi 
titularizaţi trebuie să parcurgă o perioadă pregătitoare, care variază în 
funcţie de legislaţia fiecărui land în parte. 


C. Avocaţii trebuie să se înscrie în barou, iar numărul avocaţilor 
depăşeşte cifra de 160.000. | 


D. Administratorii de justiţie (Rechrspflege) sunt funcţionari din 
cadrul administraţiei judiciare care au parcurs un program de formare 
suplimentară, precum şi o perioadă pregătitoare de 3 ani, finalizată cu 

examen final. Aceştia au competenţa luării unor decizii în domenii 
precum dreptul familiei (de exemplu, pot încuviința instituirea tutelei). 


E. Consilierii juridici sunt persoane special autorizate care pot 
oferi sfaturi juridice în cadrul unei activităţi profesionale. 


4.3. Difuzarea dreptului german pe glob 


' Spre deosebire de dreptul francez, unde cel mai adesea legile 
codificate au constituit sursă de inspiraţie chiar prin preluarea acestora 
într-o proporţie considerabilă în legislaţiile altor state, influența 
dreptului german nu s-a tradus în adoptarea unor reglementări identice, 
ci a constat în preluarea unor idei, reguli şi chiar tendinte: parti- 
cularizate la specificul statelor de receptare. 

Principalele influențe ale dreptului german au fost resimtite în 
dreptul japonez, dar şi în dreptul grec. 
În Japonia, după restauraţia Meiji din anul 1868, modelele ger- 
mane au constituit puncte de referință pentru jurisprudenţa japoneză, 
precum şi în privinţa legislaţiei. Influenţa germană a fost resimţită în 
"cele două legi fundamentale japoneze după începutul modernizării. În 
timpul restauraţiei Meiji politicieni de frunte au fost în Europa Şi în 
America pentru a studia formele moderne de guvernământ, iar odată 
cu întoarcerea lor au pus la punct sistemul constituţional. În anul 1898 
a fost adoptat un cod civil care nu reprezenta o traducere fidelă a 
BGB-ului german, ci era o adaptare la specificul tradiţiei japoneze. În 
acest sens, reglementarea din codul civil era diferită sub aspectul 
materiilor persoanelor, familiei şi succesiunilor, acolo unde tradiţia 
japoneză era resimţită cel mai puternic. 
În Grecia, doctrina romanistă din Germania s-a făcut resimţită la 
nivelul codificării civile. Codul civil din anul 1940 a fost redactat 
având la bază studii aprofundate de drept comparat, iar modelul prin- 

cipal era codul civil german, reproducând ad litteram numeroase arti- 
cole din BGB. Influenţa germană din dreptul grec s-a limitat exclusiv 
la codul civil, codul comercial, spre exemplu, fiind de influenţă 
franceză. Un singur domeniu din dreptul civil a cunoscut o delimitare 
netă faţă de dreptul german, respectiv dreptul familiei, unde un rol 
decisiv l-a avut influenţa bisericii ortodoxe. 

Dreptul german a reprezentat un punct de reper şi în alte state: 

- Austria: Codul civil din 1914-1916; 

- Italia: Codul civil din 1942; 

- Portugalia: codificarea din anul 1966, în care apare şi o parte 
generală, aşa cum este structurat BGB-ul; 

- Brazilia: codificarea din 1916; 

- China: influenţele Pandectiştilor în codificare. 


CAPITOLUL V 
SISTEMUL DE DREPT CIVIL ITALIAN 


5.1. Istoria formării dreptului italian 


Construit pe puternica fundaţie romană, dreptul italian a cunoscut 
mai multe etape de evoluţie și de dezvoltare, până la momentul 
prezent. Dreptul italian modern are ca punct de plecare proclamarea 
Regatului italian, în anul 1861!, ce a avut drept urmare imediată 
unificarea legislativă şi centralizarea administrativă. Astfel, în anul 
1865 au fost adoptate coduri noi, valabile pentru întregul teritoriu al 
Regatului Italia: Codul civil, Codul comercial, Codul de procedură 
civilă, Codul navigaţiei şi Codul de procedură penală. Cel mai 
complex dintre acestea era Codul civil, iar toate au urmat o întreagă 
procedură etapizată de recodificare. Spre exemplu, ultimele recodi- 
ficări sunt următoarele: Codul civil - 19427; Codul penal - 19385; 
Codul de procedură civilă - 1940%; Codul de procedură penală - 19885. 

Astăzi, în Italia, ordinea juridică este apanajul tradiției legale (jus 
commune), alături de diferitele contribuții germane şi franceze din 
secolul al XIX-lea, precum şi alături de diferitele reforme şi inovaţii 
aduse de era globalizării“. 


1 Proclamarea Regatului Italiei i-a revenit lui Victor Emmanuel al III-lea, fără 
a cuprinde Veneţia și Roma, dar cu dorința de alipire la Regat, exprimată prin vot de 
Sicilia şi Napoli. 

2 Cf. https:/Awww.normattiva.it/static/codici_civile.html, consultat la data de 
7 august 2020. 

3 Ibidem. 

4 Ibidem. 

5 Ibidem. 

6 Spre exemplu, reformarea dreptului procesual penal a avut loc datorită unor 
puternice influențe anglo-americane. 


Sistemul de drept civil italian 145 


5.2. Sursele dreptului italian 


În dreptul italian, sursele acestuia sunt ierarhizate după cum 
urmează: statute (în sensul exprimat de dreptul american, respectiv cu 
înțelesul de legi); regulamente, norme corporative şi cutume!. 

Legiuitorul italian este adeptul mișcării de codificare, astfel că pe 
teritoriul statului există patru coduri principale (Codul civil, Codul 
penal, Codul de procedură civilă şi Codul de procedură penală) şi 
multe alte coduri subsecvente şi adiacente (pentru dreptul financiar, 
pentru dreptul mediului etc.2). Este foarte important să nu se înțeleagă 
existența unei subordonări normative, decât în ceea ce priveşte legea 
fundamentală şi celelalte legi. Din punct de vedere al forței juridice, 
toate codurile în vigoare au aceeași forță normativă. 

Constituţia Italiei a fost adoptată în decembrie 1947 şi a intrat în 
vigoare la 1 ianuarie 1948. Prin Constituţie s-a consfințit crearea celor 
trei Puteri: . | 

- Puterea legislativă exercitată prin parlamentul bicameral — 
Camera Deputaţilor (Gagra dei Deputati) şi Senat (Senato della 
Repubblica); 

- Puterea executivă — Guvern (condus de Premier care este şi 
Preşedintele Consiliului de Miniştri) şi 

- Puterea Juridică —J ustiţia. 

Supremaţia Constituţiei este garantată și prin crearea Curţii 
constituţionale din Italia, care are în componență 15 judecători, fiecare 
cu un mandat de 9 ani. 


1 M. Livingston, P.G. Monateri, F. Parisi, The Italian Legal System. An 
Introduction, ediţia a doua, Ed. Standford University Press, 2015, pp. 181-182. 

2 Cf. www.normattiva.it există legislaţie codificată pentru administrație 
digitală, comunicații electronice, “turism, aigurări private, opristate industrială, 
protecţia datelor cu caracter poersonal etc. i 

Competenţele instanţei constituționale pot fi rezumate astfel: 

e Verifică legitimitatea constituțională a legilor şi a altor acte cu 
forță de lege emise de stat sau de regiuni (art. 134 din Constituţia Italiei); 

e Controlul de constituţionalitate vizează atât constituționalitatea 
formală, cât şi constituţionalitatea materială. Constituţionalitatea for- 
mală constă în verificarea respectării procedurii cerute de Constituţie 
în actul de legiferare; constituționalitatea materială vizează verificarea 
conformităţii conținutului actelor legislative cu principiile constitu- 
tionale; 

è Soluționează conflictele de atribuţii”, (= conflicte juridice de 
natură constituțională); 

„e Verificarea admisibilității referendumului. 

Legile din Republica italiană se clasifică în: 

1. legi statale . 

2. decrete legislative delegate (emise de Guvernul delegat de 
Camere); 

3. decrete-lege (adoptate în regim de urgență de Guvern şi supuse 
recunoaşterii de către Parlament); 

4. legi provenind de la regiunile şi de la provinciile autonome, 
care potrivit sistemului constituțional italian, se bucură de privilegiul. 
unei puteri legislative proprii. 

Regulamentele sunt instrumente secundare, care specifică moda- 
lităţile de aplicare a legilor, fie acestea naționale sau regionale. 

Dreptul cutumiar este întâlnit cu preponderență în dreptul privat 
italian; acesta poate fi aplicat doar dacă un act legislativ sau un 
regulament face referire la el’. 


1 Cf. htips:/Awww.cortecostituzionale.it/default.do, consultat la data de 15 
noiembrie 2019. 

2 Conflictele de atribuţii sunt echivalentele conflictelor juridice de natură 
constituțională, competentă în soluționarea lor fiind Curtea constituțională din 
România. 

3 Cf. art. 8 dispoziţii preliminare din Codul civil italian. . 

5.3. Organizarea dreptului și a sistemului judecătoresc 
5.3.1. Structura dreptului 


Fiind încadrat în sistemul dreptului civil, dreptul din Italia nu face 
excepţie de la diviziunea clasică drept public-drept privat. Însă, dacă 
anumite ramuri de drept se încadrează în mod evident fie în dreptul 
public (dreptul constituţional, dreptul administrativ, drept penal, 
procedură penală, procedură civilă, drept canonic și drept financiar), 
fie în dreptul privat (dreptul civil şi dreptul comercial), una dintre 
particularitățile dreptului italian este dată de natura mixtă a unor 
ramuri de drept. Spre exemplu, dreptul muncii, dreptul navigaţiei ori 
dreptul agrar reprezintă un amestec hibrid de drept public şi drept 
privat, sfidând astfel dihotomia clasică. Așadar, structura dreptului în 
Italia poate fi sintetizată astfel: drept public, drept privat şi ramuri 
hibride de drept. 


5.3.2. Organizarea instanțelor de judecată 


Organizarea instanțelor de judecată urmăreşte schema de bază în 
sistemul de drept civil, respectiv trei nivele ale instanțelor (prim grad 
de jurisdicție; instanțe de apel; curte supremă). 

La fel ca în cazul Franţei, în Italia identificăm ordine judiciară 
comună şi ordine administrativă. | | 

a. Instanţe de drept comun: 

- Giudice di pace (Judecătorii de pace) 
- Tribunale (Tribunale) 

- Corte d'appello (Curți de apel) 

- Corte di cassazione (Curtea Supremă) 

a 


b. Instanţe din ordinea administrativă 
- Tribunali amministrativi regionali (Tribunale administrative 
regionale) | 
- Consiglio di Stato (Consiliul de Stat) 


5.4. Actorii justiţiei în Italia 


A. Judecătorii | 

1. Judecătorii de pace sunt selectați din rândul absolvenților de 
drept, având cel puţin 30 de ani. Sunt numiţi pentru 4 ani, cu 
posibilitate de reînnoire o singură dată. Aceştia soluţionează cauze 
vizând bunuri mobile, cuantificabile cu suma de până la 5000 euro, sau 
controverse vizând recuperarea pagubelor provenite din trafic rutier 
sau naval, ori dispute născute din vecinătate. În materie penală, aceştia 
soluţionează cauze minore care nu presupun sancţiunea închisorii. 

Totodată, judecătorii de pace sunt înzestrați cu misiuni de 
conciliere, luând locul vechilor conciliatori. Astăzi sunt aproximativ 
2235 judecători de pace care activează în Italia și care, prin celeritatea 
soluţionărilor cauzelor, au reuşit să degreveze instanțele de judecată cu 
aproximativ 1/3 dintre dosarele care ar fi pemi ajunge pe rolul 
acestora. 


2. Judecătorii din tribunale 
Tribunalele au grad de primă instanță în cauze civile, penale, de 
dreptul muncii şi de securitate socială. 
În cadrul tribunalelor funcționează o secție specială — Corte 
d'assise! — care are competență în cauze penale foarte grave. Acestea 
sunt alcătuite din doi judecători profesionişti ai dreptului și șase 


1 Instituţie preluată din dreptul francez, echivalentă instanței Cour d'assise. 

judecători populari. Deciziile se iau împreună, cu majoritate şi pot fi 
apelate la Corte d'assise d'appello. 


3. Judecătorii de la curţile de apel: 

'- judecă apelurile! contra deciziilor de la tribunale; 

- pot judeca în primă instanță proceduri referitoare la recu- 
noașterea hotărârilor din străinătate sau probleme legate de concurență 
neloială (antitrust). Din anul 2001 a fost adoptată așa numita /egge 
Pinto, care conferă particularilor dreptul de se adresa direct instanței 
de apel pentru a obţine compensaţii pentru termene nerezonabile. 


4. Judecătorii de la Curtea supremă | 

Curtea Supremă din Italia (Corte di cassazione) a fost înfiinţată în 
anul 1923. Din prisma competenţei, aici judecătorii judecă în apel 
deciziile curților de apel sau decizii care nu pot fi apelate la curţile de 
apel (doar aspecte ce ţin de aplicarea legii și nu pe fond. Poate 
confirma soluţia sau poate casa decizia). Tot judecătorii de la instanța 
supremă - asigură interpretarea unitară a legii, fără ca deciziile de 
interpretare să prezinte efect obligatoriu (cutumiar, instanțele infe- 
rioare urmăresc linia impusă de instanța supremă). 


B. Avocaţii 
Pentru a exersa profesia de avocat în Italia este necesară înscrierea 


în barou, susținerea şi promovarea unui examen de stat, precum şi 
parcurgerea unei perioade de pregătire profesională obligatorie, cu o 
durată de 18 luni. Examenul de stat poate fi susținut, la cerere, într-un 
termen de 6 ani de la înscrierea în barou. Dacă în această perioadă 
avocatul stagiar nu promovează examenul, atunci acesta va fi radiat de 
pe tabloul avocaţilor. 


1 Dreptul la apel nu are bază constituțională în Italia! 


150 - Sistemul de drept civil 


5.5. Difuzarea dreptului italian în lume 


Dreptul italian se bucură de o dublă catalogare: pe de o parte, este 
considerat un drept de imitație, date fiind puternicele influențe 
franceze şi germane în procesul de cristalizare a dreptului italian; de 
cealalată parte, Italia, la rândul ei a constituit model de inspiraţie 
pentru legiuitorii altor state. Acest din urmă aspect este cel care 
interesează în această secţiune. 

Astfel, sunt identificate în literatura de specialitate!, următoarele 
state care şi-au modelat ordinea juridică după aspecte din dreptul 
- italian: 

- Brazilia — codul civil din anul 2002 a cunoscut puternice 
influențe din dreptul italian, fără ca influențele din dreptul francez să 
fie lăsate deoparte. 

- Argentina — codul civil din anul 1869 a avut ca inspiraţie iti 
civil italian din anul 18657. 

Concluzionând, dreptul italian nu a Fi Meli în sine un model 
în ansamblul lui, așa cum este cazul dreptului francez, dreptului 
german sau cazul dreptului englez, ci a constituit o sursă de inspiraţie 
pentru alte state, dar doar pe structuri de ramuri juridice. 


1 T. Rambaud, Introduction au droit compare. Les grandes traditions 
juridiques dans le monde, ediția a doua, Ed. PUF, Paris, 2017, pp. 91-98. 

2 Alte surse de inspirație ale codului civil argentinian au fost codul lui 
Napoleon, precum şi codul civil din Chile din anul 1855. 


CAPITOLUL VI 
SISTEMUL DE DREPT CIVIL BELGIAN 


Belgia este un stat federal, care şi-a câştigat independenţa în anul 
1830. Evoluţia spre o structură federală eficientă a fost marcată de 
5 etape de reformă (1970, 1980, 1988-1989, 1993 şi 2001), iar cea 
de-a şasea etapă reformatoare este de dată recentă (2012 şi 2014)!. 

Prima etapă reformatoare a statului belgian (1970) a vizat 
consacrarea a trei comunităţi culturale, precum şi debut procesului de 
reformare statală pe plan juridic. A doua etapă, cea din 1980, con- 
tinuă reforma începută în prima etapă, cristalizându-se, astfel cele 
trei comunități (flamandă, franceză şi germanofonă) şi cele două 
regiuni (flamandă și walonă. 

Etapele a treia și a patra de reformare a statului belgian se 
remarcă prin conturarea regiunii Bruxelles-capitală, precum şi prin 
consolidarea statului federal Belgia, unde Comunitățile şi Regiunile îşi 
dobândesc toate competențele’. Consfinţirea realităţii juridice a fede- 
ralismului belgian are loc prin prima frază a Constituţiei: | 

Cea de-a cincea reformă a statului, din anul 2001, a fost anunţată 
prin două acorduri: Lambermont și Lombard“. Cu titlu de exemplu, 


1 Informaţiile sunt preluate de pe site-ul Attps:/www.belgium.be/fr/la_ 
belgique/pouvoirs_publics/la_belgique_federale, la data de 3 august 2020. 

2 Potrivit site-ului  htps://mww.belgium.be/fi/la_belgique/connaitre_le_ 
pays/histoire/la_belgique_a_partir_de_1830/constitution_de_I_etat _federal/premier 
e_et deuxieme_reformes_de_I etat, consultat la data de 3 august 2020. 

3 Potrivit site-ului https:/Avww.belgium.be/fi/la_belgique/ connaitre_le_ 
pays/histoire/la_belgique_a_partir_de_1830/constitution_de_| etat_federal/troisie 
me et quatrieme_reformes_de__etat, consultat la data de 3 august 2020. 

4 Potrivit site-ului  /atrps:/Avww.belgium.be/fi/la_belgique/connaitre_le_ 
pays/histoire/la_belgique_a_partir_de_1830/constitution_de_ etat_federal/cinquie 
me_reforme_de_I etat, consultat la data de 3 august 2020. Ì 

prin acordul Lambermont agricultura, pescuitul în mare și comerțul 
exterior au devenit de competența regiunilor. Acordul Lombard a 
prevăzut modificarea funcţionării instituțiilor din Bruxelles, astfel că, 
de exemplu, cei şase membri bruxelezi din Parlamentul flamand sunt 
aleși în mod direct. 

Ultima reformă a statului, consfinţită printr-un acord instituțional 
cu titlul „Un stat federal mai eficace şi entități mai autonome”! s-a 
realizat etapizat: în 2012 (desprinderea arondismentului Bruxelles- 
Hal-Vilvorde, inclusiv pe plan judiciar prin crearea unui nou parchet 
olandofon, precum şi prin crearea a 12 arondismente judiciare prin 
reforma justiţiei) și în 2014 (transferul competențelor statului federal 
către Comunităţi și Regiuni — cu titlu de exemplu: alocații familiale, 
controlul prețurilor ori legea chiriilor). 


6.1. Belgia — stat de drept 


Principiul separaţiei puterilor în stat nu este unul absolut, după 
cum acesta nu se regăsește expressis verbis în Constituţia federală 
belgiană. Totodată, puterea de stat este distribuită între cele trei puteri, 
respectiv puterea legislativă federală, puterea executivă federală și 
puterea judecătorească. Fiecare dintre aceste trei puteri controlează și 
limitează pe celelalte două. 

Caracteristică a statului federal, separaţia puterilor în stat există 
inclusiv la nivelul comunităţilor și regiunilor. Singura diferență este 
aceea potrivit căreia comunităţile și regiunile dispun, ele însele, de 
putere legislativă și executivă separată. 


! Potrivit site-ului https:/Awww. belgium.be/fi/la_belgique/connaitre_le_pays/ 
histoire/la_belgique_a_partir_de_1830/constitution_de_1 etat_federal/sixieme_refo 
rme_etat, consultat la data de 3 august 2020. 

? Potrivit site-ului https:/Awww.belgium.be/f/la_belgique/pouvoirs_publics/ 
democratie/trois_pouvoirs, consultat la data de 3 august 2020. 

Puterea legislativă federală: 

- Este exercitată de Parlament (bicameral: Senatul şi Camera 
reprezentanţilor) şi de Rege; 

- Emite legi; 

- Controlează puterea executivă. 

Puterea executivă federală: | 

- Pune în aplicare legile şi asigură respectarea lor; 

- Este exercitată de Rege și de Guvern (constituit din miniștri şi 
secretari de stat). 

Puterea judecătorească: 

- Se pronunţă în materie de litigii; 

- Este exercitată prin intermediul curților şi tribunalelor; 

- Controlează legalitatea actelor puterii executive. 


6.2. Sursele dreptului belgian! 


În Belgia, clasificarea surselor dreptului vizează două categorii: 
surse formale și surse materiale. 

Sursele formale sunt următoarele: legea, dreptul cutumiar și 
principiile generale de drept, toate având caracter obligatoriu, după 
cum mai intră în această categorie și jurisprudența şi doctrina, acestea 
având un caracter persuasiv. | 

Legea desemnează totalitatea regulilor scrise adoptate de o 
autoritate. Ierarhia normelor juridice în Belgia este următoarea: 
Constituţia, legile speciale (legile care determină repartizarea compe- 
tențelor și a regulilor esenţiale de funcționare a instituţiilor publice); 
legile, decretele şi ordonanțele, urmate de hotărâri regale și hotărâri de 


l Informaţii preluate de pe site-ul htips://e-justice.europa. eu/content_member_ 
state_law-6-be-maximizeMS-fi.do?member=1, la data de 4 august 2020. 

guvern (care pun în aplicare legile şi decretele), iar pe ultima treaptă se 
află hotărârile ministeriale. 

Dreptul cutumiar vizează cutumele cetățenilor, în general și ale 
categoriilor profesionale în particular. 

Principiile generale de drept exprimă valorile superioare care 
trebuie respectate, precum principiul egalității, proporționalitatea, 
precum şi principiul potrivit căruia autorităţile trebuie să acţioneze cu 
respectarea legii. 

Jurisprudența constă în ansamblul deciziilor emise de curți și 
tribunale, o decizie având efect doar între părțile procesului. În Belgia 
nu există sistemul precedentului judiciar (cu excepția deciziilor din 
jurisprudenţa Curţii constituţionale). 

Sursele materiale nu conţin reguli veritabile de drept, ci includ 
buna-credință, echitatea și conduita rezonabilă. 


6.3. Organizarea sistemului judecătoresc! 


În statul belgian există două categorii de instanțe, care aduc la 
îndeplinire atributele puterii judecătorești: curți și tribunale. Hotărârile 
pronunţate de tribunale se intitulează jugements, iar cele pronunțate de 
curțile de apel, de curţile de dreptul muncii, de curţile cu jurați și de 
Curtea de Casaţie - arrêts’. 


6.3.1. Curți 


La nivelul curților există: curți de apel, curtea pentru litigii de 
muncă, curtea cu juri şi curtea de casaţie. 


! Informaţii preluate de pe site-ul hrps:/Avww.tribunaux-rechtbanken.be/fr, 
consultat la data de 3 august 2020. 

2  https://e-justice.europa.ew/content_judicial_systems_in_member_states-16- 
be-ro.do?member=1, consultat la data de 3 august 2020. 

a. Curțile de apel! 

În Belgia există 5 curți de apel, cu sediul la Anvers, Bruxelles, 
Gand, Liège şi Mons. Fiecare curte de apel este structurată în mai 
multe camere: civile, corecționale, pentru familie și tineret, pentru 
înţelegeri amiabile. De principiu, curțile de apel nu dețin competența 
de a judeca pe fond, ci doar căi de atac vizând cauze pile, civile, 
comerciale şi fiscale. 


b. Curtea pentru litigii de muncă” 

Curțile pentru litigii de muncă judecă în apel deciziile care au fost 
judecate pe fond la tribunalul pentru litigii de muncă şi sunt tot 5 la 
număr, având aceleași sedii precum curțile de apel. 

Camerele componente ale curților pentru litigii de muncă sunt 
formate dintr-un magistrat de carieră şi doi consilieri sociali. 


c. Curtea cu juri? 

Curțile cu juri din Belgia (Cours d iassises) sunt în număr de 11 
(Anvers, Arlon, Bruges, Bruxelles, Gand, Liège, Louvain, Mons, 
Namur, Nivelles și Tongres) și se caracterizează prin următoarele 
trăsături: 

- nu sunt jurisdicții permanente; 

_ se constituie de fiecare dată când un acuzat este deferit justiției 
în faţa curţii cu juri; 

- sunt competente în cazul celor mai grave infracţiuni, precum 
omorul, tentativa de omor, asasinatul sau tentativa de asasinat, luarea 
de ostatici ce a avut ca urmarea moartea acestora etc. 


PN 


1 https:/Awww.tribunaux-rechtbanken. be/fi/tribunaux-et-cours/cour -dâbpel 


consultat la data de 3 august 2020. 

2 https:/hwww.tribunaux-rechtbanken. be/fi-/tribunaux-et-cours/cour-du-travail, 
consultat la data de 3 august 2020. 

E https:/hvww.tribunaux-rechtbanken.be/fr/tribunaux-et-cours/cour-dassises, 
consultat la data de 3 august 2020. | 

d. Curtea de casaţie! 

- Este cea mai înaltă jurisdicție din Belgia, cu sediul la 
Bruxelles; 

- Este alcătuită din trei camere, în funcție de competență 
(camera civilă, camera penală și camera pentru cauze sociale). Fiecare 
cameră este divizată în secţiunea franceză şi secțiunea olandeză. 

- Competenţele instanței supreme sunt divizate în competențe 
generale (statuează supra motivelor de casare), competențe speciale 
(conflicte de competenţă, cereri de desistare), competenţe jurisdic- 
tionale (recuzarea consilierilor la curtea de apel, curtea pentru litigii de 
muncă și curtea de casație; apelarea deciziilor disciplinare ale 
Ordinului avocaţilor la Curtea de casaţie; suspendarea sau destituirea 
membrilor Consiliului de stat) și chestiuni prejudiciale referitoare la 
dreptul concurenței (doar Curtea de casaţie este competentă să se 
pronunţe asupra problemelor vizând interpretarea articolelor din cartea 
a IV-a a Codului de drept economic). 


6.3.2. Tribunale 


. Justiţia de pace” 

Este o jurisdicție civilă; 

Sunt 162 de instanţe de pace pe teritoriul Belgiei; 

Competență generală în judecarea cauzelor al căror cuantum 
nu depășește 5000 euro; 

- Competenţă specială (indiferent de cuantum) în cauze precum: 

contestaţii referitoare la închirierea de imobile; contestaţii ce au ca 
obiect servituti; acţiuni posesorii; contestaţii în materie de contracte de 


je] 


! https://www.tribunaux-rechtbanken. be/fr/rechtbanken-en-hoven/cour-de-ca 
ssation, consultat la data de 3 august 2020. 

2 https://www.tribunaux-rechtbanken.be/fr/tribunaux-et-cours/justice-de-paix, 
consultat la data de 3 august 2020. 

credit care cad sub incidenţa aplicării legii relative la creditul de 
consum; solicitări de protecţie a persoanelor ce suferă de boli mintale 
etc.; 

- Competenţe exclusive în domenii precum contestaţii refe- 
ritoare la procedura de extremă urgență în materia exproprierii pentru 
cauze de utilitate publică ori cereri de desemnare a unor experți sau 
arbitri, dacă obiectul expertizei intră în competența de atribuire a 
tribunalului de pace; 

- Din punct de vedere al măsurilor de administrare judiciară, 
justiţia de pace este competentă, cu titlu de exemplu, în materie de 
tutelă , după cum asistă la vânzarea anumitor bunuri publice. 


b. Tribunalul polițienesc! 

- Este competent pentru judecarea contravenţiilor şi a infracțiu- 
nilor rutiere; 

- Sunt 15 astfel de instanţe; 

- Cu titlu de exemplu, contravențiile care intră în competența de 
judecată a acestei instanțe sunt: zgomotele și bătăile nocturne; 
distrugerea intenționată a proprietăților altuia; violențe lejere; 

- Intră în competența exclusivă a tribunalului polițienesc cereri 
referitoare la repararea prejudiciului; 

Judecătorul din tribunalul polițienesc judecă infracțiuni 
prevăzute în legi speciale (de exemplu: Codul rural, Codul forestier, 
legi referitoare la pescuitul fluvial etc.); 

- Examinează cererile de apel introduse împotriva sancţiunilor 
administrative și a amendelor prevăzute în regulamentele comunelor; 

- Competenţă în judecarea apelurilor introduse împotriva unei 
sancțiuni administrative dispusă în baza legii fotbalului, precum o 
amendă administrativă. l 


l https://www. tribunaux-rechtbanken.be/fi-/tribunaux-et-cours/tribunal-de- 


police, consultat la data de 3 august 2020. 

c. Tribunalul de primă instanță! 

- Instanțele cu cea mai extinsă competență, atât în materie 
penală, cât și în materie civilă; 

- Sunt 12 arondismente judiciare și 13 tribunale de primă 
instanță”; 

- Fiecare tribunal de primă instanță are în structura sa: tribunal 
civil, tribunal corecţional, tribunalul pentru tineri, tribunalul pentru 
familie şi tribunalul pentru aplicarea pedepselor; 

- Tribunalul civil are o competență generală în cauze cu un 
cuantum peste 5000 de euro, cu excepția cererilor de chemare în 
judecată introduse direct la curtea de apel și la Curtea de casaţie, 
precum și cererile care intră în competenţa exclusivă a tribunalelor de 
pace, a tribunalului polițienesc, a tribunalului pentru antreprenori și a 
tribunalului pentru litigii de muncă. Competența exclusivă cuprinde 
cereri vizând declarația de nedemnitate succesorală, contestaţii privind 
aplicarea legii impozitării, cereri de facilitare a plăţilor referitoare la 
credite ipotecare, cereri de recunoaștere a deciziilor judecătoreşti 
emise în străinătate; Ca instanţă de apel, tribunalele de primă instanță 
judecă deciziile emise de tribunalele de pace și de tribunalele 
polițienești. Totodată, din punct de vedere administrativ, tribunalul de 
primă instanță este cel în fața căruia depun jurământul notarii, 
inspectorii de poliție, angajaţii vămilor etc. 

- "Tribunalul corecțional este competent să judece delicte (furtul, 
abuzul de încredere, loviri şi alte violenţe), după cum este instanță de 
apel pentru deciziile emise de tribunalul polițienesc în cauzele penale. 
Tot aici funcţionează şi camera de consiliu, care are două mari 


L htips:/Avww.tribunaux-rechtbanken.be/fi'/tribunaux-et-cours/tribunal-de-pre 
mi%C3%A8re-instance, consultat la data de 3 august 2020. 

2 Cele 12 arondismente judiciare sunt: Flandra occidentală, Flandra orientală, 
Anvers, Limbourg, Brabantwallon, Hainaut, Namur, Liege, Luxemburg, Louvain, 
Eupen, Bruxelles (olandofon şi francofon — de aici și diferenţa dintre numărul de 
arondismente şi numărul de tribunale de primă instanță). 

atribuţii: emiterea mandatului de arestare şi examinarea retrimiterii 
unei cauze în fața tribunalului corecțional competent. 

- Tribunalul pentru familie are în competenţă soluționarea unor 
cauze, precum cele referitoare la filiație, la starea civilă, la adopție, la 
căsătorie, la divorţi şi la concubinaj; cauze vizând exercitarea auto- 
rităţii părintești, cereri referitoare la obligaţiile alimentare. Totodată, 
este instanță de apel pentru anumite decizii emise de tribunalul de 
pace, după cum este şi instanță de conciliere pentru cauzele familiale. 

- Tribunalul pentru tineri este o instanță pentru minori şi are în 
competenţa sa soluționarea de fapte calificate ca infracțiune, având ca 
subiect activ un tânăr; situaţii dificile şi complexe în care se află un 
tânăr, precum educaţia problematică. Măsurile pe care le poate lua 
această instanță pot fi, cu titlu de exemplu, plasarea sub supravegherea 
unui serviciu social sau a unei instituţii pentru tineri. 

- Tribunalul pentru aplicarea pedepselor veghează la executarea 
pedepselor pronunțate de curți şi de tribunale. Competenţele tribu- 
nalului pentru aplicarea pedepselor vizează: detențiunea limitată 
(permite unei persoane condamnate să părăsească, în mod regulat, 
închisoarea, pentru o perioadă de maximum 16 ore pe zi), supra- 
vegherea electronică (presupune executarea în totalitate sau parțial a 
unei pedepse privative de libertate, în afara locului de detenție), 
punerea în libertate provizorie în vederea îndepărtării de pe teritoriu 
(măsură ce poate fi dispusă de tribunal, față de un străin care face 
obiectul unei expulzări sau a unui ordin de părăsire a teritoriului, 
măaură condiționată de efectuarea a cel puţin unei treimi din 
pedeapsă) şi eliberarea condiționată (măsura permite executarea unei 
părți din pedeapsă în afara spaţiului de detenție, dar pentru o perioadă 
determinată de timp, persoana trebuie să respecte condiţiile impuse de 
tribunal). 

d. Tribunalul pentru litigii de muncă! | 

- Instanță specializată, competentă în litigii de muncă şi cele 
privind securitatea socială; 

- În număr de 9; 

- Alcătuit din camere, care la rândul lor pot fi compuse dintr-un 
judecător de carieră sau de către un judecător de carieră asistat de doi 
judecători sociali; 

- Competenţe speciale (litigii de dreptul muncii, accidente de 
muncă și boli profesionale, litigii în materie de securitate socială, 
contestaţii referitoare la pensii); 

- Competenţe exclusive (aplicarea sancţiunilor administrative, 
examinarea contestaţiilor referitoare la cartea de identitate socială etc.) 


e. Tribunalul pentru litigii de antreprenoriat? 

- Instanță specializată care ia la cunoștință despre contestaţiile 
dintre întreprinderi; 

- În număr de 9; 

- Fiecare tribunal este alcătuit dintr-una sau mai multe camere, 
iar fiecare cameră este compusă dintr-un judecător de carieră şi din doi 
judecători consulari; 

- Competenţe generale (contestaţii între persoanele fizice care 
exercită o activitate profesională ca independent, persoanele juridice și 
organizațiile fără personalitate juridică); 

- Competenţe speciale (contestaţii referitoare la drepturile de 
proprietate intelectuală, contestaţii referitoare la bilete la ordin etc.); 

- Competenţe exclusive (contestaţii referitoare la proceduri de 
insolvenţă); 


! https:/Awww.tribunaux-rechtbanken.be/fr/rechtbanken-en-hoven/tribunal-du- 
travail, consultat la data de 3 august 2020. 

2 https:/Awww.tribunaux-rechtbanken.be/fr/rechtbanken-en-hoven/tribunal-de- 
lentreprise, consultat la data de 3 august 2020. 

- Competenţe administrative (identificarea celor aflați în difi- 
cultăţi financiare, în vederea asigurării continuității activităţii lor şi 
pentru protejarea intereselor creditorilor). 

Dincolo de ierarhia instanţelor judecătorești detaliată mai sus, în 
Belgia, funcţionează, la fel ca în Franța, două organisme independente, 
respectiv Curtea constituțională și Consiliul de stat. 

Consiliul de stat belgian! este o instituție aflată la intersecția 
dintre puterea legislativă, executivă şi judecătorească, fiind în acelaşi 
timp atât o instituţie consultativă, cât și una jurisdicțională. Princi- 
palele competenţe vizează suspendarea şi anularea actelor admi- 
nistrative contrare regulilor de drept în vigoare. Totodată, Consiliul 
îndeplinește şi funcția de organ consultativ în materie legislativă şi a 
regulementelor. Mai mult decât atât, Consiliul de stat este şi instanță 
de casaţie în situația recurării deciziilor emise de jurisdicţiile admi- 
nistrative inferioare. 

Curtea constituțională din Belgia? este alcătuită din 12 judecători, 
numiţi pe viaţă de Rege. Șase aparțin grupului lingvistic francez, şi 
șase grupului lingvistic olandez. Din perspectiva competenţelor, 
acestea se împart în competențe a priori (decide asupra fiecărui pro- 
iect supus consultării populare) şi competențe a posteriori (verificarea 
constituționalității normelor adoptate de parlamentul federal, precum şi 
de parlamentele comunelor și regiunilor. Tot pe calea controlului 
posterior, Curtea constituțională se poate pronunța asupra încălcării 
drepturilor şi libertăţilor fundamentale prin norme cu forță de lege). 
Deciziile Curţii constituționale sunt executorii de drept şi nu sunt 
susceptibile de a fi atacate cu recurs. 


- http://www.raadvst-consetat.be/?page=about_competent&lang=fr, consultat 
la data de 4 august 2020. ; 

i https:/Awww.const-court.be/fr/common/home. himl, consultat la data de 4 
august 2020. 

6.4. Actorii justiţiei în Belgia 


a. În procesul civil: judecătorul (judecătorii), Ministerul public 
prin procuror (doar dacă trebuie apărate interesele societății civile), 
erefierul, petentul, pârâtul, avocatul petentului, avocatul pârâtului. 

b. În procesul penal: judecătorul (judecătorii), Ministerul public 
prin procuror, grefierul, experții, martorii, partea civilă sau victima, 
suspectul, avocatul părţii civile și avocatul suspectului. 


CAPITOLUL VII 
SISTEMUL DE DREPT CIVIL RUS 


Sistemul de drept din Rusia are un trecut demn de o analiză deta- 
liată în orice curs de drept comparat, deoarece etapele formării au fost 
marcate de perioade bine definite, care au constat în renunțarea la 
anumite instituţii, în renunţarea la anumite principii şi ideologii, pentru 
ca, în zilele noastre, să se constate o revenire asupra a ceea ce a stat la 
baza formării sistemului. 

Sunt identificate trei linii directoare majore în evoluţia sisteznului 
rus!, respectiv: 1) sistemul juridic rus este un fenomen juridic naţional 
şi cultural independent şi mononuclear; 2) stilul continental-european 
de gândire juridică a devenit un element fundamental în ordinea juri- 
dică rusească; 3) vectorul de dezvoltare a sistemului juridic național 
relevă un caracter nelinear. 

Fundamentele culturale şi axiologice ale sistemului juridic rus 
sunt identificate în: eurasianism? şi marxism. 


Eurasianismul este un concept dezvoltat de intelectualitatea rusă 
în perioada interbelică, cu scopul de a redefini rolul Rusiei în contextul 
internaţional. Prin lansarea acestui concept s-a dorit individualizarea 
Rusiei ca ţară unică, nici europeană, nici asiatică, ce are ca „elemente 
culturale esenţiale originile turanice şi ortodoxia”. Această abordare 


1 M: Zakharova, Analyse theoretique et comparative du système juridique russe, 
teză de doctorat susţinută la Universitatea Bordeaux, Franţa, în anul 2017. 

2 Fondatorul conceptului este Nikolai Trubeţkoi, în lucrarea Europa şi uma- 
nitatea, publicată la Sofia, în anul 1920. 

3 T. Cojocari, B. Morariu, A. Vişan, Eurasianismul şi Uniunea Eurasiatică în 
dezbaterile de politică externă din Federaţia Rusă, în A. Goşu, I. Racheru, Dezbaterile 

individualistă prezintă implicaţii inclusiv în sfera ordinii juridice, în 
sensul în care sistemul juridic rus este dominat de o gândire juridică 
particulară (spre exemplu, în dreptul rus s-a manifestat refuzul carac- 
terului absolut al declarării personalităţii umane ca valoare supremă). 
Originalitatea gândirii juridice ruse devine incompatibilă cu ordinea 
juridică universală şi cu unificarea dreptului ca efect al globalizării, 
prin următoarele aspecte: caracterul axiologic şi raţional al legitimării 
ordinii juridice şi respingerea formalismului juridic; dominanţa valo- 
rilor şi idealurilor sociale asupra valorilor şi idealurilor personale; per- 
cepţia acută a justiţiei sociale; o nevoie de paternitate juridico-etatică; 
respingerea relativităţii axiologice în ideologia juridico-etatică; legiti- 
marea puterii supreme. 


Marxismul este definit ca o doctrină filosofică, socială, politică şi 
economică elaborată de Karl Marx şi Friedrich Engels, constând în 
concepţia despre lume şi viaţă, ideologia revoluţionară a clasei mun- 
citoare şi a partidului său comunist. 

În Rusia, marxismul a devenit fundamentul ideologic al creării 
unui sistem juridic naţional de tip socialist, una din principalele 
consecinţe fiind apariţia unor instituţii juridice particulare, ce derivă 
din platforma ideologică pro-statală (de exemplu, existenţa unui sistem 
statal de tribunale de arbitraj; existenţa unor drepturi reale specifice, 
precum dreptul de gestiune operaţională sau dreptul la conduită 
economică). 

Particularităţile sistemului de drept rus de astăzi nu pot fi înţelese 
fără o incursiune în istoria formării lui, cu atât mai mult cu cât Rusia a 
cunoscut regimuri foarte diferite, fiecare dintre acestea contribuind la 
cristalizarea unui sistem independent şi diferit. 


de politică externă din Federaţia Rusă. Studiu de caz: relaţiile Federaţiei Ruse cu 
statele Parteneriatului Estic, Policy Study nr. 4/2014, Bucureşti, 2014, consultat pe 
site-ul www.idr.ro/publicatii/PolicyStudy.pdf la data de 15 iulie 2018. 

7.1. Istoria formării dreptului rus! 


„Istoria sovietică este o istorie tragică, dar care se înscrie într-o 
parabolă extraordinară”. 

Cele mai vechi documente din dreptul rus îmbracă forma a patru 
tratate: de pace, încheiate între prinții ruşi şi împărații greci din 
Constantinopol, în secolul al X-lea. 

Primul tratat a fost încheiat în anul 907 între prinţul rus Oleg şi 
împărații greci Leon şi Alexandru, constând într-o convenţie comer- 
cială (comercianții ruşi erau autorizaţi să vină la Constantinopol, cu 
respectarea unor condiţii de securitate). 

Al doilea tratat, care datează din anul 912, este încheiat între 
aceleaşi capete încoronate şi prezintă, pe de o parte, natura unui tratat 
de pace, iar, de cealaltă parte, creează un fel de drept comun, în scopul 
prevenirii conflictelor de legi. Totodată, în tratat sunt prevăzute două 
categorii de crime: crime contra persoanelor şi crime contra proprie- 
tăţilor;, apoi, sunt prevăzute măsuri reciproce pentru salvarea navelor 
eşuate, iar una dintre dispoziţiile extraordinare este cea privitoare la 
extrădarea reciprocă a răufăcătorilor”. 

Cel de-al treilea tratat datează din anul 945 şi a fost încheiat de 
prințul Igor şi de împărații greci Roman, Constantin şi Ştefan. Ca 
natură juridică, acest tratat este unul de confirmare a celorlalte două 
anterioare. | 

Cel de-al patrulea şi ultimul tratat este încheiat în anul 971 între 
prințul rus Sviatoslav şi împăratul grec Ion Tzimiskes, fiind un tratat 
de pace şi de alianţă ofensivă şi defensivă. 3 


! Informaţii preluate şi sintetizate din R. Dareste, Etudes d'histoire du droit, 
ed. a 2-a, Ed. Librairie Sirey, Paris, 1908, pp. 204-221. 

2 A. Graziozi, Histoire de l'URSS, Paris, Presses Universitaires de France, 2010, 
p. IX. 

3 În Europa Occidentală o astfel de prevedere apare în documente abia în secolul 
al XV-lea. l 

Anul 1000 aduce o schimbare în istoria Rusiei, în sensul în care 
țara devine creştină, sub conducerea suveranului Vladimir, devenind 
din ce în ce mai strâns legată de Biserica greacă. Preceptele dreptului 
canonic au fost introduse aici prin Nomocanonul Patriarhului Fotie. 

Cel mai vechi cod rus poartă denumirea de Russkaia Pravda şi a 
fost destinat iniţial principatului Novgorod, iar apoi acceptat în 
întreaga Rusie. 

Specific dreptului rus, până la acest moment, este dreptul la răz- 
bunare, care prin Legea lui Iaroslav din anul 1071 are natura unei 
obligaţii absolute pentru părinţi, fraţi, unchi şi nepoți, în situaţia unui 
omor. 

În secolul al XIII-lea, Rusia a fost invadată de mongoli, cunoscuţi 
mai degrabă sub denumirea de tătari, invazie care, în plan juridic, a 
stopat pentru mult timp dezvoltarea ordinii juridice. Consecința ime- 
diată a fost faptul că Russkaia Pravda a constituit multă vreme de aici 
încolo dreptul comun în Rusia. Sfârşitul invaziei mongole l-a avut ca 
actor principal pe Ivan cel Groaznic. 

Secolul al XV-lea reprezintă o altă etapă importantă în evoluţia 
dreptului rus, fiind momentul în care începe codificarea generală, 
odată cu cele două ordonanţe judiciare promulgate în anul 1497 de 
Ivan al III-lea şi în anul 1550 de Ivan cel Groaznic. Principalul scop al 
acestor două ordonanţe este de reglementare a organizării tribunalelor 
şi de trasare a competenţei acestora. În materie penală este introdus un 
principiu nou, potrivit căruia de acum încolo vor fi luate în considerare 
antecedentele făptuitorului la stabilirea pedepsei. O altă noutate este 
adusă în materia dreptului civil: cu privire la contractul de vânzare, nu 
vor mai putea fi cumpărate mărfuri noi de la piaţă decât în prezența a 
doi sau trei martori. 

Sfârşitul secolului al XVI-lea a constituit pentru Rusia începutul 
erei moderne, prin orientarea către Occident şi reformarea legislaţiei 
după modelul naţiunilor vecine. Astfel, în anul 1649, ţarul Alexis 
Mihailovici este artizanul Codului civil, urmat de un cod ecleziastic şi 

de un cod comercial. După un secol şi jumătate, are loc o nouă 
codificare, în anul 1832, fiind vorba despre o reunire a legilor ruseşti, 
sub denumirea Svod Zakonov. 

Următoarea mişcare reformatoare, cu puternice accente de mişcare 
liberală, are loc de-abia în a doua jumătate a secolului al XIX-lea, sub 
domnia lui Alexandru al II-lea, fiind vorba despre Codul penal din 
anul 1855, revizuit în anul 1903. Alte aspecte legislative ce marchează 
perioada liberală sunt abolirea iobăgiei în anul 1861 şi reforma 
organizării judiciare din anul 1864. 

Ordinea sovietică a cunoscut de aici încolo câteva momente defi- 
nitorii pentru istoria dreptului rus: 

e Anul 1917 — Revoluţia din octombrie — apare prima Constituţie 
(1918); Biserica este separată de stat; este promulgat un Cod al căsă- 
toriei; juriştii devin o clasă suspectă; sunt abolite tribunalele şi pro- 
cedurile vechi; 

e Perioada 1921-1928 — Noua politică economică — edificarea 
socialismului, ca etapă premergătoare instituirii comunismului Şi recu- 
noaşterea importanţei dreptului (prin promulgarea codurilor civil, pro- 
cedură civilă, penal, procedură penală, familiei, agrar şi prin reorgani- 
zarea sistemului de administrare a justiţiei); 

e Perioada 1928-1936 — colectivizarea integrală a economiei — 
cpe promulgate în etapa anterioară rămân în vigoare timp de 30 de 

, dar sunt modificate şi completate conform noilor cerințe ale 
eră ruse; 

o 1936 — promulgarea celei de-a doua Constituţii sovietice, iar 
până în anul 1989 a fost o perioadă de stagnare, iar dreptul sovietic 
devine mai imperativ ca niciodată; i 

o Perioada 1989-1991 — Perestroika — reformarea şi restructurarea 
statului rus prin politica adoptată de Mihail Gorbaciov; 

o Perioada de după 1991 — caracterizată prin reabilitarea şi dez- 
voltarea dreptului public. | 

7.2. Particularităţile sistemului de drept civil rus 


Un prim aspect care vizează particularităţile dreptului rus aduce în 
discuţie raporturile dintre ordinea juridică internaţională şi ordinea 
juridică internă a Rusiei. În anul 2015, un jurnal din Rusia („Rossijkaia 
Gazeta”) scria „nu mai există discuţii: Curtea constituțională a 
Federaţiei Rusia a confirmat primatul Constituţiei ruse”, în contextul 
în care era în joc punerea în executare a unei decizii a Curţii europene 
a drepturilor omului, decizie care intra în contradicţie cu Legea 
fundamentală rusă!. Această problemă a ridicat numeroase discuţii în 
condiţiile în care odată cu intrarea în vigoare a Constituţiei din anul 
1993, locul dreptului internaţional în sistemul juridic rus a evoluat 
într-o manieră radicală. 

Sistemul juridic rus îşi conservă apartenența la familia 
romano-germanică, iar introducerea unor modele străine în legislaţia 
naţională a fost dezordonată şi s-a lovit, adeseori, de tradiţionalismul 
culturii juridice ruse. Toate ramurile de drept sunt sau au fost supuse 
unei vaste reforme judiciare începând din anul 2001, însă primul pas 
înspre reformare a fost făcut odată cu adoptarea legii fundamentale din 
anul 1993. 

Mişcarea de codificare s-a manifestat şi în Rusia, în anul 1994 
fiind codificat dreptul civil, în anul 1995 a intrat în vigoare Codul 
familiei, în anul 1996 a fost codificat dreptul penal, iar în anul 2001 
codificarea a vizat dreptul funciar. 

Dezvoltarea organizării judiciare este marcată de adoptarea unor 
importante legi privitoare la statutul judecătorilor în anul 1992, precum 
şi legea din anul 1996 privitoare la organizarea sistemului judiciar. 
Practic, înlocuirea codurilor sovietice nu a fost finalizată decât în anul 


1! M.-E. Baudoin, M. Filatova, Les rapports entre les ordres juridiques en Russie, 
articol consultat pe site-ul /rps:/Awvww.hse.ru/mirror/pubs/lib/data/access/ram/ticket/ 
12/1537180193254be5c5950a6b41b0455631ccc62c3e/99_T_RAPPORT Baudoin%20 
(1).pdf la data de 29 iulie 2018. 

2006, când a fost adoptată cea de-a patra parte a Codului civil!. Există 
însă o influenţă din common law în Rusia, resimţită mai ales în dreptul 
bancar şi în domeniul financiar, dar care nu modifică apartenenţa siste- 
mului de drept la familia romano-germanică. 


7.2.1. Principiile sistemului de drept din Rusia 


Reformarea dreptului în Rusia a condus la statuarea unor principii 
noi, cu ecouri puternice în rejuvenarea juridică: 

e Principiul separaţiei puterilor în stat constituie un progres mare 
atât pentru sistemul politic, cât şi pentru sistemul juridic rus. În ciuda 
unui dezechilibru net în favoarea prerogativelor prezidenţiale, enun- 
tarea principiului separaţiei puterilor în stat permite organizarea unei 
ierarhii a surselor dreptului, fondată pe rațiune; 

o Principiul primatului dreptului, conformă căruia autorităţile 
statale sunt supuse Constituţiei şi legilor în activitatea lor şi trebuie să 
respecte principiul preponderenţei drepturilor individuale ale cetă- 
ţenilor. 


7.2.2. Sursele dreptului rus 


Dreptul sovietic presupunea o ierarhie a normelor, simplă şi pur 
formală, existând trei mari tipuri de acte la nivelul URSS, precum ŞI în 
fiecare dintre republicile federate: Constituţia, legile şi actele infra- 
legislative?. Această ierarhie nu era garantată, însă, prin niciun mijloc 
juridic. 


! Înlocuirea Codului civil sovietic a avut loc în patru timpi: 1994 — prima parte; 
1996 — partea a doua; 2011 — partea a treia — şi 2006 — partea a patra. 

2 A. Gazier, Vingt ans de réforme des systèmes juridique et judiciaire en Russie: 
quelques éléments pour un premier bilan, în Revue d'études comparatives Est-Ouest, 
vol. 38, nr. 2/2007, pp. 9-30. 

Noua Constituţie din anul 1993 reformează ierarhia normativă, 
incluzând în aceasta: legile ordinare, legile organice, dar şi trilogia 
preluată din dreptul sovietic. O nouă modificare este adusă de structura 
federală a statului, distingând între legile federale şi cele din statele 
care alcătuiesc federaţia. Totodată, actele infralegislative sunt înlocuite 
cu decretele preşedintelui (ukazy), care au forţă juridică superioară 
altor acte care provin de la executiv sau hotărârilor guvernamentale 
(postanovlenija). Art. 15 par. 4 din Constituţie consacră în mod expres 
superioritatea tratatelor internaţionale în faţa legilor naţionale, dispu- 
nând că „principiile şi normele universal recunoscute de dreptul 
internaţional şi tratatele internaţionale încheiate de Federaţia Rusă sunt 
parte integrantă din sistemul juridic naţional”. 

Aşadar, prin surse ale dreptului rus înţelegem: dreptul interna- 
tional şi legea (indiferent de forţa ei juridică). Jurisprudenţa ocupă, 
astăzi, un loc ambiguu în ierarhia surselor dreptului, fiind recunoscută 
ca atare doar în cazul deciziilor Curţii constituţionale federale. 

Procedura legislativă în Rusia reprezintă apanajul exclusiv al 
Adunării federale, care este structurată în două camere: Duma de Stat 
şi Consiliul federaţiei. Duma de Stat este compusă din 450 de deputaţi, 
aleşi pentru un mandat de 5 ani, iar din anul 2014 mecanismul de 
votare este mixt: jumătate dintre deputaţi sunt aleşi uninominal, iar 
cealaltă jumătate după principiul proporţionalităţii. Consiliul federaţiei 
este compus din 166 membri, fiecare membru al Federaţiei având 
dreptul la doi reprezentanţi, unul pentru executiv şi celălalt pentru 
legislativ. Reprezentantul legislativului este desemnat de adunarea 
legislativă a statului federat, iar reprezentantul organului executiv este 
numit de guvernatorul statului federat. Membrii Consiliului federaţiei 
trebuie să fie aleşi dintre aleşii regionali sau locali. 

Membrii celor două camere pot prezenta proiecte de lege, ini- 
țiativa legislativă putând aparţine şi preşedintelui ori guvernului. Mai 
întâi, proiectele de legi sunt depuse la Dumă, unde fac obiectul a trei 
lecturi. Proiectele trebuie să fie adoptate de Dumă (de regulă, cu o 

majoritate de 1⁄2 din voturile tuturor deputaţilor). Apoi, proiectele de 
lege cu o importanță mai mare (proiectele de legi organice, proiectele 
de legi privitoare la probleme financiare esenţiale sau care vizează 
relaţiile internaţionale) trebuie să fie examinate, în mod obligatoriu, de 
Consiliul federaţiei şi aprobate de ac/esta (de regulă, cu o majoritate 
de 1⁄4 din numărul total al membrilor săi). Pentru celelalte proiecte de 
legi, examinarea de către Consiliul federaţiei este una facultativă. În 
caz de dezacord între cele două camere, Duma de stat poate să adopte 
proiectul de lege cu o majoritate de 24 din totalitatea deputaţilor săi, 
trecând astfel peste opoziţia Consiliului federaţiei. 

Preşedintele federaţiei ruse poate exercita dreptul de veto, dar 
acesta poate să fie ignorat prin adoptarea proiectului de lege cu votul 
fiecărei camere, în fiecare dintre acestea fiind necesară o majoritate de 
24 din numărul total al membrilor. 


7.2.3. Structura dreptului rus 


Dreptul rus prezintă o particularitate foarte importantă ce vizează 
distincţia dintre dreptul public şi dreptul privat, specifică familiei 
romano-germanice. Înainte de Revoluţia din anul 1917, această 
distincţie era foarte bine încetăţenită în limbajul juridic rus. Însă, odată 
cu instaurarea perioadei sovietice, a fost semnalată ignorarea acestei 
distincţii, dihotomia fiind considerată ca specifică dreptului burghez. 
În acest sens, amintim celebra afirmaţie a lui Lenin! cu ocazia 
lucrărilor preparatorii ale Codului civil: „nu identificăm nimic ca 
privat; pentru noi, totul din domeniul economiei, este de ua public, 
şi nu privat”. 


! A. Gazier, La redécouverte du droit public par le droit russe contemporain et 
l'importation de concepts qui lui sont liés, articol consultat pe site-ul institut-est- 
ouest.ens-lyon,fi/spip.php?article144 la data de 31 iulie 2018. 

Perestroika şi abandonul sistemului sovietic au relansat apariţia 
distincţiei dintre dreptul public şi dreptul privat, mai întâi în lucrările 
juriştilor, iar apoi în jurisprudenţa Curţii constituţionale a Federaţiei 
Ruse. 

Relansarea dreptului public a avut loc, pe de o parte, prin miş- 
cările de codificare (activitate care a vizat în primul rând ramurile 
dreptului privat şi, în subsidiar, ramurile de drept public), iar de 
cealaltă parte s-a concretizat prin apariția, în limbajul juridic scris, a 
unor noțiuni specifice dreptului public. De exemplu, au apărut noțiuni 
precum „putere publică”, „interes public”, „raport de drept public”. 
Cel mai adesea, consacrarea acestor termeni a fost precedată de expli- 
caţii oferite de doctrinari, dar şi de jurisprudenţa Curţii constituţionale 
federale. 

Factorii care au contribuit la dezvoltarea dreptului public în Rusia 
sunt factori externi şi factori interni. Factorii externi sunt concretizaţi 
în influenţele străine şi în rolul organizaţiilor internaţionale, iar factorii 
interni au constat în impactul reformelor administrative şi economice. 

Astăzi, dreptul public se află în centrul atenţiei juriștilor ruşi. 
Dreptul constituţional se concentrează şi asupra protecţiei şi garantării 
drepturilor şi libertăţilor fundamentale. În sferă administrativă, începe 
să se contureze un drept specific, fiind dublat de o justiţie adminis- 
trativă. Dreptul penal, ca ramură a dreptului public, este supus pro- 
cesului de codificare. 

Din dreptul privat fac parte: dreptul civil (dreptul obligaţiilor, 
dreptul bunurilor şi dreptul întreprinderilor), dreptul proprietăţii inte- 
lectuale, drept procesual civil, dreptul familiei. 


7.2.4. Organizarea judecătorească 


În Rusia, organizarea judiciară a fost reformată capital în anul 
2014, când s-a trecut de la o structură tripartită (jurisdicții constitu- 
tionale, jurisdicții de drept comun şi jurisdicții de arbitraj), la o 

structură dihotomică, ce cuprinde doar două jurisdicții supreme, 
respectiv Curtea constituţională federală şi Curtea supremă federală. 


A. Curtea constituţională federală este considerată, în Rusia, ca 
o veritabilă jurisdicție, astfel că face parte din puterea judecătorească. 
Este compusă din 19 judecători numiţi de Consiliul federaţiei la 
propunerea Preşedintelui federaţiei, pe o durată nelimitată de timp. 

Competența Curţii constituţionale federale: 

- poate fi sesizată pe cale de acţiune de anumite autorităţi, contro- 
lând a posteriori conformitatea Constituţiei federale cu un număr con- 
siderabil de acte (legi federale, actele regulamentare ale Preşedintelui, 
actele guvernului federal, actele Consiliului federaţiei, actele Dumei de 
stat, Constituţii, statute şi alte acte normative ale statelor federate, 
acorduri între federaţie şi statele federate); 

- verifică constituţionalitatea tratatelor internaţionale înainte de 
intrarea lor în vigoare; | 

- sesizată pe cale de excepţie (de cetăţeni sau de instanțele jude- 
cătoreşti) verifică constituţionalitatea legilor (federale sau regionale) 
aplicate de instanţe; | 

- soluţionează conflictele de competenţă ale organelor federale 
între ele sau conflictele dintre organele federale şi statele federate; 

- sesizată pe cale de acţiune, oferă interpretarea oficială a 
Constituţiei; 

- veghează la regularitatea procedurii de punere sub acuzare a 
Preşedintelui; i 

- poate avea drept de inițiativă legislativă. 

Fiecare dintre statele federate poate avea o jurisdicție constitu- 
țională regională, dar acest lucru este facultativ. Dacă sunt înfiinţate 
astfel de jurisdicții constituţionale la nivel regional, atunci acestea au 
în competenţă verificarea actelor regionale cu Constituţia sau cu 
statutul statului federat. Curtea constituţională federală a Rusiei nu are 
nicio legătură formală cu aceste jurisdicții, aceasta nefiind nici O 

instanţă de apel, nici o instanţă de casaţie cu privire la deciziile luate 
de instanţele constituţionale de la nivelul fiecărui stat component al 
federaţiei ruse. 


B. Curtea supremă federală 

Curtea supremă federală rusă este organul judiciar superior pentru 
chestiuni civile, penale şi administrative, iar după revizuirea constitu- 
ţională din anul 2014, şi pentru litigii economice. Curtea supremă este 
formată din 170 de judecători, numiţi de Preşedintele federaţiei, având 
rolul unei a patra instanţe („supraveghere judiciară”), dar şi rol de 
instanţă de casaţie, instanță de apel sau chiar instanță de fond. Din 
punct de vedere ierarhic, Curtea supremă se află în vârful ierarhiei 
jurisdicţiilor ordinare, a tribunalelor militare, dar şi a instanţelor de 
arbitraj. 


C. Jurisdicţiile ordinare 

Prin jurisdicții ordinare se înţelege: curţile statelor membre ale 
Federaţiei Ruse (ce au competenţă în primă instanță, în apel şi în 
casare); tribunalele de arondisment (având o competenţă de drept 
comun în primă instanţă şi competenţă în apel); judecătoriile de pace 
(cu competenţă în primă instanţă). 


7.2.9. Actorii justiţiei în Rusia 

A. Magistraţii 

În timpul perioadei sovietice, orice cetăţean cu vârsta minimă de 
25 de ani putea să fie ales judecător. Astăzi, în conformitate cu art. 119 
din Constituţie, pot fi aleşi judecători cetăţenii care au o vârstă mai 
mare de 25 ani, de profesie jurişti şi cu o vechime într-o profesie 
Juridică de cel puţin 5 ani. 

Judecătorii sunt independenţi şi nu se supun decât Constituţiei şi 
legii federale privitoare la statutul judecătorilor, adoptată în anul 1992. 

Aceştia sunt inamovibili, iar funcţia nu este limitată în timp. Un jude- 
cător nu poate să fie deputat, după cum nu poate fi nici membru al 
vreunui partid politic. Începând cu anul 2002 pentru a accede în 
profesia de judecător este necesară promovarea unui concurs şi a unui 
test psihologic. 


B. Avocaţii 

Înainte de reforma justiţiei din anul 2002 nu exista în Rusia o lege 
care să vizeze organizarea în barouri. Scopul reformei a fost unificarea 
practicilor, redarea independenţei acestei profesii (care până atunci se 
afla sub tutela ministerului de justiţie), ameliorarea condiţiilor de acces 
în profesie, îmbunătăţirea eticii şi a formării în profesia de avocat. 

Baroul din Rusia este organizat în camere regionale şi în camere 
federale, orice avocat trebuind să fie afiliat acestor structuri. Admiterea 
în profesie se realizează după evaluarea comisiilor de calificare, 
formate din avocaţi, judecători, reprezentanţi ai ministerului de justiţie 
şi ai puterii legislative. 


C. Auxiliarii de justiţie 

Se doreşte ca profesia de auxiliar de justiţie să devină una liberală, 
iar din 2011 prerogativele acestora au sporit: pot să aducă acuzaţii în 
faţa instanţei de judecată, cu mandat, pot să investigheze litigii civile şi 
administrative; totodată, auxiliarii de justiţie pot să identifice bunurile 
debitorilor şi să intensifice procedura de blocare a conturilor bancare 
ale debitorilor. 


7.3. Relaţiile Rusiei cu Uniunea Europeană 


Unul dintre cele mai dificile aspecte conturate în relaţiile dintre 
Rusia şi Uniunea Europeană este cel privitor la democraţie şi la res- 
pectarea drepturilor omului. Spre exemplu, în februarie 2017 a fost 

dezincriminată violenţa domestică în cadrul căreia subiecţi activi sunt 
„rudele apropiate”, ceea ce a condus la o creştere semnificativă a 
violenţei asupra femeilor!. 

Dezvoltarea relaţiilor dintre Uniunea Europeană şi Rusia are ca 
fundament relaţiile economice, federaţia fiind al patrulea partener ca 
dimensiune în comerţul internaţional. Cele mai importante exporturi 
ale Uniunii Europene în Rusia sunt medicamentele, produsele chimice, 
produsele manufacturate, echipamente de transport, în timp ce Rusia 
este principal importator, în UE, de petrol şi gaz. 

Rolul declarat al Uniunii Europene în relaţiile cu Rusia?, privitor 
la aspectele juridico-politice, este cel de explicare a principiilor 
statului de drept, ceea ce presupune, în primul rând, o atitudine de 
deplină cooperare din partea Federaţiei. 


! Raportul Amnesty International pe anul 2017/2018, privitor la stadiul 
drepturilor omului în lume, consultat pe site-ul https:/Avww.amnesty.org/download/ 
Documenis/POL1067002018ENGLISH.PDF, la data de 1 august 2018. 

2 Trade.ec. europa.ew/doclib/docs/2007/april/tradoc_134524.pdf, consultat la data 
de 1 august 2018. 


CAPITOLUL VIII 


SISTEMUL DE DREPT CIVIL AL STATELOR 
DIN NORDUL EUROPEI 


Statele din nordul Europei, din peninsula scandinavă, se bucură de 
o concepţie a dreptului foarte diferită de cea „clasică” (franceză şi 
germană), diferențele provenind din unificarea dreptului care a avut 
loc foarte devreme, chiar înaintea Codului lui Napoleon. Spre 
exemplu, primele legi datează din 1663 în Danemarca (Legea Regelui 
Cristian al V-lea din 15 aprilie 1663), Legea din 15 aprilie 1667 în 
Norvegia şi Codul general suedez al lui Frederic I, promulgat în anul 
1763. Aceste legi sunt complete, dar, spre deosebire de Codul lui 
Napoleon, nu dispun de un plan de ansamblu. Ele sunt o succesiune de 
situaţii, fără coerenţă generală şi fără reflecţii doctrinale. 


8.1. Filosofia dreptului scandinav 


În doctrina daneză, secolul al XIX-lea a fost marcat de o rezis- 
tență la conceptualismul german, care fusese până atunci curentul de 
idei cel mai puternic în gândirea juridică scandinavă. Mai târziu, 
doctrina dreptului pur al lui Kelsen a exercitat o anumită influenţă în 
dreptul statelor nordice, iar începând cu anul 1950 au fost resimţite 
curentele anglo-americane. Aşadar, începând din anii 1920, când 
filosofia dreptului german şi-a pierdut mult din originalitate şi din 
vigoare, influenţa germană a cedat locul importului de idei care ema- 
nau din Anglia şi din Statele Unite ale Americii. Totodată, de remarcat 


178 Sistemul de drept civil 
opn enna N e CR a NIN cai e lect ăi, aaa 


că Franţa a încetat să mai constituie o sursă de inspiraţie pentru dreptul 
scandinav chiar mai înainte de această perioadă. 

Ideea de bază pe care s-a construit dreptul scandinav este 
„realismul”. Concept importat din sistemul juridic american, acesta are 
ca slogan faptul că „dreptul constă pur şi simplu în modele de com- 
portament ale judecătorilor şi ale altor oficiali statali”!. Treptat, 
realismul juridic american a fost considerat picat în desuetudine. 

Astăzi, direcţiile de evoluţie ale dreptului scandinav vizează un 
colaps al marilor construcţii teoretice, o specializare sau mai degrabă o 
preferinţă pentru problemele limitate şi foarte specifice. Deşi există un 
curent iniţiat de tinerii jurişti nordici de soluţionare a problemelor 
juridice cu ajutorul doctrinei marxiste, realizările acestora sunt nesem- 
nificative. 

Majoritatea juriştilor angrenaţi în domeniul filosofiei dreptului şi 
în studierea teoriei generale a dreptului se orientează cu precădere spre 
studiul empiric al argumentării juridice şi spre examinarea legislaţiei 
ca proces social şi intelectual, precum şi ca realizare exprimată cu 
ajutorul unei limbi specializate. | 

Concluzionând, realismul scandinav? se caracterizează ca o mișcare 
jurisprudențială, potrivit căreia înțelegerea efectivă a dreptului, precum 
și cunoașterea dreptului trebuie să se realizeze printr-o înlănțuire a 
elementelor filosofice în relaţie cu elementele jurisprudențiale?. 


1** Pozitivism şi fidelitate faţă de drept — o replică dată profesorului Hart, în 
Noua Revistă a drepturilor omului, nr. 2/2008, p. 165. 

? Mișcarea este atribuită filosofului suedez Axel Hägerström şi filosofului şi 
juristului danez Alf Ross. 

3 J. Bjarup, „The Philosophy of Scandinavian Legal Realism” în Ratio Juris, 
vol. 18, nr. 1, martie 2005, pp. 1-15, consultat pe site-ul http://newlegalrealism.org/ 
wp-content/uploads/2017/12/BJARUP-The-Philosophy-of-Scandinavian-Legal-Rea 
lism.pdf, la data de 25 august 2020. 

Realismul scandinav Realismul american 


- dreptul trebuie să fie analizat prin | - este preocupat de studierea actului 
metode empirice; de judecată, a  raționamentului 
Juridic, dar mai ales a dreptului 
creat de judecător; 


- este o versiune a pozitivismului 
Juridic; 


- este o extensiune a progresismului 
politic, nuanţând ideea că dreptul 
este impregnat profund de putere; 
- abordează concepția pragmatică 
drept metodă juridică, apreciind că 
dreptul se formează și crește prin 
adaptare la condiţiile sociale; 

- noul realism examinează dreptul 
în viaţa de zi cu zi a persoanelor; 
- consideră problematică importanța 
regulilor juridice fără negarea 
existenței acestor reguli; 
- vizează analizarea muncii 
instanțelor de judecată, a deciziilor, 
precum şi a raționamentului juridic. 


- caută explicații științifice pentru 
modalitatea în care dreptul schimbă 
comportamentul uman, inoculând 
stricta separare dintre. drept şi 
politică, precum și dintre drept și 
morală; 
- neagă faptul că regulile de drept 
sunt factori esenţiali de operativitate 
în sistemul juridic; 
- se preocupă de teoretizarea siste- 
mului ca întreg. 


8.2. Istoria formării dreptului scandinav! 
8.2.1. Suedia 


Secolul al XIII-lea găseşte un stat format din mici ţări distincte, 
separate unele de celelalte prin păduri stufoase, dar sub autoritatea 
unui rege comun. Fiecare din acest stat avea propria cutumă şi propria 
adunare generală, în cuprinsul căreia un magistrat ales de popor exer- 
cita şi puterea judiciară, după cum era responsabil cu învăţătura legii 
către asistenţi. Acest magistrat purta denumirea de om al legii. În 


! Informaţii preluate din lucrarea R. Dareste, Eudes d'histoire du droit, 
Ed. Librairie, Paris, 1908, pp. 279-341. 

situaţia în care se dorea fixarea unei cutume în scris, atunci i se dădea 
forma pe care a statuat-o verbal acest om al legii, iar numele lui 
rămânea ataşat legii pe care a interpretat-o. 

Primul cod de legi suedez, cu denumirea Codul lui Magnus, a fost 
adoptat succesiv în diferitele provincii, proces care s-a finalizat în anul 
1379. Paralel cu această acţiune a fost redactat un nou cod care diferea 
de primul prin includerea unei noi cărţi, privitoare la dreptul maritim. 
Revizuirea acestuia a purtat denumirea de Codex Christophorianus şi 
a fost în vigoare timp de trei secole. Acolo unde erau sesizate lacune, 
acestea erau acoperite prin ordonanţe regale. După anul 1734, a 
început o nouă epocă în care a fost publicat un număr mare de legi noi, 
pe domenii precum: drept maritim, drept penal, regimul ipotecar. 

Una dintre caracteristicile istorice ale dreptului suedez vizează 
dreptul roman şi dreptul canonic. Astfel, dreptul roman nu a reuşit să 
pătrundă şi să influențeze dreptul suedez decât foarte târziu, iar 
codificarea generală a fost influenţată de normele dreptului canonic. 


8.2.2. Danemarca 


Legile daneze aparţin unei epoci mai vechi decât legile suedeze, 
devoalând astfel o stare de civilizaţie anterioară. Spre deosebire de 
cele suedeze, cele daneze nu conţin o carte destinată dreptului ecle- 
ziastic sau dreptului regilor. Fiecare cod începe cu reglementarea 
ordinii de succesiune şi cu drepturile văduvei. 

Structura tripartită a vechiul regat danez a condus, inevitabil, la 
existenţa unei legi pentru fiecare dintre ţările componente ale rega- 
tului. Aceste legi au fost trecute în formă scrisă în cursul secolului 
al XIII-lea, fără ca redactarea să aibă, iniţial, un caracter oficial. 

Cea mai veche este legea statului Scania, care a servit ca model 
redactărilor ulterioare. Vechile legi ale Danemarcei prezintă cea mai 
mare analogie cu cele ale Suediei, trăsătură firească, deoarece cele 

două state au populaţii care vorbesc aceeaşi limbă şi aparţin aceleiaşi 
rase. Diferenţele, care au apărut mai târziu, au reieşit din influenţa 
germană care a pătruns în Danemarca, aducând totodată şi receptarea 
dreptului roman. Acesta este principalul motiv pentru care dreptul 
danez este cel mai îndepărtat de dreptul primitiv. 


8.2.3. Norvegia 


Secolul al IX-lea este definitoriu pentru începuturile dreptului 
norvegian, când, urmând structura politică de la acel moment, res- 
pectiv în patru grupări, denumite districte, fiecare dintre acestea avea 
propria lege, în redactare proprie, la ordinul preşedintelui, care purta 
numele de „om al legii”. Acesta era însărcinat cu lectura şi explicarea 
legilor în faţa poporului. În anul 1274 este publicat un cod unificator, 
comun întregului regat, având natura unei simple compilaţii a celor 
patru legi existente deja. În acelaşi timp, a fost redactat un drept 
municipal, care a intrat în vigoare în anul 1276. Codul lui Magnus, cel 
din 1274, a rămas în vigoare mai mult de patru secole, iar treptat pre- 
vederile au căzut în desuetudine sau au fost modificate prin ordonanţe 
regale. 

Un alt moment important este amintit în secolul al XVII-lea, când 
odată cu schimbarea limbii, vechea lege nu a mai fost înţeleasă de 
popor, astfel că în anul 1605 a fost conceput şi publicat un nou text, în 
limba modernă, cu denumirea Codul lui Christian al IV-lea, minusul 
acestuia fiind lipsa de distincţie între dispoziţiile păstrate sau abrogate. 
Anul 1687 a marcat momentul intrării în vigoare a unui cod, care 
constituie şi astăzi baza dreptului norvegian. 

Legile norvegiene oferă un grad mare de analogie cu legile 
suedeze şi daneze, cu mențiunea că acestea reflectă o stare socială mai 
veche, mai primitivă şi sunt catalogate ca fiind mai puţin formaliste. 

8.3. Particularităţile sistemului de drept scandinav! 


Unii autori, cum ar fi Zweigert şi Kötz, au inclus în clasificarea 
sistemelor juridice o categorie distinctă, respectiv cea a familiei drep- 
tului nordic, motivat de faptul că sistemul statelor din peninsula scan- 
dinavă prezintă particularităţi care nu pot fi identificate cu niciunul 
dintre marile sisteme, aspecte particulare ce constau în: 

e Dreptul roman nu a fost aplicat niciodată în Scandinavia; 

e Nu a existat o receptare integrală a altui sistem de drept străin în 
dreptul scandinav; 

e Nu există un cod civil general, aşa cum se întâmplă în Franţa, 
Germania sau Italia; 

e Dreptul statutar constituie baza în majoritatea ramurilor de 
drept; 

e Principiile generale de drept joacă un rol secundar în interpre- 
tarea dreptului; 

e Sunt utilizate frecvent analogii cu legislaţia în vigoare, cel mai 
adesea cu privire la obligaţii; 

o Lipsa codificării dreptului privat a condus la rezolvarea situa- 
iilor juridice neacoperite de prevederi legale prin apelarea la analogii 
sau la jurisprudenţă; 

e Doctrina joacă un rol fundamental în ramurile dreptului neco- 
dificate sau parţial codificate; 

e În procedura legislativă o importanță deosebită o au actele 
pregătitoare ale legislaţiei, în sensul în care propunerile ce provin de la 
Guvern către Parlament conţin adesea explicaţii privitoare la modul în 
care diferitele prevederi trebuie înţelese sau interpretate. Deşi aceste 


! U. Bernitz, What is Scandinavian Law? Concept, Characteristics, Future, 
consultat pe site-ul www.scandinavianlaw.se/pd//50-1.pdf la data de 3 august 2018. 

interpretări nu sunt obligatorii, instanţele de judecată recurg frecvent la 
recomandările din actele de pregătire; 

o Există o legislaţie uniformă, aplicabilă în toate cele 5 state 
nordice, respectiv Contracts Act, care totuşi nu acoperă toate aspectele 
din dreptul contractelor. Prima parte vizează formarea contractului 
prin cerere şi ofertă, cea de-a doua parte vizează autoritatea contrac- 
tului, iar cea de-a treia parte vizează nulitatea contractelor şi viciile. 
Jurisprudenţa joacă un rol fundamental în dreptul contractelor, în 
sensul în care acoperă problemele de interpretare, devenind sursa 
principală de drept în materie; 

o Tot cu privire la dreptul contractelor, dreptul scandinav recu- 
noaşte şi aplică principiile generale de drept necodificate, care derivă 
din jurisprudenţă şi care au fost explorate şi rafinate de doctrină (un 
astfel de exemplu este principiul observării loialității în relaţiile con- 
tractuale); 

e Un alt document cu aplicabilitate în statele nordice, ca mijloc de 
uniformizare, dar şi ca expresie a trecutului istoric comun, este Acts on 
Torts, o particularitate a răspunderii civile delictuale din statele 
nordice fiind protejarea părţii slabe sau a părţii vulnerabile în societate; 

o Jurisprudenţa este o sursă predominantă a dreptului privat 
scandinav; 

o Cooperarea legislativă dintre statele nordice a fost consfinţită 
prin documentul semnat în anul 1962, Helsinki Agreement’; 

e Majoritatea conceptelor juridice din dreptul scandinav sunt 
derivate din sistemul de drept civil, mai concret din dreptul german, 
ceea ce conduce la concluzia că dreptul nordic se ataşează sistemului 
de drept civil, însă prin structura unică dreptul scandinav se află la 
intersecţia dintre dreptul civil şi common law; 


l Pentru informaţii privitoare la evoluţia cooperării dintre ţările nordice, a se 
vedea site-ul wwyw.norden.org/en. 

e Supremaţia actelor legislative conturată de organele alese în 
mod democratic, instanţele de judecată având doar rolul de a deter- 
mina intenţia legiuitorului; 

e Dreptul scandinav este gândit ca parte a unui proiect politic 
social şi a statului ca binefăcător social, în sensul în care sistemul 
juridic trebuie să răspundă așteptărilor legitime ale poporului; 

e În dreptul scandinav există o graniţă netă între sfera juridică şi 
sfera politică. 


8.4 Studii de cazi! 


Pentru deplina înțelegere a modului de funcționare a actului de 
justiţie în statele peninsulei scandinave, propunem analiza sistemelor 
jurisdicționale ale statelor Danemarca şi Suedia. 


8.4.1. Danemarca 


- sistemul jurisdicțional danez grupează două categorii de 
jurisdicții: cele cu competență generală (tribunalele cantonale, curțile 
regionale și Curtea supremă) și jurisdicțiile cu competență în domenii 
particulare (Tribunalul maritim și comercial, Tribunalul registrului 
funciar, Tribunalul pentru plângeri); 

- nu există jurisdicții administrative, cauzele de această natură 
fiind judecate la instanțele cu competenţă generală; 

- nu există jurisdicție constituţională, legile nefiind supuse contro- 
lului de constituționalitate înainte de promulgare. Însă, instanțele 


! Informaţii preluate din studiul Curţii de justiţie a Uniunii Europene, Les 
juridictions des États membres de l'Union Europeenne. Structure et organisation, 
consultat pe site-ul https://op.europa.eu/ro/publication-detail/-/publication/d578e 
b07-26c9-41d2-b2b1-929dc2eaa4d0, la data de 20 august 2020. 

sesizate cu judecarea unei cauze trebuie să verifice constituționalitatea 
legii sau regulamentului aplicabil. Dacă se constată neconstituţio- 
nalitatea legii sau regulamentului incident, atunci acesta nu se mai 
aplică; i 

- regulile vizând procedura şi organizarea jurisdicțiilor cu com- 
petență generală, precum şi cele vizând Tribunalul maritim şi comer- 
cial, Tribunalul registrului funciar şi Tribunalul pentru plângeri sunt 
prevăzute în codul de procedură, iar regulile vizând procedura și orga- 
nizarea altor jurisdicții speciale sunt preglementate în lege specială; 

- tribunalele sunt competente în primă instanță pentru cauze 
civile, administrative şi penale, iar curțile regionale sunt instanțe de 
apel pentru astfel de cauze; 

- Curtea supremă nu poate examina, în materie penală, decât 
mijloacele prin care: curtea regională a neglijat sau a încălcat regulile - 
de procedură, a fost dispusă o pedeapsă disproporționată față de 
infracțiunea în cauză, sau curtea regională a realizat greşita aplicare a 
legii. Totodată, în materie penală, Curtea supremă nu poate statua 
asupra forţei probante a mijloacelor de probă invocate; 

- alte instanțe speciale din sistemul jurisdicțional danez sunt: 
Înalta curte de justiţie (instanță competentă să judece pe miniştri, 
pentru orice faptă penală comisă în exerciţiul mandatului lor); 
Tribunalul pentru probleme de muncă şi Tribunalul funcției publice 
(statuează asupra interpretării convențiilor care reglementează statutul 
funcționarilor). 


8.4.2. Suedia 


- în Suedia există trei ordini jurisdicționale distincte şi autonome: 
jurisdicții judiciare, jurisdicții administrative şi jurisdicții specializate; 

- ordinea jurisdicțională de drept comun este alcătuită din Curtea 
supremă, curţile de apel și tribunalele locale, având competenţă asupra 

oricărei cauze civilă sau penală, care nu este atribuită în mod expres 
unei jurisdicții specializate sau administrative. 

- jurisdicțiile administrative (repartizate pe trei niveluri: Curtea 
supremă administrativă, curțile de apel administrative şi tribunalele 
administrative departamentale) au în competență judecarea litigiilor 
dintre particulari, incluzând aici atât persoane fizice, cât şi persoane 
juridice, şi administraţia publică; 

- jurisdicţiile specializate! (Tribunalul pentru muncă, Tribunalul 
pentru probleme economice?, instanţele pentru locaţiune”, Tribunalul 
administrativ pentru brevete) statuează asupra cauzelor care leau fost 
atribuite, în funcție de caracterul lor particular. Caracteristica unei 
jurisdicții specializate constă în structura acesteia, fiind incluşi ti 
membri reprezentanți ai grupurilor de interese vizate; 

- nu există jurisdicție constituţională. Orice instanță jurisdicţională 
este competentă pentru judecarea conformităţii unei legi cu 
Constituţia. Dispoziţia neconformă constituției nu poate fi aplicată. 
Controlul a priori este efectuat prealabil adoptării unor legi prin 
consultarea Consiliului legislativ. Consiliul legislativ trebuie să contro- 
leze: conformitatea propunerii legislative cu Constituţia și cu ordinea 
juridică în general; conformitatea diferitelor dispoziții din propunerea 
legislativă, între ele; conformitatea propunerii legislative cu securitatea 
juridică; elaborarea propunerii legislative în conformitate cu scopurile 
enunțate; eventualele probleme de aplicabilitate a legii; 

- există un singur cod de procedură, care conţine prevederi atât 
pentru procedura civilă, cât și pentru procedura penală, anumite dispo- 
ziţii fiind comune celor două; 


1 Tendinţa actuală este ca jurisdicţiile specializate să fie modificate, să fie 
dizolvate sau chiar să nu mai fie create altele noi. 

2 Prin probleme economice se înțelege probleme de concurenţă, relaţiile dintre 
comercianți, precum și protecția consumatorului. 

3 Autorităţi independente, cu funcție jurisdicţională, care statuează în primă 
instanță asupra litigiilor ce vizează probleme de locaţiune/închiriere. 

- principiile generale pe care se bazează procedura sunt principiul 
oralității şi principiul procedurii concentrate. Cu alte cuvinte, decizia 
trebuie să fie fondată pe prezentarea orală și directă a părţilor, iar 
cauza trebuie să fie susținută, de principiu, fără întrerupere, în fața 
judecătorului. Procedura trebuie să fie publică, iar procedura jurisdic- 
țiilor administrative este cu precădere scrisă. 


Titlul al III-lea 
Sistemul common law 


Noţiunea de common law comportă cel puţin patru semnificaţii!: 

e din punct de vedere istoric, acesta se referă la unificarea drep- 
tului Regatului Angliei de către jurisdicţiile regale, în Evul Mediu; 

e termenul face trimitere la o sursă specifică de drept din inte- 
riorul ordinii juridice engleze, adică dreptul Jurisprudenţial dezvoltat 
de judecătorii celor trei Curți regale de Westminster; 

e cea de-a treia accepţiune a termenului, defineşte un corp de 
reguli jurisprudenţiale dezvoltate de Curțile de common law; 

e în fine, ultima accepțiune identificată este cea de noţiune care 
desemnează tradiţia juridică unică, născută în Anglia, care se opune 
prin caracteristici tradiţiei de drept continental sau civil. 

Termenul common law provine din commune ley, care este o 
noţiune din jargonul normand. Această terminologie normandă a fost 
utilizată de juriştii din Anglia până în secolul al XVII-lea, ca limbă 
vorbită, în timp ce în scris era utilizată limba latină. 

Sistemul juridic common law este considerat un sistem 
consuetudinari. Consuetudinea, conform dicționarului explicativ al 
limbii române, se defineşte ca „obişnuinţă, obicei, deprindere”. Altfel 
spus, dreptul consuetudinar este dreptul cutumiar, însă particularitatea 
acestuia constă în faptul că ia naştere nu din comportamentul popular, 


! G. Cuniberti, Grands Systemes de droit contemporains. Introduction au droit 
compare, ed. a 3-a, Ed. LGDI, Paris, 2015, p. 65. 

2 R. David, C. Jauffret-Spinosi, M. Goré, op. cit., p. 247. 

? M.G. Losano, Marile sisteme juridice. Introducere în dreptul european şi 
extraeuropean, Ed. All Beck, Bucureşti, 2005, pp. 285-291. 

ci din acela al judecătorilor. Explicaţia oferită de autorul acestei teorii! 

este că, odată cu formarea unei pături profesionale juridice omogene 

au rezultat jurişti, care, prin sentinţele lor, au creat common law-ul. 
Limba de lucru instituită de sistemul common law este, evident, 


limba engleză, cu câteva excepţii rare: limba franceză în Canada, 
limba africană în Africa de Sud şi limba ebraică în Israel. 


! Ibidem. 


CAPITOLUL I 
ISTORIA FORMĂRII SISTEMULUI COMMON LAW 


Istoria formării sistemului common law se identifică cu istoria 
dreptului englez. Analiza istorică permite înţelegerea modului în care 
Anglia a dezvoltat un sistem unic, original şi fundamental diferit față 
de restul continentului european. 

Sistemul common law este produsul unei istorii care s-a dezvoltat 
în patru mari perioade: perioada anglo-saxonă; formarea common law 
(1066-1485); perioada equity; perioada modernă. 


1.1. Perioada anglo-saxonă 


Deşi, adesea, în vorbirea curentă se face referire la Anglia şi la 
Statele Unite ale Americii ca fiind țări anglo-saxone, în realitate 
dreptul anglo-saxon este dreptul care a existat înainte de Wilhelm 
Cuceritorul, respectiv înainte de common law şi înainte de secolul 
al XI-lea. 

Dreptul anglo-saxon este la origine un drept roman. În fapt, 
romanii au ocupat Anglia timp de patru secole, importând şi propriul 
sistem de drept. Apoi, după căderea Imperiului Roman de Apus, a 
urmat o perioadă în care Anglia a fost pe mâna triburilor barbare 
(anglii şi saxonii), care la rândul lor au importat propriile contribuţii în 
domeniul dreptului. Dreptul acestora era unul cutumiar, foarte divers, 
fragmentar, limitat şi foarte puţin cunoscut (puţin, prost sau deloc scris 
ori elaborat). 

1.2. Formarea common law 

Anul 1066 reprezintă anul de referinţă pentru naşterea sistemului 
common law. Venirea lui Wilhelm Cuceritorul în anul 1066 pe teri- 
toriul englez a condus la începerea perioadei de formare pentru 
common law, iar formarea deplină este atribuită anului 1485, an în care 
ia naştere un alt sistem jurisprudenţial (equity). 


A. Cucerirea normandă 

Wilhelm Cuceritorul, un normand, a decis să traverseze Canalul 
Mânecii în anul 1066, pentru a cuceri Anglia. Victorios în Bătălia de la 
Hastings (14 octombrie 1066), îl învinge pe regele englez şi urcă pe 
tronul regal la Londra. Aşadar, ajunge în Anglia un nou rege, care se 
va baza pe trecutul şi experienţa proprie de guvernare. De formaţie 
militar, el a ierarhizat într-o manieră foarte structurată propriul 
comitat, astfel că a exportat acest sistem în noul ţinut cucerit. În acest 
sens, a instaurat la Londra o feudalitate foarte centralizată. Mai mult 
decât atât, considerându-se proprietarul tuturor bunurilor, a statuat că 
supuşii sunt doar beneficiari ai concesiunilor acestor proprietăţi. 

Consecințele acestei feudalităţi sunt multiple: 

- Regele instaurează o putere centrală (e.g.: în anul 1086 Wilhelm 
Cuceritorul solicită un inventar global — Domesday — adică o carte 
mare unde este recenzat tot ceea ce există pe suprafaţa Angliei); 

- Puterea regală (crown) instalează, treptat, un drept comun 
pentru toată Anglia, faimosul common law. În primă instanţă, common 
law va coexista cu dreptul cutumiar din Anglia, apoi, treptat, common 
law va lua locul dreptului cutumiar (anglo-saxon). Iniţial, regele lasă 
jurisdicţiile locale existente, respectiv County Courts (cu rol de juris- 
dicţii generale) şi Hundred Courts (cu rol de jurisdicții specializate). 
Dar, ulterior, le va înlocui cu propriile jurisdicții, respectiv jurisdicțiile 
regale. 

B. Jurisdicţiile regale 

Jurisdicţiile regale sunt denumite jurisdicţiile Westminster 
(Westminster Courts). Curtea regală (Curia Regis) este compusă din 
apropiaţi ai regelui şi este structurată astfel: Excheguer Court — com- 
petenţă în materia finanţelor regale; Common Pleas Court — compe- 
tenţă în siguranţa de stat; King's Bench — competenţă în patrimoniul 
regal. 

Treptat, aceste jurisdicții regale au reuşit să lase jurisdicțiile locale 
fără nicio putere, toate competențele fiind transferate acestora; această 
mişcare a condus la o lege unică, edictată de jurisdicţiile regale. Două 
motive au stat la baza competenţei universale a jurisdicţiilor regale: 
Regele a dorit extinderea propriei justiţiei, astfel încât să existe o 
singură lege pe teritoriul întregului stat, respectiv o uniformitate; 
poporul şi-a dorit acest lucru pentru că, pe de o parte, dreptul era 
diferit de la un oraş la altul, iar, de cealaltă parte, deciziile regale sunt 
mai eficiente (Regele era atotputernic şi respectat, impunându-şi deci- 
ziile, la nevoie, chiar prin utilizarea armelor, în timp ce deciziile jude- 
cătorilor locali nu erau înzestrate cu niciun mijloc coercitiv pentru 
perdant în aplicarea acestora). 


C. Maniera de sesizare a jurisdicţiilor regale 

Curțile regale puteau fi sesizate de către justiţiabili prin două 
mijloace: Writ şi Action on the Case. 

Tehnica Writ este o procedură normală, care presupune o cerere 
rapidă, simplificată. Pledantul solicită astfel unei jurisdicții regale 
privilegiul de a fi judecat de aceasta. Trebuie să facă o scurtă solicitare 
pe calea writ. Primul care face o astfel de cerere, dacă ajunge să îi fie 
acceptat cazul, deschide uşa tuturor celorlalţi, în sensul că pe viitor 
toate cazurile similare vor fi soluționate de jurisdicţiile regale, fără a fi 
necesară refacerea unui wrif. Aşadar, un răspuns pozitiv (acceptarea 

unui caz de către jurisdicțiile regale) constituie un precedent. În total, 
au fost 76 de writ acceptate, adică 76 de autorizații conferite!. 

Action on the Case este o procedură similară celei Writ, dar mai 
rară. Prin acest mijloc de sesizare a jurisdicțiilor regale nu mai este 
depusă o cerere în prealabil, ci este înaintat întregul dosar jurisdicțiilor 
regale, spre soluţionare. 

În ambele cazuri, fiecare autorizaţie primită va deschide o proce- 
dură, denumită Form on Action. În fiecare caz în care jurisdicţia regală 
acceptă competenţa soluționării, ea stabileşte un regim juridic (spre 
exemplu, termenul de prescripţie pentru încălcarea dreptului de pro- 
prietate privată este de 6 ani, în timp ce termenul de prescripţie pentru 
o acţiune în constatarea neglijenţei este de 3 ani). 

Două consecinţe rezultă de aici: pe de o parte, procedura este 
fundamentală, în sensul în care un proces poate fi câştigat sau pierdut 
în funcţie de procedură, iar de cealaltă parte, pledantul poate să aleagă 
între mai multe soluţii practice, pentru că rezultatul practic este cel mai 
important în acest sistem. 


1.3. Perioada Equity 


Equity înseamnă o a doua jurisprudenţă. 

Înspre secolul al XV-lea, common law-ul şi-a pierdut din efica- 
citate. Judecătorii şi avocaţii, vorbitori de limbă franceză, au emis 
decizii străine, foarte controversate, care au ajuns să îi defavorizeze pe 
justiţiabili. În acest context, anumiţi justiţiabili s-au plâns direct regelui 


! Un exemplu în acest sens: Writ în libera trecere. Un individ a pătruns pe o pro- 
prietate privată, care nu îi aparţinea, fără să aibă autorizaţie. Singura jurisdicție regală 
competentă este King's Bench, deoarece aceasta se ocupă cu patrimoniul regal, care 
aparţine în totalitate monarhului. În baza acestui aspect, este evident că individul nu a 
pătruns fără drept pe orice teren, ci pe o proprietate a monarhului, astfel că jurisdicţia 
regală este competentă. 

de deciziile luate de common law, adică de propriile curţi. Regele le-a 
dat ascultare şi, în anul 1485, şi-a declarat şi el competenţa, astfel că 
din acest moment puteau exista plângeri făcute direct către el, având 
natura juridică a unei căi de atac. Însă Regele, din lipsă de timp sau 
chiar de voinţă, i-a încredinţat recursurile cancelarului (Chancellor), 
cel mai apropiat ministru. Acesta este un ecleziastic, un episcop, care 
este format în morala religioasă. Treptat, regele i-a încredinţat toate 
cazurile, iar cancelarul, făcând parte din Biserica romană (impregnată 
la rându-i de morală religioasă şi de drept canonic), a aplicat morala 
religioasă tuturor cazurilor care i-au fost prezentate. Aşadar, aceste 
plângeri au fost analizate în funcţie de echitate (Equity). 

Un număr de plângeri aflat în continuă creştere a condus la nece- 
sitatea formării unui consiliu în jurul cancelarului, care s-a transformat 
treptat într-o jurisdicție. Paralel, au funcționat şi curțile de common 
law, însă judecătorii de aici nu au apreciat deloc faptul că le sunt 
anulate deciziile şi lipsa lor de toleranță față de acest aspect a condus 
la un real conflict Equity/Common Law. Conflictul s-a întins pe durata 
unui secol (debutul secolului al XVI-lea până la începutul secolului 
al XVII-lea). 

Judecătorii de common law au intrat în conflict cu jurisdicția can- 
celariei (Court of Chancery), deoarece deciziile acestora au ajuns să 
fie anulate de Curtea Cancelariei din ce în ce mai des, conflict care a 
devenit chiar violent. În paralel, în Marea Britanie avea loc un război 
civil, context în care judecătorii common law au luat apărarea uneia 
dintre părţi, în timp ce judecătorii equity s-au alăturat celeilalte părți. 
Judecătorii common law încep să manifeste temerea, fondată, că va 
dispărea common law-ul. 

În anul 1616, Regele Iacob I ia o decizie foarte importantă: se 
pronunţă în favoarea equity, ceea ce conduce la reaprinderea conflic- 
tului. Treptat, însă, cele două părți îşi recalibrează relaţiile, astfel că 
cele două sisteme subzistă chiar şi astăzi. 

Sistemul equity se va confrunta el însuşi cu abuzuri, în sensul în 
care dacă un justiţiabil îşi dorea ca dosarul să ajungă în faţa Curţii 
cancelariei trebuia să plătească. În acest context, legiuitorul a simţit că 
trebuie să intervină, prin două legi: Judicature Act din anul 1873 şi din 
anul 1875. Aceste două acte normative au reorganizat justiţia şi, cel 
mai important, au stabilit principii pentru reglementarea relațiilor 
dintre common law şi equity. Astfel, pentru evitarea abuzurilor, regu- 
lile sunt cunoscute de toată lumea. Urmare a acestor legi, equity devine 
recursul suprem, foarte rar utilizat şi căruia common law-ul nu îi poate 
aduce atingere. 

Această perioadă a luat sfârşit la finele secolului al XIX-lea. 

Regulile equity sunt fundamentale pentru înţelegerea dreptului 
englez modern, cu atât mai mult cu cât judecata în echitate a condus la 
crearea unor instituţii însemnate pentru dreptul englez (trust, uses, 
injonction). Principiile care au condus la judecata în sistem equity sunt 
următoarele!: 

- Equity nu admite ca o încălcare a dreptului să rămână fără 
sancţiune; 

- Equity urmează common law-ul; 

- Când părţile sunt în situaţii de egalitate, primul în timp are 
câştig de cauză; 

- Cel care doreşte un remediu de equity trebuie să acţioneze în 
equity; 

- Cel care recurge la equity trebuie să o facă cu mâinile curate; 

- Equity ajută pe cel diligent, iar nu pe cel nepăsător; 

- Equity ţine seama de evidenţă, nu de formă; 

- Equity consideră a fi făcut ceea ce ar fi trebuit făcut; 

- Equity prezumă intenţia de a îndeplini obligaţiile; 

- Equity nu admite ca o lege scrisă să devină instrument d 
fraudă; 

- Equity înseamnă egalitate. 


1 V.D. Zlătescu, op. cit., pp. 131-134. 

1.4. Perioada modernă 


În perioada modernă, cuprinsă între finele secolului al XIX-lea şi 
secolul XX, s-au făcut resimţite câteva influenţe: 

e S-au dezvoltat ideile democratice, care au condus la moder- 
nizarea dreptului; 

e Dreptul a fost influenţat, spre anii 1930-1940 de ideile Welfare 
State (adică, statul providenţă), care au condus la o limitare a libera- 
lismului şi la o apropiere de drepturile continentale; 

e Spre finalul secolului XX, Regatul Unit a beneficiat de câteva 
reforme constituționale (Ecosse devine aproape autonom, la fel ca 
Țara Galilor, după cum Irlanda de Nord prevede, în anul 1998, câteva 
trăsături specifice în dreptul naţional, paşi care conduc spre o structură 
federativă); 

e 1998 este anul intrării în vigoare a Convenţiei europene a drep- 
turilor omului, an în care este proclamat Human Rights Act. 


CAPITOLUL II 
TRĂSĂTURILE SISTEMULUI COMMON LAW 


Common law-ul reprezintă un sistem juridic ce astăzi depăşeşte 
limitele Regatului Unit al Marii Britanii şi care a fost „sistemul juridic 
al unei societăţi feudale în tiparele căruia a fost turnat conţinutul unui 
drept burghez”!. 

Principalele trăsături ale acestui sistem juridic?, care a stat la baza 
formării sistemelor common law englez, american ori canadian, sunt: 

> Doctrina „stare decisis”, potrivit căreia judecătorii sunt obligaţi 
să ia în considerare şi să adere la deciziile sau precedentele anterioare; 

> Instituţii judiciare şi un cadru procesual particular — 

Spre deosebire de celelalte sisteme de drept, sistemul common law 
se caracterizează printr-o organizare judiciară proprie, care constă în 
unicitatea jurisdicţiilor şi o ierarhie judiciară structurate piramidal. În 
vârful piramidei se află o curte supremă cu competenţă generală. În 
mod obişnuit, instituţiile judecătoreşti sunt grupate pe trei nivele de 
jurisdicție”: tribunalul de primă instanţă; curțile de apel; curtea supremă. 
Toate aceste instanțe au o competenţă comună, întrucât nu se face 
distincţie în sistemul common law între dreptul public şi dreptul privat. 

> Magistratură generată de vechimea în barou 

Aproape invariabil, în sistemele common law, puterea judecă- 
torească este exercitată de foşti avocaţi, care după un număr de ani 


! V.D. Zlătescu, Geografie juridică contemporană, Ed. Ştiinţifică şi enciclo- 
pedică, Bucureşti, 1981, p. 122. 
„2 Y. Morissette, Les caractéristiques classiquement attribuées à la Common Law, 
în Revue internationale de droit compare, vol. 65, nr. 3/2013, pp. 613-636. 
3 Spre deosebire de Franţa, spre exemplu, unde vârful piramidei este bicefal: 
Curtea de Casaţie şi Consiliul de Stat. 

petrecuţi ca membri ai baroului, acced în magistratură prin decizia 
guvernului. Aici nu există şcoli de magistratură, iar ideea de formare a 
unui magistrat derivă din practica pe care acesta o realizează în anii de 
avocatură. O consecinţă directă a acestui fapt este lipsa unei cariere în 
magistratură, care să înceapă de la instanţele de prim grad şi să se 
finalizeze, eventual, ca judecător la curtea de casaţie. 

> Un cadru procesual adversarial 

Cadrul procesual de desfăşurare a dreptului este diferit față de 
sistemul de drept continental sau civilist, sens în care se evidenţiază 
următoarele aspecte: 

- Procedura este în întregime sau aproape în întregime lăsată la 
iniţiativa părţilor; 

- Nu există magistrat de instrucţie; 

- Este foarte importantă procedura de divulgare a probelor 
(discovery) la cererea părţilor şi sub controlul tribunalului; 

- Judecata publică şi cu prezentarea tuturor probelor constituie 
cea mai importantă fază a instrucției penale; 

- Martorii sunt aproape întotdeauna audiaţi în public şi interogaţi 
de avocaţii părţilor, într-un cadru strict şi bine reglementat; 

- Fiecare parte mandatează și plăteşte martorii experţi pe care îi 
citează; 

- Oralitatea ocupă un loc foarte important, chiar central, în 
proces; 

- Rolul judecătorului în proces este mai puţin activ decât cel al 
avocaţilor; 

> O hipertrofie legislativă, cauzată de importanţa centrală a pre- 
cedentului judiciar; 

> Un drept material care se apropie de dreptul civil occidental; 

> Sistem de apel special al deciziilor de la instanţele inferioare, 
în sensul în care apelurile sunt limitate doar la rectificarea erorilor de 
drept, fără posibilitatea de a interveni asupra determinării faptelor. 


CAPITOLUL III 
INSTITUŢII SPECIFICE COMMON LAW 


Sistemul common law este expresia faptului că „orice este permis, 
dacă nu este interzis în mod expres de lege”!. În cadrul acestui sistem 
sunt identificate câteva instituţii specifice, pe care le găsim doar în 
interiorul acestuia, respectiv: 

> „Personal Property” — proprietate protejată doar pe calea acţiu- 
nilor personale. 

Personal property poate fi divizată în două mari categorii: 
tangibilă (animale, bunuri, bijuterii) şi intangibilă (drepturi de autor, 
brevete). 

> „Real Property”— proprietatea care poate să fie întotdeauna 
recuperată in specie. 

Prin real property se înţelege ceea ce constă din terenuri, precum 
şi din toate drepturile şi profiturile care rezultă din terenuri şi anexate 
la acestea, au o natură permanentă şi imobilă. 

> „Settlement”— procedură de soluţionare a unor litigii, sub 
forma unei înţelegeri, care poate avea loc în faţa unui judecător, prin 
mediere privată sau prin negocieri directe între părți’. 


l https://ppp.worldbank.org/public-private-partnership/legislation-regulation/fi-a 
mework-assessment/legal-systems/common-vs-civil-law, consultat la data de 25 august 
2018. 

2 M. Denlow, J. Zajac, Settling the Confusion: Applying Federal Common Law in 
Settlement Enforcement Proceedings Arising from Federal Claims, în Northwestern 
University Law Review, vol. 107, nr. 1, 2012, disponibil la adresa Attps:/scholarly 
commons.law.northwestern.edu/cgi/viewcontent.cgi (accesat la data de 25 august 
2018). 

Cu alte cuvinte, instituția settlement presupune un aranjament care 
să pună capăt unui dezacord care implică încălcarea unei legi, fără a 
implica o instanță judecătorească, sau o sumă de bani plătită ca parte a 
unui astfel de acord. 

> „Trust”— dacă o persoană are drepturi pe care trebuie să şi le 
exercite: a) în contul unei alte persoane sau b) pentru îndeplinirea unui 
scop particular, aceasta are aceste drepturi în trust (în încredințare) 
pentru acea altă persoană sau pentru acel scop, şi poartă denumirea de 
trustee". Instituţia se clasifică în express trust şi implied trust. 

Mai concret, instituția frust presupune încredințarea unor bunuri 
către o anumită persoană, cu o destinaţie specială, bunurile trebuind 
folosite într-un scop anume. Sunt implicate trei părți: settlor — 
persoana care constituie trust-ul; /rustee — persoana care urmează să 
execute trust-ul; beneficiary — persoana în folosul căreia se acţionează. 


! B.A. Wortley, Le «trust» et ses applications modernes en droit anglais, în 
Revue internationale de droit compară, vol. 14, nr. 4, octombrie-decembrie 1962, 
pp. 699-710. 


CAPITOLUL IV 
DREPTUL ENGLEZ 


Dreptul englez reprezintă „emblema” sistemului common law. 
Diferenţa, necesară de altfel, între common law şi dreptul englez vine, 
în primul rând, din sfera de aplicabilitate, cu precădere asupra teri- 
torialităţii. Dreptul englez, în sens restrâns, se aplică exclusiv în Anglia 
şi în Țara Galilor, în timp ce Regatul Unit al Marii Britanii, în 
ansamblul său, cunoaşte diferite sisteme de drept, cu particularităţi 
deosebite. 

Câteva aspecte de drept constituţional sunt necesare pentru com- 
pleta înţelegere a sistemului juridic englez. 

Marea Britanie are o constituţie nescrisă, principiile de bază pe 
care este structurată legea fundamentală în acest stat fiind: separaţia 
puterilor în stat; supremaţia Parlamentului; statul de drept (The Rule of 
Law). 

Separaţia puterilor în stat, aşa cum a fost exprimată de 
Montesquieu, presupune o structură tripartită, în care puterea executivă 
revine Guvernului, puterea legislativă este exercitată de Parlament, iar 
puterea judecătorească revine judecătorilor. 

Supremaţia Parlamentului (parliamentary sovereignty) presupune 
că Parlamentul englez reprezintă cea mai înaltă sursă de drept, astfel 
încât o lege care a trecut prin întreaga procedură parlamentară trebuie 
să fie aplicată de instanţele de judecată. 

În fine, statul de drept, aşa cum este acesta conceput în Anglia, 
este construit pe următoarele principii!: aderarea la standardele inter- 
naţionale privitoare la drepturile omului; menţinerea independenţei 


! C. Elliot, F. Quinn, English Legal System, ed. a 10-a, 2009, pp. 5-6, consultat la 
adresa https://sangu. ge/images/Englishlegal.pdj, la data de 29 mai 2018. 

judecătorilor şi a profesiilor juridice; protejarea dreptului la fair trial; 
egalitate în fața legii; asigurarea accesului la justiție; acceptarea puterii 
de control riguroase a legislativului; asigurarea faptului că o mai bună 
cooperare între guvernele din Europa este dublată de sporirea drep- 
turilor pentru cetăţeni. 


4.1. Particularităţile sistemului common law englez 


Sistemul common law englez este adesea identificat cu nucleul 
common law în sens foarte larg. Specificitatea dreptului englez este 
dată de principala sa sursă, respectiv jurisprudenţa, care nu trebuie 
înţeleasă ca sursă exclusivă de drept. 

Dificultatea analizei dreptului englez survine din faptul că juristul 
specializat în dreptul continental (sau sistemul de drept civil) nu regă- 
seşte conceptele şi diviziunile clasice pe care le stăpâneşte. Spre 
exemplu, în dreptul englez nu există diviziunea clasică în ramuri de 
drept, aşa după cum le regăsim în dreptul francez sau în dreptul român, 
ci structurarea se realizează în funcţie de common law sau equity. 
Totodată, trebuie menţionat că, în Anglia, persistă în continuare o 
importanţă deosebită acordată procedurii. Ideile centrale ale dreptului 
englez! sunt următoarele: acuzatul trebuie să beneficieze de fair trial 
(adică să fie tratat cu loialitate în cursul procedurii); înainte de a 
concluziona, trebuie urmărită o procedură regulară (Rules of Natural 
Justice), care vizează două componente (un factor de decizie trebuie să 
permită oportunitatea audierii unei persoane ale cărei interese vor fi 
afectate negativ de decizia luată; a doua componentă presupune faptul 
că factorul de decizie trebuie să fie dezinteresat în materia de decizie). 

Aşadar, întreaga atenţie a juristului englez se îndreaptă către pro- 
cedură, iar deplasarea către regulile de fond ale dreptului se realizează 


! R. David, C. Jauffret-Spinosi, M. Gore, op. cit., p. 287. 

foarte încet, pe considerentul că o procedură justă, echitabilă şi ghidată 
de principiul loialității va conduce, inevitabil, la o soluţie dreaptă. 

O cunoaştere aprofundată a dreptului englez presupune analiza a 
trei mari coordonate, respectiv: sursele dreptului, structura dreptului, 
dar şi încă actuala relaţie dintre dreptul englez şi dreptul Uniunii 
Europene. 


4.1.1. Sursele (izvoarele) dreptului englez 


Prin sursă sau izvor de drept se înţelege „modalitatea de instituire 
sau recunoaştere de către puterea de stat a normelor juridice în 
procesul de creare a dreptului”. Mai concret, prin sursă a dreptului se 
înţelege modalitatea prin care norma ia fiinţă. | 

Specificitatea dreptului englez constă în natura sa jurisprudenţială, 
sens în care aceasta este considerată principala sursă de drept. Alături 
de precedentul judiciar, mai sunt consacrate ca surse legea şi cutuma. 
Acestea reprezintă surse principale, însă o viziune completă presupune 
identificarea şi analiza tuturor surselor de drept, indiferent de impor- 
tanţa lor. 

Aşadar, sursele dreptului englez sunt următoarele: jurisprudenţa; 
actele Parlamentului; legislaţia delegată; interpretarea statutară; 
cutuma; equity; tratatele; dreptul european. 


A. Jurisprudenţa (case-law) 

Precedentul judiciar se formează din deciziile pe care judecătorii 
le iau în cazurile supuse judecății lor (deciziile juraţilor nefiind for- 
matoare de precedent judiciar). În soluţionarea unui caz, există două 
misiuni de bază: în primul rând, se stabileşte situaţia de fapt, adică ce 
s-a întâmplat în concret; în al doilea rând, se stabileşte cum se aplică 


! G. Lupu, G. Avornic, op. cit., p. 87. 

legea acestor fapte. Cel de-al doilea aspect este cel care conduce la 
formarea precedentului judiciar. Ideea precedentului judiciar este 
aceea că odată stabilit modul de aplicare a unei legi la un anumit fapt 
petrecut, situaţii similare din cazuri viitoare vor trebui judecate în 
aceeaşi manieră, pe baza principiului stare decisis. 

Judecătorii ascultă dovezile şi argumentele legale, apoi pregătesc 
o decizie scrisă în care dau câştig, de cauză uneia dintre părți, pe baza a 
ceea ce cred ei că s-a întâmplat şi cum li se aplică legile. Această 
decizie este cunoscută drept judecată, fiind de obicei foarte lungă și 
conţinând o pluralitate de comentarii care nu sunt strict relevante 
pentru caz, după cum mai conţine şi explicaţii ale principiilor juridice 
pe care judecătorul le-a utilizat pentru a hotărî. Explicarea principiilor 
juridice poartă denumirea de ratio decidendi. Toate celelalte părţi ale 
deciziei, care nu formează ratio decidendi, se numesc obiter dicta. 
Adesea, aceste părţi sunt discuţii ale unor situaţii ipotetice. Din struc- 
tura enunțată mai sus, doar ratio decidendi poate forma precedentul 
judiciar. 

În judecata unui caz, judecătorul trebuie să ia în considerare orice 
decizie care a fost luată de o instanță superioară, într-un caz similar. 
Există şi situaţii în care instanţa de judecată ia în considerare chiar 
propriile decizii. Pentru o deplină înţelegere a sistemului precedentului 
judiciar, se impune analiza ierarhiei instanţelor de judecată din Anglia. 


a. Ierarhia instanţelor de judecată: 

e Curtea europeană de justiţie — deciziile acesteia privind inter- 
pretarea tratatelor UE, validitatea actelor instituţiilor europene şi inter- 
pretarea statutelor structurilor Consiliului sunt obligatorii pentru toate 
instanţele engleze; 

e The House of Lords — este cea mai înaltă instanţă atât pentru 
cazurile de drept civil, cât şi pentru cele de drept penal, deciziile 
acesteia fiind obligatorii pentru toate instanţele Angliei. Deciziile 

acestei instanţe nu sunt obligatorii pentru ea însăşi!. Astăzi, urmare a 
Reformei constituţionale din anul 2005, această instanță a fost 
transformată în 7he Supreme Court, care şi-a început activitatea în 
anul 2009; 


e Privy Council- a fost înfiinţat prin Judicial Committee Act din 
anul 1833 şi este ultima instanță de atac pentru multe ţări din 
Commonwealth. Odată cu înfiinţarea Curţii supreme, competenţa 
acestuia a fost trecută la instanţa supremă; 

o The Court of Appeal — este o instanţă de apel şi este divizată în 
penal şi civil. Divizia civilă (Civil Division) are competenţă în cazurile 
civile şi de familie de la High Court, de la County Courts sau chiar de 
la Tribunalul de apel în litigii de muncă. Completul de judecată este 
format din 3 lorzi sau ladies judecători, fiecare dintre aceştia emițând o 
decizie individuală. Hotărârea poate fi luată fie în unanimitate, fie cu 
majoritate de 2 la 1. În situaţia unei hotărâri luate cu majoritate, este 
necesară o explicaţie oferită de judecătorul care este în dezacord cu 
ceilalţi doi. 

Divizia penală (Criminal Division) este instanţă de apel pentru 
deciziile ce provin de la Crown Court. În această situaţie, completul de 
judecată este format din un lord sau o lady judecător şi doi judecători 
de la High Court. Cele mai importante cazuri din sfera penală sunt 
soluționate de Lord Chief Justice sau preşedintele diviziei Queen 
Bench sau vicepreşedintele diviziei penale din Curtea de Apel, alături 
de doi judecători de la High Court. Hotărârile sunt întotdeauna luate cu 
unanimitate, iar dacă unul dintre judecători este în dezacord, atunci are 
obligaţia de a le urma decizia celorlalţi doi; 


1 În mod tradiţional, The House of Lords era ţinută de obligativitatea propriilor 
decizii, dar în anul 1966 Lordul Chancellor a emis un document numit Practice 
Statement, potrivit căruia the House of Lords nu mai este ţinută de obligativitatea 
deciziilor. În practică, această instanță a revenit destul de rar asupra deciziilor prece- 
dente. Cu alte cuvinte, această tehnică este una similară revirimentului jurisprudenţial, 
prin care se admite o greşită aplicare a legii într-o situaţie similară judecată anterior (de 
exemplu, cazul Pinochet). 

e The High Court — este competentă, în primă instanţă, pentru 
cazuri complexe de drept civil şi de dreptul familiei. Este structurată în 
trei divizii: Queen's Bench, Family şi Chancery. Fiecare dintre aceste 
trei divizii este coordonată de către un şef, ce poartă denumirea de 
Chancellor of the High Court pentru divizia Chancery, şi de preşedinte 
pentru celelalte două divizii. 

Queen's Bench — este ce mai mare dintre cele trei divizii şi are cea 
mai variată jurisdicție. Aceasta este subdivizată în: drept maritim 
(Admiralty), drept comercial (Commercial), reguli, cutume şi practici 
de drept comercial local şi internaţional (Mercantile), tehnologie şi 
construcţie (Technology& Construction), administrativ (Administrative 
Courts). 

e The Crown Court — Curtea regală este ținută de obligativitatea 
deciziilor tuturor instanțelor superioare ei, iar deciziile acesteia nu 
formează precedent judiciar. 

e Magistrates’ şi county courts — mai sunt numite şi instanţe 
inferioare. Acestea nu emit decizii cu putere de a forma precedent 
judiciar, după cum ele însele nu sunt ţinute de obligativitatea propriilor 
decizii. 

Ierarhia instanţelor de judecată din dreptul englez poate fi sinte- 
tizată potrivit schemei următoare: 


Ierarhia în dreptul civil Ierarhia în dreptul penal 
Curtea europeană de justiţie Supreme Court 
i "i 
Supreme Court of Appeal (Criminal Division) 

ļ | 

Court of Appeal (Civil Division) Queen's Bench Division 
$ ' 

High Court Crown Court 

l ļ 


County Court Magistrates' Court 

b. Funcționarea precedentului judiciar 

Atunci când judecătorii au spre judecare un caz în care apare ca 
relevantă o decizie anterioară, aceştia au la îndemână următoarele 
opţiuni: 

e Follow — dacă faptele sunt suficient de similare, precedentul 
statuat printr-o decizie anterioară este urmat, iar legea aplicată în 
acelaşi sens. 

o Distinguish — dacă faptele sunt semnificativ diferite faţă de cele 
din deciziile anterioare, atunci judecătorul trebuie să facă distincţie 
între cele două cazuri, nefiind ţinut de hotărârea precedentă. 

e Overrule — atunci când decizia anterioară a fost luată de o 
instanţă inferioară, judecătorii se pot abate de la aceasta dacă nu sunt 
de acord cu modalitatea de aplicare a legii de către instanţa inferioară. 
Decizia anterioară rămâne aceeaşi, dar nu va fi urmată de instanţa 
superioară. 

o Reverse — dacă decizia unei instanţe inferioare este atacată la o 
instanţă superioară, atunci aceasta o poate schimba, doar dacă va fi 
constatată o interpretare greşită a legii. 


c. Avantajele şi dezavantajele precedentului judiciar 
Analiza tehnicii precedentului Judiciar conduce la constatarea 
următoarelor observaţii, structurate în avantaje şi dezavantaje. 


Avantaje: 

e Certitudine — părţile litigioase pot presupune că în cazuri 
similare deciziile vor fi asemănătoare, fără a avea surpriza unor decizii 
aleatorii, pe care nicio persoană nu le-ar putea prezice; 

e Reguli practice detaliate — precedentul judiciar este un răspuns 
la situaţii reale, spre deosebire de statute care pot fi bazate mai mult pe 
teorie şi pe logică. Precedentul judiciar evidenţiază aplicata detaliată 
a legii la anumite şi variate circumstanţe; ' 

è Libertatea ideilor juridice — dacă ratio decidendi dintr-un caz nu 
a funcţionat, atunci este abandonat; dacă dă roade, atunci este reluat şi 
în alte decizii; 

e Flexibilitate — legea trebuie să fie flexibilă pentru a satisface 
nevoile unei societăţi în mişcare, iar precedentul judiciar poate opera 
aceste schimbări incomparabil mai repede decât parlamentul. 


Dezavantaje: 

e Complexitate și volum — există sute de mii de decizii, cuprin- 
zând câteva mii de volume de rapoarte, la care se adaugă constant 
altele. Judecata în sine este lungă, cu mulţi judecători care nu fac 
încercări de citire integrală, iar ratio decidendi poate fi uşor îngropat 
într-o mare de material irelevant. Acest lucru poate face foarte dificilă 
identificarea principiilor adecvate; 

e Rigiditate — regulile precedentului judiciar presupun că jude- 
cătorii trebuie să urmeze un precedent obligatoriu, chiar dacă nu sunt 
de acord cu judecata anterioară. Acest fapt înseamnă că anumite 
decizii mai puțin corecte pot fi perpetuate timp de mulți ani, până să 
ajungă la una dintre instanțele care să aibă posibilitatea revirimentului; 

e Distincții ilogice — faptul că precedentele obligatorii trebuie 
respectate, cu excepția situației în care faptele sunt semnificativ dife- 
rite, poate conduce la judecători care fac distincții minime între faptele 
dintr-un caz anterior şi cele din cazul prezent, astfel încât să distingă 
un precedent pe care îl consideră nepotrivit. Se ajunge astfel la o 
mulţime de cazuri care stabilesc precedente diferite în circumstanţe 
similare, complicând legea pe mai departe; 

e Impredictibilitate — avantajele certitudinii pot fi pierdute dacă 
sunt făcute prea multe distincţii ilogice, devenind imposibilă identi- 
ficarea precedentelor aplicabile în cazul supus judecății; 

e Dependenţa de şansă — precedentul judiciar aduce schimbări 
doar ca răspuns la acele cauze deduse judecății, modificări importante 

neputând fi realizate decât dacă cineva are banii şi hotărârea de a 
împinge un caz suficient de departe prin intermediul sistemului de apel 
pentru a permite crearea unui precedent nou; 

o Progres nesistematizat — precedentul se dezvoltă în conformitate 
cu faptele fiecărui caz în parte, fără a permite crearea unui cod. O serie 
întreagă de reguli poate fi construită pe marginea unui caz, care mai 
apoi să fie subiectul unui reviriment la o instanță superioară; 

o Lipsa cercetării — crearea unui precedent judiciar se realizează 
exclusiv pe marginea faptelor prezentate şi pe argumentele legale, fără 
ca judecătorii să vizeze implicaţiile economice şi sociale ale propriilor 
decizii sau fără ca aceştia să consulte cercetători sau experţi în 
domeniu; 

o Efect retroactiv — schimbările realizate de precedentul judiciar 
se aplică evenimentelor care au avut loc înainte de judecata cauzei, 
spre deosebire de o lege ale cărei efecte se produc după intrarea în 
vigoare; 

e Nedemocratic — judecătorul nu poate să aibă aceeaşi viziune şi 
aceeaşi experienţă ca a legiuitorului. 


B. Actele Parlamentului (Acts of Parliament) 

Statutele sau actele Parlamentului sunt o emanaţie a organului 
legiuitor, format din House of Commons (Camera Comunelor), House 
of Lords (Camera Lorzilor) şi Monarhul. Camera Comunelor concen- 
trează, astăzi, întreaga putere legislativă şi de control parlamentar 
asupra Guvernului. 

Procesul legislativ se desfăşoară după următoarele etape: 

e Înainte de începerea efectivă a procedurii legislative, Guvernul 
identifică un obiectiv politic, care va fi inclus într-un document oficial 
spre consultare, cunoscut sub denumirea de Green Paper. Planurile 
efective de reformă sunt trecute în documentul care succedă Green 
Paper, respectiv White Paper; 

e Propunerea legislativă poartă denumirea de Bill și poate să aibă 
trei forme: Public Bill, Private Members! Bill, Private Bill. 

Public Bill — scrisă de consiliul parlamentar, specializat în redac- 
tarea legislaţiei. Această propunere este prezentată Parlamentului de 
către miniştrii Guvernului şi are ca scop schimbarea legii pentru 
întregul teritoriu. 

Private Members" Bill — propunere redactată de individuali, care 
trebuie să îşi câştige dreptul de a înainta propunerea şi apoi trebuie să 
convingă Guvernul să aloce suficient timp parlamentarilor pentru ca 
proiectul să treacăl. 

Private Bill — sunt propuneri care provin de la autorităţi locale, 
corporaţii publice sau mari companii de stat, iar acestea vizează doar 
interese personale. 

e Prima lectură — are loc în Casa Comunelor şi acţionează ca o 
notificare în vederea măsurii propuse. 

e A doua lectură — propunerile sunt lecturate în întregime, dezbă- 
tute, le sunt aduse amendamente şi membrii Camerei votează dacă 
procedura trebuie să continue. 

e Etapa comitetului — proiectul este adresat unui comitet din casa 
comunelor pentru o examinare detaliată. 

e Etapa raportului — (Comitetul trimite raportul Camerei 
Comunelor şi orice amendamente propuse sunt dezbătute şi votate. 

e A treia lectură — proiectul este prezentat din nou Camerei 
Comunelor, urmat de o dezbatere scurtă şi de procedura de vot în 
vederea acceptării sau respingerii legii în forma aceasta. 

e Camera Lorzilor — aici proiectul trece printr-o procedură simi- 
lară, cu trei lecturi. Dacă aici sunt aduse schimbări, atunci proiectul se 
întoarce la Casa comunelor pentru o analiză suplimentară. Camera 


! Deşi procedura este una dificilă şi puţine astfel de proiecte au ajuns legi, totuşi 
unele dintre ele au adus modificări semnificative în legislaţia Angliei, precum The 
Abortion Act 1967. 

Comunelor va fi de acord, va expune motivele pentru dezacord sau va 
face propuneri pentru modificări alternative. 

e Consimţământul regal — odată atins acordul dintre cele două 
camere, proiectul este prezentat pentru obţinerea consimţământului 
regal. Tehnic, Regina trebuie să îşi dea acordul pentru întreaga legis- 
laţie înainte de intrarea în vigoare, însă în practică nu a fost înregistrat 
vreun refuz în acest sens. 

Din acest moment, proiectul devine lege, dar intrarea în vigoare 
are loc la o dată expres specificată. 


C. Delegarea legislativă (Delegated legislation) 

Statutele, de cele mai multe ori, reprezintă cadre legale, completate 
de reguli detaliate, care cad în sarcina departamentelor Guvernului. 
Există trei tipuri de astfel de documente: statutory instruments (întoc- 
mite de departamentele Guvernului), bye-laws (întocmite de autorități 
locale, instituții publice sau naționalizate, şi trebuie aprobate de Guvern) 
şi orders in Council (emise de Guvern pe timp de urgență). 

Necesitatea delegării legislative este explicată de următoarele 
motive: insuficiența timpului parlamentar, viteza de adoptare, tehni- 
citatea subiectului legiferat astfel, cunoaşterea situației locale, flexi- 
bilitate. 

Delegarea legislativă este supusă unor multiple măsuri de control: 
consultarea (emitenții actelor delegate îi consultă pe cei care sunt 
afectați de intrarea în vigoare a acestor documente); publicarea (mijloc 
prin care se manifestă controlul public); controlul parlamentar (revo- 
care, rezoluție afirmativă, rezoluție negativă, supervizarea din partea 
comisiilor parlamentare); controlul jurisdicțional (constatarea viciilor 
de procedură în emiterea actelor delegate; constatarea faptului că 
obiectul de reglementare a depăşit aprobarea parlamentară; invalidare 
pentru constatarea caracterului injust); confirmarea de către ministere 
(în cazul bye-laws). 

Delegarea legislativă poate să fie cu caracter permanent sau cu 
caracter temporar. 


D. Interpretarea statutelor (Statutory interpretation) 

Punerea în aplicare a actelor Parlamentului echivalează cu inter- 
pretarea statutară, în sensul în care instanțelor de judecată le revine 
rolul de a efectua interpretarea acestora. Odată ce judecătorul a desco- 
perit sensul la care s-a gândit Parlamentul în momentul întocmirii, 
interpretarea devine parte din precedentul judiciar. 


a. Regulile de interpretare utilizate de instanţele de judecată: 

e Interpretarea literală — presupune identificarea sensului natural 
al cuvintelor utilizate de Parlament, chiar dacă uneori aceasta poate 
conduce la soluţii amuzante sau absurde. 

e Regula de aur — dacă se dovedeşte că interpretarea literală aduce 
un rezultat absurd, pe care, în mod evident, Parlamentul nu l-a inten- 
ționat, atunci şi doar atunci judecătorul poate înlocui cu un înţeles 
rezonabil, concordat cu întregul statut. Dezavantajul acestei reguli este 
că, nicăieri în normativele englezeşti, nu apare definită noţiunea de 
înţeles absurd, ceea ce conduce la subiectivism. 

e Regula „stricăciunii”! — presupune că judecătorii trebuie să ia în 
considerare trei factori: care era regula înainte de intrarea în vigoare a 
statutului; ce problemă sau „stricăciune” încearcă să remedieze 
statutul; ce remediu a încercat Parlamentul să furnizeze. 

e Abordarea din perspectiva intenţiei — presupune o interpretare 
aplecată spre spiritul legii, mai mult decât pe litera legii. Astfel, cel 
care aplică legea trebuie să aibă în vedere obiectivul general urmărit de 
Parlament prin legiferare. 


! Această regulă de interpretare a fost statuată în Heydon's Case, în secolul 
al XV-lea, la momentul la care cutuma era izvor principal de drept, iar statutul era un 
izvor secundar. 

Pe lângă aceste reguli, judecătorii mai sunt ajutaţi în interpretare 
de două categorii de instrumente: instrumente interne (note expli- 
cative, presupuneri, reguli de limbaj) şi instrumente externe (contextul 
istoric, dicţionare, rapoarte, tratate, practică anterioară, Hansard — 
raportul zilnic oficial al dezbaterilor parlamentare). 


b. Interpretarea efectivă 

Există mai multe teorii privitoare la modul în care trebuie realizată 
interpretarea statutelor de către judecători: 

e Dworkin (1986) — sarcina judecătorilor este de a dezvolta o 
teorie privitoare la modul în care măsura particulară cu care se con- 
fruntă se potriveşte cu restul legii ca întreg. Dacă există două inter- 
pretări posibile ale unui cuvânt sau ale unei fraze, judecătorul ar trebui 
să favorizeze pe cea care se potriveşte cel mai bine cu scopul şi 
principiile restului legii. 

e Cross (1995) — abordare contextuală, cu o analiză progresivă, 
care să ia în considerare înţelesul primar al cuvintelor în contextul 
statutului. 

e Willis (1938) — este subliniat în teoria acestuia că un statut este 
adesea susceptibil de interpretare multiplă, astfel că soluţia cea mai 
bună este cea care produce rezultatul în care judecătorii îşi pun 
întreaga încredere. 

e Griffith (1997) — este adeptul alegerilor politice; acolo unde 
există ambiguitate, judecătorii trebuie să aleagă interpretarea care se 
potriveşte cel mai bine propriilor viziuni politice. 


E. Cutuma (Custom) 

Analiza istorică a arătat că baza formării common law este 
cutuma, iar legea a fost creată prin hotărâri ale judecătorilor care au 
recunoscut anumite cutume, în defavoarea altora. Astăzi, rolul cutumei 
este unul redus, aceasta fiind utilizată în situaţii în care trebuie dezbă- 
tută o practică locală tradiţională. 

Pentru a se considera că o cutumă conferă drepturi executorii 
legale, aceasta trebuie să îndeplinească o serie de condiţii: 

e Să îi fie recunoscută existenţa din timpuri imemoriale — în 
prezent, în practică, cei care invocă cutuma trebuie să dovedească 
faptul că obiceiul a existat din vremuri ce nu mai sunt ţinute minte, 
făcându-se apel la cel mai vechi localnic, ca martor; 

e Caracter rezonabil — o cutumă creatoare de drepturi executorii 
legale nu poate intra în conflict cu principii fundamentale de bine şi 
de rău; 

e Certitudine şi claritate — locul unde operează cutuma trebuie 
să fie bine definit, alături de persoanele cărora li se acordă aceste 
drepturi; 

e Localizare — cutuma trebuie să fie specifică unei anumite arii 
geografice; 

e Continuitate — cutuma trebuie să fi existat fără încetare; 

e Acţionare ca un drept — modalitatea de exercitare a acesteia 
trebuie să fi fost ca aceea a unui drept, şi nu să fi acţionat din permi- 
siunea cuiva; 

e Coerenţă — cutumele trebuie să fie acordate între ele, adică să 
funcţioneze împreună, respectiv să nu fie antagonice; 

e Obligativitate — atunci când cutuma impune o anumită îndato- 
rire, aceasta trebuie să fie obligatorie; 

e Conformitate cu actele statutare — o cutumă care este în conflict 
cu normele statutare nu va mai da naştere drepturilor. 


F. Equity 

Secțiunea dedicată equity este lămuritoare asupra originii şi a 
modului în care s-a format acest al doilea sistem pe care se fondează 
dreptul englez. Astfel, se observă faptul că equity a demonstrat capaci- 
tatea de adaptare şi de extindere în crearea unor reforme juridice. Spre 
exemplu, în timpul anilor 1950-1960 a răspuns la creşterea numărului 

de căsătorii destrămate prin statuarea faptului că o soţie abandonată 
poate dobândi un interes echitabil în casa familială, soluţie oferită până 
la adoptarea Matrimonial Homes Act din 1967. 

Aşadar, interesează aici soluţiile pe care le poate oferi equity, 
respectiv: 

- Injoncţiune — un ordin prin care se dispune o anumită conduită 
sau abţinerea de la o anumită conduită; 

-- Conduită specifică — obligarea unei părţi la aducerea la înde- 
plinire a unui angajament anterior; 

- Rectificare — modificarea cuvintelor unui document care nu 
exprimă adevăratele intenţii ale părţilor; 

- Anulare — repunerea părţilor în situaţia anterioară încheierii 
contractului. 


G. Tratatele (Treaties) 

Regatul Unit al Marii Britanii se supune regulilor internaționale 
privitoare la alinierea legislaţiei naţionale la dispoziţiile tratatelor pe 
care le încheie cu alte state. În multe dintre state, tratatele devin 
automat parte din dreptul naţional la momentul semnării acestora. 

În Marea Britanie, însă, semnarea tratatelor nu presupune în mod 
automat că acestea devin parte din dreptul naţional, ci este nevoie de 
intervenţia Parlamentului în acest sens. Consecința imediat următoare 
este că, deşi tratatul a fost semnat, cetățenii nu vor putea invoca pre- 
vederi din acesta în faţa instanţelor de judecată. Excepţie de la această 
regulă fac tratatele de instituire a Comunităţilor europene, care se 
aplică direct în faţa instanţelor engleze, creând astfel drepturi şi obli- 
gaţii la fel ca un act statutar naţional. 


H. Dreptul european (European law) 
Aderarea la structura europeană originară a creat noi şi importante 
surse de drept pentru Marea Britanie. Art. 2 alin. (4) din European 

Communities Act (1972)! prevede că legea engleză trebuie să fie 
interpretată şi aplicată în conformitate cu principiul supremaţiei drep- 
tului european; acest lucru înseamnă că legislaţia europeană are 
prioritate faţă de toate sursele de drept intern. Ca rezultat, a avut un 
efect profund asupra drepturilor cetăţenilor din această țară şi, în 
special, asupra drepturilor salariaţilor, cu precădere drepturile lucră- 
torilor de sex feminin. 

Un alt efect al supremaţiei dreptului european asupra dreptului 
englez vizează faptul că înainte de aderarea la structurile europene, 
statutele erau cea mai înaltă formă de lege, judecătorii neavând posi- 
bilitatea refuzării aplicării lor. Astăzi, această posibilitate există, mai 
ales dacă statutele sunt în neconcordanţă cu dreptul european. 

Ieşirea Marii Britanii din Uniunea Europeană angrenează o serie 
de efecte în planul ordinii juridice?. Astfel, ieşirea din Uniunea 
Europeană înseamnă retragerea dreptului european din dreptul naţional 
britanic. O implicaţie subsecventă a acestui fapt constă în apariţia lacu- 
nelor legislative, deoarece paliere legislative întregi erau reglementate 
exclusiv de dreptul european (dreptul la sănătate, dreptul la mediu, 
dreptul concurenței, dreptul muncii). În aceste condiţii, Marea Britanie 
se vede nevoită să legifereze aceste domenii în regim de urgenţă. 


4.1.2. Structura dreptului englez 


Dreptul englez este recunoscut pentru structura sa dualistă, for- 
mată din common law şi equity. Distincția dintre cele două este 
evidentă şi a fost realizată pe parcursul analizei formării sistemului 
common law. 


! Act al Parlamentului Marii Britanii prin care a fost legiferat accesul Regatului 
Unit la cele trei Comunităţi europene. 

? Semnificativă pentru fenomenul numit Brexit este decizia Miller c. Secretary of 
State for Exiting the EU din anul 2017. 

Un alt aspect important privitor la structura dreptului englez este 
marcat de lipsa dreptului public ca ramură distinctă de drept, din acest 
ansamblu făcând parte doar dreptul constituțional şi dreptul libertăților 
publice fundamentale. 

Dacă, de regulă, este arhicunoscut principiul conform căruia 
„dreptul penal ține în loc dreptul civil”, în Anglia cele două sunt 
complet separate şi independente. Mai mult decât atât, nu există 
Minister Public, astfel că, într-o cauză penală, Regina este cea care va 
urmări pe delincvent, prin asistentul său denumit prosecutor. 

Dreptul englez aplică regula Stare Decisis, adică jurisprudenţa 
este obligatorie. 


4.1.3. Actorii justiţiei în Anglia 


A. Juraţii 

Englezii se află la originea juraţilor judiciari!, care astăzi există în 
toate ţările cu sistem common law, dar şi în alte ţări, precum Franţa 
(juraţii din Cours d'assises). Juraţii există şi astăzi, doar în materie 
penală în faţa jurisdicţiilor superioare. Dacă inculpatul îşi recunoaşte 
vinovăția, atunci nu mai este necesară reunirea Juraţilor. În materie 
civilă, equity nu a cunoscut niciodată procedura cu jurați, întrucât 
audierile au caracter privat. În common law a existat doar până în anul 
1856. 


! La început, juraţii erau itineranţi şi se deplasau, în numele regelui sau al reginei, 
în localităţi unde judecau toate cauzele existente, civile sau penale. Purtau denumirea 
de circuit judges, pentru că se aşezau într-o localitate, pe care o părăseau doar după ce 
terminau de judecat toate cauzele. Odată ajunşi în localităţile unde trebuiau să judece, 
ei nu aveau cunoştinţă despre toate faptele din cauzele spre judecare, astfel că le cereau 
martorilor să relateze faptele. Un martor putea să îndeplinească acest rol în mai multe 
cauze. Pe măsură ce a trecut timpul, s-a ajuns la obiceiul de a da un verdict, iar mai 
apoi s-a hotărât că numărul lor trebuie să fie 12, la fel ca cei 12 apostoli, număr care s-a 
păstrat până azi. | 


218 Sistemul common law 


Juriul este cel care relatează faptele, iar judecătorul ia o decizie. 

Procesul (rrial) se desfăşoară în două etape mari: 

- Pregătirea procesului: avocaţii fac schimb de concluzii, pre- 
gătesc dosarul, judecătorul fixează data audierii; 

- Procesul propriu-zis, audierea. 


B. Auxiliarii de justiţie 

În principal, auxiliarii de justiţie sunt solicitors (specializaţi în 
cauzele de la jurisdicţiile inferioare) şi barristers (specializaţi în cau- 
zele de la jurisdicţiile superioare), existând şi o a treia categorie, crown 


officers. 


a. Solicitors 

e Sunt membri ai Law Society (condițiile de admitere vizează o 
bună reputație, lipsa unei condamnări grave, diplomă de licență în 
drept, efectuarea unui stagiu de doi ani, reușita la Bar Examination); 

e Pot exercita profesia individual, în parteneriat sau pot fi 
salariați; 

e Are o funcţie necontencioasă, ocupându-se de tot ceea ce 
înseamnă transferuri imobiliare sau succesiuni; 

° Îndeplineşte şi funcţia de consiliere în vederea oportunității 
deschiderii unei acțiuni în justiţie; 

e Relaţiile cu clientul îmbracă forma raporturilor contractuale 
(avocatul este mandatarul clientului — agent, iar clientul este man- 
dantul - principal); 

e Avocatul trebuie să fie loial clientului, dezvoltând faţă de acesta 
o relaţie de încredere (Fiduciary Relationships), 

e Un client nemulţumit de relaţia cu avocatul său poate acţiona în 
sistemul equity în virtutea principiului loialității, iar în common law, în 
baza dreptului contractelor. 


Dreptul englez 219 


b. Barristers 

e Sunt profesionişti ai dreptului mai bine remuneraţi şi tradi- 
ționalişti; 

e Trebuie să fie membri ai uneia dintre cele patru structuri Jnns of 
Court, care se găsesc la Londra (Lincoln's Inn, Gray's Inn, Inner 
Temple şi Middle Temple); 

e Aceşti avocaţi poartă robe, togi şi peruci; 

e La începutul carierei poartă denumirea de junior, iar după 
aproximativ 15 ani pot cere titlul de Queen's Counsel (statut care le 
conferă onorarii crescute, dar şi privilegiul de a purta robă de mătase); 

e Activitatea acestora este exclusiv de natură contencioasă, 
pledând la instanţele superioare; 

e Ei nu au contact cu clientul, relaţiile dintre ei şi client fiind 
bazate exclusiv pe încredere. 


4.2. Difuzarea common law englez pe glob 


Aspectul istoric joacă un rol fundamental în distribuţia sistemelor 
juridice pe glob, astfel că fostele colonii britanice au constituit locurile 
unde sistemul common law a fost transplantat şi, în unele cazuri, 
păstrat chiar până astăzi. 

Imperiul colonial britanic a cuprins, treptat, state precum: 
America de Nord, India, Jamaica, Australia, Noua Zeelandă, Africa de 
Sud etc. În toate aceste state este regăsit sistemul common law, cu 
particularităţile aferente fiecăruia dintre acestea. America şi Canada, 
ca exponente principale ale dezvoltării sistemului common law fac 
obiectul unor capitole distincte, dată fiind şi importanţa modului în 
care a fost implementat sistemul în aceste două state. 

4.2.1. Australia! 


În monarhia constituţională Australia, sistemul common law este 
parte a moştenirii britanice. La momentul introducerii acestui sistem în 
Australia, cetăţenii au beneficiat de aceleași drepturi şi protecţii ca 
cetăţenii britanici. Pe măsură ce coloniile au început să se dezvolte ca 
autonome şi independente, legislaţia locală aflată în plină expansiune a 
înlocuit treptat legile engleze şi a modificat evoluția dreptului. 
Tribunalele australiene au început să dezvolte propria jurisprudenţă, 
arătând din ce în ce mai puţină atenţie precedentului judiciar englez. 
Mai mult decât atât, odată cu integrarea Marii Britanii în Uniunea 
Europeană, recunoaşterea supremaţiei dreptului european a condus la 
imposibilitatea aplicării precedentului judiciar astfel format în ţări care 
nu sunt parte a acestei structuri suprastatale. 

În Australia sunt două surse principale de drept: legile şi prece- 
dentul judiciar. Tratatele internaţionale ratificate de Australia nu fac 
automat parte din dreptul naţional, neavând efect direct. Nu există 
posibilitatea unui recurs la instanţe internaţionale sau regionale din 
afara graniţelor australiene. 

În ultima perioadă există tendința codificării dreptului în 
Australia, ceea ce va conduce, treptat, la uniformizare, urmând exem- 
plul englez ce constă în codificarea regulilor existente. 


4.2.2. Noua Zeelandă? 


Spre deosebire de experienţa australiană, Noua Zeelandă se 
caracterizează printr-o adeziune mult mai puternică la modelul englez. 


LW. Van Caenegem, Le systeme politico-juridique Australien (The Australian 
Legal System), Law Faculty Publications, Paper 409, http://epubli  cations.bond. 
edu.auw/law_pubs/409. 

? P. Rishworth, Writing things unwritten: Common law in New Zealand's 
constitution, International Journal of Constitutional Law, vol. 14, nr. 1/2016, 
pp. 137-155. 

Acest stat nu dispune de o constituţie scrisă şi a rămas unul dintre 
puţinele state din Commonwealth care păstrează posibilitatea 
recursului la Privy Council. 

Identitatea cu sistemul englez rezidă în: preluarea Bill of Rights 
Act 1688 în ordinea juridică neo-zeelandeză; supremaţia parlamentară; 
existenţa statutelor şi a interpretării acestora; the rule of law; prece- 
dentul judiciar. 


4.2.3. Irlanda de Nord! dispune de instituţii proprii, justiţia şi 
profesiile juridice fiind organizate după principii locale, însă acestea 
reproduc fidel modelul englez. 

Pe lângă exemplele enumerate, mai există şi situaţii în care influ- 
enţa common law engleză a condus la preluarea sistemului ca atare, 
dar cu imixtiuni din alte sisteme juridice, ceea ce a condus la crearea 
unor sisteme mixte, precum cel din India (moştenire a administraţiei 
coloniale britanice, cu o profundă influenţă common law, dreptul 
indian a fost codificat, ceea ce a condus la transformarea acestuia 
într-un sistem juridic mixt), Africa de Sud sau Israel. | 


1 A. Gambaro, R. Sacco, L. Vogel, op. cit., p. 134. 


CAPITOLUL V 
DREPTUL AMERICAN 


Dreptul american este rezultatul transplantării dreptului englez pe 
teritoriul american, astfel că acesta nu poate fi caracterizat prin 
similaritate şi nicidecum prin identitate cu dreptul englez. 

Structura federală a statului, format din uniunea a 13 colonii 
(fiecare dintre acestea revendicându-şi independenţa faţă de Coroana 
Britanică!), a condus la un sistem juridic pe mai multe niveluri, 
esenţială fiind separarea dintre sistemul federal şi cel statal. Se 
consideră? că deşi este un singur guvern federal, fiecare dintre cele 50 
de state produce propriul set de reguli, astfel că numărul 51 este prea 
mic pentru a descrie seturile de legi care contribuie la sistemul juridic 
american. 

Federalismul american a introdus în limbajul ştiinţelor politice un 
termen nou — federaţia —, care era o formulă inedită pentru acea 
vreme”. Astăzi, federalismul american poate fi caracterizat prin urmă- 
toarele trăsături: autonomia constituţională a fiecărui stat; larga mani- 
festare a iniţiativei populare; descentralizarea administrativă. 

Expresie a principiului separaţiei puterilor în stat, fondatorii 
Constituţiei au distribuit cele trei puteri astfel: puterea legislativă 
Congresului, puterea executivă Preşedintelui şi puterea judecătorească 
Curţii supreme. 


! Independenţă consfinţită prin Declaraţia de Independenţă din anul 1776. 

2 T. Brooks, B. Steenken, Sources of American Law: An Introduction to Legal 
Research, 2015, https:/uknowledge.uky.edw/lawfac_book/4. 

3 C. Ionescu, op. cit., p. 308. 

5.1. Particularităţile sistemului common law american 


Este fără dubiu că dreptul american este un drept de sorginte 
common law, dată fiind colonizarea britanică de pe continentul ame- 
rican. Cu toate acestea, dreptul american, deși a înglobat numeroase 
aspecte din sistemul common law englez, se caracterizează prin 
elemente definitorii de independenţă. Diferenţele remarcate survin din 
următorii factori’: Constituţie scrisă; regim politic prezidenţial; forma 
de guvernământ este republica; structură statală federală (care presu- 
pune concilierea intereselor naţionale cu particularităţile statale); edu- 
caţie americană specifică; economie diferită; principii sociale diferite; 
limbă individualizată. 

Tradiţia americană de drept este construită pe câteva principii 
fundamentale: 

- apartenenţa dreptului Statelor Unite ale Americii la tradiţia 
common law; 

- caracterul federal al statului american; 

- supremaţia Constituţiei federale; 

- puterea judicial review. 

Structura federală a statului american poate crea confuzii cu 
privire la domeniile de legiferare, însă cel de-al X-lea amendament la 
Constituţia Statelor Unite ale Americii clarifică în sensul că regula este 
formată din competenţa legislativă a statelor, iar competenţa autori- 
tăților federale trebuie să fie întotdeauna fondată pe un text constitu- 
tional. Puterea de legiferare statală nu este exclusă prin puterea de legi- 
ferare la nivel federal, ci, dimpotrivă, sub denumirea de „competenţă 
reziduală”, statele pot completa lacunele existente în legislaţia federală’. 

O a doua problemă ridicată de structura federală a statului ame- 
rican vizează existenţa unei duble ierarhii jurisdicţionale: jurisdicții 


1 R. David, op. cit., pp. 330-331. 
2 Ibidem, p. 334. 

federale şi jurisdicții statale. Structura instanţelor în Statele Unite ale 
Americii este diferită de structurile altor state federale, în sensul în 
care jurisdicţiile federale pot fi sesizate în primă instanță de pledanți. 
Consecința imediată este dată de existența a două puteri. judiciare, 
respectiv puterea statelor şi puterea federală. 


5.1.1. Organizarea judecătorească 


A. Curtea Supremă a Statelor Unite ale Americii 

Curtea Supremă este cea mai înaltă autoritate jurisdicţională din 
Statele Unite ale Americii. Articolul III din Constituţia Statelor Unite a 
creat Curtea Supremă şi a autorizat Congresul să adopte legi prin care 
să stabilească un sistem de curţi inferioare. În forma actuală există 94 
de instanţe districtuale şi 13 curți de apel!. 

Curtea Supremă este formată din preşedinte, precum şi din 8 
magistrați asociaţi. Curtea Supremă judecă un procent mic din cazurile 
solicitate în fiecare an. Cazurile judecate aici sunt selectate, criteriile 
fiind divergențe de opinie în cadrul instanţelor inferioare sau chestiuni 
importante privitoare la Constituţie sau la legea federală. 


B. Jurisdicţiile federale 

Jurisdicţiile federale pot fi divizate în două grupe: jurisdicții fede- 
rale de drept comun şi jurisdicții federale specializate. 

Jurisdicţiile federale de drept comun? poartă denumirea de tribu- 
nale districtuale, reprezintă prima treaptă a sistemului federal şi sunt în 
număr de 94. În limitele stabilite de Congres şi de Constituţie, tribu- 
nalele districtuale au competenţă în aproape toate categoriile de cazuri 
federale, inclusiv chestiuni civile şi penale. Fiecare stat include cel 


1 www. uscouris.gov/sites/default/files/understanding-federal-courts.pdf, consultat 
la data de 11 iunie 2018. 
2 Numite şi Article III Courts. 

puţin un district, plus Districtul Columbia şi Districtul Puerto Rico. 
Fiecare district include o instanță americană pentru faliment (U.S. 
bankruptcy court). 

Există şi instanţe federale specializate!, ce au competenţă naţio- 
nală în anumite domenii. Curtea de comerţ internaţional (The Court of 
International Trade) căreia îi sunt adresate cauze ce implică probleme 
comerciale şi vamale internaţionale. Curtea americană pentru reven- 
dicări federale (The United States Court of Federal Claims) are com- 
petență pentru: majoritatea cererilor de despăgubiri, dispute privind 
contracte federale, preluarea ilegală de proprietate de către guvernul 
federal, vătămare cauzată de vaccin, o varietate de alte plângeri împo- 
triva Statelor Unite. Trei teritorii ale Statelor Unite, respectiv Insulele 
Virgine, Guam şi Insulele Mariane de Nord, dispun de jurisdicții 
districtuale care au în competenţă cazuri federale, precum şi cazuri de 
faliment. O a treia instanță specializată este The United States Tax 
Court ce are competenţe în anumite domenii fiscale. 

Cele 94 de tribunale districtuale sunt organizate în 12 circuite 
regionale (Circuitele sunt următoarele: Circuitul pentru Districtul 
Columbia; Circuitul 1 pentru Maine, Massachusetts, New Hampshire, 
Puerto Rico, Rhode Island; Circuitul 2 pentru Connecticut, New York, 
Vermont; Circuitul 3 pentru Delaware, New Jersey, Pennsylvania, 
Virgin Island; Circuitul 4 pentru Maryland, Carolina de Nord, 
Carolina de Sud, West Virginia, Virginia; Circuitul 5 pentru 
Louisiana, Mississippi, Texas; Circuitul 6 pentru Kentucky, Michigan, 
Ohio, Tennessee; Circuitul 7 pentru Illinois, Indiana, Wisconsin; 
Circuitul 8 pentru Arkansas, lowa, Minnesota, Missouri, Nebraska, 
Dakota de Nord, Dakota de Sud; Circuitul 9 pentru Alaska, Arizona, 
California, Guam, Hawaii, Idaho, Oregon, Montana, Nevada, Insulele 
Mariane de Nord, Washington; Circuitul 10 pentru Colorado, Kansas, 
New Mexico, Oklahoma, Utah, Wyoming; Circuitul 11 pentru 


l Numite şi Article I Courts. 

Alabama, Florida, Georgia şi Circuitul Federal), fiecăruia cores- 
punzându-i o curte de apel. Deciziile tribunalelor districtuale pot fi 
atacate la curţile de apel, în număr de 13. O curte de apel analizează 
contestaţiile la deciziile tribunalelor districtuale din circuitul său, 
precum şi apeluri la deciziile agenţiilor administrative federale. În 
plus, Curtea de apel pentru circuitul federal are competenţa naţională 
de a soluţiona apelurile în cauze specializate, precum cele referitoare 
la legi privind brevetele şi la deciziile Curţii de comerţ internaţional 
sau ale Curţii pentru revendicări federale. 


C. Jurisdicţiile statale 

Jurisdicţiile statale trebuie privite doar în relaţie cu jurisdicţiile din 
sistemul federal, deoarece competenţa acestora vizează acele domenii 
care nu sunt rezervate în mod exclusiv jurisdicţiilor federale. 

Jurisdicţiile statale sunt in număr de 50, iar fiecare stat în parte are 
propria organizare şi distribuire a competenţelor. 


5.1.2. Sistemul federal vs. sistemul statal 


Sistemul de stat 
Constituţia şi legile fiecărui stat 
stabilesc instanţele statale. O 
curte de ultimă instanță, adesea 
cunoscută sub denumirea de 
Curte Supremă, este instanţa cea 
mai înaltă. Unele state au curți 
de apel intermediare. Sub aceste 
curţi de apel se află instanţele 


Articolul III din Constituţie 
atribuie puterea judecătorească 
sistemului federal de instanţe. 
Secţiunea 1 a aceluiaşi articol 
creează Curtea Supremă şi 
conferă Congresului autoritatea 
de a crea instanţe federale 
inferioare. 


l www,.supremecourt. gov/about/circuitAssignments.aspx, consultat la data de 11 
iunie 2018. 

statale. Unele dintre ele poartă 
denumirea de curţi de circuit sau 
curţi districtuale. 
In mod obişnuit, statele au 
instanţe care judecă în domenii 
expres specificate, precum 
instanţă pentru minori, instanţă 
pentru familie etc. 


Congresul şi-a utilizat puterea de 
a stabili un număr de 13 curţi de 
apel, 94 de tribunale districtuale, 
: Curtea pentru revendicări 
federale şi Curtea de comerţ 
internaţional. 
Părţile nemulţumite de o decizie 
a unei instanţe districtuale, a 
Curţii pentru revendicări 
federale şi/sau a Curţii de i 
comerț internațional pot declara 
apel la Curtea de apel. 
O parte poate cere Curții 
Supreme să judece o cauză 
soluționată de una dintre curțile 
de apel, dar Curtea Supremă nu 
este obligată să o şi facă. Curtea 
Supremă este factorul decizional 
ce poartă asupra problemelor 
constituționale federale.  . 
Constituţia dispune că Judecătorii instanţelor statale 
judecătorii federali sunt : sunt selectaţi printr-o 
nominalizați de Preşedinte şi “multitudine de metode: alegeri; 
confirmaţi de Senat. Aceştia angajament pentru un număr fix 
rămân în funcţie, de regulă, pe de ani; angajament pe viaţă; 
viaţă (dacă nu există abateri combinaţii ale metodelor de mai 
disciplinare). sus (angajament urmat de alegeri 
etc.) 


Părţile nemulţumite de o decizie 
a unei instanţe statale pot să 
solicite judecata la una dintre 
curțile de apel intermediare. 


Părţile au posibilitatea să solicite 
celei mai înalte instanţe statale 
să le judece cauza. Doar anumite 
cazuri sunt eligibile pentru 
revizuirea de către Curtea 
Supremă. 

e Cazuri vizând constituţionali- 
tatea legilor; 


e Majoritatea cazurilor penale; 


e Majoritatea cazurilor vizând 
contracte, dreptul familiei 
(căsătorii, divorţuri, adopţii), 
răspundere civilă delictuală; 

e Instanţele statale sunt ultimii 
decidenţi în chestiuni privitoare 
la legile statale şi constituţiile 
acestora; 


e Cazuri ce implică legile şi 
tratatele Statelor Unite; 

e Cazuri ce implică ambasadori 
şi funcţii publice; 

e Dispute dintre două sau mai 
multe state; 

e Drept maritim; 


e Interpretarea oferită de instan- 
tele statale legii federale ori 
Constituţiei poate fi apelată la 
Curtea Supremă (aceasta 
alegând dacă se pronunţă sau nu 
asupra unei astfel de chestiuni). 


e Faliment; 
e Probleme ce derivă din 
Habeas corpus. 


5.1.3. Particularităţile procesului din sistemul american 


Există 3 coordonate esenţiale ale procesului american: sistem 
adversarial; costuri ale litigiului; reguli de procedură. 

Sistemul adversarial, expresie a sistemului common law, constă 
într-o „ciocnire” a adversarilor în faţa instanţei, care este cel mai 
probabil să permită juriului sau judecătorului să determine adevărul şi 
să rezolve disputa!. În Statele Unite, munca de colectare a probelor şi 
pregătirea pentru prezentarea acesteia în instanţă este realizată de către 
părţile litigiului şi de avocaţii acestora, în mod normal, fără asistenţă 
din partea instanţei. 


! În alte sisteme juridice, judecătorii sau alţi funcţionari ai instanţei investighează 
şi ajută părţile să găsească dovezi relevante sau să obțină mărturii de la martori. 

Costurile litigiului reprezintă o altă caracteristică a sistemului 
american, deoarece părţile plătesc toate costurile din instanţă, precum 
şi onorariul avocaţilor indiferent dacă pierd sau câştigă. Majoritatea 
costurilor sunt stabilite de Congres. În cazurile penale, guvernul plă- 
teşte costurile pentru investigaţii şi pentru urmărirea penală. De ase- 
menea, instanţa numeşte un avocat, fără costuri, pentru orice inculpat, 
care nu îşi poate permite unul. În cazurile civile, reclamanţii care nu îşi 
pot permite să plătească taxele judiciare pot solicita acordul instanţei 
pentru a se prezenta fără plata acestora. 

Regulile procedurale care trebuie să fie respectate în instanţele 
federale vizează probele, cauzele civile, penale, de faliment şi apelurile. 
Regulile sunt concepute pentru a promova simplitatea, corectitudinea, 
determinarea justă a litigiilor, eliminarea cheltuielilor nejustificate şi 
întârzierea. La elaborarea lor lucrează comitete formate din judecători, 
avocaţi şi profesori, numiţi de preşedintele Curţii Supreme. Biroul 
administrativ face publice regulile, în vederea observaţiilor publice, apoi 
sunt aprobate de un organism numit Judicial Conference! şi promulgate 
de Curtea Supremă. Regulile devin legi, cu excepţia cazului în care 
Congresul votează pentru respingerea sau modificarea lor. 


5.2. Sursele dreptului american 


Cele patru surse primare ale dreptului Statelor Unite ale Americii 
sunt: legile constituţionale, statutele, deciziile şi regulile agenţiilor 
administrative, deciziile curților de judecată. 

O a cincea sursă de drept ar putea fi considerată dreptul interna- . 
tional înglobat în tratate, dar acesta prezintă prea rar un efect direct. 

În fine, în dreptul american mai este întâlnită o a şasea sursă de 
drept ce constă în înțelegerile dintre particulari. In multe dintre situaţii, 


1 Judicial Conference este organismul naţional de elaborare a politicilor pentru 
instanţele federale. 

cerinţele legale din contractele încheiate între particulari prezintă un 
efect direct mult mai prezent în procesul decizional zilnic, faţă de 
sursele de drept ce provin de la guvern. 


5.2.1. Legile constituţionale 


Utilizarea termenului la plural nu este întâmplătoare, ci are în 
vedere faptul că Statele Unite ale Americii prezintă o structură statală 
federală, astfel că se individualizează o Constituţie a statului federal ŞI 
50 de constituţii ale statelor federate!, respectiv ale statelor ce intră în 
alcătuirea statului federat. 

Constituţia Statelor Unite ale Americii este cea mai veche 
constituţie scrisă pe care o regăsim astăzi în lumea occidentală (datând 
din 17 septembrie 1787). Constituţia federală este instrument pentru 
recunoaşterea guvernului federal, iar constituţiile statelor sunt un 
instrument pentru recunoaşterea guvernelor fiecărui stat în parte. Toate 
cele 50 de constituţii statale respectă structura constituţiei federale, în 
sensul în care locul prioritar în economia textului este ocupat de cata- 
logul drepturilor şi libertăţilor fundamentale, iar apoi este reflectat 
principiul separaţiei puterilor în stať. 


! Cele 50 de state care intră în compunerea statului federal America sunt: 
Alabama, Alaska, Arizona, Arkansas, California, Colorado, Connecticut, Delaware, 
Florida, Georgia, Hawaii, Idaho, Illinois, Indiana, Iowa, Kansa, Kentucky, Louisiana, 
Maine, Maryland, Massachusetts, Michigan, Minnesota, Mississippi, Missouri, 
Montana, Nebraska, Nevada, New Hampshire, New Jersey, New Mexico, New York, | 
North Carolina, North Dakota, Ohio, Oklahoma, Oregon, Pennsylvania, Rhode Island, 
South Carolina, South Dakota, Tennessee, Texas, Utah, Vermont, Virginia, 
Washington, West Virginia, Wisconsin, Wyoming. 

2 De la momentul semnării şi până astăzi, Constituţia cunoaşte 27 de amenda- 
mente, ultimul fiind din anul 1992 şi constând în solicitarea ca orice modificare a ratei 
de despăgubire pentru membrii Congresului SUA să intre în vigoare numai după 
alegerile ulterioare în Camera Reprezentanţilor. 

3 Constituţiile tuturor statelor din America Bo fi consultate pe pagina web 
hitps://state. 1keydata.com. 

Constituţia federală este caracterizată prin supremație faţă de 
state, supremație care atrage următoarele consecinţe: nulitatea oricărei 
legi contrară constituţiei, primatul recursului Curţii Supreme asupra 
instanţelor statale; controlul jurisdicţional al constituţionalităţii legilor 
efectuat de Curtea Supremă. 

= Curtea Supremă a Statelor Unite este principalul interpret al 
Constituţiei. În Statele Unite ale Americii controlul de constituţiona- 
litate este pe cale de excepţie şi poate avea ca obiect orice normă 
juridică, federală sau statală, după cum poate viza orice act al unei 
autorităţi executive, federală sau statală. Metodele de interpretare 
constituţională sunt cele generale, constând în interpretarea grama- 
ticală, istorică sau sistemică. 


5.2.2. Statutele 


Denumirea generică de statute face referire la legile emise de 
Congresul american, fiind competenţa exclusivă a Parlamentului. 
Secolul XX a constituit, pentru legislaţia americană, apogeul dezvol- 
tării cantitative, adesea numit în doctrină „staturification”!, care, mai 
concret, presupune reformarea common law pe cale legislativă. 
Această atitudine curajoasă a pornit de la New Deaf şi reflectă origi- 
nalitatea dreptului american. Astăzi, dreptul american este considerat 
ca o materie maleabilă care trebuie să fie remodelată în mod continuu 
pentru a reflecta preocupările contemporane. În acest mod, calea 
legislativă este cea mai eficientă şi rapidă metodă reformatoare. 

Utilizarea instrumentului legislativ a antrenat un efect de spirală, 
deoarece, pe de o parte, sunt corectate nu atât prevederile common 


LA. Gambaro, R. Sacco, L. Vogel, op. cit., p. 173. 

2 New Deal este numele dat noii politici reformatoare a administrației S.U.A. în 
perioada 1933-1941, când au fost inițiate programe economice şi sociale pentru 
combaterea recesiunii şi şomajului generate de marea criză din perioada 1929-1933. 

law, cât cele din legile anterioare, iar pe de altă parte influenţa poli- 
ticului în activitatea legislativă conduce la schimbări de optică odată cu 
fiecare alegeri. Totodată, crearea unui corpus legislativ, care se adre- 
sează cu precădere aparatului public a condus la o apropiere faţă de 
sistemul de drept civil, astfel că întâlnim un drept administrativ similar. 

Statutele au şi un alt rol în dreptul american, respectiv uniformi- 
zarea dreptului în interiorul sistemului federal. Un exemplu în acest 
sens este Codul comercial uniform (Uniform Commercial Code), care 
a fost conceput ca o lege cadru şi care asigură acelaşi rol ca al direc- 
tivelor din dreptul european. 


A. Interpretarea statutelor cade în sarcina judecătorilor, care 
pornesc de la regula clasică potrivit căreia Parlamentul adoptă un statut 
pentru a corecta o lipsă ce vine din common law. Astfel, pentru inter- 
pretarea legii este suficientă interpretarea sensului literal. Dacă această 
metodă nu aduce clarificări, atunci interpretul trebuie să identifice 
lipsa ce s-a dorit a fi corectată prin lege, fără a se merge mai departe în 
căutarea ratio legis. Consecința imediat următoare este interpretarea 
textelor legislative în sens restrictiv şi interzicerea aplicării dispozi- 
țiilor legislative prin analogie. În egală măsură, interpretarea unei dis- 
poziţii legislative se realizează pe cale jurisprudenţială, fapt ce con- 
duce la înglobarea tuturor textelor de lege în dreptul jurisprudențial. 


B. Procedura legislativă 

Propunerea legislativă poate să provină de la unul dintre aleşi (fie 
că este iniţiativă proprie, fie că propune o iniţiativă cetăţenească). 
Etapele procedurii legislative! sunt următoarele: 

e Un proiect de lege poate fi introdus în oricare dintre camerele 
Congresului de către un senator; 


! Informaţii preluate de pe site-ul www.usa.gov, la data de 17 iunie 2018. 

e Propunerea este pusă în discuţia unui comitet ai cărui membri 
vor cerceta, discuta şi face schimbări în propunere; 

e Propunerea este adusă în faţa Camerei pentru vot; 

e Dacă propunerea trece de una din Camerele Congresului, este 

înaintată celeilalte Camere pentru a parcurge un proces similar (cerce- 
tare, discutare, schimbare, votare); 
e Odată ce ambele Camere au votat propunerea, trebuie să iden- 
tifice şi să remedieze diferenţele dintre cele două forme adoptate. 
Ambele Camere vor vota exact aceeaşi propunere şi, dacă trece, o vor 
înainta Preşedintelui; | 

e Preşedintele analizează şi poate să aprobe şi să promulge spre 
intrare în vigoare sau îşi poate exercita dreptul de veto; 

e Dacă Preşedintele respinge propunerea şi aceasta se întoarce în 
Congres cu motivarea respingerii, Congresul poate, cu o majoritate de 
*4 din numărul celor prezenţi în cele două Camere să treacă peste acest 
veto, astfel propunerea devenind lege; 

e Preşedintele poate să aleagă rămânerea în pasivitate. Dacă 
Congresul este în sesiune, după 10 zile fără răspuns, propunerea 
devine lege în mod automat; 

o Dacă Congresul iese din sesiune în termenul de 10 zile acordat 
Preşedintelui pentru semnare, acesta poate alege să nu semneze şi 
atunci propunerea nu va ajunge lege. 


5.2.3. Hotărârile curților de judecată 


Doctrina americană privitoare la precedentul judiciar este mult 
mai puţin rigidă decât în cazul omologului englez. Jurisdicţiile ameri- 
cane recunosc destul de frecvent posibilitatea revirimentului jurispru- 
denţial, ceea ce conferă flexibilitate. Revirimentul jurisprudenţial, în 
termeni foarte largi şi generali, presupune întoarcerea la interpretarea 

iniţială şi modificarea acesteia, în conformitate cu schimbarea circum- 
stanțelor sau cu evoluţia normelor juridice!. 

În dreptul american, revirimentul jurisprudenţial poartă denumirea 
de overrule. Spre exemplu, în decizia Walton c. Arizona din anul 1990, 
judecătorul a reţinut că pedeapsa cu moartea poate să fie stabilită de un 
singur judecător, decizia fiind „suprascrisă” de cauza Ring c. Arizona 
din anul 2002, în care s-a reţinut că pedeapsa cu moartea poate fi 
recomandată de un complet de judecată?. 

În dreptul american termenul stare decisis („ţinut de ceea ce a fost 
decis”) are două înţelesuri distincte: 

a) Curțile sunt reticente în a schimba regulile care au fost statuate 
în deciziile anterioare, adică instanţele îşi urmăresc propriul precedent; 

b) Instanţele inferioare trebuie să respecte precedentele statuate 
de instanţele superioare. 


9.2.4. Deciziile şi regulile agenţiilor administrative sunt 
considerate de către avocaţii americani cele mai slabe surse de drept, 
întrucât autoritatea de reglementare vine prin delegarea legislativă. 
Acestea constau în regulile emise de agenţiile administrative, în 
anumite domenii. 

Sistematizarea acestora a fost statuată în anul 1946 şi constă în 
existenţa a trei publicaţii separate: the Code of Federal Regulations 
(C.F.R), the List of Sections Affected (L.S.A.) şi the Federal Register 
(F.R.). Dintre cele trei publicaţii, CFR permite juriştilor să identifice 
regulamentele pe subiecte, FR conţine informaţii de bază dincolo de 
regulament, iar LSA este utilizat pentru actualizarea CFR pe secţiuni. 


! Pentru mai multe informaţii privind definiţia şi condiţiile revirimentului juris- 
prudenţial, a se vedea A. Iftimiei, Constituţionalizarea..., op. cit., pp. 101-116. 

2 R. Standler, Overruled: Stare decisis in the US. Supreme Court, consultat pe 
pagina www.rbs2.com/overrule.pdf, la data de 15 iunie 2018. 

5.3. Actorii justiţiei în Statele Unite ale Americii 
5.3.1. Judecătorii 


Judecătorii Curţii Supreme a Statelor Unite ale Americii şi alţi 
judecători federali sunt numiţi pe viaţă de către Preşedintele Statelor 
Unite. Persoanele nominalizate pentru funcţia de judecător federal 
trebuie să fie aprobate prin votul Senatului, cu majoritate. De cele mai 
multe ori, preşedinţii nominalizează persoane care sunt membri ai 
propriului partid politic. De regulă, persoanele numite sunt avocaţi de 
renume, profesori de drept, judecători de la instanţe inferioare, federale 
sau statale. Independenţa judecătorilor astfel numiţi este garantată prin 
imposibilitatea diminuării salariale ori prin îndepărtarea din funcţie în 
urma unei proceduri greoaie, ce constă în existenţa unui proces de 
punere sub acuzare, în care acuzaţiile sunt aduse de Camera Reprezen- 
tanţilor, iar procesul este condus de Senat. 

În cazul judecătorilor statali, procedura de alegere, deşi variază de 
la stat la stat, constă cel mai adesea în alegeri sau în nominalizarea 
comisiei. Această ultimă procedură, presupune nominalizarea judecă- 
torilor de către guvernator, care trebuie să aleagă dintr-o listă de can- 
didaţi întocmită de o comisie independentă (pe listă se regăsesc 
avocaţi, judecători, legiuitori, cetățeni laici). Metoda alegerii presu- 
pune candidaţi care îndeplinesc anumite condiţii: avocat practician de 
un număr de ani. 

În sistemul american nu există şcoli de formare pentru judecători, 
aceştia provenind, de regulă, din avocaţi practicieni. | 


5.3.2. Procurorii 


Procurorii din sistemul federal fac parte din Departamentul de 
Justiţie al Statelor Unite ale Americii. Procurorul general al Statelor 
Unite, care conduce Departamentul de Justiţie, este numit de 

Preşedinte. Procurorii şefi din curţile federale districtuale sunt denu- 
miţi Avocaţi ai Statelor Unite şi sunt şi ei numiţi de Preşedinte. În 
cadrul Departamentului de Justiţie se află Biroul federal de investigaţii 

care investighează crimele î impotriva Statelor Unite. Fiecare stat are un 
avocat general, care este, de regulă, ales de cetăţenii statului respectiv. 
Există şi procurori în diferite regiuni ale statului, care sunt numiţi 
avocaţi statali sau avocaţi districtuali şi care sunt aleşi. 


5.3.3. Avocaţii 


Sistemul juridic american este bazat pe procesul adversarial, ceea 
ce face ca avocaţii să deţină un rol principal în proces. Avocaţii sunt 
răspunzători pentru prezentarea probelor clientului şi a argumentelor 
legale în faţa curţii. Determinarea faptelor şi aplicarea dreptului pentru 
a ajunge la o decizie este bazată pe prezentările şi pledoariile 
avocaţilor. 

Fiecare persoană este liberă să se reprezinte singură în faţa 
instanţei, dar prezenţa avocaţilor este necesară adesea pentru prezen- 
tarea cazurilor. O persoană care nu îşi permite angajarea unui avocat 
poate să obţină asistenţă juridică prin intermediul unei societăţi de 
asistenţă juridică locală. Persoanele acuzate de crime care nu îşi permit 
un apărător sunt reprezentate de un avocat numit de instanță sau de 
serviciile statale sau federale. 

Avocaţii americani sunt licenţiaţi de statele unde practică dreptul, 
neexistând o autoritate naţională care să-i licenţieze. Majoritatea 
statelor le solicită acestora să deţină o diplomă de drept eliberată de o 
şcoală de drept acreditată (Juris doctor). Diploma de drept se obţine 
după trei ani de studiu. Totodată, majoritatea statelor le solicită avo- 
caţilor să fie admişi la examenul de barou. 


CAPITOLUL VI 
DREPTUL CANADIAN 


6.1. Particularităţile dreptului canadian 


Acum mai bine de 250 de ani, Montesquieu declara: „atât timp cât 
cetăţenii respectă legile, nu mai contează dacă le respectă pe aceleaşi”. 
Declaraţia lui Montesquieu reflectă specificul dreptului canadian, 
adesea caracterizat prin noţiunea de „bijuridism””. 

Bijuridismul este un termen relativ nou şi care suscită numeroase 
controverse?. Noţiunea desemnează coexistenţa, în interiorul aceluiaşi 
stat, a două tradiţii juridice. Particularizând, în Canada identificăm atât 
common law, cât şi drept civil, combinaţie care este destul de rară, 
fiind întâlnită în aproximativ 15 state. 

Existenţa celor două drepturi comune poate fi explicată prin inter- 
mediul istoriei, adică prin colonizarea Americii de englezi şi de 
francezi. Indubitabil, cele două popoare şi-au pus amprenta inclusiv 
asupra sistemului de drept, astfel că mai întâi colonia a fost supusă 
dreptului francez, iar apoi, odată cu victoria britanicilor, dreptului 
common law. Mai concret, odată cu edictele regale şi cu ordonanţele 
guvernatorilor, Cutuma pariziană a fost principala sursă de drept în 


! L'harmonisation de la législation federale avec le droit civil de la province de 
Quebec et le bijuridisme canadien, consultat pe site-ul publications.gc.ca/collections/ 
Collection/J2-176-2001cov.pdf la data de 14 iunie 2018. 

2 Spre exemplu, sunt autori care susţin că termenul bijuridism trebuie utilizat 
doar pentru situaţiile în care coexistă două sisteme mari de drept, după cum există 
autori care sunt de părere că pentru Canada termenul corect ce ar trebui utilizat este 
„plurijuridism” sau „pluralism juridic”. a ; 

Noua-Franţă, până la cucerirea britanică!. După cucerirea din anul 
1760, common law şi equity au fost introduse ca sisteme de drept pe 
toată suprafaţa Canadei, prin Proclamaţia regală din 1763. 

Îmbinarea fericită a celor două a dus la raporturi de complemen- 
taritate, consfinţite prin documente fundamentale, precum: Acte de 
Quebec din anul 1774, rezultat al insistenţei locuitorilor în conservarea 
dreptului privat (care precizează că dreptul francez se aplică proble- 
melor referitoare la proprietate şi la drepturile civile, iar dreptul englez 
se aplică problemelor de drept public şi de drept penal); partajarea 
competenţelor legislative, consfinţită prin legea constituţională din 
anul 1867, a păstrat această formă de dualitate juridică. 

Complementaritatea bijuridismului canadian comportă şi o altă 
particularitate: dacă legiuitorul federal nu indică sensul unei expresii 
de drept privat utilizată în legislaţia federală, atunci se recurge la 
dreptul aplicabil în provincii pentru interpretare. 


Forme de coexistenţă ale celor două tradiţii juridice în Canada. 

Acţiunea reciprocă a celor două sisteme juridice poate consta în 
următoarele forme de manifestare: 

e Aplicarea cumulativă — presupune pentru aceeaşi instituție 
reguli care emană atât de la unul, cât şi de la celălalt sistem (reguli de 
fond care aparţin unui sistem şi reguli de formă care aparţin celuilalt 
sistem); 

e Interacțiunea — presupune armonizarea ori necesara coordonare 
a raporturilor dintre cele două sisteme juridice. 

Regulile, noţiunile sau instituţiile unui sistem pot influenţa în mod 
implicit sau explicit redactarea, aplicarea sau interpretarea pens 
noțiunilor sau instituțiilor din celălalt sistem de drept. 


! A. Vauclair, Droit civil et common law en cqulibre sur la balance de Thémis: 
l'exemple de la Loi sur la faillite et Linsolvabilite, în Revue juridique Thémis, 
nr. 37/2003, pp. 5-17. 

Ierarhia regulilor de drept în Canada 

Bijuridismul canadian dă naştere unei serii de probleme practice, 
din perspectiva aplicabilităţii dreptului comun interesând locul acestuia 
în ierarhia regulilor de drept. Diferențe apar în sfera dreptului privat, 
unde dreptul comun este diferit în Quebec, respectiv în restul Canadei. 

Schema de mai jos reflectă ierarhia regulilor de drept, dar şi locul 
- dreptului comun în această ierarhie. Prima coloană descrie ierarhia 
regulilor de drept în dreptul public (Canada), a doua coloană este 
reprezentarea dreptului privat (Canada fără Quebec), iar cea de-a treia 
coloană aparţine exclusiv dreptului privat din Quebec. Dreptul comun 
este common law pentru întregul stat al Canadei, în materia dreptului * 
public şi în materia dreptului privat, dar fără Quebec. Dreptul comun 
în dreptul privat din Quebec este fără dubiu Codul civil. 


Constituţia 
formală 


Constituţia formală Constituţia formală 


Legile 
(Parlamentul Canadei) 
(Legislativele provinciilor) 


Legile 
(Parlamentul Canadei) 
(Legislativele provinciilor) 


Legile speciale 
(Legislativul Quebecului) 


Regulamentele. 


Regulamentele Regulamentele 
(Autoritatea 


(Autoritatea (Autoritatea 
administrativă) administrativă) 


administrativă), 


Codul civil al Quebecului 
(Legislativul din Quebec) 


Common law Common law 
(Tribunale) (Tribunale) 

6.2. Structura dreptului canadian 


În dreptul canadian, structura dreptului este diferită faţă de alte 
state. Dreptul naţional este divizat în drept naţional privat şi drept 
naţional public!. 


6.2.1. Dreptul naţional privat reglementează activităţile şi 
relaţiile dintre persoane fizice sau juridice, care se desfăşoară în acelaşi 
stat. Dreptul privat canadian se structurează, astăzi, în drept civil, drept 
comercial şi drept social. 

Dreptul civil este ramura principală a dreptului privat şi constituie 
dreptul comun, adică ansamblul regulilor generale ale unui sistem 
juridic. Acesta reglementează ansamblul activităţilor cotidiene ale 
cetăţeanului, de la naştere până la moarte. În Quebec, majoritatea 
regulilor de drept civil se găsesc în Codul civil al Quebecului, intrat în 
vigoare la data de 1 ianuarie 1994. Codul civil se completează cu 
Codul de procedură civilă, acesta din urmă reprezentând instrumentul 
de organizare a drumului prin justiţie şi de prezentare a mijloacelor 
prin care justiţiabilul îşi poate pune în valoare drepturile în faţa 
tribunalelor civile. 

Dreptul comercial este ramura dreptului privat care vizează 
comerţul şi comercianții. Deşi această ramură se distinge de dreptul 
civil, mai multe dispoziţii din Codul civil sunt incidente aici, cu 
precădere cele care vizează contractele de vânzare, de închiriere, de 
împrumut, de mandat, de depozit, de societate, de asigurări etc. Există 
mai multe legi federale, dar şi provinciale care se adaugă Codului civil 
pentru a forma dreptul comercial (de exemplu, Legea canadiană a 
societăţilor pe acţiuni sau Legea falimentului şi insolvenţei sau Legea 
bancară). 


! D. Saint-Laurent, Principes de droit constitutionnel et pénal, ed. a 3-a, 
Ed. Thomson, Quèbec, 2005, pp. 6-9. 

Dreptul social se defineşte ca un ansamblu de reguli de drept care 
guvernează relaţiile dintre angajator şi angajat şi care includ regulile 
cu caracter social. Relaţiile angajator-angajat sunt reglementate de 
dreptul muncii, o subdiviziune a dreptului social, iar cadrul legal este 
reprezentat de Codul muncii, de anumite dispoziţii din Codul civil 
referitoare la contractul de muncă, dar şi la anumite legi speciale (cu 
titlu de exemplu: Legea privind sănătatea şi securitatea în muncă sau 
Legea privind accidentele de muncă şi bolile profesionale sau Legea 
sindicatelor). Există legi speciale care formează dreptul social, precum 
Legea solidarităţii sociale sau Legea protecţiei consumatorului. 


6.2.2. Dreptul naţional public cuprinde ansamblul regulilor 
care determină organizarea şi funcţionarea statului, precum şi relaţiile 
cetăţenilor cu statul. Cu precădere este vizată organizarea puterii de 
stat prin partajarea exercitării acesteia între guvernul federal şi guver- 
nele provinciilor ce formează statul federal canadian. Totodată, sunt 
reglementate raporturile dintre organele guvernamentale, autorităţile 
publice şi cetăţeni. 

Dreptul naţional public este divizat în: drept constituţional, drept 
administrativ, drept penal şi dreptul finanţelor publice. 

Dreptul constituţional are ca principală sursă Constituţia şi 
cuprinde regulile care determină structura de stat. Principalul punct de 
interes al dreptului constituţional în Canada este dat de modalitatea de 
partajare a competenţelor între structurile federale şi cele federate. 

Dreptul administrativ a fost considerat multă vreme o prelungire a 
dreptului constituţional şi reglementează relaţiile dintre administraţia 
publică şi cei administraţi. Dreptul m SEA este o ramură a dreptului 
administrativ în Canada. 

Dreptul penal are ca principală sursă Codul penal canadian, care 
este completat cu. legi speciale federale sau provinciale, dar şi cu 
regulamente municipale. În Canada, dreptul penal este o ramură de 

drept public, deoarece statul este reprezentat de procurorul Coroanei 
sau al ministerului public, care prezintă şi solicită urmărirea celor care 
au săvârşit fapte penale în faţa tribunalelor. 

Dreptul finanţelor publice este definit ca un ansamblu de reguli ce 
organizează mijloacele prin care statul procură resursele necesare 
pentru acoperirea propriilor cheltuieli. 


6.3. Sursele dreptului canadian 


Sursele formale! ale dreptului canadian sunt: legea (sunt incluse 
aici Constituţia, codurile, statutele, ordonanţele şi deciziile luate în 
Consiliu, regulamentele), cutuma, jurisprudenţa şi doctrina. 


6.3.1. Constituţia este legea supremă în Canada şi datează din 
anul 1982. În virtutea supremaţiei acesteia, orice regulă de drept care 
este incompatibilă (cu limitările din art. 1 şi art. 33) devine inaplicabilă. 


6.3.2. Codurile 


În Quebec, principala sursă de drept privat este Codul civil, care 
datează din anul 1994 şi numără mai mult de 3000 de articole. 
Dispoziţiile Codului civil sunt puse în aplicare cu ajutorul Codului de 
procedură civilă. Aceste două coduri se aplică exclusiv în Quebec, dar 
există şi coduri care se aplică pe întregul teritoriu al Canadei, aşa cum 
este cazul Codului penal sau al Codului muncii sau chiar al Codului 
profesiilor. 


! Există două categorii de surse ale dreptului: surse materiale şi surse formale. 
Sursele materiale ale dreptului nu sunt reguli de drept, dar ele pot influenţa regulile 
(origini istorice, origini intelectuale, norme sociale, religie etc.). Sursele formale sunt 
regulile de drept. 

6.3.3. Statutele sunt texte legislative adoptate în cursul unei 
sesiuni parlamentare fie de Adunarea naţională din Quebec, fie de 
Camera Comunelor la nivel federal. Fiecare dintre aceste legi are ca 
obiect de reglementare un domeniu bine stabilit, cu o întindere mult 
mai puţin vastă decât cea a codurilor. 


6.3.4. Ordonanţele sau deciziile luate în Consiliu sunt 
documente cu forță de lege adoptate de Cabinet sau de Consiliul de 
Miniştri (format din prim-ministru şi din miniştri), în scopul exercitării 
prerogativelor conferite de lege. Procedura legislativă greoaie, cauzată 
de durata în timp şi de etapele necesare, conduce la delegarea acestei 
atribuţii către executiv, atribuţie care constă în completarea, amen- 
darea sau modificarea legii pe calea unei ordonanţe sau a unei decizii 
de Consiliu. 


6.3.5. Regulamentele sunt acte legislative care emană de la o 
autoritate diferită de Parlament. Autorizarea emiterii de regulamente 
poate să provină de la Parlamentul federal sau de la parlamentele de 
provincie. Autorităţile care pot emite regulamente sunt primăriile 
(regulamentele emise de acestea au aplicabilitate teritorială). Mai pot 
emite regulamente chiar şi universităţile, baroul etc. 


6.3.6. Cutuma este fondată pe tradiţie şi poate fi transmisă pe 
cale orală. Pentru ca o cutumă să devină sursă de drept trebuie să 
îndeplinească următoarele condiţii: să fie publică, repetată, cu istorie, 
rezonabilă, să creeze o obligaţie clară, sigură şi coerentă. Spre 
exemplu, până în anul 1981 (anul reformării Codului civil din Quebec) 
o cutumă dispunea că în Quebec un copil trebuie să poarte de la 
naştere numele tatălui, iar femeia, odată căsătorită, să ia numele 
soţului. Prin reformarea Codului civil, această cutumă a dispărut, fiind 
legiferat faptul că părinţii aleg împreună numele copilului, iar femeia 
căsătorită îşi păstrează numele de la naştere. 

Aşadar, cutuma are valoare de sursă de drept doar în cazul în care 
legea scrisă nu reglementează o anumită situație. Este adesea cazul 
relaţiilor comerciale. 


6.3.7. Jurisprudenţa este ansamblul deciziilor emise de tribu- 
nale. Judecătorii fac referire la jurisprudenţă pentru a-şi întări raţiona- 
mentul, mai ales în cazurile în care trebuie să decidă asupra unui litigiu 
pentru care nici legea şi nici cutuma nu oferă un răspuns potrivit, ori 
dacă textul de lege aplicabil este ambiguu şi trebuie interpretat. 
Jurisprudenţa este fundamentul juridic esenţial în domeniile de drept 
de origine anglo-saxonă unde materiile sunt construite pe bazele 
common law. 


6.3.8. Doctrina este definită ca ansamblul de opinii dezvoltate 
de jurişti şi publicate în tratate sau sub formă de articole în diferite 
reviste juridice. De regulă, este vorba despre studii, analize sau comen- 
tarii elaborate pe marginea textelor de lege unde interpretarea este 
controversată sau acolo unde se evidenţiază un interes particular. 
Doctrina este, ca importanţă în ierarhia surselor de drept, ultima, deoa- 
rece nu poate genera reguli de drept decât în absenţa unei dispoziţii 
legislative, a unei cutume sau a jurisprudenţei. 


6.4. Organizarea judiciară a Canadei! 


Schema organizării judiciare a Canadei are în vedere structura 
federală a statului, astfel că pe lângă instanţele de competenţă naţio- 
nală, fiecare provincie şi teritoriu dispune de propriile instanţe. În 
vârful ierarhiei se află Curtea Supremă a Canadei. 


! Informaţii preluate de pe site-ul www.justice.gc.ca, la data de 25 iunie 2018. 

6.4.1. Curtea Supremă a Canadei este ultima instanţă de 
apel pentru toate curţile din Canada. Competența acesteia cuprinde 
drept constituţional, drept administrativ, drept penal şi drept civil. 
Această instanţă este compusă dintr-un preşedinte şi 8 judecători. Toţi 
sunt numiţi de guvernul federal, pe măsură ce posturile se eliberează. 
Potrivit tradiţiei trei dintre judecători provin din Ontario, doi din vestul 
canadian şi unul din provinciile atlantice. Legea de organizare a Curţii 
Supreme dispune ca cel puţin trei dintre judecători să provină din 
Quebec. Sediul Curţii Supreme este la Ottawa, iar graficul de desfă- 
şurare a activităţii este de trei sesiuni pe an (iarnă, primăvară, toamnă). 


6.4.2. Curtile de apel ale provinciilor sau ale teritoriilor 
judecă în complet de trei judecători şi au în competenţă probleme de 
drept comercial, diferende privind bunurile, urmăriri penale pentru 
neglijenţă, conflicte familiale, falimente şi restructurări de între- 
prinderi. Acestea au în competenţă şi probleme de drept constituţional, 
ridicate de particulari, de guverne sau de organisme guvernamentale 
odată cu cererea de apel. | 


6.4.3. Curtile superioare ale provinciilor sau ale terito- 
riilor au o jurisdicție inerentă, adică pot judeca speţe din toate ramu- ; 
rile de drept, cu excepția cazului în care o lege sau un regulament nu 
dispune altfel. Există câte o astfel de instanţă în fiecare provincie sau 
teritoriu. Curțile superioare judecă cele mai grave cauze de drept penal 
şi de drept civil, fiind incluse aici cauzele de divorţ. Aceste instanţe 
sunt primele instanţe de apel pentru deciziile pronunţate de tribunalele 
de provincie sau de teritorii. Judecătorii sunt numiţi şi remuneraţi de 
guvernul federal. 

O particularitate interesantă a activităţii acestor curţi superioare 
este dată de aspectele geografice. Canada este un stat cu o întindere 
foarte vastă, astfel că pentru a asigura liberul acces la justiţie al 

fiecărui cetăţean, curţile se deplasează periodic, în circuit, în localităţi 
foarte mici sau izolate. Curtea de circuit este formată dintr-un jude- 
cător, un grefier, un stenograf, un procuror şi cel puţin un avocat 
pentru apărare. 


6.4.4. Curțile de provincie sau teritoriale judecă urmă- 
toarele tipuri de cauze: cea mai mare parte a infracţiunilor; probleme 
de dreptul familiei (pensii alimentare, adopţii); probleme cu justiţia ale 
minorilor cu vârste între 12 şi 17 ani; infracţiuni la Codul rutier şi la 
regulamentele privind circulaţia; infracţiuni prevăzute de regulamen- 
tele provinciilor şi ale teritoriilor; reclamaţii privitoare la sume de bani 
care nu depăşesc un anumit cuantum; creanţe mici; toate anchetele 
preliminare din procesul penal. 


6.4.5. Tribunalele administrative de provincie sau de 
teritorii sunt instanţe specializate pe diferite domenii, precum: tribu- 
nalul pentru toxicomanie; tribunalul pentru probleme de violență 
domestică; tribunalul pentru probleme de familie. 


6.4.6. Curtea de apel federală judecă apelurile împotriva 
deciziilor emise de Curtea federală şi de Curtea canadiană de impozite 
şi exercită controlul judiciar asupra deciziilor anumitor tribunale 
federale. Împotriva deciziilor Curţii de apel federală se poate face apel 
doar la Curtea Supremă. Această instanță joacă un triplu rol: veghează 
la aplicarea uniformă a legilor federale pe întregul teritoriu al Canadei; 
efectuează controlul judiciar al deciziilor pronunţate de entitățile 
decizionale federale expres enumerate în legea Curţilor federale; 
serveşte ca mecanism de apel al deciziilor emise de Curtea federală ŞI 
de Curtea canadiană de impozite. 

6.4.7. Curtea federală este tribunalul naţional de primă in- 
stanță în Canada. Aceasta judecă diferende juridice federale, precum: 
reclamaţii contra guvernului canadian; urmăriri civile între particulari 
în domenii subordonate reglementării federale; control al deciziilor 
luate de majoritatea tribunalelor federale. Mai concret, în competenţa 
Curţii federale intră următoarele: diferende interprovinciale şi dife- 
tende între guvernul federal şi provincii; probleme relative la imigrație 
şi la statutul refugiaților; urmăriri referitoare la dreptul proprietăţii 
intelectuale; apeluri în materie de cetăţenie; probleme ce derivă din 
dreptul concurenței; probleme ale societăţilor de stat sau ale minis- 
terelor canadiene. 


6.4.8. Tribunalele administrative federale nu fac parte din 
aparatul judiciar, dar joacă un rol foarte important în interpretarea şi 
aplicarea legilor sau a regulamentelor, mai ales în domeniul drepturilor 
persoanei. Deciziile acestora pot face obiectul controlului judiciar 
exercitat de curte. 


6.4.9. Curtea de impozite judecă diferendele dintre guvernul 
federal şi contribuabili, dacă au fost epuizate toate căile prevăzute de 
legea impozitării. 


6.4.10. Instanţele militare au fost stabilite prin Legea de 
apărare naţională, pentru a judeca situaţii ce derivă din nerespectarea 
Codului de disciplină militară. Acest cod se aplică tuturor membrilor 
forţelor canadiene, precum şi civililor care îi însoțesc în misiuni. 
Curtea de apel militară judecă apeluri declarate împotriva deciziilor 
tribunalelor militare. Aceasta judecă în complet de trei judecători, iar 
componenţa este stabilită prin alegerea magistraţilor din rândul celor 
care activează în curţile federale sau în alte curţi superioare din ţară. 


CAPITOLUL VII 


PRINCIPALELE ASEMĂNĂRI ŞI DEOSEBIRI 
ÎNTRE SISTEMUL DE DREPT CIVIL 
ŞI SISTEMUL COMMON LAW 


Cele două mari sisteme de drept, care acoperă aproape întregul 
glob, nu trebuie privite în opoziţie. Principalele asemănări şi deosebiri 
dintre cele două sisteme au rolul de a contribui la o mult mai bună 
înţelegere a acestora, după cum o astfel de abordare comparativă con- 
tribuie la înţelegerea aprofundată a principiilor care guvernează orga- 
nizarea celor două sisteme. Mai mult decât atât, studierea tradiţiilor 
juridice reprezintă un mare atu al practicianului, după cum necu- 
noaşterea altor sisteme de drept poate avea grave consecinţe. Există 
numeroase situaţii în care cele două tradiţii interferează, iar istoria a 
demonstrat că sunt instituţii care au preluat trăsături din echivalentele 
lor în celălalt sistem de drept. 

Metodologia studierii comparative prezintă unele dintre cele mai 
mari avantaje, atât pentru teoretician, cât şi pentru practician, în sensul 
în care oferă baza de lucru pentru microcomparaţie şi, implicit, pentru 
soluţionarea cazurilor cu element de extraneitate. 

Cei mai mulţi dintre practicieni încă nu au avut ocazia să se con- 
frunte cu situaţii de aplicabilitate a dreptului dintr-un alt sistem, însă 
odată cu fenomenul globalizării, mai devreme sau mai târziu fiecare va 
trece printr-o astfel de experienţă. Prin practician înţelegem poliţist, 
judecător, procuror, avocat, personal din Administraţia Naţională a 
Penitenciarelor etc. 

Comparaţia de faţă se opreşte doar asupra acestor două mari 
sisteme de drept din raţiuni practice. Acestea sunt cele mai răspândite 
pe glob, şi tot acestea sunt cele care prezintă cele mai multe asemănări 
şi deosebiri. 


7.1. Convergenţa celor două sisteme 


e Ambele prezintă cea mai largă arie de răspândire pe glob; 

e Precedentul judiciar a început să joace un rol din ce în ce mai 
mare în sistemul de drept civil, în timp ce împrumutul sistemului 
common law din cel civil este reprezentat de codificare; 

o În ambele sisteme juridice există elemente de drept roman; 

o Pentru ambele sisteme, factorii de evoluţie sunt aceeaşi: interac- 
tiunea frecventă cu alte sisteme juridice; creşterea numărului de surse 
de drept internaţional; mobilitatea persoanelor; influenţele media; 

e În ambele sisteme se recurge din ce în ce mai des la legislaţie, 
pentru adaptarea rapidă a dreptului la schimbările sociale. 


e A 


7.2. Deosebiri între cele două mari sisteme de drept 


o Din punct de vedere istoric, sistemul de drept civil este cel mai 
vechi din lume, în timp ce sistemul common law este descris ca fiind 
„un accident istoric”!; | 

e Din perspectiva dezvoltării, sistemul de drept civil a avut nevoie 
de o perioadă mai îndelungată de timp pentru cristalizare, în vreme ce 
sistemul common law a cunoscut o dezvoltare mai rapidă; 


1 V. O'Connor, Common Law and Civil Law Traditions, martie 2012, consultat 
pe site-ul www,fjc.gov, la data de 1 iulie 2018. 

e După criteriul surselor dreptului, sistemul de drept civil are ca 
principală sursă legea, iar în sistemul common law precedentul judiciar 
Joacă rolul central; 

e Sistemul de drept civil este considerat ca fiind rigid, iar sistemul 
common law este catalogat ca fiind unul flexibil; 

e Codificarea în sistemul de drept civil are rolul creării unui regim 
juridic cuprinzător, după cum în sistemul common law rolul codificării 
este de a crea un instrument care să încorporeze jurisprudenţa ante- 
rioară sau să uniformizeze o anumită ramură de drept; 

e Sistemul de drept civil este monist, iar sistemul common law 
este unul dualist, în sensul în care în sistemul de drept civil dreptul 
internaţional devine parte din dreptul naţional, iar în sistemul common 
law dreptul internaţional reprezintă un corp de legislaţie separată, care 
se aplică în ordinea internă doar dacă este transpus în legislaţia internă; 

e În sistemul de drept civil există distincţia netă între ramurile 
dreptului, respectiv ramuri de drept public şi ramuri de drept privat, 
distincţie care nu este atât de evidentă în sistemul common law; 

e Structura dihotomică drept public-drept privat prezintă impli- 
caţii în practică; astfel, în sistemul de drept civil organizarea instan- 
telor de judecată are în vedere competenţa materială, iar în sistemul 
common law instanţele de judecată sunt unificate, delimitarea lor fiind 
doar de factură geografică; 

e În sistemul de drept civil există instanţe specializate (pentru pro- 
bleme de drept constituţional, aşa cum este cazul instanţelor constitu- 
tionale, spre exemplu), iar în sistemul common law specializarea 
instanţelor ţine de modernizarea dreptului, dar nu există jurisdicție 
supremă pentru acestea; 

e În sistemul common law, poliția poate să investigheze/ancheteze 
cazuri de toate facturile, fără supervizarea unui procuror, aşa cum se 
întâmplă în sistemul de drept civil; .. 

e Judecătorii din sistemul common law, spre deosebire de cei din 
sistemul de drept civil sunt investiţi cu puterea de „a face legea”; 

e Juraţii sunt emblema procesului din sistemul common law, în 
timp ce în sistemul de drept civil aceştia sunt prezenţi, cu titlu excep- 
tional, şi doar în anumite instanţe; 

e În sistemul de drept civil victima joacă un rol central, în vreme 
ce în sistemul common law victima este audiată exact ca un martor; 

e Din perspectiva educaţiei juridice, în sistemul common law 
maniera de predare este interactivă, utilizându-se cu precădere metoda 
-© socratică, în timp ce în sistemul de drept civil, maniera de predare este 
aparent statică, bazându-se pe expunerea profesorului din timpul 
cursului; | 

e Cariera de magistrat, din sistemul common law, nu este legată 
de specializarea din cadrul institutelor naţionale ale magistraturii, aşa 
cum sunt acestea emblematice pentru sistemul de drept civil. 


Titlul al IV-lea 
Sisteme de drept bazate pe religie 
şi pe filosofie 


Trăsătura comună a sistemelor de drept fondate pe religie constă 
în originea divină a legii!. 

În concepţia evreiască, legea se află în Biblie, cu precădere în 
primele cinci cărți adresate lui Moise; creştinismul se caracterizează 
prin recurgerea la dreptul roman, existând o îmbinare a prevederilor 
biblice cu cele laice; concepţia musulmană presupune întoarcerea la 
conceptul biblic de lege, astfel că juriştii de aici utilizează termenul de 
legiuitor (hakim) în mod exclusiv pentru a-l desemna pe Dumnezeu 
(doar Dumnezeu poate să conceapă legi). 


CAPITOLUL | 
DREPTUL ISLAMIC 


„Dreptul islamic nu va putea susţine în întregime comparaţia cu 
marile construcţii pe care ni le-a lăsat Roma sau Napoleon. Islamul 
este în cele dintâi o religie, apoi un stat şi în sfârşit o cultură'?. Astăzi, 
dreptul islamic reglementează raporturile dintre aproximativ 1,6 


1... 


! Reamintim că există trei posibilităţi de emanaţie a unei legi: de la un dictator, 
de la popor (prin democraţie directă sau indirectă), de la divinitate (fie direct prin reve- 
laţie profetică, fie indirect prin lideri religioși). l 

2 V.D. Zlătescu, Panorama marilor sisteme contemporane de drept, Ed. Continent 
XXI, Bucureşti, 1994, p. 210. 

miliarde de musulmani!, ceea ce reprezintă 23,4% din populaţia 
lumii?, majoritatea trăind în Asia’. 

Islamul este cea mai recentă religie monoteistă, începuturile mani- 
festării acesteia situându-se în secolul al VII-lea, era noastră. Din 
punct de vedere cronologic, istoria dreptului musulman poate fi rezu- 
mată astfel“: 

e Perioada profetică — durează din anul 620 până în anul 632 şi 
corespunde perioadei aşa-numite „exemplară” a statului musulman, 
marcată de prezenţa profetului şi de justiţia acestuia, precum şi de 
aplicarea pură a dreptului musulman; 

o Perioada celor patru primi califi — durează din anul 632 până în 
anul 661. Această perioadă este caracterizată prin stabilitate şi justiţie; 

e Perioada dinastiilor (Omeyyade şi Abbasside) — durează din 
anul 661 şi până în anul 1258, an al căderii Bagdadului. Aceasta cores- 
punde şi marilor cuceriri musulmane. Pe plan doctrinar, prima jumă- 
tate a perioadei este marcată de dezvoltarea ştiinţifică şi intelectuală a 
marilor şcoli juridice. La polul opus, finalul acestei perioade a constat 


! Se estimează că în jurul anului 2050, populația musulmană, aflată în creştere 
exponențială, va atinge o cifră de aproximativ 14% din populaţia continentului 
european, față de 4,9% estimat în 2016 — conform https:/Awww.eapital.fr/economie- 
politique/la-population-musulmane-en-europe-en-hausse-dici-a-2050-meme-sans- 
immigration-etude-1 258360, consultat la data de 5 august 2020. 

2 R. David, op. cit., p. 379. 

3 Repartizarea mondială a musulmanilor este următoarea: 62% în sudul și sud- 
estul Asiei, aprox 20% în Africa de Nord, Orientul Mijlociu și în Asia centrală, iar 
restul pe celelalte continente — conform https://www.mafiwestafrica.net/dialogue- 
interreligieux/1361 _nombre-et-repartition-des-musulmans-dans-le-monde, consultat 
la data de 5 august 2020. | 

4J. Fathally, Les principes du droit international musulman et al protection des 
populations civiles en cas de conflits armés: de la binarite guerrière au Droit de 
Genève. Histoire d'une convergence, teză de doctorat susţinută la Universitatea din 
Ottawa, 2012. 

în începuturile stagnării efortului de interpretare doctrinară şi filo- 
sofică, dar şi prin emergența regimurilor autoritare; 

e A patra perioadă ( 1258-1923) — se întinde până la dislocarea 
Imperiului Otoman şi abolirea instituţiei Califatului de către Mustafa 
Kamel Atatiirk. Este perioada în care o mare parte din puterea centrală 
musulmană trece la Turcia şi prin împărţirea restului de putere între 
dinastii. Un alt aspect ce caracterizează perioada este stagnarea vieţii 
intelectuale şi doctrinare, cu excepţia câtorva tentative de reformă 
socială şi economică din perioada „renaşterii”; 

e Cea de-a cincea perioadă durează din anul 1923 până astăzi — 
este marcată prin occidentalizarea forțată sau consimţită a regimurilor 
politice arabe şi musulmane, dar şi prin migrarea intensă a lucrătorilor 
şi studenţilor din ţările musulmane către Europa şi America de Nord. 


1.1. Trăsăturile sistemului islamic 


Sistemul islamic, atât de diferit, dar atât de atrăgător şi intrigant, 
prezintă particularitatea diferenţei dintre dreptul islamic (Shari'ah) şi 
jurisprudenţa islamică (Figh). 

Dreptul islamic are ca obiectiv protejarea intereselor. Interesele 
sunt clasificate în trei categorii!: interese indispensabile; interese nece- 
sare şi interese pentru îmbunătăţire. 

Interesele indispensabile sunt cele fără de care ar exista dezordine 
şi corupţie, acestea fiind în număr de cinci: conservarea religiei; con- 
servarea vieţii; conservarea raţiunii; protejarea descendenților; prote- 
jarea proprietăţii. | 

Interesele necesare sunt cele care asigură o viaţă uşoară şi confor- 
tabilă şi contribuie la îndeplinirea responsabilităţilor şi la înfruntarea 


a SMC ee pe gi ati a N d a | 
! S.A. Abu-Sahlieh, Introduction to Islamic Law, Centrul de drept arabic şi 
islamic, Elveţia, 2012, pp. 247-248. 

dificultăţilor vieţii. În acest sens, spre exemplu, este exceptat de la 
obligativitatea ţinerii ramadanului cel care călătoreşte sau este bolnav. 

Interesele pentru îmbunătăţire sunt cele care ghidează persoana 
spre cea mai acceptabilă atitudine, în vederea facilitării realizării inte- 
reselor indispensabile. Spre exemplu, este necesar ca rugăciunea să se 
desfăşoare într-un loc curat şi purtând haine curate. Totodată, intere- 
sele pentru îmbunătăţire sugerează comportamente etice, fără înşelă- 
ciune, fără insultarea celorlalţi, comportamente discrete şi chiar 
evitarea cheltuielilor care nu sunt necesare. 


A. Principiile dreptului islamic 

Sharia sau „calea de urmat” cuprinde regulile de care fiecare cre- 
dincios trebuie să ţină seama, în scopul punerii în aplicare a princi- 
piilor fundamentale din învăţăturile profetului. Obligaţiile ce revin 
credinciosului sunt atât de factură civilă (precum obligaţia de plată), 
cât şi diverse (identificate în cei cinci piloni ai Islamului). 

Curțile Sharia cunosc următoarele principii: 
Procesele sunt conduse doar de judecători, neexistând juraţi; 


Minoritățile non-musulmane pot fi judecate de curțile Sharia; 


Nu există nici o procedură înaintea înfăţişării, după cum nu 
există interogatorii pentru martori; | 

- Hotărârile judecătorilor nu constituie precedent judiciar; | 

- În loc de dovezile scrise, jurământul are o importanţă mult mai 
mare, fiind utilizat ca probă şi nu doar ca mijloc de garantare a ade- 
vărului spus; | 

- Un contract prezintă mult mai puţină importanţă decât un acord 
verbal. 


1 V.D. Zlătescu, Geografie..., op. cit., p. 174. 

B. Principiile jurisprudenţei islamice 

Jurisprudenţa islamică reprezintă dezvoltarea dreptului islamic 
plecând de la diferitele interpretări care au fost date surselor Juridice 
ale Islamului. Figh comportă categorii care direcţionează comporta- 
mentul uman atât în societate, cât şi faţă de Dumnezeu. Astfel, com- 
portamentul poate să fie: interzis, obligatoriu, dezaprobator, neutru şi 
„recomandat. 

Cei cinci piloni ai Islamului (credința, rugăciunea, caritatea, 
postul şi pelerinajul la Mecca) marchează obligaţiile musulmanilor. 

Odată cu moartea Profetului, au rămas mai multe dispoziţii şi 
probleme neelucidate, astfel că interpretarea doctrinară a condus la 
formarea unor şcoli de interpretare, cu metodologie proprie, afectate la 
rândul lor de schisma dintre suniţi şi şiiţi. 


a. Școlile sunite 

Şcolile sunite sunt patru la număr şi au câştigat cea mai mare 
parte a încrederii savanților şi juristeonsulţilor. 

e Școala hanefită (fondator Hanifah) — este cea mai veche şcoală 
juridică şi se caracterizează prin simplitate metodologică, raționalitate, 
spirit liberal. 

o Scoala malekită (fondator Mālik) — este numită şcoala tradiţiei, 
deoarece a valorizat cutuma şi a identificat o nouă sursă a dreptului 
musulman, respectiv interesul general al societăţii. 

e Școala şafeită (fondator al-Shāfi) — valorizează Sunna ca sursă a 
dreptului, acordând o mare importanţă consensului comunităţii ijmă. 
Întemeietorul acestei şcoli a determinat în mod precis regulile utilizării 
raţionamentului logic, limitând astfel recursul sistematic la opinie sau 
la raționamentul personal. 

e Școala hanbalită (fondator Hanbal) — se caracterizează prin 
rigiditatea interpretării şi prin ataşamentul faţă de literalitatea textelor 

coranice, până într-acolo încât a fost considerată de extremă dreapta în 
cultul fanatic al Sunna. 


b. Școlile şiite 

e Școala jafarită sau duodecimană este denumită așa, pe de o 
parte, după cel de-al şaselea imam şiit, Ja'ffar, iar, de cealaltă parte, 
pentru că imamii unei familii erau în număr de 12. Dezacordul cu 
şcolile sunite vine dintr-un cumul de elemente: nerecunoaşterea guver- 
nării primelor trei califi şi credinţa în infailibilitatea lui Alī (unul dintre 
primii trei imami şiiţi) şi a celor 12 imami care i-au succedat şi care 
fac parte din familia profetului. La fel ca în cazul şcolilor sunite, 
profestul este considerat ultimul mesager al lui Dumnezeu, dar spre 
deosebire de suniţi, se consideră că ultimul Imam nu a murit, ci a 
suferit o ocultaţie, iar întoarcerea sa iminentă anunţă instaurarea păcii 
şi dreptăţii în toată lumea. 

e Școala ismaelită sau septimană se remarcă prin complexitatea 
filosofiei lor, care reprezintă suma gnozei indiene şi a practicilor ado- 
ratorilor de stele. În concepţia lor, Islamul se defineşte prin două principii 
complementare: primul constă în realitatea exterioară reprezentată de 
profet şi sharia, iar al doilea este de ordin ezoteric şi ascuns. 

e Școala zaydită recunoaşte primele două califate, dar respinge 
ultimul califat. 


c. Justiția islamică 

În lumea musulmană, orice litigiu este judecat de un cadi. Acest 
judecător este numit în funcţie de către un calif sau un imam, iar com- 
petenţa acestuia (atât teritorială, cât şi materială) este stabilită prin 
delegaţie. Pe de altă parte, justiţiabilul se poate adresa şi celui care 
deleagă puterea, respectiv califul. O altă caracteristică a justiţiei isla- 
mice este lipsa căilor de atac, singurul recurs putând fi făcut la aceeaşi 
jurisdicție, în vederea modificării deciziei. 

Instituţia cadi nu trebuie confundată cu instituţia mufti, acesta din 
urmă fiind jurisconsult care emite avize juridice în baza cărora jude- 
cătorul ia decizia. 


„1.2. Sursele dreptului islamic 


In delimitarea surselor dreptului islamic trebuie plecat de la religia 
islamică, în cadrul căreia se disting principiile în care trebuie să creadă 
fiecare musulman, precum şi Shari'a (legislaţia canonică musulmană). 


1.2.1. Clasificarea surselor dreptului 


Sursele dreptului islamic pot fi clasificate în două categorii, cri- 
teriul utilizat fiind originea acestora, astfel: 

a. Surse transmise, precum Coran şi Sunna; 

b. surse raţionale, constând în proceduri adoptate prin deducerea 
normelor (analogie, jurisprudenţă, presupuneri etc.). 

Tot după criteriul originii, sursele dreptului islamic mai pot fi 
clasificate în surse sacre şi surse derivate. Sursele sacre sunt Coranul şi 
Sunna, iar sursele derivate sunt definite ca „„Surse umane care au ca 
finalitate completarea surselor sacre, aducând răspunsuri problemelor 
de exegeză nerezolvate prin sursele sacre”?. Au fost identificate patru 
surse derivate, respectiv: consimțământul unanim al comunității 
musulmane; raţionamentul analogic; jurisprudenţa; legea. 

După natura lor, sursele dreptului islamic pot fi clasificate în“: 

! S.V. Panainte, Aspecte privind raporturile de familie în islam, în Analele 
Ştiinţifice ale Universităţii „Al. I. Cuza” Iaşi, Tomul XLIII, XLIV, XLV Ştiinţe 
juridice, 1997/1998/1999, pp. 93-104. 

2J. Fatthaly, op. cit., p. 32. 


3 S.A. Abu-Sahlieh, Introduction to Islamic Law, Centrul de drept arabic şi 
islamic, Elveţia, 2012, p. 54. i 

a. Coran (cartea sacră a religiei musulmane, care conţine prezen- 
tarea dogmelor şi a tezelor acesteia, precum şi diferite precepte reli- 
pioase, etice şi juridice, legende şi mituri); 

b. Diferite colecţii ale Sunna (Sunna este definită ca tradiţia sacră 
a islamului ortodox, care consemnează faptele şi atributele profetului 
Mohamed); 

c. Biografiile lui Mohamed, ca o completare la Sunna; 

d. Principii de jurisprudenţă, ca metodă de deducere a normelor; 

e. Tratate cu caracter general, decizii judecătoreşti, colecţii de 
fatawa (opinii religioase) şi monografii semnate de jurişti clasici ori 
autori contemporani; 

f. Texte legislative pe care statele musulmane le-au adoptat 
inspirându-se din dreptul islamic, cu precădere în domeniile dreptului 
familiei şi succesiunilor. 


o Coranul! sau cartea sacră a musulmanilor 

În gândirea islamică, Coranul este culegerea de cuvinte sacre ale 
lui Allah, revelate profetului Mahomed prin mijlocirea arhanghelului 
Gabriel. Coranul emană direct de la Allah, nefiind o lucrare a inte- 
lectualilor sau a teologilor, sens în care se prezintă ca o carte ne 
varietur (nesusceptibilă de schimbări sau de modificări). Pe de altă 
parte, Coranul este o carte supusă interpretării, profetul fiind primul 
care a explicat înţelesul prin propriile cuvinte şi comportamente, care 
au creat Sunna. 


i e N 

1! În limba arabă, Quor'an înseamnă lectură sau recitare. 

2 Revelația a cunoscut trei perioade, întinse pe o durată de 23 de ani: primele 
versete, în număr de 4474 au fost primite la Mecca, apoi următoarele, în număr de 
1462, la Medina, iar ultimele versete au fost definitivate în cel de-al treilea califat, 
după moartea profetului. - Ped. 

e Sunna sau tradiţia profetului 

Profetul a explicat prin cuvinte fie prevederile conţinute de Coran, 
fie le-a completat. La moartea profetului, au rămas mai multe reguli 
fără explicaţii, de unde şi importanţa surselor derivate. în dreptul 
musulman. 


e Consimţământul unanim al comunității musulmane sau ijmă 

În situaţia în care o scriere din Coran prezintă o anumită ambi- 
guitate sau există cazuri nereglementate prin Coran, se intervine prin 
consimţământul unanim al Juristconsulţilor musulmani. Consimţă- 
mântul unanim se obține prin interpretarea rațională a legii divine. Cu 
alte cuvinte, ijmă este un efort colectiv de elaborare şi de interpretare a 
regulii normative de origine sacră. Consensul trebuie să provină de la 
savanții Islamului. Limitele interpretării vizează durata în timp; inter- 
pretarea este valabilă doar pentru generaţia care a formulat-o. 


e Deducţia prin analogie (qiyăs) 

Deducţia prin analogie poate fi definită ca un raţionament inte- 
lectual, care are ca funcţie identificarea unei soluţii juridice ce provine 
din surse sacre pentru o situaţie neacoperită de acestea. Această 
metodă de interpretare poate fi practicată doar de către un jurisconsult, 
recunoscut ca atare de opinia publică sau de propriul guvernământ. Un 
jurisconsult trebuie să. îndeplinească următoarele condiţii: să fie 
musulman recunoscut pentru probitatea sa, pentru pictatea sa şi care să 
aibă cunoştinţe aprofundate de religie și de ştiinţă religioasă. 


e Jurisprudenţa sau al'amal 

Jurisprudenţa musulmană poate fi asemănată, pe alocuri, cu cea 
din sistemul common law, în sensul în care prezintă un caracter 
eminamente cazuistic și constă în ansamblul regulilor enunțate de cadi. 

e Legea sau al-qăniin 

Legea este considerată o sursă modernă a dreptului musulman, 
fiind recunoscută ca atare începând din secolul al XVIII-lea. La 
început, această sursă îmbrăca forma ordonanţelor administrative, care 
emanau de la prinţ sau de la guvernator, iar scopul lor era de a regle- 
menta noi instituţii. Înspre secolul XX, apropierea de statele europene 
explică faptul că pentru unele state musulmane, legea a devenit sursa 
cea mai importantă. Codificarea progresivă! a început să schimbe 
fizionomia dreptului musulman. 


1.2.2. Locul Shari'a în ierarhia normativă 


Cele mai multe dintre statele cu majoritate musulmană au inserat 
în legea lor fundamentală dispoziţii care fac referire la Islam sau la 
legea islamică. De cele mai multe ori, aplicarea legii islamice se 
realizează doar pentru anumite domenii, cel mai frecvent fiind 
domeniul drepului familiei. 

- În funcţie de valoarea normativă pe care o primeşte shari'a în 
interiorul statelor musulmane distingem următoarele situații”: 

- state care au consacrat islamul ca religie de stat (cu titlu de 
exemplu: Egipt, Algeria, Kuweit, Maroc, Oman); 

- state care afirmă identitatea islamică a statului, chiar din primul 
articol al legii lor fundamentale (cu titlu de exemplu: Afganistan, 
Arabia Saudită, Iran, Mauritania sau Pakistan); 

- state ale căror legi fundamentale interzic posibilitatea de a At: 
atingere identităţii statale islamice, pe calea amendamentelor (cu titlu 
de exemplu: Constituţia Marocului interzice modificarea dispoziţiilor 


1 În Egipt şi în Tunisia au fost codificate domeniile privind dreptul familiei i 
dreptul contractelor. 

2 B. Dupret, La charia aujourd'hui, 2012, pp. 51- 64, disponibil la adresa 
https:/Awww.cairn.info/la-charia-aujourd-hui--page-51.htm, consultat la data de 6 
august 2020. 

constituționale referitoare la religia musulmană!; Constituţia Algeriei 
interzice orice revizuire constituțională care aduce atingere islamului 
ca religie de stat”; Constituţia statului Bahreïn interzice modificarea 
art. 2 care consacră islmul ca religie de stat şi sharia ca sursă 
principală de drept); 

- State care condiționează exercițiul drepturilor şi libertăţilor 
fundamentale prin shari'a islamică (cu titlu de exemplu: în Arabia 
Saudită statul protejează drepturile omului în deplină conformitate cu 
shari'a islamică; Constituţia statului Yemen prevede că femeile 
beneficiază de drepturi și obligaţii garantate și impuse de shari'a’); 

- State care consacră supremația shari'a în cuprinsul legii 
fundamentale (cu titlu de exemplu: în Constituția Arabiei Saudite este 
prevăzut că textul revelat se bucură de supremație“ și că regulamentele 
şi deciziile trebuie laborate în respectarea shari'a’; în Mauritania, 
preambulul textului constituţional consacră preceptele islamice ca 
sursă unică de drept; în Pakistan, Constituţia impune ca toate legile în 
vigoare să fie în conformitate cu preceptele islamice, așa cum sunt ele 
„Stipulate în Coran, interzicând. totodată adoptarea de legi contrare 
acestor principii“); 

- State care consacră normativitatea shari'a drept una dintre 
sursele principale de drept (de exemplu: Emiratele Arabe Unite); 

- state care dispun în constituţie că shari'a este sursa principală de 
drept (spre exemplu, Egiptul); 

- State care consideră sharia ca un ansamblu de dispoziţii 
normative direct aplicabile (cu titlu de exemplu Qatar sau Libia). 


—— A A 

! Potrivit art. 106 din Constituția Marocului. 

? Art. 178 alin. 3 din Constituţia Algeriei. 

3 Cf, art. 31 din Constituţia Yemenului. 

4 C£. art. 7 din Constituţia Arabiei Saudite. 

5 Cf. art. 67 din Constituţia Arabiei Saudite. 

6 Cf. art. 227 din Constituţia statului Pakistan. Curtea supremă din Pakistan a 
interpretat această dispoziție în sensul în care consacră subordonarea dreptului 
pozitiv normelor islamice. 

În concluzie, nu există un model unanim şi universal acceptat în 
lumea musulmană în ceea ce priveşte locul shari'a în ierarhia nor- 
mativă. Mai mult decât atât, consacrarea în rândurile constituționale 
nu reprezintă o garanție a aplicabilității exclusive a legilor islamice, ci 
poate fi catalogată drept o reafirmare a legăturilor statului cu religia, 
după cum poate fi apreciată ca o armă cu dublu tăiş, în sensul în care 
poate fi utilizată de extremiști în sensul forțării aplicării exclusive a 
normelor shari'a. 


1.3. Instituţii specifice dreptului musulman 


Specificitatea dreptului musulman se întinde mai ales asupra a 
patru ramuri principale de drept: dreptul persoanelor; dreptul familiei 
şi succesiunile; relaţiile patrimoniale şi dreptul penal. 


A. Dreptul persoanelor 

Dreptul persoanelor presupune existenţa unei duble opoziții: între 
musulman şi non-musulman, între bărbat şi femeie. 

e Musulman — non-musulman 

Doar musulmanii se bucură de plenitudinea drepturilor politice. 
Non-musulmanii beneficiază sau nu de protecţie, în funcţie de criteriul 
religios (cei care îl adoră pe adevăratul Dumnezeu şi cei care sunt 
politeişti sau atei). Cei care îl adoră pe adevăratul Dumnezeu sunt 
creştinii şi evreii şi beneficiază de protecţia musulmanilor, în schimbul 
unui impozit special. Un musulman poate să se căsătorească cu o 
creştină sau cu o evreică, reciproca nefiind valabilă. Politeiştii sau ateii 
nu beneficiază de nicio protecţie juridică, fiind expuşi chiar şi morţii 
ori sclaviei. 

o Bărbat — femeie 

În dreptul musulman, femeia este percepută ca o persoană care are 
nevoie de protecţie, de unde şi opoziţia bărbat-femeie aflată în centrul 
sharia. Dreptul la protecţie nu poate fi separat de dreptul la căsătorie, 

dreptul la întreţinere şi de subordonarea femeii faţă de bărbat. Acest 
drept la protecţie este principala explicaţie pentru admiterea poli- 
gamiei. Un musulman se poate căsători cu cel mult patru femei, 
oferindu-se astfel un drept la protecţie cât mai multor femei. Dreptul la 
întreţinere are ca revers reducerea dreptului la moştenire, un fiu 
moştenind dublu faţă de o fiică. 

Femeia este subordonată familiei în care s-a născut până la 
momentul căsătoriei, când raporturile de subordonare se stabilesc faţă 
de soţ şi de familia acestuia. 

Femeia are o capacitate redusă în materie de probe, mărturia ei 
valorând jumătate faţă de mărturia bărbatului. 

De la sine înţeles este şi faptul că o femeie nu poate accepta res- 
ponsabilităţi sau demnități care implică învăţăminte religioase, predici 
sau alegeri politice. 


B. Dreptul familiei şi succesiunile 

Familia şi relaţiile pe care le implică aceasta se află în centrul 
sharia. Câteva reguli de bază pentru organizarea şi desfăşurarea vieţii 
de familie în dreptul musulman sunt următoarele: 

e Familia este fondată pe autoritatea tatălui şi a soţului; 

o Copilul este supus unui drept maternal autonom până la vârsta 
de 6 ani; 

e Căsătoria este un acord între pretendent şi partea care o repre- 
zintă pe ferneie (bărbatul cel mai apropiat ei, precum tatăl, fratele sau 
chiar un curator); 

e Sharia nu prevede o vârstă minimă pentru căsătorie, iar bărbatul 
poate pune capăt căsătoriei oricând, prin repudiere; 

e Căsătoria este desfăcută de drept în caz de apostazie!; 

e Bunurile soţilor sunt separate, fiecare şi le gestionează, dar, în 
caz de donaţii, soţia are nevoie de acordul soţului; 


! Apostazia este renunțarea publică la o anumită credinţă religioasă sau renegarea 
unei doctrine ori concepții şi adoptarea alteia. 


e Succesiunile au reguli stricte, una dintre acestea fiind faptul că 
de cujus poate să îşi lase o treime din bunuri unei alte persoane, prin 
act de voinţă. 


C. Relaţiile patrimoniale 

Sharia recunoaşte dreptul de proprietate individuală şi îl consideră 
un drept: fundamental. Totodată există proprietate colectivă şi pro- 
prietate comunitară. 

Bunurile pot fi clasificate astfel!: lucruri utile şi lucruri inutile; 
lucruri care pot fi ascunse şi lucruri care nu pot fi ascunse; lucruri pure 
şi lucruri impure. Sharia mai prevede drepturi temporare şi drepturi 
care creează o utilitate specifică, asimilabile servituţilor din dreptul 
roman. 

Contractele joacă un rol fundamental în dreptul musulman: con- 
tractul de schimb, de capital, de rentă, de cesiune, de societate etc. 
Sharia condamnă contractele aleatorii şi interdicţia stipulării şi primirii 
de beneficii. Contractele cu titlu gratuit se pot încheia doar prin 
livrarea bunului ce face obiectul acestora. 


D. Dreptul penal 

Sharia face distincţie între delictul penal şi vina civilă. Există trei 
categorii de infracţiuni: 

e Infracţiuni pedepsite după legea talionului — omor sau leziuni 
corporale. Talionul poate fi înlocuit cu o indemnizaţie (numită preţul 
sângelui), cuantumul căreia fiind apreciat în funcţie de calităţile perso- 
nale şi sociale ale victimei. Precum şi de pierderea patrimonială în 
cauză; 

e Infracţiuni cu pedeapsa stabilită de Coran — sunt incriminate 
comportamente care ameninţă bazele ordinii sociale islamice, denun- 
tarea calomnioasă a raporturilor conjugale ilicite, apostazia sau rebe- 


Pa 


1 A. Gambaro, op. cit., p.357. 

liunea contra Islamului, consumul de băuturi alcoolice, furtul, relaţiile 
extraconjugale ilicite şi acte precum vandalism, terorism, răpiri. 
Pedepsele stabilite de Coran sunt moartea, amputarea, corecţia corpo- 
rală şi avizarea publică; 

e Infracţiuni cu pedeapsa stabilită de judecător — sunt incriminate 
fapte precum mărturia falsă, fals în înscrisuri etc., pedepsele fiind 
închisoare, corecţii corporale etc. 


1.4. Difuzarea dreptului islamic pe glob 


Constituţiile statelor din lumea arabo-musulmană au referinţe 
extrem de variate la sharia. În ciuda faptului că există state care nu 
prevăd nicio trimitere constituțională la Sharia (Algeria, Maroc, 
Tunisia, Mali, Niger, Ciad, Indonezia şi Turcia), multe dintre ele îi 
conferă acesteia valoare normativă, fără însă a preciza locul ei în 
ierarhia normativă. În Iran, Sharia este chiar deasupra normelor consti- 
tuţionale. În alte state (Emiratele Arabe Unite, Bahrein sau Kuweit), 
Sharia este una dintre principalele surse de drept. În Syria, Jurispru- 
dența islamică este sursă de drept, iar în Egipt, Yemen, Oman sau 
Sudan, principiile sharia sunt sursa principală a legislaţiei. 

Dreptul islamic, generic numit sharia, se confruntă cu lipsa unei 
uniformizări în aplicare, cu alte cuvinte fiecare stat care s-a format pe 
sistemul de drept musulman are propriul mod de interpretare, înţele- 
gere şi aplicare a principiilor islamice. 

În secţiunea de față, vom urmări şi prezenta câteva state care fac 
referinţe diferite la sharia. 


1.4.1. Egipt — dispune de o constituţie şi de un sistem modern de 
legi, adoptate de Parlament. Acest organ legiuitor este cel care 
interpretează sursele (principiile sharia) în scopul elaborării legilor, 

într-o abordare care distinge între regulile absolute şi regulile relative, 
acestea din urmă putând evolua în funcţie de dezvoltarea în timp a 
societăţii. Însă Curtea Constituţională egipteană nu a identificat 
niciodată reguli absolute, ceea ce lasă parlamentului o largă arie de 
manevră în interpretare. 


1.4.2. Maroc — suveranul este conducătorul suprem al naţiunii, 
dar şi comandantul credincioşilor. Nu există nicio referire expresă la 
sharia sau la dreptul musulman în Constituţie, rezultând de aici că 
există o dorinţă de a nu adăuga, religia având deja o mare legitimitate. 
Poligamia şi repudierea sunt posibile, dar în condiţii foarte stricte şi cu 
autorizarea unui judecător. | 


1.4.3. Yemen — constituţia face referire la Sharia, aplicarea 
acesteia apropiindu-se de cea din Arabia Saudită, însă Yemenul este o 
tară în care legea nu se răspândeşte în toate provinciile şi unde cutu- 
mele şi exercitarea puterii locale sunt aplicate cu prioritate. 


1.4.4. Iran — în materia relaţiilor de familie, dreptul musulman se 
aplică foarte strict, în versiunea lui şiită. Pot există căsătorii temporare, 
iar bărbatul îşi poate repudia femeia. Judecătorii sunt pregătiţi o peri- 
oadă îndelungată în şcoli religioase. În materia adulterului, pedeapsa 
solicitată este uciderea cu pietre. 


1.4.5. Indonezia — stat dotat cu un sistem juridic secularizat, a . 
cunoscut o evoluţie federală. În prezent, diferitele state care formează 
Indonezia sunt libere să statueze în mod independent. Una dintre pro- 
vinciile indoneziene, Aceh, şi-a obţinut autonomia totală şi a dezvoltat 
un sistem juridic care aplică sharia cu precădere pentru relaţiile de 
familie. În alte provincii cu majoritate musulmană există posibilitatea 

de a alege să fii judecat în funcţie de dreptul musulman. Indonezia este 
un stat care a proclamat în mod oficial separarea religiei de stat. 


1.4.6. India — stat care cuprinde a treia populaţie musulmană din 
lume, aproximativ 138 milioane de persoane (prin raportare la întreaga 
populaţie a Indiei reprezintă aproximativ 14%). Dreptul penal se aplică 
tuturor musulmanilor, dar dreptul familiei se poate aplica doar celor 
care solicită în mod expres acest lucru, prin intermediul unor jurisdicții 
speciale. 


1.4.7. Pakistan — Sharia se aplică în dreptul familiei şi în 
dreptul penal, nefiind o aplicare directă, deoarece Parlamentul este 
organismul care adoptă legile. 


1.5. Studii de caz 


Sfârșitul secolului XX și începutul secolului XXI se remarcă prin 
puternice mișcări revendicative, cu invocarea Islamului. Toate acestea 
sunt impregnate de un dublu sens: pe de o parte, se remarcă islami- 
Zarea Europei — factorul principal fiind mișcarea emigraționistă a 
populației musulmane în statele europene, de cealaltă parte mișcarea a 
vizat internaționalizarea islamică — principalul factor fiind acerba, 
ferventa şi continua competiţie dintre Arabia Saudită şi Iran. 

Cele două state alese pentru ilustrarea modului de acţionare a legii 
islamice sunt Arabia Saudită — ca exponent al ideologiei sunite, 
respectiv Iranul — exponent al ideologiei șiite. Cele două state sunt 
exponente ale unor ideologii competitive și opuse!. Pentru a-și 


! Arabia Saudită este promotoarea unui Islam puritan, riguros şi conservator, 
iar Iranul îi opune un Islam contestatar și revoluționar. 

promova concepția despre Islam, autoritățile saudite au finanțat 
construcția de moschei în întreaga lume şi au întreprins un vast 
program de formare a elitelor religioase în universităţile lor". 


1.5.1 Arabia Saudită 


Arabia Saudită? — este statul care aplică Sharia în cea mai 
riguroasă formă. Modalitatea de funcţionare a dreptului în acest stat 
este similară realităţii de dinainte de secolul al XIX-lea. În Arabia 
Saudită se aplică un drept de factură sunită, într-o versiune foarte 
strictă. Pedepsele corporale sunt frecvent aplicate. 

Principala sursă a dreptului este legea islamică (Shari'a), iar 
Coranul ţine loc de constituţie. Statul în discuţie nu a acceptat 
jurisidicţia obligatorie a Curţii internaționale de justiție. 

Sistemul judiciar al Arabiei Saudite se caracterizează prin 
dualitatea jurisdicţiilor. Astfel, există o ordine judiciară generală, în 
cuprinsul căreia se aplică legea islamică, și o ordine autonomă, ordine 
administrativă, exercitată de biroul de plângeri (diwan al mazâlim). 

În cadrul ordinii judiciare funcţionează curţile de apel (compe- 
tente în cauze penale, personale şi generale), precum şi Consiliul 
judiciar suprem (supraveghează curțile, furnizează opinii asupra 
situaţiilor speciale, revizuieşte condamnările la moarte, la amputare şi 
la lapidare). Pedepsele care pot fi aplicate sunt cele prevăzute Și 


! P, Buresi, „Le droit musulman et les courants islamiques modernes”, 2013, 
consultat pe site-ul https://halshs.archives-ouvertes.fi/halshs-01444266/document, 
la data de 5 august 2020. 

2 Informaţii preluate de pe site-ul hrttp:/www.attijaritrade, ma/fi/choisissez- 
votre-marche-cible/profils-pays/arabie-saoudite/cadre-legal, la data de 5 august 
2020. 

3 M. Mathieu, „Le nouveau système judiciaire de I'Arabie Saoudite — Un 
exemple d'adaptation de la Chari’a au monde moderne” în în Revue internationale de 
droit comparé, vol. 60, nr. 2/2008, pp. 447-459. i 

definite în mod strict de legea islamică, iar deciziile judecătorilor 
trebuie să fie motivate în fapt și în drept. 

Există și instanțe specializate, care soluţionează litigii din domenii 
specifice, precum dreptul comercial şi dreptul muncii. Aceste instanțe 
pot fi înființate prin decret regal, în funcţie de necesităţi. 

În cuprinsul ordinii administrative, Biroul de plângeri îşi găsește 
originea într-o decizie ce aparține celui de-al patrulea calif, decizie 
care a vizat posibilitatea soluționării plângerilor față de abuzurile 
funcționarilor. Odată cu trecerea timpului, competența acestui birou a 
fost extinsă la mai multe domenii, precum: falsificare de documente, 
arbitraj comercial, examinarea cererilor de executare a sentințelor 
emise în aplicarea convenției Ligii Statelor Arabe etc. 

În anul 2007, întregul sistem judiciar din Arabia saudită a fost 
reformat, fiind astfel introduse două grade de jurisdicție, respectiv 
prima instanță și apel. A fost creată și Curtea supremă, care veghează 
la corecta aplicare a legii islamice Şi a regulamentelor emise de rege. 

Exponenții profesiilor juridice din Arabia Saudită sunt avocaţii și 
judecătorii. Avocaţii trebuie să deţină o licență emisă de Ministerul de 
Justiţie, pentru a pleda în instanțele locale. Judecătorii pot să emită 
judecăţi după propria interpretare a legii islamice. 


1.5.2 Iran? 


Exponent al ideologiei şiite, statul Iran cunoaște un sistem juridic 
caracterizat prin: 

- Sistemul legislativ şi juridic din Iran a fost inspirat din sistemele 
francez și belgian, iar prima modernizare a avut loc odată cu adoptarea 
Constituţiei din anul 1906; | 

! Ibidem. 

2 Informaţii: preluate din A. Amir-Arjomand, „La Charia en Iran”, 


pp. 171-184, hitps:/Awww.cairn.info/la-charia-aujourd-hui---page-l 71.htm, la data 
de 28 august 2020. 

- sursele formale ale dreptului, precum şi ierarhia lor nu sunt bine 
definite. Însă, potrivit codului de procedură civilă din anul 2000, în caz 
de „tăcere” sau de lacună a legii, judecătorul trebuie să soluţioneze 
conflictul prin aplicarea surselor islamice. Totodată, sunt recunoscute 
ca surse ale dreptului iranian dreptul musulman, Constituţia și legile 
votate de Parlament; 

- principiul legalității nu se aplică, lăsând, astfel, cetățenii fără 
securitate juridică; | 

- suveranitatea aparţine lui Dumnezeu, iar deputații trebuie să se 
supună legilor islamice (faqih); 

- deși noţiunea de „om liber” este absentă în Iran, statul a semnat, 
totuşi, Declaraţia universală a drepturilor omului și a aderat și la Pactul 
internaţional relativ la drepturile politice şi civile, precum și Pactul 
relativ la drepturile economice, sociale şi culturale. Toate aceste 
documente au fost semnate din dorința și ambiția de a concilia 
drepturile omului cu particularitățile legii islamice; 

- tot cu privire la drepturile omului, acestea trebuie analizate și 
interpretate „în limita,, sau „în acord cu, sau „în cadrul” ori „în 
respectul” legii islamice; 

- tentativele de uniformizare a sistemului juridic într-o versiune 
exclusivistă şi intolerantă față de shari'a au finalizat prin institu- 
ționalizarea atingerii aduse drepturilor omului (cu titlu de exemplu: 
inegalitate şi discriminare privind femeile şi minoritățile religioase; 
inegalitate de şansă în accesul la funcţiile publice; atingeri aduse 
libertăţii de exprimare şi libertăţii religioase; păstrarea pedepselor 
corporale); 


! Curtea supremă iraniană a casat verdictul de condamnare la moarte a 
profesorului Hachem Aghajari, care a fost găsit vinovat de blasfemie. Profesorul a 
fost condamnat la moarte în anul 2002 de o instanță din Hamedan pentru că a 
exprimat în public pledoaria pentru un „protestantism în lumea ilsmaică” și pentru 
că a afirmat că musulmanii nu trebuie „să urmeze orbește un şef religios”. Informații 
preluate de pe site-ul https:/Awww.peinedemort.org/document/930/Iran-la-justice- 
casse-la-condamnation-a-mort-d-Aghajari, la data de 28 august 2020. 

- instituţiile statului iranian se fondează pe o dublă legitimitate: o 
legitimitate democratică și politică, ce reieise din sufragiul popular — 
puterea legislativă și puterea executivă, şi o legimititate religioasă!; 

- puterea legislativă este exercitată de Adunarea națională ilslmică 
(parlament monocameral), cu prerogative de legiferare, de aprobare 
sau de întoarcere a deciziilor executivului”; 

- puterea executivă este exercitată de un preşedinte, ales pentru un 
mandat de 4 ani, prin vot universal direct. Candidatul trebuie să fie o 
personalitate politică sau religioasă recunoscută, şi care trebuie să fiu 
devotată islamului, în mod obligatoriu:; 

- instituțiile fondate pe legitimitatea religioasă sunt următoarele: 
Ghidul revoluției (instituție arbitrală), - Consiliul gardienilor 
Constituției (format din 6 jurişti şi 6 oameni ai religiei, are ca misiune 
verificarea adecvării legilor la dreptul islamic), Adunarea experţilor 
(desemnează ghidul revoluției), Consiliul de discernere a interesului 
superior al regimului (rol de arbitru între Parlament și Consiliul 
gardienilor Constituţiei)“; 

- sistemul judiciar este plasat, în mare parte, sub influenţa directă 
a șefului de stat, instanțele de judecată fiind controlate de autoritățile 
religioase. 


!- Informaţii preluate de pe site-ul https:/Avww.ege.fi/download/rapport 
EGE2017_IRAN_VF.pdf, la data de 28 august 2020. 

2 Ibidem. 

3 Ibidem. 

4 Ibidem. 

DREPT JAPONEZ 


Cele două sisteme juridice predominante în lume, sistemul de 
drept civil şi sistemul common law se regăsesc în conlucrare pe conti- 
nentul asiatic. Astăzi, într-o lume a globalizării, în care cooperarea şi 
înţelegerea reciprocă sunt fundamentale pentru progres, există o 
cerință impetuoasă pentru teoreticienii şi practicienii dreptului să 
cunoască şi să se familiarizeze cu ambele sisteme, astfel încât să fie 
capabili să funcţioneze în parametri optimi în fiecare dintre cele două 
sisteme. 

Cele două sisteme juridice au fost introduse în Asia, în cea mai 
mare proporţie, prin colonizări. Common law a fost introdus în statele 
colonizate de britanici, fiind aplicabil astăzi în India, Malaezia sau 
Singapore. Sistemul de drept civil a fost adus pe continentul asiatic de 
francezi sau de olandezi, iniţial pe teritoriile Indochinei sau Indoneziei. 
Totodată, mai multe state, precum China, Japonia sau Thailanda, au 
ales să îşi adapteze sistemele la trăsăturile dreptului civil, fără ca 
acestea să fie supuse mişcării colonizatoare. l 

Una dintre principalele întrebări care se ridică odată cu studierea 
dreptului asiatic este dacă se poate discuta despre o tradiţie juridică 
asiatică. Răspunsul este direcționat spre negaţie, în condiţiile în care 
Coreea şi Japonia sunt state cu sistem juridic continental, Hong Kong 
şi Singapore sunt state cu sistem common law, iar China şi Vietnamul 
sunt state cu tradiţii hibride care au cunoscut influențe diverse. Bazele 
ideologice ale statelor asiatice sunt foarte puternice şi, în egală măsură, 
foarte diferite. | 

Statele asiatice nu au cunoscut receptarea dreptului roman în 
ordinea juridică naţională, dar cu toate acestea principala trăsătură a 
sistemului de drept civil se regăseşte şi aici, constând în legea scrisă 
ori codificată ca principală sursă de drept. Precedentul judiciar nu 
joacă acelaşi rol ca în common law, dar poate avea o natură obligatorie 
(de exemplu, în Coreea, instanţele inferioare sunt ţinute de deciziile 
instanţelor superioare, în cazuri similare!). 

Importanţa studierii sistemelor juridice de pe continentul asiatic 
constă în analizarea unor sisteme care se construiesc în secolul XXI, 
ştiut fiind faptul că sistemele juridice nu sunt niciodată statice, ci ele 
se formează în permanență. Mai mult decât atât, imensa putere 
economică a Chinei, tradusă în plan juridic prin contractele comerciale 
inter-continentale, impune o cunoaștere detaliată a sistemului juridic 
din acest stat. 

În fine, sistemele Juridice ale celor două state asiatice exponente, 
China şi Japonia, sunt diferite, factorul politic jucând un rol deter- 
minant: China — un stat comunist, Japonia — un stat ataşat principiilor 
democraţiei liberale. 


2.1. Drept chinez 


China este un stat socialist de dictatură democratică populară, 
condus de clasa muncitoare şi bazat pe alianţa dintre muncitori şi 
țărani. Sistemul adunării populare constituie forma de organizare a 
puterii politice. Regimul statal şi structura politică fac ca puterea jude- 
cătorească să provină de la popor, să aparţină poporului şi să servească 
poporul. 


E magi n E a cau 
! R. David, op. cit., p. 431. 

Începând cu anul 2008, dreptul chinez se află în plin proces de 
reformare, fiind urmărite patru coordonate!: 

e optimizarea repartizării atribuţiilor judecătoreşti; 

e punerea în aplicare a politicii penale care să cumuleze clemenţa 
şi severitatea; 

e aprofundarea formării personalului judiciar; 


o creşterea garantării cheltuielilor de judecată. 


2.1.1. Filosofia dreptului chinez 


China este un stat înrădăcinat în propria tradiţie, despre care se 
spune că se află la „intersecţia tradițiilor. juridice”?. Transformarea 
dreptului chinez a fost în strânsă legătură cu influenţele filosofice de 
pe teritoriul său, concretizate în curentele taoist ori confucianist, acesta 
din urmă exercitând o influenţă profundă şi dominantă asupra concep- 
țiilor juridice. 

Genialitatea lumii chineze poate fi rezumată în câteva trăsături 
esenţiale”: ai i 

o monismul politic (ordinea politică este obligatoriu monarhică); 

o ideea unei ordini sociale care se autoreglează (statul nu intervine 
decât dacă mecanismele de autoreglare nu dau randament); 

e rolul organizării familiale în această autoreglare (organizarea 
familială comportă structuri de autoritate foarte sigure care pot asigura 
coeziunea unor grupări foarte vaste); | 


! La reforme judiciaire en Chine, consultat pe site-ul htrp://french.china.org.cn/ 
livreblanc/201 1-10/20/content_26982045.htm, la data de 20 august 2018. 

2 H, Piquet, La Chine à la croisée de straditions juridiques: Regards sur les 
transferis de droit et le droit chinois, în volumul La reforme du droit. et les 
transformations de la notion de la sécurité en Chine, 25, nr. 2-3 din 2006, disponibil 
pe site-ul id.erudit.org/iderudit/015928ar, consultat la data de 18 august 2018. . 

3 Xiaoping Li, La civilisation chinoise et son droit, în Revue internationale de 
droit compare, vol. 51, nr. 3, iulie-septembrie 1999, pp. 505-541. 

è ritualizarea comportamentală (graţie căreia faptele şi gesturile 
fiecărui individ se integrează în ordinea ritualică generală); 

e absenţa castei sacerdotale şi a opoziţiei tranşante dintre sacru şi 
profan; 

e în domeniul juridic, existenţa unei relaţii de complementaritate 
între rituri, care reglementează în mod obişnuit raporturile sociale şi 
dreptul penal, care intervine doar în situaţii excepţionale, acolo unde 
riturile nu sunt suficiente. 

Ordinea juridică chineză este dominată de complementaritatea 
dintre confucianism şi legism (acesta din urmă fiind un curent carac- 
terizat prin dorinţa de revalorizare a dreptului şi de a face din lege 
centrul nevralgic al ordinii sociale). Confucianismul este investit de /j 
ca etică socială, iar legismul de fa ca mijloc de administrare, control şi 
represiune. 


2.1.2. Confucianismul! şi dreptul 


Confucianismul este, în acelaşi timp, un curent politic, filosofic 
şi etic, iar în sensul modern este definit şi ca „o religie raţionalistă 
divinatoare'?. 

Trăsăturile confucianismului reflectate în dreptul chinez sunt 
următoarele: - | 

e legea este secundară, superfluă şi nu vizează decât pe oamenii 
corupți, în timp ce principala referinţă în drept trebuie să fie Li; 

e relațiile personale şi sociale sunt bazate pe modele de afecțiune 
familială, unde persoana superioară trebuie să iubească persoană infe- 
TIOară, iar aceasta din urmă trebuie să o venereze pe cea superioară; 


Mie în Asia RLPU Lr | 
! Confucius a trăit în China în perioada 551-479 î.Hr., sub dinastia lui Zhou din 
Est şi este fondatorul doctrinei care îi poartă numele. 
? B. Melkevil, Un regard sur la culture Juridique chinoise: l 'Ecole des legistes, le 
confucianisme et la philosophie du droit, în Les Cahiers de droit, vol. 37, nr. 3/1996, 
pp. 603-627, disponibil pe site-ul id.erudit.org/iderudit/043400ar. 

e domnia individului asupra individului este mijlocul de fondare a 
legalității raporturilor concrete, afective şi particulare; 

e problema guvernării, a administrării şi a relaţiilor internaţionale 
este în mod exclusiv una a indivizilor, şi nu a statului; 

e finalitatea dreptului este armonia. Principiul armoniei guver- 
nează universul, individul şi societatea. Universul este un organism 
viu, iar individul orientat prin natura lui spre dizarmonie se integrează 
în totalitatea armonioasă; 

o pentru armonie şi ordine în societate trebuie îndeplinită o 
singură condiţie, să existe oameni virtuoşi şi instruiți în posturi cu | 
responsabilitate; 

e cea mai frapantă caracteristică a filosofiei confucianiste a drep- 
tului este aceea că dreptul nu se separă de morală, existând chiar 
identitate între drept şi morală. Morala confucianistă este fundamental 
politică şi constă în tratarea diferită a indivizilor în funcţie de statutul 
lor, menţinerea rangurilor diferenţiate, astfel că morala este condiţia de 
existenţă în societate, care a asigurat coeziunea societăţii şi continui- 
tatea civilizaţiei. 


2.1.3. Istoria dreptului chinez! 


China are cel mai vechi sistem juridic din lume. Societatea 
chineză, prin obicei şi prin tradiţie, s-a grupat în jurul unităţii familiale, 
unde responsabil era şi este cel mai vârstnic bărbat. 

Primele legi datează din anii 2853-2738 î.Hr. şi îi sunt EAI A 
împăratului Fuxi, secondate de alte scrieri aparținând dinastiei Shang 
(1766-1027 î.Hr.), acestea din urmă făcând referire la legi şi la 
ceremonii judecătoreşti. Primul cod de legi chinezesc, menționat în 
artefacte, este o emanație a dinastiei Chou (1027 — 221 î.Hr.). În jurul 


- 1 Informații adaptate după F. Constant, C. Lopez, Le droit chinois, ediția |, 
Ed. Dalloz, 2013, pp. 6-9. 

anului 600 î.Hr. mai multe regiuni din China deja aveau o legislaţie 
codificată, iar statul Zheng deja avea un cod penal inscripţionat pe 
cazane de bronz şi pe ramuri de bambus. 

Odată cu apariţia scrisului şi cu perindarea mai multor dinastii, 
mai mulţi împărați au simţit nevoia de a-şi publica măsurile de 
organizare sub forma unor coduri, cu numele lor: 

- 536 î.Hr. — Cartea pedepselor, în statul Cheng (printre acestea 
numărându-se munca silnică, tatuajul, tăierea nasului, castrarea, 
amputarea picioarelor, moartea); 

- Confucius; 

- Dreptul canonic (400 î.Hr.); 

- Codul li k'vei (350 î.Hr.) — cuprindea prevederi referitoare la 
furt, jaf, închisoare; 

- Han Fei (280-223 î.Hr.) — liderul mişcării legiste, care plasa 
statul în centrul legii şi ordinii; 

- Li Si (280-208 î.Hr.) — a continuat munca lui Han Fei Şi a 
asigurat aplicarea codului Qin pe întregul teritoriu al Chinei. Codul 
Qin aparţine dinastiei Qin sau Chin şi este o codificare a legislaţiei 
penale; 

- Codul Han — a înlocuit tatuarea şi amputarea nasului şi a 
picioarelor cu munca silnică şi bătaia cu bastonul. Totodată, la căderea 
dinastiei Han numărul pedepselor cu moartea depăşea 1000; - 

- Codul Tang — cuprindea 502 articole şi dorea o reconciliere 
între regulile tradiţionale şi regulile lui Confucius; 

- Între 1260 şi 1360 China a fost ocupată de mongoli, care şi-au 
impus propriile reguli, dar care aproape au dispărut odată cu instau- 
rarea dinastiei Ming; 

- Codurile Ming au reprezentat o succesiune de consolidări ale 
dreptului penal în China. Aceste coduri s-au caracterizat prin instalarea 
unei discipline sociale extreme, ca expresie a confucianismului. Spre 
exemplu, femeile erau îndatorate moral soților sau mirilor lor. Dacă 
logodnicul deceda înainte de căsătorie, obligaţia lor era să rămână 
caste. Cea mai mare onoare revenea văduvei care îşi lua viaţa; 

- Codul Qing (1644) — ultimul dintre marile coduri ale dinastiilor 
a beneficiat de peste 30 de revizuiri, iar o parte din acesta a supra- 
viețuit revoluției comuniste; 

- Perioada 1912-1949 — anul 1912 a fost anul creării Republicii 
populare chineze, iar în anul 1949, China a adoptat comunismul ca 
formă de guvernământ. Din 1912 până în 1949 a fost realizată struc- 
turarea dreptului chinez în şase ramuri mari: drept constituțional, drept 
penal, drept civil, drept procesual penal, drept procesual civil şi drept 
administrativ, concretizate în şase legi. Odată cu instaurarea comunis- 
mului, abrogarea celor şase legi a părut firească şi necesară, deoarece 
legea era privită ca inferioară faţă de politicile statale; 

- 1978 este anul în care a început reforma popii chinez, autor 
fiind Deng Xiao Ping. 

În concluzie, observăm că dreptul chinez vechi este. criticabil din 
perspectiva faptului că reglementa doar aspecte de drept public, şi mai 
ales de drept penal. Dreptul privat a ocupat un loc secundar în sistemul 
juridic al Imperiului chinez. 


2.1.4. Particularităţile dreptului chinez 


Dreptul chinez se remarcă printr-o admirabilă îmbinare a tradiţiei 
juridice cu lumea juridică vestică. Lumea juridică din China este 
divizată în jurişti civilişti, ostili oricărui împrumut din sistemul 
common law, jurişti sincretici, care văd ca soluţie optimă pentru 
dreptul chinez o îmbinare proporţională între sistemul de drept civil şi 
sistemul common law şi jurişti pro common law, ostili tradiţiei 
romano-germanice. Toate aceste curente divizate au luat naştere ca 
urmare a contextului istoric. 

Common law englez a pătruns forţat pe teritoriul Chinei, odată cu 
obţinerea Hong Kong-ului de către Anglia pentru o perioadă de 99 de 
ani. Astăzi, influenţa common law se manifestă cu precădere în sfera 
dreptului comercial, în timp ce dreptul contractelor este influenţat din 

dublă direcţie (atât de regulile common law, cât şi de tradiţia 
romano-germanică). 


De cealaltă parte, tradiţia romano-germanică a beneficiat de o 
recepţie voluntară, în timpul dinastiei Qing. Juriştii chinezi au lucrat 
împreună cu jurişti japonezi! şi cu jurişti francezi pentru importarea 
anumitor reguli şi instituţii de factură romano-germanică. Consecința 
imediat următoare receptării tradiţiei romano-germanice a fost adop- 
tarea dihotomiei drept public-drept privat în sistemul juridic chinez?. 

Confluenţa celor două sisteme majore de drept se reflectă în 
următoarele caracteristici ale dreptului chinez: 

e În materie de dreptul contractelor, China a adoptat conceptul de 
bună-credinţă, din dreptul francez şi din cel german; 

e Dreptul civil este impregnat de structura common law, structurat 
în două mari categorii: dreptul contractelor şi răspunderea civilă (fiind 
expresia distincţiei dintre contracts şi torts); | 

e Reglementarea dreptului de proprietate este inspirată, în cea mai 
mare parte, de codul civil german; 

e Crearea notarilor ca profesie liberală este inspirată din sistemul 
francez, având ca obiectiv securitatea tranzacţiilor imobiliare. 


Principalele ramuri de drept în China sunt următoarele: 

o drept civil (personalitatea juridică, actele juridice, proprietatea, 
obligaţiile, familia, succesiunile); 

e drept economic (reglementează raporturi juridice şi activităţi ale 
întreprinderilor şi entităţilor economice); | 


1 Succesul reformelor sistemului judiciar din Japonia este datorat în mare parte 
importării modelului romano-germanic, în versiunea sa germană. 

2 J.F. Adelle, E. Meril, L'évolution recente du droit chinois: ouverture ou 
protectionnisme?, în Revue internationale et stratégique 2011/1, nr. 81, pp. 139-147, 
disponibil la adresa https:/^vww.cairn. info/revue-inetrnationale-et-strategique-201 1-1- 
page-139.htm, consultat la data de 20 august 2018. l 

e proprietate industrială (brevete de invenţii şi mărci); 
e procedură civilă; 

o drept internaţional privat; 

e drept penal şi drept procesual penal. 


2.1 +5. Sursele dreptului chinez 


Sursele dreptului chinez pot fi clasificate în surse principale şi 
surse secundare, acestea din urmă reprezentând doar o completare ŞI O 
interpretare a surselor principalel. 


A. Sursele principale de drept 

Principalele surse ale dreptului chinez sunt legea, doctrina şi Li 
(ritul). Cutuma face parte din Li, iar jurisprudenţa nu prezintă impor- 
tanţă în economia studierii surselor dreptului chinez, având o relevanţă 
insignifiantă pentru formarea dreptului. 


a. Legea 

Legea constituie principala sursă a dreptului, fiind o sursă scrisă şi 
care a fost supusă mişcării de codificare. Primul cod de legi apărut în 
China era un Cod penal (536 î.Hr.), acesta constituie originea tradiţiei 
codificării chineze. După acest moment, fiecare dinastie a promulgat şi 
amplificat în mod succesiv legile şi codurile scrise. De regulă, aceste 
coduri vizează materiile dreptului civil, cu menţiunea că toate aceste 
dispoziţii sunt întotdeauna însoţite de o sancţiune penală, care are ca 
principal scop menţinerea ordinii publice. 

Parlamentul chinez se preocupă din anul 2017 cu piiniera unui 
cod civil; în vederea încorporării într-un singur document a mai multor 
texte legislative. În luna mai a anului 2020 a fost votată intrarea în 


l F. Constant, C. Lopez, op. cit., p. 36. 

vigoare a primului cod civil chinez, la data de 1 ianuarie 2021 . Codul, 
de inspiraţie franceză? şi redactat cu ajutorul experţilor internaţionali, 
conține 1260 articole şi este structurat în şapte cărţi: partea generală, 
drepturi reale, contracte, drepturile personalităţii, familia, succesiunile 
și răspunderea. Până la acest moment se aplicau legi disparate, care 
conțineau principii generale de drept (legea privind drepturile reale din 
2007, legea privind răspunderea civilă delictuală din 2009 etc.). Chiar 
şi obiectul dreptului civil era definit tot de principiile generale de 
drept. 

Constituţia statului chinez a fost revizuită ultima dată în anul 
2004“ și este structurată pe următoarele principii“: afirmarea orientă- 
rilor politice, garantarea drepturilor şi libertăţilor individuale, organi- 
zarea puterilor în stat. Toate acestea au fost revăzute şi adaptate la 
noile realități sociale, în sensul instituirii statului de drept. 

Spre deosebire de statele vestice, fie acestea situate pe continetul 
european, fie pe continentul american, în China Constituţia nu se 
bucură de asigurarea unui control de constituționalitate. 


b. Li este mult mai important în viaţa socială decât legea, acesta 
fiind consemnat în trei mari documente: Yi Li (Cartea de ceremonii), 
Zhou Li (Codul ritualurilor Zhou) şi Liji (Cartea riturilor). Cartea de 


! Pentru detalii, a se vedea htips:/Awvww.affiches-parisiennes.com/adoption-du- 
premier-code-civil-chinois-10505. html, consultat la data de 6 august 2020. 

? Cea mai puternică influență a dreptului francez se regăseşte în articolele 102 
şi 109 care vizează libertatea şi demnitatea persoanei. 

3 „Dreptul civil al Republicii populare China reglementează relaţiile persoanle 
şi patrimoniale dintre subiectele cu statut egal, între cetăţeni, persoanele juridice și 
între cetăţeni şi persoanele juridice”, cf art. 2 din Principiile generale de drept. 

4 Istoria constituționlă a Republicii populare chineze marchează existenţa a 
patru constituţii: prima Constituţie a fost adoptată la data de 20 septembrie 1954; cea 
de-a doua Constituţie a fost promulgată la data de 17 ianuarie 1975; cea de-a treia 
Constituţie a fost promulgată la data de 5 martie 1978; cea de-a patra Constituţie, în 
vigoare şi astăzi, a fost adoptată la data de 4 decembrie 1982 și a fost revizuită în 
anii 1988, 1997 şi 2004. 

$ F. Constant, C. Lopez, op. cit., pp. 30-36. 

ceremonii este structurată în 17 capitole şi vizează ceremonia coafării 
adolescentului ajuns la vârsta majoratului, căsătoria, funeraliile, ofran- 
dele, concursurile de tir cu arcul, întâlnirile diplomatice şi festivalurile. 
Codul ritualurilor Zhou este oglinda structurii administrative din timpul 
lui Zhou, iar Liji cuprinde principiile Li şi interpretări filosofice. 

Li ocupă un loc aparte în lumea juridică chineză, deoarece nu a 
fost produsul spontan al obiceiurilor populare, ci a fost edictat de 
împărați, dezvoltat şi comentat ulterior, astfel încât a fost văzut ca un 
instrument esenţial pentru guvernare, pentru reglementarea conduitei 
umane şi pentru educarea poporului. | 


c. Cutuma 

Alături de Li şi de lege, cutuma constituie şi ea o sursă de drept, 
domeniul de aplicare fiind cel civil, dar doar în situaţiile care nu au 
fost reglementate de celelalte două surse principale de drept. Spre 
exemplu, în materie de obligaţii, doar cutuma şi Li sunt surse de 
referinţă. 

Ierarhia surselor principale ale dreptului în China este următoarea: 
Constituţia, legile care emană de la Congresul naţional popular şi de la 
Comitetul Congresului naţional popular, regulamentele administrative 
de la Consiliul de Stat, regulamentele care provin de la Congresele 
locale ale poporului, precum şi de la comitetele ce funcţionează pe 
lângă acestea, reguli care provin de la Guvern, de la ministere sau de la 
agenţiile aflate în directa subordonare a Consiliului de Stat. Tratatele 
internaţionale ratificate de China sunt direct aplicabile în- dreptul 
naţional şi prevalează dacă sunt în conflict cu dreptul naţional. 

B. Sursele secundare de drept 

În dreptul chinez sunt considerate surse secundare de drept 
jurisprudenţa și doctrina. Aceste surse secundare servesc drept instru- 
ment de punere în aplicare a surselor principale. Atât judecătorii, cât şi 
doctrinarii se erijează în interpreți ai legii, în vederea punerii acesteia 
în aplicare. | 

Interpretarea dreptului are un caracter oficial şi ierarhizat, în 
sensul în care prima interpretare este realizată de organul emitent, prin 
precizarea sensului și prin determinarea modului în care legea trebuie 
aplicată. De cealaltă parte, interpretarea judecătorilor trebuie să 
rămână fidelă textului și nu poate viza decât chestiuni referitoare la 
aplicarea acestuia!. 


2.1.6. Noţiunile fundarnentale de drept chinez 


Unul dintre aspectele particulare ale dreptului chinez este repre- 
zentat de lipsa unui termen echivalent pentru noţiunea de drept, aşa 
cum se regăseşte acesta în latină — jus, în franceză — Droit sau în 
germană — Recht. Dreptul chinez gravitează în jurul noțiunii Fa, care 
are acelaşi sens ca legea, în accepțiunea modernă, consecinţă a faptului 
că în antichitate termenul Fa desemna doar legea penală. 

Termenii definitorii pentru dreptul chinez sunt: Fa sau legea; Li 
sau ritul; Yi sau justiţia; Dao sau calea de urmat şi Rațiunea sau 
organizarea ordinii cosmice. 

Fa este legea de sancţionare a oricărui exces sau a oricărei revolte 
faţă de rit. 

Li este ansamblul de criterii care conduce la distincţia dintre just 
şi injust, dintre bine şi rău. În egală măsură, Li este suma regulilor de 
conduită umană şi de sisteme ale instituţiilor sociale. Yi şi Li se mani- 
festă în cele cinci relaţii generale, respectiv tatăl şi fiii, suveranul şi 
supuşii, fratele cel mai mic şi fratele cel mai mare, soţul şi soţia, amicii 
între ei. Astfel, prin Yi se înţelege substanţa însăşi a omului bun, 
caracterul just al acestuia care trebuie să se manifeste şi să primeze în 
orice relaţii. 


! Ibidem, pp. 39-40. 

Dao şi Rațiunea sunt principiile supreme şi sursa finală a tuturor 
regulilor de conduită umană şi de ordine socială. Rațiunea este o lege 
care nu a fost creată, dar care a fost descoperită de individ, acesta fiind 
singurul înzestrat cu capacitatea particulară de a cunoaşte şi de a 
descoperi raţiunea. Dao este gençtim pe care omul o are față de 
obligaţiile ontologice. 


2.1.7. Organizarea instanţelor judecătoreşti 


Ierarhia instanţelor judecătoreşti este următoarea: Curtea Supremă 
populară, Înalta Curte populară, Curtea populară intermediară şi 
Curtea populară. Pe lângă aceste instanțe de drept comun există şi 
instanţe specializate: Curtea maritimă, Curtea militară, Curtea trans- 
porturilor pe calea ferată, curtea pentru afaceri în domeniul forestier. 

e Curtea supremă populară este primă instanţă sesizată în cauzele 
care au un impact major asupra întregului stat şi este instanță de apel 
pentru cauzele judecate de Înalta Curte populară şi de instanțele 
populare specializate. Curtea supremă populară asigură şi interpretarea 
judiciară, revizuieşte cazurile în care s-a hotărât aplicarea pedepsei cu 
moartea, administrează judiciarul şi participă la anumite activităţi 
legislative. 

e Înaltele curţi populare sunt în număr de peste 30 la nivel pro- 
vincial. Sunt competente în primă instanţă pentru cauze care prezintă 
un impact major în ariile de jurisdicție şi sunt instanţe de apel pentru 
cauzele judecate de instanţele inferioare. 

e Curțile populare intermediare sunt în număr de aproximativ 
376, fiind competente să judece apelurile pentru cauzele care provin de 
la instanţele populare, iar în primă instanță judecă acele cauze penale 
care au ca subiect condamnarea la pedeapsa cu moartea sau la închi- 
soare pe viaţă, cazurile în care străinii sunt acuzaţi de săvârşirea unei 
crime, cazuri civile majore care implică părţi străine, cazuri care - 

prezintă un impact major pentru aria de jurisdicție, precum şi orice alte 
cazuri încredințate de Curtea supremă populară. 

e Curțile populare, în număr de peste 3.000 (divizate în tribunale 
localizate în oraşe şi state — aproximativ 20.000), sunt instanţe de prim 
grad pentru majoritatea cazurilor penale, civile şi administrative. 
Aceste instanţe pot solicita ca unele cauze mai importante să fie 
transferate la instanţele superioare. 

De regulă, litigiile sunt limitate la un singur apel, respectând 
teoria finalităţii judecății în două grade. Cazurile din apel sunt adesea 
revăzute de novo atât din perspectiva faptelor, cât şi din perspectiva 
legii. Judecata se realizează de un colegiu, format din judecători şi 
consilieri juridici, cu excepţia cazurilor simple de drept civil şi de 
drept penal, unde judecata se realizează de un singur judecător. Nu 
există instanţe cu juraţi. De regulă, procesele sunt publice, cu excepţia 
situaţiilor în care cauzele vizează secrete de stat, secrete comerciale 
Sau viaţa privată. 


2.2. Drept japonez 
2.2.1. Natura şi filosofia sistemului juridic japonez 


În mod tradiţional, sistemul Juridic japonez este inclus în categoria 
sistemelor de drept civil, existând însă şi opinii conform cărora 
sistemul juridic japonez este un sistem mixt de drept civil şi common 
law!. În realitate, sistemul juridic japonez este o îmbinare între tradiţia 
juridică japoneză, structurată pe cele două religii (Shintoism şi 
budism), şi influenţele din dreptul continental. 


! Ministerul justiţiei din Franţa, Le système judiciaire du Japon, 2013, consultat 
pe site-ul www.justice.gowv.fi/art_pix/fp_sj_japon_20140211.pdf la data de 21 august 
2018. 

Societatea japoneză nu este guvernată de drept, ci de reguli de 
conduită, numite giri. Aceste reguli nu presupun crearea de drepturi şi 
obligaţii între subiecţii de drept, ci semnifică maniera în care trebuie să 
se comporte individul faţă de celălalt, prin raportare la condiţia sa 
socială. Mai mult decât atât, japonezii percep dreptul ca un aparat de 
constrângere pe care statul îl utilizează atunci când vrea să îşi impună 
voinţa în faţa poporului. Astfel, dreptul devine sinonim cu pedeapsa. 

Trăsăturile Giri sunt esenţiale pentru înţelegerea sistemului juridic 
japonez: 

e Îndatorire particulară, căreia nu i se poate solicita executarea, 
fiind fondată pe relaţii de afecţiune; | 

o Orice persoană este ţinută să se comporte aşa cum trebuie, prin 
particularizare la situaţia dată şi în funcţie de persoana față de care 
există această îndatorire (de exemplu, există giri pentru copil faţă de 
părinţii săi, discipoli faţă de maeştri, angajat față de angajatori, faţă de 
binefăcător, faţă de camarad etc.); 

e Persoana faţă de care există îndatorirea nu poate cere exe- 
cutarea, astfel că trebuie să aştepte până la aducerea la îndeplinire 
voluntară a celui îndatorat. Dacă există o astfel de solicitare obli- 
gatorie, cel care o face îşi încalcă propriul giri; 

e Relaţiile giri sunt perpetue; acestea nu dispar odată cu aducerea 
la îndeplinire a îndatoririlor. Aceste relaţii se menţin în afara oricărui 
termen determinat şi dau naştere îndatoririlor în mod continuu; 

o La baza relaţiilor giri trebuie să stea afecțiunea naturală umană 
(ninj6) şi niciodată acestea nu trebuie să se fondeze pe interese sau pe 
profit; | 

e Relaţiile giri sunt construite pe o ordine ierarhică de tip feudal; 

e Aceste relaţii nu sunt impuse printr-un aparat de constrângere 
statală, ci sunt sancţionate doar de sentimentul de onoare. 

Atitudinea poporului japonez faţă de drept, definită prin influența 
regulilor giri asupra vieţii juridice poate fi exemplificată prin descri- 
erea celebrei cauze Minimata!. 

Minimata era un mic sat de pescari. La începutul secolului XX, 
societatea Chisso a fost invitată să îşi instaleze aici o uzină. Minimata 
a început să se dezvolte odată cu societatea. După cel de-al Doilea 

Război Mondial, societatea Chisso a început să fabrice acetaldehidă. 
La puţin timp după acest lucru, au început să moară peşti, păsări şi 
chiar pisici. În anul 1953, unui locuitor i-a fost constatată medical 
îmbolnăvirea sistemului nervos central, iar înspre anii 1960 cazurile de 
acest gen s-au multiplicat. Explicaţiile oferite de oamenii de ştiinţă 
care au făcut cercetări în zonă, începând cu anul 1956, vizau deşeurile 
aruncate de societate în apă. În anul 1959 un grup de cercetători de la 
Universitatea Kumamoto a stabilit că boala provenea de la mercur, 
fără a putea stabili originea acestuia. Victimele au început să solicite 
societăţii să înceteze evacuarea apelor poluate. Chiar un medic de la 
spital şi-a îmbolnăvit pisica, în mod intenţionat, dându-i să bea din 
apele deversate de uzină. 

Pescarii au invadat uzina, bolnavii au manifestat în faţa acesteia 
timp de o lună, iar în anul 1959 a avut loc o conciliere, în urma căreia 
au fost acordate nişte sume cu titlu de consolare, fără a exista vreun 
paragraf care să reglementeze răspunderea societăţii. 

În anul 1970, a avut loc o nouă conciliere, în urma căreia au fost 
oferite nişte indemnizaţii de către societate, ca expresie a moralei 
societăţii. Cei care au refuzat aceste indemnizaţii, au obţinut despă- 
gubiri în instanţă în cuantum de milioane de yeni. 

Atitudinea japonezilor în faţa dreptului desprinsă de aici este 
aceea potrivit căreia ei apelează la stabilirea dreptății în instanţă doar 
ca ultima ratio, varianta preferată fiind cea de conciliere şi, dat fiind 
faptul că societatea în cauză domina viaţa politică şi economică a 


i http://www.dhdi free fr/cours/histdroit/hd4.htm, consultat la data de 18 august 
2018. 

oraşului, prin puterea sa financiară, era considerată superioară, fiind 
aplicate regulile giri. 


2.2.2. Istoria dreptului japonez 


Istoria dreptului japonez poate fi divizată în trei mari perioade: 
societatea antică; epoca regimului Ri/su-ry6 şi regimul feudal. 


A. Societatea antică este caracterizată, din punct de vedere juri- 
dic, prin faptul că legea este voinţa zeilor, adusă la cunoştinţă prin 
mijlocitorii dintre zei şi popor. Mijlocitorul era aproape întotdeauna o 
femeie. Instituţiile politico-juridice reflectau maniera de gândire a 
poporului japonez. Astfel, aceştia considerau delictele ca fiind simple 
„pângăriri” pe care zeii le detestau, iar purificarea era obținută prin 
ceremonii religioase. 


B. Epoca regimului Ritsu-ry6 este epoca în care, prin reforma 
Taika din 646, a luat naştere o organizare statală centralizată. 
Împăratul guvernează personal şi toate instituţiile politice chineze au 
fost transplantate în Japonia. Spre deosebire de China, mai multe 
coduri au fost promulgate şi puse în aplicare, luând naştere sistemul 
ritsu-ry6. Codurile sunt compuse din două părţi: ritsu (corp de reguli 
represive) şi ry6 (corp de reguli admonitive). Scopul acestor legi, cu 
un caracter formal, legate de doctrina confucianistă, este acela de a 
educa poporul. Cele mai importante reguli sunt cele administrative 
(deoarece educarea poporului revenea funcţionarilor publici), urmate 
de regulile de drept penal, iar la urmă erau regulile de drept civil (mai 
puţin numeroase). Cele mai multe dintre aceste coduri au căzut în 
desuetudine. 


C. Regimul feudal a trecut prin două etape distincte: feudalitatea 
dualistă şi feudalitatea unitară. | 

Feudalitatea dualistă reprezintă o îmbinare între feudalitate ŞI 
sh6!. În această epocă au coexistat trei sisteme juridice: Kuge-h6 
(obiceiuri administrative și judiciare fondate pe ri/su-ry6), Honjo-h6 
(drept cutumiar) şi Buke-h6 (obiceiuri şi cutume particulare, dar şi 
drept scris). 

Feudalitatea unitară a constat în eliminarea shô şi la instaurarea 
unui regim în fruntea căruia se afla un shôgun, ca şef al guvernului, 
care avea sub supravegherea strictă chiar şi curtea imperială. Dreptul 
cutumiar domină toate domeniile, dar sistemul juridic nu este unul 
unificat, deoarece fiecare teritoriu beneficia de un drept propriu. 

Instaurarea erei Meiji (1868-1912) a însemnat, din punct de 
vedere politic, căderea shogunatului, iar din punct de vedere juridic a 
fost momentul deschiderii Japoniei către occidentalizare. Era Meiji s-a 
caracterizat prin codificări, bazate pe simple traduceri ale modelelor 
romaniste, conducând astfel la introducerea unor termeni noi în lumea 
juridică japoneză (spre exemplu, drepturi subiective sau dreptul 
obligaţiilor). 

Odată cu încetarea celui de-al Doilea Război Mondial, Japonia se 
afla în faţa necesităţii revizuirii întregului drept modificat şi, datorită 
contextului politic, acesta a fost reconstruit sub influenţa modelului 
american. 


2.2.3. Particularităţile dreptului japonez 


Dreptul japonez se caracterizează printr-o preponderență a drep- 
tului public, un drept public obiectiv, care conduce spre o atrofiere a 
dreptului privat. Regulile de drept privat sunt concepute pentru activi- 
tăţile comerciale pe care le întreprind oamenii de afaceri. De regulă, 
japonezii preferă să evite calea procesuală pentru soluţionarea unui 
litigiu, apelând mai curând la conciliere. 


! Termenul shô desemnează aproprierea terenurilor din secolul al IX-lea. 
2 A. Gambaro, R. Sacco, L. Vogel, op. cit., pp. 408-409. 

2.2.4. Sursele dreptului japonez 


În dreptul japonez sursele dreptului se împart în: surse scrise şi 
surse nescrise. 


A. Sursele scrise: f 

e Constituţia — este cea mai importantă sursă scrisă naţională. 
Aceasta datează din anul 1946, iar supremaţia acesteia este garantată 
prin controlul de constituţionalitate, care este unul pe cale de excepţie, 
respectiv concret!; 

e Legea — este emanaţie a Dietei. Potrivit art. 59 din Constituţie, 
un proiect sau o propunere de lege devine lege după adoptarea de către 
ambele camere, cu excepţia situaţiei în care Constituţia prevede 
altceva. Legea este sursa primară de drept şi este superioară altor 
: norme juridice; ` a eh 

+ Regulamentul (jorei) — conform art. 94 din Constituţie, colecti- 
vităţile locale au dreptul să îşi stabilească propriul regulament, în 
limitele legii. Regulamentele pot proveni de la adunările locale, pri- 
marii de comune, guvernatorii de departament sau de comitat. 
Regulamentele se aplică doar pe teritoriile unde au fost emise şi pot să 
prevadă sancţiuni penale (limita maximă fiind închisoare de cel puţin 2 
ani). Tot denumirea de regulamente poartă şi actele adunării parla- 
mentare, precum şi actele Curţii Supreme; 

e Decretele — reprezintă reguli juridice statuate de organele admi- 
nistrative. În funcţie de organul emitent li se schimbă şi denumirea; pot 
fi decrete de Cabinet (în materie executivă) sau decrete ministeriale. 
Decretele Cabinetului sunt inferioare legii, dar superioare decretelor 
ministeriale; | Ş 


l În perioada 1947-2002 au fost emise doar 6 decizii de neconstituţionalitate 
„(conform celine.rober.fi-ee.fi/DEA_Droit_Compare/Le_droit  japonais.html, consultat 
- la data de 21 august 2016). ză 

e Tratatele internaţionale — desemnează un text ce consfinţeşte 
acordurile dintre mai multe state, putând avea varii denumiri (cartă, 
statut, declaraţie, angajament internaţional, protocol etc.). Deşi 
Constituţia nu face nicio referire la raportul juridic dintre tratat şi lege, 
pe calea interpretării doctrinare s-a stabilit că un tratat este superior 
legii, ca forță juridică. Cu privire la raportul dintre un tratat şi 
Constituţie, unii jurişti japonezi susțin că tratatul este superior 
Constituţiei, în timp ce alţii susțin contrarul. Doctrina majoritară 
afirmă că superioritatea Constituţiei nu se aplică decât la raportul cu 
un tratat de drept comun. Dacă tratatul este fundamental pentru exis- 
tenţa statului (tratat de pace, de exemplu), atunci acesta va avea forţă 
juridică superioară. 

Există şi o categorie distinctă de surse scrise ale dreptului, 
constând în drepturile autonome. Spre exemplu, în dreptul comercial, 
statutul unei societăţi care se înființează în mod autonom este consi- 
derat o categorie independentă de sursă scrisă a dreptului. În mod 
similar, în dreptul muncii, convenţia colectivă şi acordul colectiv sunt 
considerate surse scrise autonome de drept. 


B. Sursele nescrise: 

e Dreptul cutumiar — joacă un rol important, ca sursă nescrisă a 
dreptului, mai ales în dreptul civil şi în dreptul comercial. În dreptul 
penal, urmare a principiului nulla poena sine lege, este interzisă orice 
condamnare pe baza dreptului cutumiar. În dreptul pozitiv Japonez, 
este statuat!: „cutumele care nu sunt contrare ordinii publice sau 
bunelor moravuri trebuie să aibă acelaşi efect ca legile, în măsura în 
care sunt autorizate în acest mod prin dispoziţii legale sau regle- 
mentare sau dacă se raportează la probleme care nu sunt reglementate 
de lege sau de regulamente”; 


! Art. 3 din Legea nr. 78 din 21 iunie 1996 privitoare la regulile generale de 
aplicare a legilor. 

e Jurisprudenţa — poate fi considerată sursă de drept doar în 
domeniul dreptului constituţional, în scopul asigurării egalităţii în faţa 
legii, dreptul la un proces echitabil şi principiul nulla poena sine lege; 

e Rațiunea — în cazurile în care judecătorul se află în imposibi- 
litate de a identifica o lege, un regulament sau un drept cutumiar 
aplicabil, atunci acesta poate găsi o soluţie de rezolvare a litigiului prin 
apel la rațiune. 


2.2.5. Organizarea judecătorească 


Organizarea judecătorească a Japoniei este simplă!: 

o Instanţele de fond — judecă litigii al căror cuantum nu depăşeşte 
1,4 milioane yeni; | 

o Instanţele districtuale — judecă în apel deciziile instanţelor de 
fond, iar în primă instanţă cauze al căror cuantum depăşeşte 1,4 
milioane yeni; 

e Înalte curţi, în număr de 8 — sunt instanţe de apel pentru deci- 
ziile instanţelor districtuale; 

e Curtea Supremă — joacă rolul unei instanţe de casaţie; 

e Instanţe specializate — doar pentru cauze ce privesc dreptul 
familiei. 

Regulile pe care se fundamentează organizarea judecătorească în 
Japonia sunt următoarele: 

- dublu grad de jurisdicție; 

- existenţa unei instanţe supreme; 

- judecătorul este neutru şi pasiv; 

- există o tradiţie a ordinului avocaţilor; 

- instanţa este divizată în faza de instrucţie şi faza decizională; 

- principiul legalităţii. 


PD N N N 


i https://www.abh-ace.de/sites/defaulu/files/downloads/JapanY620F'R _fr.pdf, con- 
sultat la data de 21 august 2018. | 


Titlul al V-lea 
Sisteme mixte 


CAPITOLUL | 
TRĂSĂTURILE SISTEMELOR MIXTE 


1.1. Bijuridism şi pluralism 
1.1.1. Distincția dintre bijuridism şi sistem mixt 


Noţiunea de bijuridism şi cea de drept mixt nu descriu aceleaşi 
aspecte ale realităţii juridice. Două sisteme de drept pot coexista în 
interiorul aceluiaşi stat fără să interacţioneze, caz în care, un astfel de 
stat poate fi calificat ca bijuridic, fără să cunoască existenţa oP 
mixt. În cazul Canadei, după cum am demonstrat mai sus!, dreptul 
civil este dreptul comun al Quebec-ului, iar common law este dreptul 
comun al restului statului canadian. Dreptul federal este un drept mixt 
pentru că elaborarea, interpretarea şi aplicarea acestuia țin cont de 
dreptul comun propriu al fiecărei provincii. 


1.1.2. Pluralismul juridic? 


Plurijuridismul are ca obiect identificarea unei articulații coerente 
între sistemele juridice tradiționale şi cele de inspirație occidentală, în 


! Vezi supra, p. 214. 

2 Conceptul de pluralism juridic a fost introdus iniţial de antropologii jurişti care 
studiau evoluţia sistemelor juridice în contextul decolonizării (aici putând fi identi- 
ficate mai multe ordini juridice, precum dreptul colonial şi dreptul cutumiar), iar 
ulterior a fost preluat pentru studierea oricăror situaţii juridice în orice contexte. 

vederea unei aproprieri a dreptului și a justiţiei de către populaţie. În 
linii particulare, pluralismul juridic recunoaşte existenţa simultană a 
mai multor ordini juridice sau cadre normative. Trăsăturile pluralis- 
mului juridic pot fi grupate astfel!: 

- pluralismul juridic presupune punerea sub semnul întrebării a 
centralismului juridic, în sensul în care trebuie acceptată existenţa altor 
forme de impunere a regulilor (cu alte cuvinte, trebuie admis faptul că 
statul nu este singurul actor care poate să facă respectat cadrul normativ); 

- pluralismul juridic recunoaşte o definiţie largă a dreptului, astfel 
că prin drept nu se înţelege doar legea edictată de stat, ci pot fi incluse 
şi modele comportamentale, importantă fiind greutatea pe care socie- 
tatea o acordă uneia sau alteia; 

- coexistenţa diferitelor cadre normative descrise de pluralismul 
juridic corespunde coexistenţei unei multitudini de câmpuri sociale pe 
acelaşi spaţiu geografic. 

Pluralismul juridic poate fi exemplificat prin figura de mai jos? 
(existența unor spaţii sociale, nesubordonate din punct de vedere 
ierarhic. Fiecare dintre aceste spaţii poate să producă norme şi reguli în 
mod independent, respectând interdependenţa cu celelalte spaţii): 


L P, Merlet, Pluralisme juridique et gestion de la terre et des ressources 
naturelles, disponibil pe site-ul www.agter.org/bd/_docs/merlet pierre 2010 _12_ 
pluralisme_juridique.pdf, consultat la data de 22 august 2018. 

2 Ibidem. 

În sistemul centralizat, relaţiile dintre cele trei spaţii sociale pot fi 
exemplificate astfel!: 


(3) 


În funcţie de modalitatea de interacţiune dintre ordinile juridice 
prezente pe teritoriul aceluiaşi stat se disting două tipuri de pluralism 
juridic”: pluralismul juridic de subordonare şi pluralismul juridic de 
coordonare. 


A. Pluralismul juridic de subordonare presupune coexistența, 
în interiorul statului, a mai multor ordini juridice, controlate integral de 
dreptul statal. Intră în această categorie pluralismul juridic colonial. 
Procedeele caracteristice interacțiunii coloniale dintre ordinile juridice 
constau, pentru stat, în: 

- adoptarea legii celuilalt, investind-o cu autoritate prin mijloace 
legislative, în timp ce pretinde că este inspirată de ea; 

- scrierea dreptului celuilalt, pretinzând că doar îl codifică în 
numele securităţii juridice; 


! Ibidem. 

2 G. Otis, A. Cissé, P. De Deckker, W. Mastor, Cultures juridiques et gouvernance ` 
dans l'espace francophone, pp. 15-26, consultat pe site-ul ifgu.auforg/media/document/ 
100_cultures_juridiques_gouvernance.pdf, accesat la data de 22 august 2018. 

- încredințarea interpretării şi aplicării dreptului celuilalt în mod 
exclusiv judecătorilor şi funcţionarilor de stat; - 

- constrângerea dreptului celuilalt, sub protecţia ordinii publice | 
naţionale, atât pe planul modalităţii de producere, cât şi pe planul 
substanţei acestuia; | 

- reprimarea dreptului celuilalt prin aplicarea exclusivă a drep- 
tului statal în caz de conflict de norme, rezolvând orice conflict de legi 
interpersonal prin impunerea dreptului comun al statului, care se 
bucură de o preeminenţă sistematică şi necondiționată; 

- completarea dreptului celuilalt prin impunerea aplicării suple- 
tive a dreptului statal în caz de lacună legislativă sau de „tăcere” a 
dreptului celuilalt; 

- devalorizarea dreptului celuilalt, privilegiind prin diferite 
mijloace opţiunea individuală în favoarea dreptului statal și în detri- 
mentul dreptului autohton. 

Un exemplu de astfel de pluralism hegemonic vine chiar din țara 
noastră, unde există o practică a autorităţilor naţionale de a înregistra 
decizii bazate pe dreptul cutumiar al comunităţii etnice rome, în 
măsura în care acestea se încadrează regulilor de bază fixate de auto- 
ritatea de stati. 


B. Pluralismul juridic de coordonare presupune un dialog, al 
culturilor juridice, dialog ce conduce la crearea unei co- -ordini juridice, 
prin articularea unei pluralităţi de norme, ce respectă -multiplele 
identități juridice. Tehnicile de coordonare, cel mai frecvent utilizate, 
sunt armonizarea şi uniformizarea, care conduc la crearea unor sisteme 
hibrid. Sistemele juridice hibrid pot fi mixte sau sintetice. Cele mixte 
presupun solidarizarea instituţiilor de origine culturală eterogenă, fără 
a li se pierde trăsăturile şi dinamica, în mod exclusiv. Cele de sinteză 
constau în fuzionarea culturilor juridice donatoare pentru a da naştere 
unei realităţi juridice noi. 


1 Ibidem. 


CAPITOLUL JI 


PLURALISMUL SISTEMELOR JURIDICE 
ÎN AFRICA 


Africa este, cel mai probabil, unul dintre furnizorii de bază pentru 
materialul de studiu în privinţa pluralismului juridic, oferind o imagine 
panoramică asupra modului în care pot fi combinate normele locale, 
suple şi maleabile, cu normele imperative ce decurg din ordinea 
juridică internaţională. 

În Africa tradiţională, dreptul avea ca sursă exclusivă cutuma, 
adică un obicei care emana lent din conştiinţa populară, considerată 
treptat obligatorie, şi care devenea regulă de drept. Cutuma avea 
avantajul de a fi suplă, maleabilă şi de a corespunde voinţei populare, 
ideilor, obiceiurilor grupului social sau etnic care o genera. Însă, în 
situaţia în care există o multitudine de grupări etnice, fiecare cu 
obiceiuri distincte, devine dificilă pentru legiuitor misiunea impunerii 
unei reguli comune. 

Specificul societăţii politice africane se identifică în trei aspecte: 

- inventarea dreptului de către societăţile tradiţionale înainte de 
inventarea statului; 

- crearea unui stat a-naţional prin substanţa lui; 

- coexistenţa a două ordini juridice: spaţiul micro-social (ocupat de 
societăţile tradiţionale) şi spaţiul macro-social (ocupat de statul modern). 


2.1. Caracteristicile sistemelor juridice africane 
Societatea tradiţională africană se caracterizează prin existenţa 


unei solidarităţi, fiind organizată în familie, clan şi sat. Astfel, siste- 
mele africane tradiţionale sunt sisteme juridice nescrise, acesta fiind şi 

motivul pentru care multă vreme s-a crezut că înainte de colonizare nu 
existau sisteme juridice. O altă caracteristică esenţială a sistemelor 
juridice tradiţionale este împărtăşirea unor valori comune: conservarea 
păcii sociale sau armonia socială. Din acest considerent, în Africa 
tradiţională orice conflict se soluţionează prin conciliere, şi nu pe cale 
procesuală. 

Dreptul tradiţional african se mai caracterizează prin următoarele 
trăsături: 

e oralitate; 

e simplitate (drept accesibil tuturor membrilor comunităţii); 

e un drept al memoriei (în sensul în care normele juridice sunt 
transmise sub formă de proverbe şi de povestiri, care obligă la memo- 
rarea lor); 

e conştiinţă juridică superioară (fundamentată pe obligaţia tuturor 
membrilor comunităţii să îl cunoască); 

e drept fără jurist (nu există o clasă a profesioniştilor în i care 
să pună legea în aplicare, iar părţile nu sunt reprezentate de profe- 
sionişti); 

e unele triburi au ca formă de soluţionare a conflictelor răzbu- 
narea (care are rolul de a restabili ordinea din interiorul comunităţii). 


2.1.1. Colonizarea statelor africane 


Colonizarea statelor africane a condus la un import masiv al siste- 
melor juridice din statele colonizatoare, rezultând un continent în care 
state vecine au sisteme juridice total diferite. Mai mult decât atât, 
pluralismul juridic a condus la existenţa unei multitudini de norme, pe 
teritoriul aceluiaşi stat, care, implicit, a creat conflicte între aplicarea 
dreptului tradiţional şi aplicarea normelor transplantate. De regulă, pe 
continentul african, dreptul familiei a reţinut elemente din dreptul 
cutumiar, din dreptul islamic sau chiar din dreptul hindus. 

Europa colonizatoare şi-a manifestat cel mai mare interes în 
perioada 1400-1800, iniţial pe coasta continentului, iar spre mijlocul 
continentului au avansat în perioada 1700-1880. O scurtă privire isto- 
rică asupra statelor colonizatoare explică şi varietatea pluralismului 
juridic: 

o Belgia — devenit accidental stat colonizator, s-a impus în Congo; 

e Marea Britanie — a transformat o mare parte din Africa în 
imperiu colonizat, cel mai adesea prin diplomaţie şi forță militară. În 
Africa de Vest, colonii britanice au fost: Nigeria, Ghana, Sierra Leone, 
Gambia, Camerun. În Africa de Est: Uganda, Kenya, Zanzibar, 
Tanganyika, Insulele Mauritius și Seychelles. În Africa centrală ŞI de 
Sud: Zimbabwe, Zambia, Malawi, Botswana, Lesotho şi Swaziland. În 
Africa de Nord: Egipt şi Sudan; 

e Franţa — a început procesul de colonizare în anii 1830, mani- 
festat în următoarele state: Algeria, Tunisia, Maroc, Senegal, Guineea, 
Coasta de fildeş, Togo, Benin, Camerun, Gabon, Brazzaville, Sahel, 
Mauritania, Mali, Niger, Ciad, Madagascar, Reunion; 

e Germania — a obţinut prea puţine beneficii economice din 
statele colonizate: Togo, Camerun, Namibia, Tanzania, Rwanda Şi 
Burundi; 

e Italia — Libia şi Etiopia sunt cele două state africane asupra 
cărora Italia şi-a manifestat protectoratul; 

e Portugalia — a fost primul stat european explorator şi a colonizat 
Insulele Capul Verde, iar statul Angola a fost un bun furnizor de sclavi 
pentru portughezi. 

Un aspect ce trebuie subliniat vizează atitudinea statelor coloni- 
zatoare. Astfel, Marea Britanie tindea spre respectarea drepturilor 
tradiţionale, în timp ce Franţa avea tendinţa introducerii dreptului 
naţional în coloniile sale. 

Influențele resimţite pe continentul african nu au fost concretizate 
doar în transplantul juridic de pe continentul european, ci mai înainte 


Pluralismul sistemelor juridice în Africa 301 


de această etapă au fost resimţite puternice influenţe religioase, după 
cum este cazul dreptului musulman, care a pătruns pe calea contactelor 
comerciale. 


2.1.2. Independenţa statelor africane şi remodelarea 
justiţiei în Africa | 


După etapa colonizării, istoria dreptului african cunoaşte o nouă 
etapă, respectiv cea a câştigării independenţei statelor de pe conti- 
nentul african. Accesiunea la independenţă nu a avut ca rezultat 
imediat adoptarea de legi proprii în statele africane, întrucât acest fapt 
trebuie să survină unei reforme profunde a sistemelor juridice. Soluţia 
pe termen scurt a fost păstrarea dispoziţiilor normative de pe timpul 
colonizării, dar actualizate prin copierea legislaţiilor occidentale (mai 
ales cea franceză şi cea belgiană). 

După anul 1970 statele africane au înţeles necesitatea regândirii 
profunde a dreptului impus de colonizatori, astfel că a început o 
mişcare amplă de reformare a dreptului, principalul rezultat scris fiind 
intrarea în vigoare a unor coduri noi (domeniile recent codificate fiind 
dreptul privat, atât cel al familiei, cât şi cel al bunurilor, dreptul 
muncii, dreptul societăţilor, dreptul asigurărilor). Principala problemă 
a dreptului colonizatorilor era inadaptarea acestuia la realitatea socială 
şi tradiţională africană, astfel că mişcarea de reformare are ca principal 
obiectiv sistematizarea legislaţiei cu respectarea mentalităţii juridice 
africane. | | 

Astăzi, dreptul african este constituit dintr-o pluralitate de norme, 
coexistenţa acestora dând naştere la concluzia că nu se poate identifica 
o cultură juridică specific africană. | 

Peisajul juridic african s-a schimbat, principalele caracteristici 
fiind: "i 

- dispozitivul instituțional a fost modificat, prin apariția unei noi 
categorii de judecători, fiind vorba despre instanțele constituționale, 

care au devenit „actori esenţiali ai juridicizării puterii politice”! şi ale 
căror decizii au condus uneori chiar la bulversarea ierarhiei juridice?; 

- dreptul african este un drept supus mişcării de unificare şi de 
armonizare (au fost înființate asociaţii şi organizaţii în aceste scopuri: 
UNIDA’ şi OHADA%). Mişcările de unificare și de armonizare au fost 
înfrânate imediat ce s-a constatat o mult prea puternică influenţă a 
tradiţiei, secondată de imposibilitatea realizării unei unificări; 

- constituţionalism specific prin concentrarea puterii în mâinile 
conducătorului statului; 

- prezenţa principiilor tradiţionale în textele scrise; 

- adaptarea aplicării legii la tradiţie; 

- coexistenţa monogamiei cu poligamia; 

- introducerea sancţiunii penale pentru a facilita lupta împotriva 
particularismului (identificat în tatuaje ritualice, scarificarea corporală 
sau orice alt comportament care poate să conducă la ură etnică). 


2.2. Studii de caz 
2.2.1. Nigeria 


Statul nigerian, fostă colonie britanică, are un guvern conceput 
după modelul american. Sunt trei factori care au avut o influență 


1 J. Du Bois de Gaudusson, La justice en Afrique: nouveaux défis, nouveaux 
acteurs. Introduction thématique, în Revista Afrique contemporaine 2014/2, pp. 13-28, 
consultat pe site-ul fr/ps:/Avww.cairn. info/revue-afi-ique-contemporaine-2014-2-page- 
13.htm la data de 23 august 2018. 

2 Spre exemplu, Curtea Constituţională din Benin a emis o decizie, în anul 2009, 
prin care îşi recunoştea puterea de a controla constituţionalitatea hotărârilor Curţii 
Supreme, care au autoritate de lucru judecat şi sunt definitive, fără a exista o astfel de 
competenţă consacrată legislativ şi sub paravanul garantării drepturilor omului. 

? Asociaţia pentru unificarea dreptului în Africa. 

4 Organizaţia pentru armonizarea în Africa a dreptului afacerilor. 

$ A. Gambaro, R. Sacco, L. Vogel, op. cit., p. 439. 

semnificativă în dezvoltarea sistemului juridic din Nigeria!: produs al 
unei comunități cu peste 250 de etnii, statutul de fostă colonie britanică 
şi populația majoritar islamică. Confluența acestor trei factori a condus 
la crearea unui sistem juridic format din common law, drept cutumiar 
şi drept islamic. 

Dreptul federal nigerian este bazat pe common law, aspect reflec- 
tat în. dreptul național comercial, economic, penal şi procesual. De 
cealaltă parte, dreptul cutumiar şi dreptul islamic au impact asupra 
dreptului familiei, dreptului civil şi asupra relaţiilor personale. 

Prezenţa continuă a dreptului cutumiar a condus la existenţa unui 
sistem dual de instanţe judecătoreşti: la nivel federal sunt incluse 
Curtea Supremă (competentă pentru litigii ce vizează federaţia şi 
statele membre sau litigii între statele membre; deciziile acesteia sunt 
obligatorii pentru toate instanțele inferioare), Curtea federală de apel 
(competenţă exclusivă pentru judecarea problemelor privitoare la 
alegerea preşedintelui şi vicepreşedintelui, iar ca instanță de atac 
judecă orice apel declarat în tribunale) şi Înalta Curte federală (com- 
petenţă exclusivă pentru orice cauză civilă sau penală enunțată de 
Constituţie; nu are competenţă în apel), iar în nordul statului se 
întâlnesc instanţele numite „curţi cutumiare”. Curtea de apel islamică 
judecă procedurile civile ce vizează orice problemă de drept islamic, 
dar trebuie să statueze în conformitate cu prevederile legii funda- 
mentale. 

În Nigeria există și instanţe specializate, precum instanțe naţionale 
industriale, ce au competență în judecarea litigiilor civile şi penale 
privind munca, angajarea, conflictele de muncă, rele tratamente 
aplicate copiilor, supunerea la muncă a copiilor şi traficul de persoane. 
O altă categorie de instanţe specializate este Tribunalul pentru investiţii, 


1 CN. Okeke, African Law in Comparative Law: Does Comparativism Have 
Worth?, în Roger Wiliams University Law Review, vol. 16, consultat pe site-ul 
http://docs.rwu.edu/rwu_LR/o0l16/;ss1/1, accesat la data de 25 august 2018. 

competent în judecarea litigiilor privitoare la investiţii şi tranzacţii 
imobiliare. 

O particularitate a sistemului juridic nigerian constă în permiterea 
aplicării pedepsei cu moartea, inclusiv copiilor. 


2.2.2. Africa de Sud 


Dreptul Africii de Sud a fost influenţat, în cea mai mare parte, de 
principiile sistemului juridic romano-olandez, care era în vigoare la 
momentul colonizării olandeze. Aceste principii au fost completate de 
jurisprudența englezească. Cea mai mare influenţă a regulilor common 
law se resimte în dreptul contractelor, dreptul comercial şi dreptul 
societăţilor. 

Legislaţia este promulgată în manieră bilingvă: engleză şi 
afrikaan, iar precedentul judiciar constituie sursă a dreptului. Rele- 
vantă pentru sistemul juridic sud-african este şi inacceptarea juris- 
dicţiei obligatorii a Curţii Internaţionale de Justiţie. 

Din perspectivă instituţională, organizarea judecătorească constă 
în: Curte Constituţională, Curte supremă de apel (competentă pentru 
toate apelurile formulate împotriva deciziilor Înaltei Curți), Înaltele 
curți (13 la număr, din care 3 la nivel de provincii şi 10 locale, sunt 
competente pentru litigii civile şi penale ce nu sunt date în competenţa 
instanţelor inferioare, iar ca instanţă de apel pentru deciziile ce provin 
de la instanţele inferioare, acestea din urmă fiind ţinute de obligati- 
vitatea deciziilor Înaltelor curţi) şi curţile de magistratură (400 la 
număr, divizate în curţi regionale şi curţi districtuale)!. Crearea Curţii 
constituţionale a jucat un rol decisiv în transformarea regimului politic 
din parlamentarism în democraţie constituţională reprezentativă. 


! Legiglobe.rf2d org/afi-ique-du-sud/2013/08/09/, consultat la data de 25 august 
2018. 

2.2.3. Egipt! 


Dreptul egiptean este un drept scris, care combină dreptul religios 
cu dreptul civil. În practică, judecătorii sunt invitaţi să acopere lacu- 
nele legislative prin aplicarea principiilor de drept musulman. 

Egiptul este un stat ataşat principiilor islamice, Constituţia din 
2014 prevăzând, în art. 2, că „principiile Shari'a sunt sursa principală a 
legislaţiei”, preambulul legii fundamentale precizând că interpretarea 
Constituţiei se găseşte în jurisprudenţa Înaltei Curți constituţionale. 

În Egipt există trei ordini de jurisdicție: ordinea constituţională, 
ordinea administrativă şi ordinea judiciară. 

e Ordinea constituţională este înfăptuită prin înalta Curte consti- 
tuţională care este competentă pentru controlul de constituţionalitate al 
legilor şi regulamentelor administrative, soluţionarea conflictelor de 
competenţă jurisdicţională şi interpretarea legilor şi regulamentelor cu 
valoare legislativă. 

o Ordinea administrativă se distinge de justiţia civilă şi penală şi 
este înfăptuită prin Consiliul de Stat. Această instituţie cuprinde două 
grade de jurisdicție: instanţe administrative Și Înalta Curte adminis- 
trativă. 

e Ordinea judiciară cunoaşte trei grade de jurisdicție: instanţe de 
drept comun (pentru litigii cu minori), tribunale de primă instanță şi 
curţi de apel. În vârful ierarhiei se află Curtea de Casaţie. 

Instanţe specializate: instanţele pentru familie, instanțe econo- 
mice, instanțe pentru mediul înconjurător, instanţe militare, instanţe 
pentru siguranţa statală. 


1 Legiglobe.rf2d.org/eaypte/2017/05/23/, consultat la data de 25 august 2018. 

Prin lucrarea Drept comparat și 
sisteme juridice contemporane autoa- 
rea propune o incursiune în geografia 
juridică globală, în contextul curentului 
de mondializare a dreptului. Juristul 
secolului XXI trebuie să fie format în 
legislația naţională, însă această for- 
mare nu este completă decât dacă se 
conturează și imaginea de ansamblu a 
încadrării propriului sistem juridic în 
marile sisteme de drept din lume. 

Complexitatea materiei a condus 
spre necesitatea unei prezentări sinte- 
tice a sistemelor juridice existente 
astăzi în lume. Structura lucrării aco- 
peră următoarele teme: Dreptul compa- 
rat ca știință, Sisteme de drept clasice 
(sistemul de drept civil și sistemul 
common law) și Sisteme de drept ce 
depășesc granițele Occidentului (siste- 
mul islamic, sistemul asiatic și sistemul 
african). 

Ediţia a doua a cursului aduce ca 
element de noutate o redimensionare a 
sistemelor studiate, în sensul în care 
este completată expunerea și analiza 
unor noi sisteme de drept, faţă de ediţia 
anterioară (Italia, Belgia, Danemarca, 
Suedia, Arabia Saudită, lran). 

Lucrarea se bucură de o vastă docu- 
mentare bibliografică străină, remar- 
cându-se prin multitudinea și claritatea 
informaţiilor oferite. 

Adresabilitatea lucrării vizează, în 
principal, studenții facultăţilor de drept 
unde este inclusă în programa de stu- 
diu această disciplină, masteranzii, 
doctoranzii, dar și practicienii și teore- 
ticienii dreptului. 

